
Niels Nielsen: Jærnudvindingen i Nørrejylland i Oldtid og Mid¬ 
delalder . 1 

R. G. Boer: Studier over Skjoldungedigtningen. 183 

Mogens Clemmensen: Slægtskabet mellem lombardisk og dansk 

Oldskriftselskabets Bestyrelse og Medlemmer. IV 

Literære Bytteforbindelser med lærde Selskaber og videnskabelige 
Anstalter . XIX 


I Texten findes indsat følgende Afbildninger: 

S. 29, 47, 51, 81, 83, 87, 89, 96—97, 99,105,113: Fundpladser og Gjen- 
stande til Belysning af Jærnudvindingen i Nørrejylland. 

S. 289, 292, 297—308: Arkitektoniske Enkeltheder fra danske og lom¬ 
bardiske Teglstenskirker. 

AARSBERETNING FOR 1922. 


Det Kgl. Nord. Oldskriftselskabs Møder i 1922. 

Maanedsmøde den 24. Januar. 

Professor Dr. H. A. Nielsen: Menneske-Skeletdele fra Danmarks 
ældste Stenalder, fundne i Sværdborg- og Nullerup Mose. 

Magister Vi ih. la C our: Bebyggelsesforhold i Oldtiden oplyste ved 
Stednavne og jordfaste Mindesmærker, med særligt Henblik paa Sønder¬ 
jylland. 

Maanedsmøde den 14. Februar. 

Forslag til Budget for 1922 forelagdes og vedtoges. 

Museumsdirektør Dr. M. Mackeprang redegjorde for de til Ærke¬ 
biskop Absalon henførte Sager i Kunstkamret. 

Underinspektør ved Kunstmuseet V. Thorlacius Ussing med¬ 
delte nye Studier over Claus Bergs Kunstnervirksomhed i Danmark, 
under Fremførelse af hidtil ukjendte Arbejder af ham. 

Extraordlnsrt Møde den 3. Marts paa Rosenborg Slot. 

Hs. Excell. Greve F. A. V. Brockenhuus-Schack, Direktør for 
Rosenborg-Samlingen, foredrog: De danske Rigsregaliers Opstilling paa 
Rosenborg Slot gjennem Tiderne. 

Slotsforvalter H. C. Bering Liisberg gav Meddelelse om de ældste 
danske Rigsregalier: Chr. lll’s Sværd og Chr. IV's Krone. 

Møde i Draaby og ved Jægerspris den 18. Juni. 

Ved Schweizerhuset i Færgelunden gaves Meddelelse af Redaktør 
Carl Behrens, i Draaby Kirke af Underinspektør Dr. P. Nørlund, 
paa Jægerspris Slot af Museumsinspektør Chr. Axel Jensen og Pro¬ 
fessor Dr. Knud Fabricius og ved Mindesmærkerne i Jægerspris Slots¬ 
hegn af Museumsdirektør Dr. Francis Beckett. 

Maanedsmøde den 28. November. 

Underinspektør Dr. P. Nørlund redegjorde for den af ham for 
»Kommissionen for Grønlands geologiske Undersøgelser* foretagne Ud¬ 
gravning af den middelalderlige Nordbo-Kirkegaard paa Ikigait, Sydgrønland. 

Professor Dr. F. C. C. Hansen gav Meddelelse om de ved samme 
Udgravning fremdragne Menneske-Skeletrester. 

AARSBERETNING 1922. 


Maanedsmøde den 5. December. 

Til Selskabets Revisorer for Aaret 1923 gjenvalgtes Greve A. T. E. 
Ahlefeidt-Laurvigen og fh. Statsbanedirektør Th. A. Råben. 

Professor Dr. Finnur Jonsson redegjorde for Runeindskrifterne 
paa Trækors fra Nordbo-Gravene paa Ikigait, Sydgrønland. 

Museumsdirektør Dr. M. Mackeprang gav Meddelelse om en Række 
ved Gjenforeningen tilbageleverede sønderjydske Kirkesager. 


Udsigt over Selskabets Regnskab for 1922. 


INDTÆGTER. Kr. ø. 

Kassebeholdning fra 1921. 13271. 33 

Understøttelse fra Statskassen til Udgivelse af Skrifter. 2000. • 

Medlemsbidrag. 3827. 56 

Renter af Selskabets faste Fond: 

Panteobligationer. 2700. • 

Kreditforenings Obligationer. 5312. • 

Renter af Konto Kurant Konto . 542. 53 

Ved Salg af Selskabets Skrifter. 2374. 06 


30027. 48 


UDGIFTER. 

Kr. 0. 

A. Almindelige Driftsudgifter: Sekretærerne 1400 Kr.; Besør¬ 
gelse af de løbende Forretninger 200 Kr.; Trykning og Mø¬ 
ders Afholdelse 1391 Kr. 70 Øre; Honorarer for Foredrag 
400 Kr.; Porto, Kontorhold, Mødesal m. m. 2701 Kr. 65 Øre.; 

Bud 800 Kr. 6893. 35 


B. Aarbøger for 1922: Forfatter-Honorarer 500 Kr.; Afbildninger 

194 Kr. 80 Øre; Trykning og Papir 3546 Kr. 84 Øre. 4241. 64 

C. Oldskriftafdelingens Skrifter. 1037. 35 

D. Mémoires. 270. • 

12442. 34 

Kassebeholdning til 1923 . 17585. 14 

(Heraf henlagt til Nord. Fortidsminder, II, 3: Kr. 6517. 92). 


30027. 48 

A ÅRSBERETNING 1922. 


III 


FASTE FOND: 

3V»°/o Ny jydske Kjøbstad-Kreditforenings Obligat. 74200 Kr.; 
4% Ny jydske Kjøbstad-Kreditforenings Obligat. 44500 Kr.; 
4Vj°/o Ny jydske Kjøbstad-Kreditforen. Obl. 3000 Kr.; 4% 
Obl. i Kreditforeningen af Grundejere i Østifterne 4000 Kr.; 
4%> Obligationer i Kreditforeningen for Kjøbenhavn og Om¬ 
egn 2000 Kr.; 4 % Obligationer i Kreditkassen for Østifterne 
1000 Kr.; 4% Obligationer i Kreditforeningen af jydske 


Landejendomsbesiddere 13000 Kr.141700. • 

Panteobligationer i faste Landejendomme . 60000. • 


Sparekassebog i Sparekassen for Kjøbenhavn og Omegn .... 2257. 26 

203957. 26 

Kjøbenhavn, Januar 1924. ~ ~ 


P. O. A. Andersen, 

Selskabets Kasserer. 


Revideret og fundet overensstemmende med Bilagene. 

T. Ahlefeldt-Laurvigen. Th. Råben. 

IV 


MEDLEMSLISTE 1922 


Oldskriftselskabets Bestyrelse og Medlemmer 

den 31. December 1922. 

Selskabets Præsident: 

HANS MAJESTÆT KONG CHRISTIAN X. AF DANMARK. 
Vicepræsident:-— 

Sekretær for Udgivelsen af (Udskrifterne: Professor ved Univer¬ 
sitetet, Dr. phil. Finnur Jdnsson. 

Sekretær for Udgivelsen af de arkæologisk-historiske Tidsskrifter: 
Inspektør ved Nationalmuseet Carl Neergaard. 

Kasserer: Statsgjældsdlrektør, Departementschef P. 0. A. Andersen. 

Æresmedlem: fh. Museumsdirektør, Dr. phil. Sophu s Muller. 

Oldskrift-Afdeling. 

Henrik Bertelsen, Undervisningsinspektør, Dr. phil. 

Verner Dahlerup, Professor ved Universitetet, Dr. phil. 

Valt^r Gudmundsson, Professor ved Universitetet, Dr. phil. 
Finnur Jdnsson, Professor ved Universitetet, Dr. phil. (Formand). 
Bogi Th. Melsted, Mag. art. 

Carl S. Petersen, Bibliotekar ved Det kgl. Bibliotek. 

Vilh. Thomsen, Hs. Exe., fh. Professor ved Universitetet, Dr. phil. 

Oldsag-Afdeling. 

Francis Beckett, Direktør ved Kunstmuseet, Docent, Dr. phil. 
Chr. Bllnkenberg, Professor ved Universitetet, Dr.phil. 

Kr. Erslev, Rigsarkivar, Dr. phil. 

M. Mackeprang, Direktør for Nationalmuseet, Dr. phil. 

Sophus Muller, fh. Direktør ved Nationalmuseet, Dr. phil. 

Carl Neergaard, Inspektør ved Nationalmuseet (Formand). 

Th. Thomsen, Inspektør ved Nationalmuseet. 


A. Medlemmer i Norden*). 

Hs. Majestæt Kong Christian X. 

Muller, Sophus, fh.Museumsdirektør, Dr.phil., Selskabets Æresmedlem. 

Aagaard, C. V., Kunstmaler, Kjøbenhavn. 

Aakjær, Svend, Cand. mag., Kjøbenhavn. 

*) S. B.: bar ydet Bidrag som stiftende Medlem, B. B.: har ydet Bidrag 
for bestandig, V. B.: er ved Bestyrelsen foreslaaet til Medlem. Alle 
øvrige Medlemmer yde aarligt Kontingent. 

Aarep, S. P., fh. Godsforvalter, Kjøbenhavn. B B 

Abrahams, Nic., Inspektør ved Klasselotteriet, Kjøbenhavn. 
Abrahamsen. E., Mag. art., Kjøbenhavn. 

Adler, B. D. f Grosserer, Nærum. B B 

Ahlefeldt-Laurvig, C. W. Greve, til Eriksholra. 

Ahlefeldt-Laurvigen, A. T. E. Greve, Rungsted. 

Ahlén, A., f. d. Lektor, fli. dr., Stockholm. 

Almgren, Oscar, Professor ved Universitetet, fil. dr., Uppsala. 

Althin, Ernst, Kyrkoherdc, Glemminge. 

Als trup, Th. Andersen, Generaldirektør for Statsbanerne, Kjøbenhavn. 
Ammonsen, C., Inspektør ved farmaceutisk Læreanstalt, Kjøbenhavn. 
Ammundsen, Vald., Professor ved Universitetet, Dr. theol., Gjentofte. 
Andersen, J. Oskar, Professor ved Universitetet, Dr. theol., Kjøbenhavn! 
Andersen, P. 0. A., Statsgjældsdirektør, Departementschef, Kjøbenhavn. 
Andersen, R. C., Rentier, Randers. 


Andrup, Otto, Inspektør ved Frederiksborg-Museet, Mag. art., Frdborg. 
Andræ, V. N., fh. Overretsassessor, Kjøbenhavn. 

Annerstedt, C., fh. Univ.-Bibliotekarie, fli. dr., Uppsala. 

Appel, J., Hs. Exe., Undervisnings- og Kirkeminister, Kjøbenhavn. 
Appelgren-Kivalo, H., Direktør ved Nationalmuseet, fil. dr., 

Helsingfors. y g 

Arne, Ture J., Antikvarie v. Vitterhets Akademien, fll. dr., Stockholm. 
Arntz, S., Læge, Kjøbenhavn. 

Arup, Erik, Professor ved Universitetet, Dr. phil., Klampenborg. 

Baller, V., Dommer, Sorø. 

Bardenfleth, V., Kammerherre, fh. Stiftamtmand, Veile. B. B. 

Bech, A., Godseier, til Krusesminde. 

Becker, Sv. A., Provst, Dr. theol., Ølstykke. 

Beckett, Francis, Direktør ved Kunstmuseet, Docent, Dr. phil., Gjentofte. 

Beck-Frlls, H. J. Friherre, overordenti. Gesandt og befuldm. Minister for 
Sverige, Kjøbenhavn. g g 

Behrens, Carl, Redaktør, Kjøbenhavn. 

Berg, R., Kontorchef, Kjøbenhavn. 

Berner, Ebbe, Kunstmaler, Kjøbenhavn. 

Berner-Schilden-Holsten, A. C. Lensbaron, Kammerherre, Hof¬ 
jægermester, til Holstenshus. 

Bertelsen, Henrik, Undervisningsinspektør, Dr. phil., Kjøbenhavn 
Bertram-Larsen, Taarnurfabrikant, Kjøbenhavn. 

Beyer, Petrus, prakt. Læge, Kjøbenhavn. 

Bidstrup, Mathias, Professor, Arkitekt, Rønne. 

Bille Gram, J., Professor v. farmac. Læreanstalt, Kjøbenhavn... V. B. 
Billeskov Jansen, H., Overretssagfører, Thisted. 

Bing, Anton, Redaktør, Kjøbenhavn. 

Bing, Harald, Fabrikdirektør, Kjøbenhavn. 

VI • 

Bjerge, Poul, Høiskoielærer, Askov. 

Blinkenkerg, Chr., Professor ved Universitetet, Dr.phil., Hellerup. 
Blom, G. V., Docent ved Kunstakademiet, Forstander, Kjøbenhavn. 
Blondal, Sigfus, Bibliotekar ved Det kgl. Bibliotek, Kjøbenhavn. 

Bobé, Louis, kgl. Ordenshistoriograf, Lektor, Dr. phil., Kjøbenhavn. 
Bojsen, Frede, fh. Højskoleforstander, Cand. theol., Rødkilde, Stege. 
Boreb, Christen, Arkitekt, Kjøbenhavn. 

Borch, Martin, kgl. Bygningsinspektør, Kjøbenhavn. 

Bornholdt, P., Etatsraad. B. B. 

Borri es, C. A., Sygehuslæge, Kjøgc. 

Bracht, H. N. v., Boghandler, Kjøbenhavn. 

Brammer, G. P , Generalintendant, Kjøbenhavn. 

Brandorff, J. O., Kæmner, Kolding. 

Brate, Erik, Lektor, fil. dr., Stockholm. 

Bralli, Carl, kgl.Translatør, Cand.theol., Kjøbenhavn. 

Brelnholt, C., Konsul, Esbjerg. 

Brockenhuus-Schack, F. A. V. Greve, Hs. Exe., Kammerherre, Chef 
for Kgl. Teater, Direktør for Rosenborg-Samlingen, Kjøbenhavn. 
Broholm, H. C., Underinspektør ved Nationalmuseet, Cand. mag. B. B. 

Brorson, Carl, Bankdirektør, Kjøbenhavn. S. B. 

Brummer, Carl, Arkitekt, Kjøbenhavn. 

Brusendorff, Aage, Docent ved Universitetet, Kjøbenhavn. 

Bruun, Daniel, Kaptain, Hellerup. 

Bruun, Gudmund, Sognepræst, Svallerup. 

Bruun, L. E., Grosserer, Charlottenlund. 

Brøgger, A. W., Professor ved Universitetet, Dr. phil., Kristiania. 
Brøndal, Viggo, Dr. phil., Charlottenlund. 

Brøndsted, Georg, Adjunkt, Cand. mag., Aabenraa. 

Brøndsted, J., Underinspektør ved Nationalmuseet, Dr. phil., Kjøbenhavn. 
Brøndum-Nielsen, Johs., Docent ved Universitetet, Dr. phil., Hellerup. 
Bugge, Alexander, fh. Univ.-Professor, Dr.phil., Kviteseid, Telemarken 
Bundgaard, A., Billedhugger, Kjøbenhavn. 

Bure, Kr., Underarkivar i Udenrigsministeriet, Kjøbenhavn. 

Busck, August, Ingeniør, Kjøbenhavn. 

Busse, Otto, fh. Direktør ved Statsbanerne, Kjøbenhavn. 

Buhring, C., Professor, Læge, Kjøbenhavn. 

Bulow, W. F., Sparekassedirektør, Kjøge. 

Byskov, J., Seminarieforstander, Gjedved. 

Castenschiold, H. F., Generalmajor, Kjøbenhavn. 

Cederfeld de Simonsen, H. C. F. V., Kammerherre, til Erholm. 
Cederschiold, G., fh. Professor, fil. dr., Lund. 

Christensen, Charles, Arkitekt, Kjøbenhavn. 

Christensen, Chr. Petresch, Fuldmægtig ved Østre Landsret, Kjøbenhavn. 
Christensen, Georg, Docent, Uppsala. 

VII 


Christensen, Harry, Cand. phtl., Kjøbenhavn. 

Christensen, J. C., fh. Minister, Hee. S. B. 

Christensen, Will., Arkivar i Rigsarkivet, Or.phil., Kjøbenhavn. 
Christiansen, Carl S., Arkivsekretær i Rigsarkivet, Cbarlottenlund. 

C laud lus, Carl, Generalkonsul, Kjøbenhavn. 

Clausen, H. V., Lektor, Mag. art., Valby. 

Clausen, Julius, Bibliotekar ved Det kgl. Bibliotek, Kjøbenhavn. 
Clemen8son, G., Arkivarie v. Landsarkivet, Goteborg. 

Clément, Adolphe, Ingeniør, Cand. polyt., Kjøbenhavn. B. B. 

Clemmensen, Mogens, Arkitekt, Kjøbenhavn. 

Cold, T. F., fh. Kontorchef i Marineministeriet, Kjøbenhavn. 

C olding, T. A., Ingeniør, Cand. polyt., Kjøbenhavn. 

Collet, Holger, Kammerherre, Hofjægermester, til Lundbygaard. 
la C our, L. F. B., Akademikasserer, Cand. mag., Sorø. 
la C o ur, Vllh., Redaktør, Magister, Birkerød. 

Dahl, Frantz, Professor ved Universitetet, Dr. juris, Kjøbenhavn. 

Dahl, Svend, Biblioteksinspektør, Kjøbenhavn. 

Dahlerup, Verner, Professor ved Universitetet, Dr. phil., Kjøbenhavn. 
Damkier, Oskar, Departementschef i Kirkeministeriet, Kjøbenhavn. 
Daugaard-Jensen, J., Direktør for Grønlands Styrelse, Kjøbenhavn. 
Dedekam, Hans, Museumsdirektør, Kristiania. 

De la Gardie, R. Greve, Landshofding, Malmø. S. B. 

Dessau, Benny, Direktør for »De forenede Bryggerier«, Hellerup B. B. 
Dircklnck-Holmfeld, E. F. Baron, Kjøbenhavn. 

Dreyer, W., Direktør for Zoologisk Have, Kjøbenhavn. 

Eckhoff, Emil, fli.-dr., Stockholm. 

Edelfeldt, Aug., Fabrikér, Stenstorp, Sverige. 

Ekholm, Gunnar, Docent, fil. dr., Uppsala. 

Elfelt, P., kgl. Hof-Fotograf, Kjøbenhavn. 

Enqvist, Arvid, fli. dr., Uppsala. 

Erichsen, B. V. A., Bibliotekar ved Universitetsbiblioteket, Kjøbenhavn. 
Er slev, Kr., Rigsarkivar, Dr. phil., Kjøbenhavn. 

Fabricius, Knud, Professor ved Universitetet, Dr. phil., København. 
Falbe-Hansen, Viggo, Overretssagfører, Kjøbenhavn. 

Fang, Arthur, Direktør, Roskilde. 

Fellberg, C. A., Professor, Læge, Kjøbenhavn. 

Fenger, H. M., kgl. Konfesslonarius, Provst, Dr. theol., Kjøbenhavn. 
Ferslev, C. V., Dommer, Kjege. 

Fett, Harry, Riksantikvar, Dr. phil., Kristiania. B. B. 

Finsen, John, Dommer, Kjøbenhavn. 

Fischer*Møller, K., Læge, Horsens. 

Flensborg, H., Banechef ved Statsbanerne, Kjøbenhavn. 

Fløytrup, E. St., Forstassistent, Tranekjær. 

Fontenay, Fr. le Sage de, Arkivar i Udenrigsministeriet, Kjøbenhavn. 

Forsberg, Hiliner, Patron, Linkoping. 

Frandsen, C. S., Justitsraad, fh. Godsforvalter, Skibby. 

Fries, G., Cand. phil., Kjøbenhavn. 

Friis, Aage, Professor ved Universitetet, Dr.phil., Kjøbenhavn. 

Friis, Carl, Cand. phil., Hørsholm. 

Friis, Holger, Tandlæge, Hjørring. B. B. 

Frijs, Krag-Juel-Vind-, F. Greve, Hofjægermester, til Baroniet Juellinge. 
Frodin, Otto, Antikvarie v. Vitterhets Akademien, fil. dr., Stockholm. 
Furst, Carl M., fh. Professor ved Universitetet, med. dr., Lund. 
Galster, Georg, Inspektør ved Nationalmuseet, Cand. mag., Hellerup. 
Gamst, Chr., Direktør, Cand. jurls, Kjøbenhavn. 

Gerts, M. Cl., fh. Professor ved Universitetet, Dr. phil., Kjøbenhavn. 
Gjellerup, F. L., fh. Distriktslæge, Kjøbenhavn. 

Gjessing, G. A., fh. Rektor, Lysaker ved Krlstiania. B. B. 

GJessing, Helge J., Museumsbestyrer, Dr. phil., Kristiania. 

G la h der, Jørgen, Cand. mag., Kjøbenhavn. 

Glabn, K., Departementschef i Undervisningsministeriet, Klampenborg. 
Graae, Christian, Sognepræst, Karrebæk. 

Grandjean, P. B., Registrator i Rigsarkivet, Kjøbenhavn. 

Grieg, Sigurd, Konservator ved Oldsaksamlingen, Kristiania. 
Groes-Petersen, N.C., Direktør, Kjøbenhavn. 

Groothoff, A., Kammerherre, fh. Amtmand, Sorø. 

Grunth, P., Professor ved Den kgl. Veterinær- og Landbohøjskole, Kbhn. 
G ru ner, K., Overretssagfører, Holte. 

Grønbech, Einar, Prokurist, Kjøbenhavn. 

Grønbech, H. E., Lektor, Rønne. 

Grønlund, Martin, fh. Stabslæge, Vedbæk. 

Gronwall, K. A., Professor ved Universitetet, fil. dr., Lund. 
Gudmundsson, Valty'r, Professor ved Universitetet, Dr.phil., Kjøbenhavn. 
Guildal, Ejner G., Direktør, Kjøbenhavn. 

Hagerup, Ejler H., Forlagsboghandler, Kjøbenhavn. 

Hallstrom, G., Amanuens v. Vitterhets Akademien, fil. lic., Stockholm. 
Halvorsen. E., Ritmester, Korsør Søbatteri. 

Hammer, Valdemar H., Arkitekt, Kjøbenhavn. 

Hammerich, Angul, Professor, Dr. phil., Kjøbenhavn. 

Hammerich, K. A., Direktør, fh. Borgmester, Kjøbenhavn. 

Hammerich, Kai Fr., Landsdommer, Sønderborg. 

Hammershøi, Svend, Kunstmaler, Kjøbenhavn. 

Hansen, Aksel, Billedhugger, Kjøbenhavn. 

Hansen, Andreas N., Grosserer, Birkerød. 

Hansen, C. B. V., Etatsraad, fh. Herredsfoged, Kjøbenhavn. B. B. 

Hansen, Carl Martin-, Billedhugger, Kjøbenhavn. 

Hansen, F. C. C., Professor ved Universitetet, Dr. med., Kjøbenhavn. 
Hansen, Hannibal, Ovérrelssagfører, Kjøbenhavn. 

Hansen, H. H. E., Justitsraad, Apoteker, Hobro. 

Hansen, H.J., Overlærer, Kjøge. 

Hansen, H. N., Genremaler, Fredensborg. 

Hansen, Henning, Arkitekt, Kjøbenbavn. 

Hansen, Henning, Arkitekt, Murermester, Hellerup. 

Hansen, K., Statskonsulent, Inspektør ved Landbrugsmuseet, Lyngby. 
Hansen, Niels, Billedhugger, Lyngby. 

Hansen, N. C. C., Cand. phil., Brønshøj. 

Hansen, Oscar, Docent, Dr. phil., Skodsborg. 

Hansen, Robert L., Underbibliotekar v. kgi. Bibliotek, Mag.art.,Kjøbenhavn. 
Hansen, Søren, Politilæge, Kjøbenhavn. 

Harild, C. V., Arkitekt, Palæforvalter, Kjøbenhavn. 

Hartmann, Fritz, Inspektør ved Charlottenborg Udstilling, Kjøbenhavn. 
Hartmann, Hjalmar, Grosserer, Kjøbenhavn. 

Hartz, N., Direktør, Dr. phil., Kjøbenhavn. 

Hassel, August, Billedhugger, Hellerup. 

Hatt, Gudmund, Underinspektør ved Nationalmus., Dr. phil., Kbhn.. B. B. 
Hauberg, A., Rektor, Kjøbenhavn. 

Hauberg, G., Statsskovrider, Tokekøb. 

Hauberg, P., fh. Inspektør ved Nationalmuseet, Kjøbenhavn. 
Haugsted, Ejler, Bibliotekar ved Statsbiblioteket, Cand. mag., Aarhus. 
Havn in g, Thomas, Arkitekt, Kjøbenhavn. 

Hedemann, Carl, Oberst, fh. Guvernør i Vestindien, Kjøbenhavn. 
Heering, Peter N., Grosserer, Kjøbenhavn. 

Zerlang, Johan, Sognepræst, Gram. 

Zetterholm, Carl, Stationsinspektor, Forslof. 

Østergaard, J., Urmager, Nykjøbing Mors. 


Digitized by Google 


Original from 

UNIVERSITY OF CALIFORNIA 








MEDLEMSLISTE 1922. 


XVII 


B. Medlemmer udenfor Norden.* 

H K. H. Ernst August, Hertug af Cuinberland. S. B. 

H. H. Prinds Roland Bonaparte, Paris . S. B. 

Abbott, C. C. M., Dr., Trenton, New Jersey. V. B. 

Anderson, R. B., Professor, Madison, Vise. B. B. 

Anucin, Dmitrij Nikolajevic, Professor ved Universitetet, Moskva. V. B. 

Au den, George A., MA. MD., Birtningham. B. B. 

Baye, J. Baron de, Paris. S. B. 

Beltz, R., Museumskustos, Professor, Dr., Schwerin. V. B. 

Bobrinski, A., Comte, Petrograd. V. B. 

Boer, R. C., Professor ved Universitetet, Dr. phil., Amsterdam... V. B. 

Boule, M., Professor ved Musée d'hist. natur., Paris. V. B. 

Brabrook, Edward, Sir, Director, London. B. B. 

Breuil, H., Abbé, Prof. å l’Université de Fribourg. V. B. 

Capellini, G., Professor, Senatore del Regno, Bologna. V. B. 

Capitan, Professor ved École d'AnthropoIogie, Dr., Paris. V. B. 

Chantre, E., Direktør ved Museet i Lyon. V. B. 

Chlingensperg-Berg, M. v., Dr., Munchen. S. B. 

Coutil, Leon, Ane. Président de la Société préhist. franc., Saint 

Pierre du Vauvray. V. B. 

Curie, James, Bibliotekar ved Soc. Antiqu. Scotl., Melrose. B. B. 

Dragendorff, H., Professor, Dr., Direktør for «R6misch-germa- 

nische Kommission«, Frankfurt a. M. V. B. 

Dupont, E., Dr., Direktør for det naturhist. Museum, Bruxelles. V. B. 
Evans, Arthur J., Keeper of the Ashmolean Museum, Oxford .. V. B. 
Fondouce, P. Cazalis de, Licencié és Sciences, Montpellier.... V. B. 
Garstang, J., Prof. i Ægyptologi ved Universitetet i Liverpool V. B. 
Gering, H., Geh. Regier.-Rat, Professor l tysk Filologi, Dr., Kiel V. B. 
Gosselin, Hellier R. H., T. P. for HerFs., Bengeo Hall, Hertford B. B. 

Guimet, E., Direktør for Musée Guimet, Paris. V. B. 

Gotze, A., Prof., Dr., Kustos ved Museum f. Volkerkunde, Berlin V. B. 

Heger, Franz, Hofrat, Wien. V. B. 

Heusler, Andreas, Professor, Dr., Basel . V. B. 

Huchet, Léon, Advocat, Vannes. B. B. 

Johnston, A. W., Esq., London. B. B. 

Knorr, Fr., Direktør ved Museum vaterl. Altertumer, Dr., Kiel.. V. B. 
Kossinna, Gustaf, Geh.-Regier.-Rat, Univ-Prof., Dr., Berlin... V. B. 

Luse han, F. v., Geh. Regier.-Rat, Professor, Dr., Berlin. V. B. 

M eis s ner, Rudolf, Prof. i tysk Sprog og Literatur, Dr., Bonn.. V. B. 


*) S. B.: har ydet Bidrag som stiftende Medlem. V. B.: er ved Be¬ 
styrelsen foreslaaet til Medlem. B. B.: har ydet Medlemsbidrag 
for bestandig. 

Mogk, Eugen, Prof. i Nordgerm. Sprog og Literatur, Dr., Lelpzig V. B. 
Morgan, J.de, Directeur gén. de l'Exploration archéol. de la Perse V. B. 
Mortillet, Adrien de, Prof. å l'École d'Anthropologie, Paris ... V. B. 

Or si, Paolo, Direktør ved Museo Nazionale, Siracusa. V. B. 

Petrie, W. M. Fiinders, Professor of Egyptology, London. V. B. 

Phillpotts, Bertha S., M.A., Hampstead, London. B. B. 

Pigorini, L., Direktør ved Museo preistorico Romano, Rom... V. B. 
Read, Charles H., Keeper of brit- antiquities, Brit. Museum.... V. B. 
Reinach.S., Direktør ved Musée des Antiquités nationales, Prof., 

Saint-Germain-en-Laye. V. B. 

Rivett-Carnac, J. H.,Colonel, F.S.A., Schloss Rothberg, Schweiz V. B. 
Schuchhardt, C., Direktør Mus. f. Volkerkunde, Prof., Dr., Berlin V. B. 
Seger, Hans, Direktør ved Schles. Museum, Prof., Dr., Breslau. V. B. 
S i e v e r s, E., Geh.-Rat, Prof. i tysk Sprog og Literatur, Dr., Leipzig. V. B. 

Siret, Louis, Ingénieur, Antwerpen. V. B. 

Ståls, V., Direktør ved Nationalmuseet, Athen. V. B. 

Symons, B., Professor i tysk Sprog og Literatur, Dr., Groningen. V. B. 

Szombathy, Josef, Hofrat, Museumskustos a. D., Wien. V. B. 

Tillisch, Henry, Ingeniør, Hamburg. B. B. 

Truhelka, Giro, Kustos ved Landes-Mus., Dr., Sarajevo. V. B. 

Tylor, Sir E. B., Professor ved University of Oxford. V. B. 

Tzountas, Chr., Professor ved Universitetet, Athen. V. B. 

Verneau, René, Prof. ved Musée d'hist. nat., Paris. V. B. 

Woolsey, T. S., Prof. ved Yale University, New Haven, Connect. S. B. 

XIX 


Lærde Selskaber og videnskabelige Anstalter, 

med hvilke Oldskriftselskabet er i Bytteforbindelse. 1 ) 

Danmark og Island. 

Godthaab: *Laanebogsamlingen paa Grønland. 

Reykjavik: Hid islenzka Fornleifafjelag. 

— *Landsbokasafn Islands. 

Belgien. 

Anvers: Académie Royale d’Archéologie de Belgique. 

Bruxelles: Académie royale des Sciences, des lettres et des beaux- 

arts de Belgique. 

— Bibliothéque Royale de Belgique. 

— Société Royale d’Archéologie de Bruxelles. 

Charleroi: Société paléontologique et archéologique. 

Liége: Institut archéologique Liégeois. 

Mons: Société des Sciences, des Arts et des Lettres du Hainaut. 

Nam ur: Société archéologique de Namur. 

Czekosloyakiet 

Prag: Société Royale des Sciences de Bohéme (Cl. de Lettres). 

Danzig. 

Danzig: Naturforschende Gesellschaft in Danzig. 

— Museum fftr Naturkunde und Vorgeschichte. 


*) Indtil 1906 bragtes aarlig som Tillæg til dette Tidsskrift en Fortegnelse over de 
lærde Selskaber og videnskabelige Anstalter, fra hvilke Oldskriftselskabet mod¬ 
tog Skrifter. Derefter standsede i Henhold til Beslutning Offentliggj øreisen af For¬ 
tegnelsen. 11922—23 er der foretaget en meget nødvendig, men endnu ikke ganske 
tilendebragt Revision af Oldskriftselskabets literære Bytteforbindelser. Det viste 
sig derved, at adskillige Selskaber forlængst var ophørte at bestaa og saaledes 
maatte stryges. Med et endnu større Antal nyere og ældre Selskaber og An¬ 
stalter blev til Gjengjæld indledet Bytteforbindelse. 

Fortegnelsen over Bytteforbindelserne vil fremtidig ikke blive trykt med 
regelmæssige Aarsmellemrum, men kun saa ofte som større Ændringer i den 
gjør dens OfTentliggjørelse ønskelig. 

Nærværende Fortegnelse omfatter de lærde Selskaber og videnskabelige An¬ 
stalter, til hvilke Oldskriftselskabet paa Grund af bestaaende Bytteforbindelse 
sender Skrifter, ikke derimod de Selskaber og Anstalter, fra hvilke Oldskrift¬ 
selskabet uden bestaaende Bytteforbindelse modtager Skrifter. Tillige omfatter 
Fortegnelsen den lille Række Selskaber og Anstalter, til hvilke Oldskriftselskabet 
sender sine Skrifter uden fra dem til Gjengjæld at modtage Skrifter; disse Sel¬ 
skaber og Anstalter ere i Fortegnelsen mærkede med *. 

Estland. 

Dorpat: Gelehrte Estnische Gesellschaft. 

Pernau: Altertumforschende Gesellschaft zu Pernau. 

Reval: Estlåndische Literårische Gesellschaft In Reval. 

Finland. 

Helsingfors: Finska Fornminnesforeningen. 

— Finska Historiska Samfundet. 

— Finska Literatursållskapet. 

Forenede Stater i Nordamerika. . 

Albany: New York State Library. 

Berkeley: University of California. 

Boston: American Academy of Arts and Sciences. 

— Boston Society of Natural History. 

Cambridge (Mass.): Harvard University. 

Chicago: Field Museum of Natural History. 

Davenport: Davenport Academy of Sciences. 

Decor&h: *Luther College. 

New York: *The New York Public Library. 

Philadelphia: The Academy of Natural Sciences. 

— American Philosophical Society. 

— The Historical Society of Pennsylvania. 

Provldence: Rhode Island Historical Society. 

St. Paul: Minnesota Historical Society. 

Washington: The Gongress. House of representatives. 

— United States Geological Survey. 

— Smithsonian Institution. 

Frankrig. 

Aix: Université d'Aix-Marseille. 

Angouléme: Société archéologique et historique de la Charente. 
Beaune: Société d'Archéologie de Beaune (C6te d’Or). 

Bordeaux: Académie nationale des Sciences, Belles-Lettres et Arts. 
G aén: Société des Antiquaires de Normandie. 
Chålons-sur-Saone: Société d'Histoire et d'Archéologie. 

Dax: Société de Borda. 

Dijo n: Commission des Antiquités du département de la C6te-d’Or. 
Gren oble: Société Dauphinoise d'Ethnologie et d'Anthropologie. 
Lyo n: Société d'Anthropologie de Lyon. 

Montpellier: Académie des Sciences et Lettres de Montpellier. 
Paris: L'Anthropologie. 

— Bibliothéque d'Art et d'Archéologie de l'Université de Paris. 

— •Bibliothéque S te -Geneviéve. 

Paris: Musée Guimet. 

— Société des Américanistes. 

— Société d'Anthropologie de Paris. 

— Société nationale des Antiquaires de France. 

— Société de Géographie. 

Poitiers: Société des Antiquaires de l'Ouest. 

Saint-Dié: Société philomatique Vosgienne. 

Strasbourg: Société pour la conservation des monuments historiques 

d'Alsace. 

Toulouse: Société archéologique du Midi de la France. 

Tours: Société archéologique de Touraine. 

Valence: La Société d'Archéologie et de Statistique de la Drdme. 

Van nes: Société polymatique du Morbihan. 

Grækenland. 

Athen: ‘H Iv 'Adtjvai? aQxaiokoyixT] iiaiQia. 

Havaii. 

H on olu lu: Bernice Pauahi bishop Museum. 

Italien. 

Firenze: Socletå Italiana d'Antropologia e Etnologia. 

Milano: Reale Instituto Lombardo di Scienze e Lettere. 

Parma: Bullettlno di Paletnologla Italiana. 

Roma: *Bibliotheca apostolica Vaticana. 

— Reale Accademia nazionale dei Llncei. 

Tor In o: Socletå Plemontese dl Archeologia e Belle Årti. 

Jugoslavien. 

Ag ram: Die kroatische archaeologische Gesellschaft. 

Letland. 

Mitau: Kurlåndlsche Gesellschaft fur Llteratur und Kunst. 

Riga: Gesellschaft fur Geschlchte und Altertumskunde zu Riga. 

Luxembnrg. 

Luxembourg: Institut grand-ducal de Luxembourg, Section hist. 

Mexico og Sydamerika. 

Buenos Aires: Museo Nacional de Historla Natural. 

Lima: Museo de Arqueologia. 

Mexico: Museo Nacional de Arqueologia, Historia y Etnografla. 
Montevideo: Direccion general de estadlstica. 

Nederlandene med Kolonier. 

Amsterdam: Koninklijke Akademie van Wetenschappen. 

Batavia: Bataviaasch Genootschap van Kunsten en Wetenschappen. 
Leid en: Maatschappij der Nederlandschc Letterknnde. 

— Rijks-Museum van oudheden. 

Leeuwarden: Friesch Genootschap van Geschied-, Oudheid- en Taal 

kunde. 

Utrecht: Provinciaal Utrechtsch Genootschap van Kunsten en Weten 

sehappen. 

Norge. 

Bergen: Bergens Museum. 

Kristiania: Det kgl. Frederiks Universitet. 

— Riksarkivet. 

— Universitetets Oidsaksamling. 

— Videnskapsselskapet. 

Stavanger: Stavanger Museum. 

Tromsø: Tromsø Museum. 

Trondhjem: Det kgl. Norske Videnskabers Selskab. 

Polen. 

Krakow: Polska Akademja Umiejgtnos'ci. 

Posen: Institut préhistorique de l’Université de Poznan. 

— Société des amis des Sciences de Poznan. 

— Staatsarchiv. 

Warscha'w: Corps des Conservateurs d’État des Monuments Préhisto 

riques. 


Portugal. 

Lisboa: Academia das Sciencias de Lisboa. 

— Museu Etnologico Portugués. 

Rumænien. 

Bukarest: Academia Romana. 

Hermannstadt:. Verein fur Siebenburgische Landeskunde. 
Kolozwar: Erdélyi Nemzeti Muzeum. 

Schweiz. 

Basel: Historische und antiquarische Gesellschaft. 

Bern: Historisches Museum. 

Genéve: Musée d’art et d'histoire. 

Solothurn: Schweizerische Gesellschaft fur Urgeschichte. 
Zurich: Antiquarische Gesellschaft. - 

Spanien. 

Barcelona: Institut d’Estudis Catalans. 

— Séminaire de Préhistoire de l’Université de Barcelone. 
Madrid: Junta superior de Excavaciones y Antiguedades. 

— Real Academia de la historia. 

Storbritanien med Kolonier. 

Bombay: Bombay Branch of the Royal Asiatic Society. 

Galcutta: Asiatic Society of Bengal. 

Cambridge: Cambridge Antiquarian Society. 

Cumberland: The Cumberland and Westmoreland Antiquarian Society. 
Dublin: Royal Irish Academy. 

— Royal Society of Antiquaries of Ireland. 

Edinburgh: Society of Antiquaries of Scotland. 

Lewes: The Sussex Archæological Society. 

Liverpool: Institute of Archæology. 

— Literary and Philosophical Society of Liverpool. 

London: Royal Anthropological institute of Great Britain and Ireiand. 
— Society of Antiquaries of London. 

— Royal Archæological Institute of Great Britain and Ireiand. 

— Royal Asiajlc Society of Great Britain and Ireiand. 

— Cambrian Archæological Association. 

— Royal Geographical Society. 

— Royal Historical Society. 

— Royal Society of Literature. 

— Royal Numismatic Society. 

— Viking Society for Northern Research. 

Manchester: Manchester Literary and Philosophical Society. 
Newcastle-upon-Tyne: Society of Antiquaries of Newcastle-upon- 

Tyne. 

Ottawa: Department of Mines. Geological Survey. 

Queensland: Royal Geographical Society of Au3traiasia. 

Sydney: *Publlc Library of New South Wales. 

Toronto: Canadian Institute. 

— Unlversity of Toronto. 

Sverige. 

Goteborg: Goteborgs och Bohuslans Fornminnesforening. 

— Goteborgs Museum, arkeologiska avdelningen. 

Hårnosand: Foreningen fdr norrlåndsk hembygdsforskning. 
Jonkoping: Norra Smålands fornminnesforening. 

Linkoping: Ostergotlands Fornminnes- och Museiforening. 

Lund: Arkiv for nordisk filologi. 

— Knng. Carolinska Universitetet. 

— Namn och Bygd. 

Skara: Vestergotlands Fornminnesforening. 

Stockholm: Kungl. Vitterhets Historie och Antikvitets Akademien. 

— Nordiska Museet. 

— Samfundet St. Erik. 

— Kung. Samfundet for Utgifvande af Håndskrifter ror. Skan¬ 
dinaviens Historia. 

— ^Stockholm hogskolas arkeologiska bibliothek. 

— Svenska Landsmål ock svenskt Folkliv. 

— Svenska Sållskapct for Antropologi och Geografi. 

Uppsala: Upplands fornminnesforening. 

— Regia societas scientiarum Upsalensis. 

Orebro: Foreningen Orebro Låns Museum. 

O s ters und: Jåmtlands låns fornminnesforening. 


Tyskland. 

Augsburg: Historischer Verein fur Schwaben und Neuburg. 

Berlin: Berliner Gesellschaft fur Anthropologie, Ethnologie und Urge- 

schichte. 

— Praehistorische Zeitschrift. 

Bonn: Verein von Altertumsfreunden im Rheinlande. 

Bremen: Historlsche Gesellschaft des Kunstlervereins. 

Breslau: Schlesischer Altertumsverein. 

Darmstadt: Historischer Verein fur das Groszherzogtum Hessen. 
Dresden: Såchsischer Altertumsverein. 

Frankfurt a. M.: Deutsches Archåol. Institut, Romisch-Germanische 

Kommission. 

Guben: Niederlausitzer Gesellschaft fur Anthropologie und Altertums- 

kunde. 

Gorlitz: Oberlausitzische Gesellschaft der Wissenschaften; 

Hal le: Thuringisch-Såchsischer Geschichtsverein. 

— Landesanstalt fur Vorgeschichte. 

Hannover: Historischer Verein fur Niedersachsen. 

Heidelberg: Neue Heidelberger Jahrbucher. 

Hohenleuben: Vogtlåndischer altertumsforschender Verein. 

Jena: Verein fur thuringische Geschichte und Altertumskunde. 
Hassel: Verein fur hessische Geschichte und Landeskunde. 

Kiel: Gesellschaft fur Schleswig-Holsteinische Geschichte. 

— Anthropologischer Verein. 

Konigsberg: Physikalisch-dkonomische Gesellschaft. 

— Altertumsgescllschaft Prussia. 

Landsberg a. W.: Verein fur Geschichte der Neumark. 

Lelpzig: Gesellschaft fur Grdkuude. 

— Verein fur Geschichte der Mark Brandeuburg. 

Lubeck: Verein fur Lubeckische Geschichte und Altertumskunde. 
Malnz: Romisch-Germanisches Central-Museum. 

Munchen: Historischer Verein von Oberbayern. 

— Bayrische Akademie der Wissenschaften. 

Nurnberg: Germanisches Nationalmuseum. 

Oldenburg: Oldenburger Verein fur Altertumskunde und Landes- 

geschichte. 

Regensburg: Historischer Verein von Oberpfalz und Regensburg. 
Schwerin: Verein fur mecklenburgische Geschichte und Altertums¬ 
kunde. 

Stettin: Gesellschaft fur Pommersche Geschichte und Altertumskunde. 
Stuttgarl: Wurttembergischer Altertumsverein. 

Tu bi n gen: Urgeschichtliches Forschungsinstitut. 

Ulm: Verein fur Kunst und Altertum in Ulm und Oberschwaben. 
Wernigerode: Harz-Verein fur Geschichte und Altertumskunde. 
Wiesbaden: Verein fur Nassauische Altertumskunde und Geschichts- 

forschung. 

Wurzburg: Historischer Verein von Unterfranken und Aschaffenburg. 
Zwickau: Altertumsverein fur Zwickau und Umgegend. 

Ungarn. 

Budapest: Magyar Tudomånyos Akadémia. 

— Anthropologia Hungarica. 

— L'Université de Budapest. 

Østrig. 

Graz: Historischer Verein fur Steiermark. 

Linz: Museum Francisco-Carolinum. 

Wien: Akademie der Wissenschaften in Wien. 

— Anthropologlsche Gesellschaft. 

— Wiener pråhistorische Gesellschaft. 

JÆRNUDVINDINGEN I NØRREJYLLAND 
I OLDTID OG MIDDELALDER. 


AF 

NIELS NIELSEN. 


A. TIDLIGERE BIDRAG TIL KUNDSKABEN OM DEN 

DANSKE JÆRNUDVINDING. 

D anmarks Mineralproduktion er i Sammenligning med 
vore Naborigers ubetydelig — en naturlig Følge af 
Landets geologiske Beskaffenhed, idet Overfladen bestaar 
af ganske unge Dannelser, medens der mangler de gamle 
Dannelser, som forsyner f. Eks. den skandinaviske Halvø 
med dens Rigdom paa teknisk vigtige Mineraler. De væsent¬ 
ligste af vore teknisk anvendelige Bjærgarter og andre Jord¬ 
arter er Tørv og Brunkul, Kridt, Kalksten, Teglværkslér og 
Diatoméjord, og dertH kommer paa Bornholm Granit og Kao¬ 
lin. Disse sidste er i forskelligt Omfang Genstand for Udnyt¬ 
telse, men Malmbrydning finder praktisk talt ikke Sted i Dan¬ 
mark (Ussing 1902) — hvad dog ikke er ensbetydende med, 
at Malme ikke findes, men kun viser, at Vanskelighederne 
ved Fremskaffelsen og Reduktionen af Malmene er saa store, 
at en Udnyttelse anses for urentabel, i hvert Fald i Øje¬ 
blikket. Paa Bornholm forekommer flere Malme; saaledes 
findes i Graniten Kobberkis og Blyglans, Svovlkis i Alun- 
skiferen samt Jærnsten i de kulførende mesozoiske Dan¬ 
nelser (Ussing 1913). Desuden optræder smaa Mængder af 
Svovlkis i de yngre Dannelser i den øvrige Del af Dan¬ 
mark. Med Undtagelse af Jærnstenen er disse Malmfore¬ 
komster i kvantitativ Henseende ganske betydningsløse, men 

Aarb. f. nord. Oldk. og Hist. 1922. 1 

foruden dem findes rundt omkring i Landet, Bornholm ibe¬ 
regnet, en Mængde Lejer af Brunjærnslen, som med Hen¬ 
syn til Mægtighed langt overgaar de nys nævnte Malmfore¬ 
komster. — Udnyttelsen af Brunjærnstenen er i Øjeblikket 
ganske minimal; i hvert Fald anvendes den ikke til Frem¬ 
stilling af Jærn, men gentagne Gange i Løbet af de sidste 
Hundrede Aar har der været Planer fremme om en saadan 
Udnyttelse. 1830—50 var man i naturvidenskabelige Kredse 
stærkt optaget heraf, 1894 fremdrog Rørdam atter Sagen, 
og endelig har de under den sidste Krig herskende ekstra¬ 
ordinære Forhold igen gjort Spørgsmaalet om den hjemlige 
Brunjærnstens Anvendelse til Jærnfremstilling aktuelt. 

Trods denne Interesse for Brunjærnstenen og især for 
Myremalmen vides der mærkværdig lidt om den tidligere 

Jærnproduktion her i Landet, og dog repræsenterer denne 

$ 

Industri en meget ejendommelig og ret væsentlig Side af 
det danske Folks erhvervsmæssige Udvikling. 

Aarsagen til, at vor Viden paa dette Punkt er saa be¬ 
grænset, maa for en stor Del søges i det Forhold, at de 
Arbejdsmetoder, som har været fulgt under. Studiet af 
Jærnudvindingen i Danmark, har været ret ensidige, medens 
et vigtigt og omfangsrigt Materiale har faaet Lov til at ligge 
ganske ubenyttet hen. 

Det Arbejde, som danner Grundlaget for Studiet af Jærn¬ 
udvindingen her i Landet, er Jacob Langebeks »Anledning 
til en Historie om de norske Berg-Verkers Oprindelse og 
Fremvext«, 1758. Afhandlingen er offentliggjort som første 
Del af et større Arbejde, men Fortsættelsen kom desværre 
aldrig. Da dette Skrift er langt det betydeligste, der til Dato 
foreligger om Jærnudvindingen her i Landet, vil vi betragte 
det lidt nærmere og se paa Forfatterens Metoder og de 
Resultater, han kommer til. 

Som Titlen siger, er det de norske »Berg-Verkers Op¬ 
rindelse og Fremvext«, han vil gøre Rede for, men han 
indskrænker sig ikke hertil, idet han i 8 paa hinanden føl- 

gende Afsnit behandler Jærnværkerne i Omraaderne: I Tysk¬ 
land, II Estland og den øvrige Strækning langs Øster¬ 
søen, III Finland og Lapland, IV Sverrig, V Skaane, Hal¬ 
land og Blekinge, VI Slesvig og Holsten, VII Danmark, 
VIII Norge (derunder Island). De tre første Afsnit er ikke 
nær saa udførlige som de øvrige, idet Forf. ganske kort 
gør Rede for, at Befolkningen i de paagældendé tre Om- 
raader allerede tidligt har kendt og udnyttet Metal- og 
Malmlejerne i deres Lande. Arbejdets Tyngdepunkt ligger 
absolut i Behandlingen af Bjærgværksdriften i de nordiske 
Riger og da ganske særlig i Redegørelsen for Forholdene 
paa den skandinaviske Halvø. 

I sin Plan og Metode er Afhandlingen rent historisk, 
og Materialet er dels hentet fra ældre Forfatteres Arbejder, 
dels fra Breve og andre Meddelelser fra Samtidige, i Sær¬ 
deleshed en overordentlig stor Mængde Dokumenter fra 
ældre Tid, som Langebek har samlet sammen under sine 
lange og indgaaende Studier i de kongelige Arkiver og 
andetsteds. Den første Afdeling af Materialet, de ældre For¬ 
fatteres Skrifter, spiller kun en ringe Rolle, idet Langebeks 
Undersøgelser er det første videnskabelige Forsøg paa at 
udrede disse Forhold. Den anden Afdeling er ogsaa for 
største Delen uvæsentlig, men fuar dog paa et enkelt Punkt 
Interesse, idet den fører ud over den rent historiske Me¬ 
tode. Arkivmaterialet er langt det vigtigste og er i Sand¬ 
hed imponerende saavel af Omfang som af Indhold. 

Angaaende Forholdene i Sverrig fastslaar Langebek, at 
man i hvert Fald efter Midten af det 12te Aarhundrede 
har kendt Kunsten at udvinde Jærn af Myremalm, og han 
mener iøvrigt, at denne Kunst er kommen fra Tyskland, 
og at Udvindingen saa har holdt sig siden. Han fremfører 
en Mængde Dokumenter angaaende Bjærgværksdrift i det 
hele taget, derunder ogsaa adskillige om Jærn værker. Lige¬ 
ledes fremdrager han en Række delvis meget interessante 
Dokumenter angaaende Jærnudvindingen i Skaane, Hal- 

land og Blekinge og viser, at der i disse Provinser har 
fundet omfattende Udvindinger Sted, som dog synes at 
være ophørt omkring Aar 1650, til Dels paa Grund af Træ¬ 
mangel. 

Angaaende Norge oplyser Forfatteren, at Jærnudvin- 
ding i hvert Fald har fundet Sted paa Christian den Tre¬ 
dies Tid, men at der utvivlsomt tidligere er gjort Forsøg 
derpaa; saaledes har Christian den Anden og Frederik den 
Første foretaget Skridt til Ophjælpning af Bjærgværksdriften 
i Norge ved at indkalde svenske og tyske Bjærgværksfolk, 
endvidere har Dronning Margrete og Erik af Pommern ladet 
forsøge at finde Malme i Norge. Interessantere er imidlertid 
Paavisningen af Jærnudvinding paa Island paa Grundlag 
af Beretninger i Egil Skallagrimssons Saga. Om Skallagrim 
fortælles, at han havde rauflablåstr, og det hedder end¬ 
videre: »Skallagrim var en stor Jærnsmed (jårnsmidr) og 
havde megen Myremalmsblæsning om Vinteren, han lod 
indrette en Smedie ved Søkanten meget langt fra Borg paa 
det Sted, som kaldes Raufarnæs«. Dernæst berettes, hvor¬ 
dan Skallagrim sejlede ud paa Havet og dykkede ned efter 

« 

en Sten, som han saa anbragte foran Smediedøren og brugte 
som Ambolt, og »den Sten ligger der endnu og megen Sin¬ 
der ved Siden af«. Rauda er den gammelnordiske Beteg¬ 
nelse for Myremalm, og det er altsaa denne, Skallagrim 
har benyttet til Fremstilling af Jærn. Man maa dernæst 
antage, at Landnamsmændene har ført Kunsten med sig 
fra Norge, og deraf turde følge, at man ved Aar 800 i Norge 
har forstaaet at udvinde Jærn af Myremalm. 

De Dokumenter, som fører Langebek til den Antagelse, 
at der her i Landet har fundet en Jærnudvinding Sted, er 
særlig Mageskifter, Skøder, Fæstebreve samt Lensregnska¬ 
ber; disse sidste afgiver tilstrækkeligt Bevis for, at der er fore- 
gaaet en saadan Virksomhed, idet de angiver, at Bønderne 
i visse Egne af Landet har svaret Afgift til Lenene bestaaende 
af Jærn. 

Afgifterne erlægges i Enheder, som hedder Kloder, en 
Betegnelse, der ikke nærmere gøres Rede for, men som 
stadig gaar igen. En Gaard i Hinge Sogn og By svarer 
20 Kloder Jærn, en anden Gaard sammesteds halvt saa 
meget. En Gaard i Lysgaard Herred svarer 10 Kloder, en 
anden Gaard ligeledes i Lysgaard Herred 24 Kloder Jærn. 
Endvidere omtales en Fortegnelse over en Del Varer, som 
Hald Slot har faaet af det underliggende Bøndergods, der¬ 
iblandt 95 Kloder Jærn. Denne Undersøgelse er den ene 
Side af Langebeks Studier over Danmarks Jærnudvinding, 
og den er gennemført saa vidt, at han formentlig har faaet 
alle de Arter af Dokumenter med, som kan tænkes at inde¬ 
holde væsentlige Oplysninger; i hvert Fald er der ved nyere 
Gennemgang af Arkivmaterialet kun fremkommen lidt, der 
i kendelig Grad har udvidet vor Viden angaaende Spørgs- 
maalet. 

Den anden Metode, som kunde anvendes ved Løs¬ 
ningen af Opgaven, nemlig at undersøge, hvad der den¬ 
gang kunde paavises af Levninger fra Udvinding, d. v. s. 
Slagger, Ovnrester, Redskaber m. m., er, som man kunde 
vente sig, ikke paa langt nær gennemført i samme Om¬ 
fang. Langebek indskrænker sig til at gengive et Brev, som 
Apotheker v. Steuben i Aarhus har skrevet til ham 27. Feb. 
1758 som Svar paa en Forespørgsel angaaende »de mine- 
raliske Ting, som findes i Jylland«, v. Steuben nævner 
(p. 455): »Af Jærn Ærtz findes og næsten overalt en stor 
Del. Herr Cancelli-Raad Hofman og jeg blev i næst af¬ 
vigte Aar beordret at eftersee og undersøge de øde Heder 
der i Landet, og kom paa samme tour til Vrads-Sogn, og 
i Vrads By, som ligger i Hede-Egnen, hvor vi holdte os 
lidet op, blev jeg ved et Bonde-Huus et stort Stykke Jern 
Ærtz var, som kunde ongefær veje en 10. Lispund, det saae 
ud som en Slakke paa den ene Side, men paa den anden 
jevnt og compact. Vi spurte Bønderne, hvor det var kom¬ 
met fra, blev os af dem fortalt, at der paa deres Mark 

hen imod en Sø laae en stor Mængde af saadanne Slakker, 
smaa og store, hvor og dette Stykke var kommet fra, og 
deres Gamle havde fortalt, at der i forige Tider skal have 
været en Smelte-Ovn, og de endnu kan see Stedet, hvor 
den har staaet. Den jernagtige Materie, hvoraf de i den 
Tid har betient sig, findes der overalt nok af, den ligger 
ongefær 1 a 2 Alen, somme Steder mindre og mere dybt 
i Jorden, ligesom en Skorpe, 1 Qvarler til l h Alen tyk. 
Af denne Materie fandt vi adskillige Steder, hvor vi kom«. 
Anm. k: »Denne Jernholdende Materie, hvor den findes i 
Jorden, kalde Bønderne ål, og, naar den er dem til Hinder 
i deres Pløining, bruge de den Talemaade, at de ikke kan 
komme i Jorden for ål«. Anm. 1: »Paa denne Reise i Hede- 
Egnen blev Hr. Steuben var en Dam, som laae høit, men dog 
holdte Vandet vel, og det i den hedeste Sommertid. Da han 
vilde vide og eftersøgte Aarsagen dertil, fand han, Bonden 
i Damen at bestaae af denne haarde Jernbundne Jord«. 

Dette Brev gengives her, fordi det bringer den første 
Iagttagelse af Jærnslagger her i Landet, og fordi det har 
givet Ideen til nærværende Arbejde. Langebek har selv 
været klar over, at der ved Iagttagelser paa Udvindings¬ 
stederne var en Mulighed for at uddybe Kundskaben om 
Spørgsmaalet, og han skriver p. 454: »Det var vel verdt en 
Undersøgning af kyndige Folk, om ikke disse formente 
Smelt- eller Masz-Ovne kunde være Levninger af Tegl-Ovne 
eller noget andet, og om ikke paa de Steder, hvor Jærn- 
Malmen opgraves, kunde i gamle Dage, før Sandflugten ved 
Skovenes Ødelæggelse har taget overhaand og kanskee til 
dels forvoldet de store Heder, have været Myrer og Mo¬ 
radser eller Søer, af det Slags, som paa mange Steder i 
Norge, Sverige og andensteds frembringer det saa kaldede 
Myre- og Sø-Jern«. Delte Citat viser særdeles godt Række¬ 
vidden af Langebeks Undersøgelser. I den Del af Spørgs¬ 
maalet, som lader sig udforske efter historiske Metoder, 
naar han udmærkede Resultater, men til Gengæld er dette 

Omraade ret snævert, og naar han kommer uden for det, 
er hans Resultater faa og usikre. 

Pontoppidan (1768 p. 24) har en Gentagelse af v. Steubens 
Iagttagelser fra Vrads (jfr. Wilse 1798 p. 116). Bredsdorff 
(1828 p. 351) omtaler ganske kort Fund af »tunge sorte Slag¬ 
ger, som uden Tvivl skrive sig fra de gamle Smelteovne 
eller Esser«. »Ertsen er det sædvanlige Mosejern«. Slag¬ 
gerne findes ved Sindinggaard i Hammerum Herred 10 km 
N. V. for Herning. J. C. Hald (1833) meddeler p. 21—22 føl- 
gende om Hammerum Herred: »Overhovedet røber hele 
Egnen Malmgrund; ved Kulegravning i Sindinggaards Have 
og Mark har man fundet mange hundrede store og tunge 
ertsholdige Klumper, som, efter hvad man tydeligen kunde 
see, havde været underkastede Ildens Paavirkning. Efter 
Nogles Formodning skulde dette være sket ved en Natur¬ 
revolution, men rimeligere er det, at disse Slakker skrive 
sig fra den Periode, da Ertsen benyttedes. Med Vished ved 
man, at der i ældre Tider have existeret Smelteovne i Her¬ 
redets søndre Sogne, saavelsom i Vrads Herred i Nærheden 
af Thim og Sallhen Skove. Ifølge Traditioner skal Ertsen 
være ført derhen fra Hodsager og Simmelkjær, ja Vejene 
derimellem kalde Bønderne endnu Malmveje. Naar disse 
Smelteovne forfaldt, og om det var af Mangel paa Skov, 
vides ikke. — Vi bemærke, at nogle Stykker af Ertsen fra 
denne Egn bleve efter Landhuusholdnings-Sclskabets For¬ 
anstaltning, i Aaret 1827 oversendte til Hovedstaden, hvor 
den Del deraf, som med Sikkerhed kunde antages ej at være 
Slakker, gav, ved en dermed foretagen sædvanlig Smelte¬ 
prøve i det Smaa, mellem 20 og 21 °/o Jern af en ret god 
Beskaffenhed, i det mindste som Støbejern betragtet«. Dette 
er antagelig kun en Gentagelse af Bredsdorfls Iagttagelse 
(1828); det fremgaar nemlig af Teksten, at J. C. Hald har 
kendt BredsdorfFs Arbejde. Nyt er derimod følgende: »Med 
Vished ved man, at der i ældre Tid have existeret Smelte¬ 
ovne i Herredets søndre Sogne«, men man faar ganske vist 

ikke at vide, hvorfra Forfatteren har denne Oplysning, og 
da det, saavidt mig bekendt, er det eneste Vidnesbyrd, der 
foreligger om Jærnudvinding i de Egne (sml. dog Nyrop 
1878), kunde de ovenfor anførte Udtalelser jo nok trænge 
til nærmere Prøvelse. 

J. C. Schythe (1843 p. 744) omtaler, at der i Skander¬ 
borg Amt har fundet Jærnudvinding Sted. Han skriver, 
at der i Mageskifter omtales Jærnafgifter, samt meddeler 

v. Steubens Iagttagelse af Udvindingsaffaldet ved Vrads; 

■ 

imidlertid fremdrager han ikke noget nyt vedrørende disse 
Forhold, men giver en ret udførlig Fremstilling af den viden¬ 
skabelige og økonomiske Interesse, man i vide Kredse den¬ 
gang nærede for Myremalmen, og som førte til, at der blev 
foretaget en Del Undersøgelser over Malmens Forekomst 
og Karakter samt over dens Anvendelighed — Forsøg, som 
allerede tidligere er nævnt i dette Arbejde. 

C. Nyrop (1878) prøver at naa videre frem ad den af 
Langebek anvendte Vej, idet han ud fra historisk Kilde¬ 
materiale søger at danne sig et Begreb om den danske Jærn- 
produktions Størrelse, dens geografiske Udbredelse samt 
Tiden for dens Ophør. Hans Materiale og Metode er lige¬ 
som Langebeks rent historisk. Angaaende den geografiske 
Udbredelse kommer han p. 137 til følgende Resultat: »at 
det væsentligt har været i Ginding og Hammerum Her¬ 
reder (Ringkøbing Amt), Lysgaard og Hids Herreder (Vi¬ 
borg Amt) samt i Vrads Herred (Aarhus Amt), at Jærn- 
tilvirkningen har været kjendt og øvet«. Denne Oversigt over 
Jærnudvindingens Udbredelse er i visse Henseender uhel¬ 
dig, da den giver overdrevne Forestillinger om Kundskaben 
derom. Forfatteren savner saaledes Begrundelse til at 
anvende Udtrykket »at det væsentligt« er i de nævnte 
Herreder, at Udvinding har fundet Sted, da den anvendte 
Udtryksmaade forudsætter, at det er paavist eller i hvert 
Fald sandsynliggjort, at Udvinding i mindre Grad er fore- 
gaaet i andre Egne; men dette er ingenlunde Tilfældet, 

saa meget mere som det Areal, Forfatteren fastsætter som 
Hjemsted for Jærnudvindingen, nemlig Ginding Herred, 
Hammerum Herred, Lysgaard Herred, Hids Herred og 
Vrads Herred, i Virkeligheden maa indskrænkes noget. Der¬ 
med være ikke sagt, at Udvinding ikke har fundet Sted i 
hele det angivne Areal, men den er blot ikke paavist, i 
hvert Fald ikke med nogen Sikkerhed. 

Med nogen Berettigelse kan der uddrages følgende Re¬ 
sultater af de Kilder, Nyrop har Adgang til. Det kan be¬ 
tragtes som godtgjort, at Jærnudvinding har fundet Sted i 
Vrads Herred, men kun i det nordlige Hjørne af dette meget 
store Herred. Det maa endvidere paa Grundlag af det alle¬ 
rede af Langebek fremdragne Arkivmateriale anses for sik¬ 
kert, at en lignende Virksomhed har fundet Sted i Dele af 
Lysgaard og Hids Herreder, men naar dertil lægges Breds- 
dorffs isolerede Iagttagelse af Slagger ved Sindinggaard, som 
Nyrop iøvrigt ikke synes at kende, samt Kansler Klaus 
(ijordsens Angivelse af, at der svaredes Jærnafgifter fra Gin¬ 
ding Herred paa Fr. I’s Tid (jfr. Nye Danske Magazin VI, 
4. Hefte p. 296), saa er Bunden nærmest naaet med Hensyn 
til vor Kundskab om Udvindingens Udbredelse. Resten er 
bygget paa mere eller mindre løse og daarligt begrundede 
Litteraturangivelser som f. Eks. J. C. Hald 1833 og Justits- 
raad Fjelstrups Artikel i Ringkøbing Amtstidende 1843 samt 
en Notits i Traps Danmark, 2. Udg. Bd. VI p. 372, hvor 
der ohitales en Smeltehytte ved Tovsvig i Arnborg Sogn 
(den sydlige Del af Hammerum Herred), som oven i Købet 
skulde have været den sidste; hertil bemærker Nyrop meget 
rigtigt: »Hvoraf vides det, at Smeltehytten i Tovsvig var 
den sidste?«, og han kunde have tilføjet: »Hvoraf vides det, 
at der overhovedet har existeret en Smeltehytte i Tovsvig?« 
Med andre Ord, om Jærnudvindingen i Hammerum og Gin¬ 
ding Herreder haves meget faa og paa en enkelt Undtagelse 
nær tvivlsomme Oplysninger, hvorfor en nærmere Under¬ 
søgelse var i høj Grad paa sin Plads. Nyrop undersøger 

da de gamle Jordebøger og Lensregnskaber for Lundenæs 
Len; Bøvling Len, samt Aarhusgaard og Koldinghus Len, 
men-linder ingen Angivelser af Jærnafgifter. Afhandlingens 
Fortjeneste ligger paa to Punkter: den delaillerede Gennem¬ 
gang af Jordebøger og Lensregnskaber, og en skarpsindig 
og vistnok ubestridelig Paavisning af Tidspupktet for Ud¬ 
vindingens Ophør. 

Efter Regnskaber fra 1541 til 1546 over Hald Slots Oppe- 
børsler skulde der af Torning og Hinge Sogne, begge i 
Lysgaard Herred, svares ialt 97 Kloder Jærn, nemlig 74 
af det første (med de særlig nævnte Byer Knudstrup og 
Skræ) og 23 af det sidste; det største Antal, der blev ydet, 
var dog kun 92, og for Aaret 1545—46 synker det endda 
til 32. 

Skanderborg Lens Jordebog for 1581 viser, at den Del af 
Vrads Herred, som hørte under Lenet, skulde svare 23 Klo¬ 
der fordelte paa Sallen med 9, Kragelund med 12 og Børring- 
hoved med 2, og hvad endelig Silkeborg Len angaar, da 
oplyser Jordebogen for 1586, at der skulde ydes ikke mindre 
end 410 Kloder Jærn fordelte paa: 


Vrads Herred: 

1 

s . . 0 

Paarup (med 1 Yder) 5 Kloder 

* 4 

~ Hids Herred: 

• 4 


Bording (1).^...... 2 — 

Vesterbording (1).. 3 — 

Mavsing (2) '. 18 — 

Lemming (3). 6 — 

Serup (5). 9 — 

Sejling (8). 11 - 

Ebstrup (2). 3 — 

Kejlstrnp (1). 12 — 

Øster Kcjlslrup (1). 2 — 

Funder (3). 21 — 

Sejl (1). 12 - 

Svostrupdal (2) . . . 3 — 

Overgaardc (1). . . . 4 — 

Sinding (1). 2 — 


I Resdal (1). 2 Kloder 

j Nisset (3). 6 - 

I Kragelund (1). 2 — 

» 

i Lysgaard Herred: 

: Have (2). 24 — 

! Vor (1). 6 * - 


Torning (5).. . . 

...40 

Skræ (1). 

.. . 6 

Knudstrup (2) . 

. . . 24 

Kjellerup (3). . . 

. . . 12 

Almtoft (1) .. . . 

... 4 

Hinge (16) . . . . 

. . .148 

Revl (2). 

.. . 12 

Tuilum 

Birk: 

Voel (11). 

.. . 11 


Tilsammen... 410 Kloder 

Gaar vi frem i Tiden, ses det af Silkeborg Lens Regn¬ 
skab, at den aarlige Afgift af Jærn stiger til 417 Kloder, 
hvilket der f. Eks. regnes med i 1611—12, men saa tilføjes: 
»Annammet efter Slottets Jordebog af Kgl. Majestæts Tje¬ 
nere her i Lenet for 412 Kloder Jern, efterdi her nu intet 
Jern gøres, for hver Klode 12 Æ er 66 l /2 Dr. 1 % 4 l /2 #.« 
1611—12 leveredes der altsaa ikke Jærn i Lenet, og sik¬ 
kert heller ikke senere, men ikke desto mindre figurerer 
Jærnafgifterne stadig i Regnskaberne. Hvor lang Tid man 
skal gaa tilbage fra 1611—12 for at finde Tidspunktet for 
Jærnudvindingens Ophør her, oplyses gennem to Kvitterin¬ 
ger for Modtagelse af jydsk Jærn paa Bremerholmen for 
Aarene 1597 og 1599; og for Aaret 1601—02 er under Over¬ 
skriften : »Forsendt til Kjøbenhavn og leveret til Kjøbmændc 
opført 112 Kloder Klimpjærn. Saaledes er der i hvert Fald 
ved Aar 1600 bleven udvundet Jærn, men antagelig har vi 
her at gøre med de allersidste og ubetydelige Resier af 
Jærntilvirkningen. 

Det er altsaa oplyst, at der i Slutningen af 16. Aarh. 
svaredes en Afgift paa 410 Kloder Jærn til Silkeborg Len. 

Ganske vist haves ikke nogen Garanti for, at hele denne 

« 

Mængde virkelig er indgaaet, idet det vel lod sig tænke, at 
en større eller mindre Del af Afgiften afløstes af en Penge¬ 
afgift, men den er i hvert Fald tidligere sikkert bleven er¬ 
lagt som Jærn. Denne Fastsættelse af et Tal vilde afgive 
et ganske godt Grundlag for en Bedømmelse af Produk¬ 
tionens Størrelse, hvis det kunde oplyses, hvor meget en 
Klode var; men dette lader sig næppe gøre, i hvert Fald 
kommer Nyrop til det Resultat, at en Klode ikke synes at 
være et afgrænset, efter Vægt bestemt Kvantum. Forf. giver 
endvidere en overordentlig interessant Oversigt over de Be¬ 
stræbelser, der i Midten af det 19. Aarh. var i Gang for at 
udnytte Myremalmen, og tillige fremsætter han nogle For¬ 
modninger om den middelalderlige Teknik, hvilke dog ikke 


Digitized by Google 


Original from 

UNIVERSITY OF CALIFORNIA 



12 


J ÆRN UDVINDINGEN I JYLLAND. 


er synderlig vel begrundede, da de ikke er fremgaaet af en 
Undersøgelse af danske Forhold. 

Fra arkæologisk Side er fremkommen 3 værdifulde Bi¬ 
drag til Belysning af disse Forhold. Sehested (1884 p. 138) 
omtaler et Fund af en Jærnslagge i en Gravhøj ved Addit. 
Sarauw (1898 p. 91) beskriver en Udvindingsplads, som 
fandtes under en Gravhøj ved Nortvig i Vrads Herred; 
Højen var fra Folkevandringstiden, og Udvindingen maa 
altsaa være samtidig eller ældre. Fundets Enkeltheder skal 
senere gøres til Genstand for Omtale. Og Sophus Muller 
(1906 p.218) meddeler, at der undertiden forekommer Jærn- 
slagger paa Bopladser fra den romerske Jærnalder. Føl¬ 
gende Findesteder angives: Nortvig, Brørup, Nedergaard, 
Torup, Gjerlev og Rørbæk-Hovgaard. 

Endelig maa anføres et Par spredte Angivelser vedrørende 
Jærnudvinding i Jylland. I Traps Danmark 3. Udg. Bd. V 
anføres, at der i Tem Sogn, Vrads Herred, ved Lokaliteten 
Hjortsballe er fundet Jærnslagger, og ligesaa i Vrads Sogn. 
Heise (1879 p. 203) anfører i Brudstykker af Viborg Bispestols 
Jordebog fra den sidste katolske Tid følgende Angivelse 
for Lysgaard Herred: »Hingy sogen. En gård, Anna Nielssis 
i boer, xx cloder jern«. »Summa summarum xxxiiij kloder 
jern«. Hvor de andre 14 Kloder stammer fra, vides ikke, 
idet der her mangler en halv Side i Bogen. — Erslev og 
Mollerup (1881—82 p. 209) optrykker en Inventarliste for 
Hald Slot fra 1541, hvori staar »xiij iernkloder, stuore och 
smaa«, og senere »sexsindtstiuge kloder iern«. — I Kancel¬ 
liets Brevbøger findes fra 29 jb 1561 et Brev af følgende Ind¬ 
hold til Hr. Otte Krumpen i Hald Len, Holger Rosenkrantz 
i Skanderborg og Emsborg Len og Hans Johansen Lindenov 
i Silkeborg Len: Da der behøves Klodejærn til Arbejdet ved 
Kiøpnehafns Slot, skulle de paa Kongens Vegne købe alt 
det Klodejærn, som kan faas i deres Len, og sende det 
til Hr. Herlof Trolle paa Kiøpnehafns Slot; de skulle frem¬ 
deles hvert Aar i god Tid købe alt det Klodejærn, som 

falder i Lenet, til Kongen og sende det til Kiøpnehafns 
Slot. 

Videre skal nævnes et Arbejde af Otto Blom (1868) om 
Materialet i den ældre Jærnalders Vaaben, hvoraf det frem- 
gaar, at disse dels var af Svejsejærn, dels af Staal. Forf. 
fremsætter nogle Bemærkninger angaaende Jærnfremstil- 
lingsteknikken, der dog ligesom Nyrops ikke støtter sig paa 
Iagttagelser eller Overleveringer angaaende danske Forhold; 
jeg skal derfor heller ikke komme ind paa en Kritik af 
dem. 

I Korthed vides altsaa følgende om Jærnudvindingen i 
Danmark: 

Der haves Vidnesbyrd om, at Udvinding har fundet Sted 
allerede i den romerske Jærnalder og i Folkevandringstiden, 
og fremdeles i stort Omfang i det 15. og 16. Aarhundrede. 
Fra den mellemliggende Tid foreligger derimod ingen Op¬ 
lysninger, og Spørgsmaalet er da, om det kan antages, at 
Virksomheden har fundet Sted i dette lange Tidsrum, eller 
om der muligvis har været Afbrydelser. Paa Forhaand er 
det nemlig ikke givet, at Udvindingen har været konti¬ 
nuerlig. Man kender f. Eks. fra Toscana netop Eksempler 
paa indtraadte Afbrydelser i Jærnproduktionen som Følge af 
dybtgaaende politiske Omvæltninger (Simonin 1858 p. 557). 
Ligeledes afbrydes Jærnproduktionen i Steyermark 500— 
712 paa Grund af de Forstyrrelser, Folkevandringen frem¬ 
kaldte (Beck I p. 812), og noget lignende kendes fra Kina 
(Richthofen II p. 500). Men da tilsvarende Omvæltninger 
ikke har fundet Sted her i Landet, og der ellers ikke kunde 
tænkes nogen Grund til, at Produktionen skulde være under- 
gaaet andet end ganske kortvarige og tilfældige lokale Af¬ 
brydelser, kan man med nogen Berettigelse udtale, at Jærn- 
fremstilling her i Landet er foregaaet omtrent fra Christi 
Fødsel til Aar 1600 uden Afbrydelse. 

I Slutningen af Jærnudvindingstiden i Nørrejylland synes 
Produktionen at være begrænset til Egnen omkring Silke- 

borg, og noget tidligere maa den antages at være ophørt 
i Ginding Herred. Fra Oldtiden haves forskellige spredte 
Fund, og Kunsten synes da at have været udbredt. 

Med Hensyn til de Undersøgelsesmetoder, der har været 

_ • 

anvendt for at klarlægge disse Forhold, maa bemærkes 
følgende: 

Den ene Metode, den historiske: en Undersøgelse af de 
skriftlige Overleveringer angaaende Udvindingen, maa an¬ 
tages at være saa godt udnyttet af Langebek og Nyrop, at 
der næppe ad den Vej kan fremdrages synderlig mere.. Den 
anden Metode, den inaturvidenskabelige«: en Undersøgelse 
af Sporene paa Udvindingssiederne, er derimod bleven stærkt 
forsømt, og Forholdet er nu engang det, at en Kombina- 
tion af begge Metoder er nødvendig, hvis man skal faa et 
nogenlunde fyldigt Kendskab til Jærnproduktionen i Dan¬ 
mark. 

Som Følge af dette Misforhold i Anvendelsen af Under- 
søgelsesmaader er vor Kundskab om Jærnudvindingen i 
Virkeligheden i Øjeblikket yderst mangelfuld, idet alt, hvad 
der vedrører Udvindingspladserne, Anlæg af Ovne, Bearbej¬ 
delse af Malmen o. s. v., kort sagt Teknikken i videre For¬ 
stand, er ganske ukendt,, ligesom der fuldstændig savnes en 
geografisk Undersøgelse af disse Forhold, som jo i høj Grad 
maa være underkastet Paavirkning af geografiske Faktorer. 
Fra vore Nabolande foreligger nogle saadanne Undersøgelser, 
men dels er disses Resultater meget ufuldstændige, dels vilde 
det paa Forhaand være noget forhastet uden videre at 
sammenstille Forholdene dér og her i Landet. 

Hensigten med de paafølgende Undersøgelser er da den, 
paa forskellig Maade at øge Kundskaben om Jærnudvin¬ 
dingen i Nørrejylland, først og fremmest gennem en Gransk¬ 
ning af de Pladser, hvor den har fundet Sted. 

B. FUNDBERETNINGER OM PAAVISNING 
AF JÆRNSLAGGER I JYLLAND. 

• • • 

a. Undersøgelsens Begyndelse og Metode. 

♦ • • 

I Efteraaret 1917 beskæftigede jeg mig med Studier ved¬ 
rørende det danske Skovlands geografiske Udbredelse. Dette 

førte mig blandt andet til at gøre et Forsøg paa at klar- 

# 

lægge Jærnudvindingens Forhold til Skovarealet' i Midt¬ 
jylland. Herved benyttede jeg Nyrops Afhandling af 1878, 
og som anført var det det deri gengivne Brev af 27. Fe¬ 
bruar 1758 fra Aarhus-Apothekeren v. Steuben til Lange- 
bek, der gav mig Ideen til de følgende Undersøgelser, idet 
det aabnede den Mulighed, at de Rester fra Jærnudvin- 
dingen, som v. Steuben deri omtaler, at have set ved Lands¬ 
byen Vrads, endnu kunde paavises, ligesom der kunde 
være Haab om at finde tilsvarende Rester andre Steder. 
Mine Forventninger i saa Henseende var dog paa Forhaand 
ikke store, da jeg paa det Tidspunkt ikke kendte de andre 
Iagttagelser af saadanne Rester, og jeg dannede mig den 
ret nærliggende Mening, at Grunden til, at man ikke kendte 
noget videre til Levninger fra Jærnproduktionen, var, at 
saadanne nu ikke mere lod sig paavise eller i hvert Fald 
kun med betydelige Vanskeligheder. I Løbet af Juli og 
August samt Oktober 1918, i Oktober 1919 og i Juli—Aug. 
1920 fik jeg Lejlighed til at berejse betydelige Dele af Nørre¬ 
jylland, og til min Glæde gjorde jeg da en Række Fund 
af Rester fra Jærnudvinding, som med Hensyn til Antal og 
Righoldighed langt overtraf mine dristigste Forventninger. 

Det første, jeg foretog mig, var at besøge Landsbyen 
.Vrads for at finde den af v. Steuben omtalte Udvindings¬ 
plads, som nærmere skulde kendes paa Forekomsten af 
Slagger, men det lykkedes mig ikke at paavise den trods 
flere Dages Arbejde. Slagger traf jeg ikke, og Befolkningen 
kendte intet til Sagen og benægtede at have set noget paa 
Markerne, som kunde tænkes at have Forbindelse med 

Jærn eller Jærntilvirkning, og det til Trods for, at der paa 
Egnen var en betydelig Interesse for og Kendskab til dens 
ældre Historie og Topografi. Det viste sig senere, at Grun¬ 
den til, at jeg ikke havde kunnet verificere v. Steubens 
Iagttagelse, var den, at Rester fra Jærnudvindingen paa 
Grund af særlige Omstændigheder kun kan erkendes i yderst 
sparsomt Omfang. 

Foreløbig opgav jeg at finde Sporene ved Vrads, men 
udvidede Undersøgelsesomraadet mod Nord omtrent til 
Silkeborg, og jeg tilbragte da adskillige Dage med at af¬ 
søge Landsbyerne Tem, Salten, Hjortsballe, Asklev, Seb- 
strup og omliggende Bymarker og Heder. Den største Van¬ 
skelighed laa sikkert nok deri, at jeg ikke nøjagtig vidste, 
hvorledes de Ting, jeg søgte efter, skulde se ud. Jeg kunde 
nok gøre mig en omtrentlig Forestilling herom, men det 
var uhyre vanskeligt at faa Oplysninger hos Befolkningen, 
naar jeg kun kunde stille mine Spørgsmaal omtrent saa- 
ledes: »Har De nogensinde paa Deres Mark set noget, som 
ligner Smedieslagger (jydsk: Sinder), nogle tunge, sorte Ting, 
der har været smeltede?« Jeg vilde straks være kommet 
et betydeligt Skridt videre, hvis jeg havde kunnet trække 
en Slaggestump op af Lommen og spørge: »Har De set 
saadant noget før?« Hvis jeg kunde finde den første Ud¬ 
vindingsplads, vilde derfor Udsigten til at spore flere være 
stærkt øget, men mine Forhaabninger var smaa efter ad¬ 
skillige Dages forgæves Søgen. Jeg talte med en Mængde 
Mennesker af alle mulige Slags, jeg travede paa Kryds og 
tværs over Markerne, men uden at opdage det ringeste, og 
jeg var ved at opgive Foretagendet, da jeg en Dag oplevede 
det Held, som maatte til for at sætte Undersøgelsen i Gang. 
Et Tordenvejr tvang mig til at søge Ly i et faldefærdigt 
Husmandshus ved Asklev, og jeg benyttede da Lejligheden 
til at fremkomme med mit sædvanlige Spørgsmaal, om 
Ejeren kendte noget til, at der her var »Sinder« paa Mar¬ 
kerne. Til min store Forbavselse svarede han ikke nej, men 

sad længe og betænkte sig, og saa sagde han forsigtigt, at 
han maaske for mange Aar siden havde set noget, som 
kunde ligne det, jeg søgte. Han forklarede derpaa følgende: 
for mange Aar siden havde han haft en Gaard i Hjorts¬ 
balle, og paa dens Mark var der dengang paa et nærmere 
angivet Sted en Mængde sorte, tunge »Sinder« i Jorden sam¬ 
men med smaa Trækulstumper. Disse »Sinder« havde ge¬ 
neret Dyrkningen meget, navnlig Pløjningen, hvorfor han 
ofte havde forsøgt at fjerne dem, men paa Grund af deres 
betydelige Mængde var det kun delvis lykkedes ham; om 
der endnu kunde ses noget, vidste han ikke, da han ikke 
havde set Stedet i hen ved 20 Aar. Jeg begav mig straks der¬ 
hen, Mandens Opgivelse viste sig at være korrekt, thi Slagge¬ 
forekomsten lod sig let og sikkert paavise, saaledes som 
det fremgaar af nedenstaaende Beskrivelse af Forekomst 
Nr. 51. 

Efter dette første Fund blev mine Arbejdsvilkaar væsent¬ 
lig gunstigere, og jeg paa viste efterhaanden de nedenfor be¬ 
skrevne Slaggeforekomster. Fremdeles kom jeg til Erken¬ 
delse af, at Udvindingsstedernes Beliggenhed i hvert Fald 
til Dels var bestemt ved terrainmæssige Faktorer. Udrustet 
med disse Erfaringer besluttede jeg at gøre et nyt Forsøg 
paa at finde de af v. Steuben omtalte Ovnrester ved Vrads. 
Apothekeren omtaler, at Slaggerne fandtes ved en Sø. Der 
kunde være Tale om følgende Smaasøer: Rævsø, Langsø, 
Kulsø og Igelsø, og Slaggeforekomsten skulde være paa den 
Side af Søen, der vendte mod Vrads By, jfr. følgende Sæt¬ 
ning i det omtalte Brev: »at der paa deres (Bøndernes) Mark 
henimod en Sø laae en stor Mængde af saadanne Slakker«. 

Markerne ved de omtalte Søer blev da undersøgte, men 
med negativt Resultat. Jeg blev imidlertid opmærksom paa, 
at der foruden de 4 nævnte Søer tidligere havde været 
en femte: den nu udtørrede Ansø, som laa 1500 m Nord 
for Vrads. I 1758 var denne Sø ikke udtørret, og den maatte 
derfor tages med i Betragtning. Straks fandt jeg dog intet 

Aarb. f. nord. Oldk. og Hiat. 1922. 2 

her, men under Efterforskningen saas det, at der mellem 
Vrads og Ansø har fundet en stærk Sandflugt Sted. Denne 
er nu dæmpet, men Flyvesandet ligger over det meste af 
Arealet, og flere Steder navnlig mod Vest i Vrads Sande 
optræder der Klitter af betydeligt Omfang. Den Mulighed 
var altsaa til Stede, at v. Steubens Udvindingsplads paa et 
eller andet Tidspunkt efter 1758 var bleven begravet af en 
vandrende Klit. Jeg gjorde dernæst den Iagttagelse, at der 
hist og her var smaa Pletter, hvor Moræneaflejringerne ikke 
var skjulte af Flyvesand, hvad enten det nu skyldes, at de 
aldrig har været dækkede, eller at Klitten er vandret over. 
Fremdeles oplystes det, at Sandflugten i Følge Traditionen 
først rigtig tog Fart her 1810—20, altsaa længe efter, at 
Jærnudvindingen havde fundet Sted, og jeg kunde derfor 
kun gøre mig Forhaabning om at finde Udvindingsrester 
paa de omtalte bare Pletter. Ved en fornyet og meget om¬ 
hyggelig Undersøgelse lykkedes det mig 200 m Vest for Ejen¬ 
dommen Dunneborg, omtrent midt mellem Vrads og Ansø, 
at finde to typiske Jernslagger med en indbyrdes Afstand 
af 20 m. 

Det er meget usandsynligt, at disse to Slagger kan være 
transporterede langvejs fra til vedkommende Plads, og det 
maa derfor antages, at de er producerede paa Stedet. Gan¬ 
ske vist er der ikke noget som helst Bevis for, at de re¬ 
præsenterer de sidste sørgelige Rester af v. Steubens Ud¬ 
vindingsplads, men enhver Tvivl om Rigtigheden af hans 
Iagttagelse maa i hvert Fald anses for udelukket. 

For at efterspore Slaggeforekomster udspurgte jeg dels 
Egnens Befolkning, dels brugte jeg i Randmorænegebetet 
at gaa langs med de store Stendiger, som er opførte paa 
Markskellene, og undersøge, om der skulde findes Slagger 
imellem Stenene. Hvor jeg iagttog saadanne, underkastede 
jeg Markerne paa begge Sider af Skellet en grundig Under¬ 
søgelse og paa viste paa den Maade adskillige Slaggefore¬ 
komster, som ellers vilde være undgaaet min Opmærksom- 

hed. Metoden er primitiv og besværlig og, som jeg senere 
skal komme ind paa, behæftet med ret væsentlige Fejl, men 
det var paa Sagens daværende Standpunkt den eneste mu¬ 
lige — en simpel Følge af, at disse Forhold ikke tidli¬ 
gere har været Genstand for Undersøgelse af naturviden¬ 
skabelig Art. 

Naar jeg da havde fundet en Slaggeforekomst, optog jeg 

en Beskrivelse af den, indsamlede Prøver af Slagger, Jærn, 

o. s. v., samt opmaalte dens Dimensioner, saa vidt det lod 

sig gøre; samtidig afmærkede jeg dens Beliggenhed og num- 

# 

mererede den paa mine Kortblade: Generalstabens topogra¬ 
fiske Kort i Maalestokken 1:40.000. 

Dernæst foretog jeg en fornyet Undersøgelse af de Slagge¬ 
pletter, der syntes mindst forstyrrede og i det hele bedst 
egnede til Specialstudium, og foranstaltede Udgravning af 
dem for derigennem at tilvejebringe Materiale til Forstaaelse 
af Udvindingens Enkeltheder navnlig i teknisk Henseende. 
Ved velvillig Imødekommenhed fra Nationalmuseets og Mi¬ 
neralogisk Museums Side er jeg tillige bleven i Stand til at 
benytte det Materiale, som fra Tid til anden er indkommet 
dertil, og som med enkelte Undtagelser hidtil ikke har været 
bearbejdet. 

Paa den Maade har jeg konstateret ialt 91 forskellige Finde¬ 
steder for Jærnslagger i Nørrejylland. Det af mig personlig 
tilvejebragte Materiale bestaar af 62 Slaggeforekomster. Na¬ 
tionalmuseets 1. Afdelings Materiale udviser 27 Slaggefinde¬ 
steder, hvoraf 2 identiske med mine; Nationalmuseets 2. Af¬ 
delings Materiale udviser 1, som er identisk med en af 
mine. Mineralogisk Museums Materiale er 5, hvoraf 2 iden¬ 
tiske med mine. Ialt saaledes 90 Slaggeforekomster. Hertil 
kommer saa som den 91de Sehesteds Fund af en Jærn- 
slagge i Kjeldhøj ved Addit (Sehested 1884). 

Nedenstaaende meddeles en kort Beskrivelse af hvert 
enkelt Fund. Beliggenheden af en Del af disse er angivet 
paa efterfølgende Kort (p. 47). 

b. Beskrivelse af de enkelte Fund. 

1. Gjerum. Ved Udgravning i 1906 og 1907 af en Jærn- 
alders Boplads ved Gjerum, Gjerum Sogn, Horns Herred, 
fandt Hans Kjær en betydelig Mængde Jærnslagger, ialt ca. 
20 større og mindre Stumper. (Nat. Mus. C13491 og C 13510). 

2. Emb. Ved Udgravning af et ret kompliceret Jærn- 
aldersfund ved Emb, Emb Sogn, Børglum Herred, bestaaende 
af flere over hinanden liggende Bopladser samt øverst en 
Grav fra den romerske Jærnalder fandt Hans Kjær 1910—11 
ialt ca.25 Slaggestumper. (Nat. Mus. C 14552). 

3. Kraghede. Paa en ældre Jærnalders Bo-og Grav¬ 
plads ved Kraghede, 0. Brønderslev Sogn, Børglum Herred, 
fandt Th. Thomsen 1907 5 Jærnslaggestumper, hvoraf 3 med 
en Størstedimension paa ca. 7 cm og 1 med en Størstedimen- 
sion paa 5 cm. (Nat. Mus. C13245). 

4. Als bjerg. Paa en Jærnalders Boplads ved Alsbjerg, 
Torslev Sogn, 0. Han Herred, fandt C. A. Nordman 1915 
2 Jærnslagger. (Nat. Mus. C16647). 

5. Torup. Ved Udgravning af en Jærnalders Boplads 
i Torup, Skallerup Sogn, Morsø Nørre Herred, fandt Sarauw 
1901 en Slagge. (Nat. Mus. C 10906). 

6. Braarup. I Braarup, Ovdrup Sogn, Slet Herred, op¬ 
lystes det, at man paa Markerne ved Siden af Vejen til Løg¬ 
stør havde fundet noget lignende som de foreviste Jærn¬ 
slaggestumper. Paa Grund af daarlige Vejrforhold og deraf 
følgende daarlige Iagttagelsesforhold i Jordoverfladen gav 
Undersøgelsen af Markerne et negativt Resultat, men Ejeren 
var saa elskværdig senere at sende mig 5 Jærnslaggeblokke, 
fundne paa Markerne. Størstedimensionerne er kun nogle 
faa cm, og Stykkerne udviser intet ejendommeligt. 

7. Sønderlade. Under Udgravning af en Boplads fra 
romersk Jærnalder ved Sønderlade, Bjørnsholm Sogn, Slet 
Herred, fandt G. Hatt 1921 flere Slaggestumper, hvoraf 1 
er en sikker Jærnslagge med forrustede Jærnkorn. Paa fri- 

ske Brudflader ses fine Krystalskeletter. Ingen af Prøverne 
indeholder Trækul eller Aftryk af saadanne. (Nat. Mus. 1 176 /»i). 

8. Farsø. I 1897 fandt Sarauw ved Farsø, Farsø Sogn, 
Gislum Herred, 3 større Klumper Jærnslagge i grubeformede 
Fordybninger. (Nat. Mus. C 9253). 

9. Nedergaard. Under en Udgravning af en Jærn- 
alders Boplads ved Nedergaard, Giver Sogn, Aars Herred, 
fandt A. P. Madsen i 1898 en betydelig Mængde Jærnslagger. 
(Nat. Mus. C 9480—81). 

10. Rørbæk-Hovgaard. Under Anlægget af en Sne¬ 
skærm paa Nordsiden af Banen fra Hobro til Løgstør ved 
Rørbæk-Hovgaard, Rørbæk Sogn, Gislum Herred, iagttog 
man en Del Jærnslagger. A. P. Madsen afdækkede her 1896 
en Del af en Jærnudvindingsplads og indsamlede en Del 
Slaggemateriale, ca. 40 Blokke, til Museet. Enkelthederne ved 
Fundet skal jeg omtale i en anden Sammenhæng. (Nat. Mus. 
C 8806). 

11. Gjerlev. Ved Udgravning af en Jærnalders Boplads 
i Gjerlev, Gjerlev Sogn og Herred, fandt Sarauw 1901 9 større 
og mindre Jærnslaggestumper. (Nat. Mus. C 10898—905). 

12. Bollergaarde. Ved Bollergaarde, Romlund Sogn, 
Nørlyng Herred, fandt Arthur Feddersen 1874 i en Brand¬ 
plet sluttende sig til en Grav fra den romerske Jærnalder 
flere Jærnslagger. (Nat. Mus. C 3569). 

13. Sparkjær. Paa Mineralogisk Museum er en lille uren, 
ægformet Jærnklump med en Størstedimension paa ca. 5 cm; 
afskallende, Overfladen stærkt forrustet. Mærket: Jærn ud¬ 
smeltet af Myremalm ved Sparkjær 1869. 1776. Den maa an¬ 
tagelig stamme fra Landsbyen Sparkjær, Borris Sogn, Fjends 
Herred. 

14. Had er up. Ved Haderup i Ginding Herred, 1 km 
Øst for Landsbyen, ved Bebyggelsen Haderis. Befolkningen 
i Haderup, Haderis og Højstrup kendte Jærnslagger og havde 
ofte iagttaget saadanne paa Markerne, men en Undersøgelse 
af de dyrkede Arealer, der hørte til de nævnte Landsbyer, 

gav intet Resultat. Gennem en Mand, der havde Kendskab 
til Egnens ældre Historie, lykkedes det imidlertid at faa at 
vide om Fund af Jærnslagger fra 3 bestemte Steder: ved 
Haderis, ved et Pupkt mellem Haderis og Eglund samt mel¬ 
lem Haderis og Hagebro. Disse Steder underkastedes en 
fornyet Undersøgelse, og det lykkedes da at paavise Slagger 
af den sædvanlige Type ved Haderis. Fundet var ikke stort, 
kun 4 Stumper, hvoraf de betydeligste havde en Slørste- 
dimension paa 5 cm, men det var nok til at fastslaa, at 
Slaggerne var af ganske samme Art som i de østligere Fore¬ 
komster. Der paavistes ingen Trækulaflryk, derimod Slagger, 
som havde været draabeflydende. Disse Slagger optoges over 
et 25 m stort Areal ; Findestedet var ved en østlig Sidedal 
til den Dal, hvori Haderup Aa løber, 500 m Sydøst for 
Haderis Bro; Afstanden fra Hoveddalen var 300m. Slaggerne 
fandtes paa Dalens østlige Side, ca. 4 m over Dalbunden. 
Myremalm forekom i saa at sige alle Lavninger paa Egnen. 

15. Lysgaard. Ved Lysgaard By 100 m Nord for Kir¬ 
ken, Lysgaard Herred. Egnens Beboere kendte godt Jærn¬ 
slagger og havde mange Gange iagttaget saadanne i Mar¬ 
kerne, men kunde ikke paavise Steder, hvor de fandtes i 
større Mængde. Man havde blandt andet lagt Mærke til 
Slaggernes store Vægtfylde og af den Grund givet dem Nav¬ 
net Blysten. Paa anførte Sted laa nogle Slaggestumper, vel 
en halv Snes ialt, men en Undersøgelse af de omliggende 
Marker gav intet Resultat, bortset fra Fund af en enkelt 
Slaggestump hist og her. Det vilde være urimeligt at an¬ 
tage, at Slaggerne skulde være transporterede til Egnen om¬ 
kring Lysgaard og saa spredt ud over Markerne, og man 
maa da tro, at de virkelig er dannede ved eller i Lysgaard 
By. Det førstanførte Fund gør det sandsynligt, at der tid¬ 
ligere har ligget en virkelig Slaggeplet paa nævnte Sted Nord 
for Kirken. 

16—20. Kjellerup. Findestederne Nr. 16—20 ligger tæt 
sammen ved Bebyggelsen Vattrup 5 km Vest for Kjellerup, i 

Torning Sogn, Lysgaard Herred, paa begge Sider af et Dal¬ 
strøg, hvori Tange Aa løber, alle i nogenlunde samme Højde, 
2—3 m, over Dalbunden. Der er nogen Forskel saavel i 
Størrelsen som i Destruktionsgraden af Slaggerne, men iøvrigt 
er disse meget ensartede. Tillige er de forholdsvis vel be¬ 
varede og har saaledes en ret stor Betydning for Forstaael- 
sen af Jærnudvindingsteknikken. 

16. Paa Nordsiden af Tange Aa-Dalen omtrent lige over 
for Forekomst Nr. 18. Højden over Dalbunden ca. 3 m. 
Slaggerne stak frem i Overfladen i stor Mængde og var af 
samme Udseende som paa de to foregaaende Fundpladser. 
Slaggeplettens Tværmaal var ca. 6 m. 

17. Umiddelbart Øst for Vejstykket mellem Vattrup og 
Ungstrup, 400 in Øst for Forekomst Nr. 18. Beliggenhed paa 
Sydsiden af Tange Aa-Dalen, ca.5m over Dalbunden og paa 
et svagt skraanende Stykke af Dalsiden. I Overfladen fandtes 
enkelte Slaggestumper spredt over et Areal af ca. 15 m’s Ud- 
strækning. Ved Gravning saas under Muldlag af vekslende 
Tykkelse en Slaggeplet af samme Type som foregaaende, 
men dens Omfang kunde ikke fastslaas nøjagtigt, da den 
var meget forstyrret ved Dræningsgravning. Tværmaalet var 
snarest ca. 10 m og Tykkelsen af Slaggelaget ca. 30 cm paa 
det tykkeste Sted, omtrent i Midten. 

18. Mellem Egnens ældre Folk var denne Slaggefore¬ 
komst velkendt og gik under Navnet Per Munks gamle 
Smedie. Ejeren af Grunden fortalte, at Slaggedyngen i ældre 
Tid havde indtaget et mindre Fladerum end nu, men til 
Gengæld været adskilligt højere. For en halv Snes Aar siden 
havde han gjort et Forsøg paa at rydde den. Det neden 
for liggende Aaløb blev dengang reguleret, og han brugte 
da nogle Slagger fra Per Munks Smedie som Fyld i en kun¬ 
stig frembragt, død Arm af Aaen; Resten af Dyngen pla¬ 
nerede han ud og pløjede derefter Marken, om end med 
Besvær; siden har denne faaet Lov at henligge til vedvarende 
Græsning. Det østlige Hjørne af Dyngen er senere forstyrret 

ved Dræningsgravning. Endnu er Per Munks Smedie dog 
den betydeligste samlede Slaggeforekomst, jeg har set. Den 
fremtræder nu som en ellipseformet Forhøjning, 20x10 m 
stor. Slaggelagets Tykkelse er i Midten 1 m og derfra jævnt 
aftagende ud mod Randene. Dets Volumen er i hvert Fald 
over 50 m 3 , og hvis Slaggernes Vægtfylde sættes til 3,5, bliver 
Vægten af det nuværende Slaggeindhold ca. 170,000 kg. Hvor 
meget der tidligere er kørt ud i Aaen, vides ikke. Slagge¬ 
bunken er dækket af sparsom Græsvækst; naar man gaar 
paa den, klinger den svagt for Fodtrin. Gravning i den var 
særdeles besværlig. Langs Lilleaksen lagdes en 3 m bred 
og 10 m lang Kanal, og endvidere blev der gravet smaa 
Forsøgshuller hist og her. Der fremkom derved forskelligt 
til Belysning af Teknikken, som senere skal blive nærmere 
beskrevet og tydet. Dyngens Indhold var næsten udeluk¬ 
kende Jærnslagger, af ret smaa Dimensioner, i Regelen under 
10 cm; imellem Slaggerne fandtes lidt sort og stærkt svær¬ 
tende Jord, samt enkelte Lerklumper, Smaasten og Myre¬ 
malmsklumper, hvoraf en var knust, blandet med Trækul 
og derefter sintret sammen, og endelig var der ikke saa faa 
større Trækulstumper. Ogsaa optoges to Lerkarskaar, som 
dog ikke gav sikre Holdepunkter for en Tidsbestemmelse; 
snarest er de fra Middelalder. 

19. 100 m Vest for den foregaaende og 60—70 m fra 
Vandløbet. De største Blokke var fjernede og førte op til 
den Gaard, hvortil Marken hører; her saas de i en Sten¬ 
dynge, men de mindre Slaggestumper var i stort Antal ladt 
tilbage. Denne Forekomst laa i Niveau med Omgivelserne. 
Slaggemængden var mindre end i Forekomst Nr. 18, men 
alligevel stor. Tættest laa Slaggerne over en Strækning paa 
ca. 10 m, men iøvrigt fandtes spredtliggende Slaggestumper 
over et stort Areal. Mod Øst kunde de træffes omtrent hen til 
Forekomst Nr. 18 og mod Vest hen til og i Forekomst Nr. 20. 
Behandlingen af Jorden generedes i nogen Grad af Slaggerne, 
men der kunde godt vokse Korn, selv hvor Slaggerne laa tæt. 

20. 100 m Vest for foregaaende og lignede denne meget. 
Slaggemængden var noget større. Dyrkningen hindredes en 
Del af Slaggerne, og Ejeren havde forsøgt at faa dem kørt 
bort, hvilket dog ikke var lykkedes ham. Denne Fundplads 
laa lidt nærmere ved Engen end den foregaaende; Afstanden 
fra Vandløbet var ca.50m og Højden over Engfladen ca.4m. 

21. Torning. 250 m Øst for Præstegaarden i Torning, 
Lysgaard Herred, 60—70 m Syd for Vejen til Kjellerup. Paa 
dette Sted, nær en Skraaning, der fører ned til et lille Mose- 
drag, iagttoges over en Strækning af ca. 30 m en Del større 
Jærnslaggeblokke og Stumper af saadanne, dog ikke i be¬ 
tydeligt Antal. Forekomsten var imidlertid ikke ganske sik¬ 
ker. Den Mulighed foreligger nemlig, at Slaggerne her kunde 
stamme fra den følgende Fundplads, Nr. 22. Imod denne Op¬ 
fattelse taler dog det Forhold, at Slaggerne fandtes paa god, 
gammel Kulturjord, og det rnaatte være rimeligst, at om 
man endelig vilde fjerne Forekomst Nr. 22 eller Dele af den, 
man da havde kørt den et Sted hen, hvor den ingen For¬ 
træd gjorde, og ikke lagt den, hvor den skulde synes at 
genere lige saa meget som paa den tidligere Plads. Ogsaa 
kunde det tænkes, at en tilfældig Omstændighed havde flyt¬ 
tet nogle Slaggestumper fra Forekomst Nr. 22 ud til Nr. 21; 
men Slaggemængden var her for stor og for samlet til, at 
denne Antagelse kan gælde. Sandsynligst er det derfor, at 
der her virkelig er en Slaggeforekomst svarende til de andre, 
om end dens Indhold af Slagger er mindre end normalt. 

22. Torning. I Torning Præstegaards Have, Lysgaard 
Herred. De større Slaggestumper var opsamlede af Præsten 
og anbragte i dekorativt Øjemed i nogle Stenhøje i den højere 
liggende Del af Haven, medens de mindre Stykker laa til¬ 
bage i stort Antal. Denne Forekomst var i Modsætning til 
den forrige ganske sikker. Fundpladsen var ca. 10 m stor, 
med mange Slagger midt inde; desuden laa en Del Smaa- 
stumper spredt over den nederste Del af Haven. Om den 
Del af Haven, hvor Forekomsten fandtes, oplystes, at den 

først for 30—40 Aar siden var indtaget hertil, medens den 
højere liggende Del var langt ældre. Det nye Parli af Haven 
skraaner jævnt ned mod en Lavning, hvori det under Fore¬ 
komst Nr. 21 omtalte Moseareal findes. Højden over Lav¬ 
ningens Bund er ca. 4 m. 

23. Graahede. Paa Mineralogisk Museum opbevares 
en Slagge med en Størstedimension paa ca. 10 cm. Den er 
ret kompakt, og Overfladen har været ganske godt smeltet. 
Ingen tydelige Trækulaftryk. Stykket er mærket: »Myre- 
malmslagge« Graahede 1869. 1777; det maa saaledes an¬ 
tages at stamme fra det paa Kortet afmærkede Sted, i Lys- 
gaard Herred. 

24. Vinderslev. 150 m Sydvest for Vinderslev Skole, 
Vinderslev Sogn, Lysgaard Herred. Forekomsten laa i Ni¬ 
veau med Omgivelserne. Den var ganske righoldig, men 
Slaggerne laa ret spredt. Ejeren oplyste, at han gennem 
lange Tider aarlig havde bortkørt et Par Læs Slagger derfra, 
uden at det dog var lykkedes ham at faa Marken renset; 
endvidere fortalte han, at der tidligere havde været en lille 
Forhøjning midt paa Fundpladsen, fuld af Slagger. Finde¬ 
stedet er paa en Skrænt ned mod en vestlig Udløber af 
Hingedalen; Højden over Dalbunden ca.4m. 

24. Mavsing. I Mavsing By, i en Toft Nord for Vejen, 
50 m Øst for den nordligste af Gaardene; Vinderslev Sogn, 
Lysgaard Herred. Forekomsten var særdeles typisk. Pløj¬ 
ningen generedes en Del af Slaggerne, men Græsset groede 
godt paa Stedet; Jorden var ganske svagt klingende for Fod¬ 
trin. Slaggerne laa tættest over en Strækning af ca. 10 m’s 
Tværmaal. 

26. Mavsing. 300m Syd for Mavsing By, Øst for Vejen. 
Mængden af Slaggerne var ikke saa stor, at Markens Dyrk¬ 
ning i væsentlig Grad generedes deraf. Slaggerne var 
samlede op sammen med Sten, men der var blevet en Del 
tilbage, baade større Blokke og mindre Stykker, navnlig 
det sidste. Tættest laa de over en ca. 10 m stor Strækning. 

Der forefandtes de sædvanlige Slaggeformer af forskellig 
Vægtfylde; nogle Stykker var størknede efter draabeflydende 
Tilstand.. Der paavistes en Del Trækulaflryk, ligesom Træ¬ 
kulstykker fandtes mellem Slaggerne. Findestedet ligger paa 
et Plateau Syd for en stor Øst-Veslgaaende Dal, hvori Hinge 
Sø er; Afstanden til Plateauets Nordrand er 800 m. De 
nærmeste Omgivelser omkring Fundpladsen er svagt bakket 
Landskab. Myremalm forekommer i Hingedalen og antage¬ 
lig ogsaa i dennes Sideforgreninger. 

27. Hinge. Langs hele Nordsiden af Hinge Sø (Lys- 
gaard Herred) og længere Øst paa kendte Befolkningen sær¬ 
deles godt Jæmslagger og havde iagttaget dem enkeltvis i 
Marken, intetsteds derimod i Pletter med særlig mange Styk¬ 
ker. Ved nærmere Undersøgelse af Markerne fandtes hist 
og her en enkelt Slaggestump paa den dyrkede Mark imel¬ 
lem Affaldet mod Engen paa den ene Side og Bakkerækken 
paa den anden Side, som dannede Grænsen mod det højere 
liggende Plateau Nord for Dalen. Der paavistes Slagger 
6—700 m Vest for Hinge By, 400 m Øst for Byen, 300 m 
Øst for Skoven samt i Nærheden af Alling Sø, men kun 
paa nævnte Sted 400 m Øst for Hinge By i større Antal, 
ialt ca. 50 Slaggestumper, deraf nogle med et Størstetvær- 
maal af ca. 10 cm. Disse Stumper havde et fuldkommen 
typisk Udseende. De var ganske jævnt fordelte over en Stræk¬ 
ning paa 100X50 m; Højden over Engfladen var ca. 18 m. 
Myremalm forekommer i betydelige Mængder langs Eng¬ 
draget. . 

28. Skygge. 500 m Nordvest for Skygge Skole, Enges¬ 
vang Sogn, Hids Herred. Der fandtes over en Strækning af 
8 m adskillige store Slaggeblokke, indtil 20—25 cm store, 
næsten alle i »primært Leje«; desuden talrige mindre Slagge¬ 
stumper. Mange Slagger havde Aftryk af Trækul, ligesom 
Trækulstumper kunde paavises mellem Slaggerne. Der var 
adskillige smukke Eksempler paa Størkning af draabe¬ 
flydende Masse; ogsaa ensidig forbrændte Lerklumper iagt- 

toges. Findestedet er i forholdsvis ung Kulturjord, lige i 
Randen af den dyrkede Mark. Mængden af Slagger var 
saa stor, at Jordens Behandling generedes deraf. 

29. Engesvang (Fig. 1). 4 km Sydøst for foregaaende, 
1400 m Vest for Engesvang Kirkeby, Hids Herred. Der fand¬ 
tes ret betydelige Blokke med et Størstetværmaal af 25 cm, 
endvidere mange Slagger, som til Dels havde været draabe- 
flydende. Trækulaftryk paavistes i flere af Slaggerne. Til¬ 
lige optoges en betydelig Mængde uformede Lerklumper, 
15—20 cm store, af samme Slags som de under foregaaende 
Slaggeplet omtalte, stærkt forslaggede paa den ene Side og 
ikke engang teglstensbrændte paa den anden. Man havde 
her iværksat en systematisk Opsamling af de større Slagge¬ 
stumper og baaret dem hen til Markens Yderkanter, dels 
til Vejgrøften, dels til et lavt Skeldige, som gaar vinkelret 
paa Vejen langs Markens vestlige Grænse, men navnlig til 
Hjørnet mellem Grøften og Skeldiget; her var samlet en 
Mængde store Slaggeblokke i en Dynge, som indeholdt mindst 
25 Læs Slagger foruden en Del Sten. Det kunde ikke afgøres 
med Bestemthed, om Slaggerne alle stammer fra Forekomst 
Nr. 29, eller om en Del af dem er fra Nr. 30 og 31. Mulig¬ 
heden for det sidste er paa Forhaand ikke udelukket, da 
Slaggerne fra disse tre Forekomster ikke kunde kendes fra 
hinanden; men Sandsynligheden taler for, at alle Slaggerne 
stammer fra Forekomst Nr. 29. Den Plet, hvor Slaggerne op¬ 
rindelig har ligget, paa vistes paa sædvanlig Maade gennem 
de smaa Stykker, som ikke var bleven opsamlede. Pletten 
viste sig at være af omtrent normal Størrelse, ca. 10 m i 
Tværmaal. 

30. Engesvang. 1200 m Vest for Engesvang Kirkeby, 
100 m Nord for Vejen til Neder-Julianehede. Anselige Blokke 
med et Størstetværmaal af 15—20 cm var ikke ualminde¬ 
lige. Saa at sige alle Blokkene var fulde af Trækulaftryk 
og som Følge deraf stærkt hullede og uregelmæssigt for¬ 
mede; de mindede i saa Henseende om Slaggerne fra Fore- 


Digitized by Google 


Original from 

UNIVERSITY OF CALIFORNIA 



JÆRNUD VINDINGEN I JYLLAND. 


29 


komsterne Nr. 28 og 29. Derimod saas ikke Flader, dan¬ 
nede ved Størkning af draabellydende Masse. De større 
Slaggestumper var systematisk opsamlede tillige med Stenene 
i Marken og anbragte sammen med disse langs Vejgrøften. 
Forekomstens Beliggenhed kunde dog fastslaas med ret stor 
Nøjagtighed paa Grundlag af Smaastumperne, der som sæd- 



Fig. i. 


vanligt havde faaet Lov til at blive liggende; Slaggeplettens 
Tværmaal var ca. 10 m. Findestedet er paa Randen af den 
samme Terrasse som de to foregaaende, ned mod en lille, 
3—400 m bred Dal, hvorigennem løber en Bæk. Myremalm 
kendes af alle paa Kgnen og er en meget almindelig Dannelse. 

31. Engesvang. 200 m Sydvest for Forekomst Nr. 30, 
og 100 m Syd for Vejen. Slaggerne var af væsentlig samme 
Type som fra Forekomst Nr. 30, men betydelig mindre. De 
fandtes nogenlunde jævnt spredte over en betydelig Del 
af Marken, men noget bestemt Sted, hvorfra de kunde 
tænkes at stamme, lod sig ikke paa vise. Slaggetætheden 

var dog størst ved det angivne Punkt, 200 m Syd for Fore¬ 
komst Nr. 29. 

K ragel undforek omsterne. Med dette Navn betegnes 
7 Slaggeforekomster i og ved Landsbyen Kragelund, ca. 10 km 
Nordvest for Silkeborg, i Hids Herred. Befolkningen vidste 
Besked med Slaggerne og kunde nøjagtig opgive Steder, hvor 
der fandtes særlig mange. Flere Steder i Byen var de an¬ 
vendte dels som Bygningssten, dels som Brosten. 

32. Lige ved selve Byen, 200 m Syd for Vandbeholderen. 
Pletten fandtes paa flad Mark og havde et Tværmaal af 
ca. 10 m. En Mængde Smaaslumper af ganske sædvanligt 
Udseende. De større Stykker var omhyggeligt opsamlede 
og for største Delen anvendte som Bygningsmateriale. En 
Snes større Blokke med et Størstetværmaal af ca. 15 cm 
henlaa dog endnu i en lille Stendynge imellem Forekom¬ 
sten og Vandbeholderen. 

33. I Toften umiddelbart Øst for Kragelund Kro fandtes 
en Del Jærnslagger spredt over et ret stort Areal. 

34. Kragelund Skole er bygget paa en Slaggeplet. Om¬ 
kring Bygningerne paavistes en Mængde Slaggestumper af 
forskellig Størrelse, de betydeligste ca. 25 cm store. Det op¬ 
lystes, at man ved Planeringsarbejdet til Skolens Opførelse 
for faa Aar siden havde fundet »flere Læs« Jærnslagger, 
som for største Delen havde fundet Anvendelse som Fun¬ 
dament for Skolen. 

35. Ca. 500 m Syd for Landsbyen laa spredt over en 
ca. 100 m stor Plads henved 100 Stumper Jærnslagger. Det. 
er ikke sikkert, at der her har været en Udvindingsplads; 
men sandsynligst turde det være, at man her har at gøre 
med de sidste Rester af en saadan. Forstyrrelsen hænger 
da sammen med, at Dyrkningen paa vedkommende Sted 
er baade gammel og stærk. 

36—38. 1200 m Syd for Landsbyen, i den sydlige Udkant 
af Bymarkerne — i Jens Dragons Hede — fandtes en rig¬ 
holdig Samling Slagger over en Strækning af ca. 400 m’s 

Længde og 200 m’s Bredde. Hvor stort Antallet af Slagger 
var, kunde ikke bedømmes, da de laa spredt over et saa 
forholdsvis betydeligt Areal. — Der saas en Mængde store 
og tunge Slaggeblokke, indtil 30—40 cm i Tværmaal; nogle 
af disse havde Flader dannede ved Størkning af en flydende 
Masse, der var stivnet i ejendommelige, bugtede, ormfor¬ 
mede Figurer. Undertiden indeholdt disse Slaggeblokke ind¬ 
smeltede Smaasten og Sand. Desuden var der mange ufor¬ 
mede, magre og smaastenførende Lerklumper, som havde 
været underkastede en ensidig Opvarmning, idet der var en 
jævn Overgang fra den ene stærkt forslaggede Side til den 
anden, der var ganske raa. Trækulaftryk sporedes ofte i 
Slaggerne, ligesom der laa en Mængde Trækulstumper over 
hele Pladsen. En Del af disse hidrørte fra en ufuldstændig 
Forbrænding af svær Lyng og stammede sikkert fra een 
eller flere Afsvidninger af Lyngvegetationen paa Stedet; de 
var nemlig jævnt spredt over hele Arealet med Slagger og 
fandtes iøvrigt langt uden for dette. Andet Trækul stam¬ 
mede fra Forkulning af Træer. Navnlig 3 Pletter, ca. 10 m 
store, med saadant Trækul og med en Mængde smaa Slagge¬ 
stumper paavisles. — Marken med disse Slagger var dels 
dyrket, dels beplantet, kun et lille Stykke af den henlaa 
endnu som Hede; i den dyrkede Del var de større Slagge¬ 
blokke afsamlede og anbragte i Kanten af Plantningerne. 
Her som andetsteds maatte jeg da bygge min Opfattelse af 
den oprindelige Forekomst af Slaggerne paa den nuværende 
Fordeling af Smaastumperne, da disse ikke i samme Om¬ 
fang som de store Stykker har generet Dyrkningen og saa- 
ledes heller ikke har været Genstand for systematisk Op¬ 
samling og Bortførsel, selv om de jo nok kan være slæbt 
noget rundt med Markredskaberne. — Slaggefordelingen 
synes da at udvise 3 Udvindingspladser godt 100 m fra hin¬ 
anden. Den østligste af disse (Nr. 36) var den mindst forstyr¬ 
rede; den dannede en lille Højning paa ca. 1 m, i Randen 
af en Plantning. De store Slaggeblokke var ikke fjernede, 

men desværre var Højningens Midtparti ødelagt ved tidli¬ 
gere Gravning; i den sydlige Del, der var urørt, fandtes i 
25cm’s Dybde en vandret Flade, mest med Aske og brændte 
Menneskeben, iblandet med Trækulstumper og smaa Styk¬ 
ker Jærnslagge. Ved den sydøstlige Ende af Askelaget laa 
et knust Lerkar af Form fra ældre Folkevandringstid, og 
under Askelaget var et Jærnslaggelag paa 15 cm. Dette 
Fund viser, at den Jærnudvinding, hvorom Slaggedynge Nr. 
36 minder, i hvert Fald gaar tilbage til det 3. Aarh. e. Chr. 
Om Nr. 37 og 38 er samtidige, kan ikke sikkert afgøres. Un¬ 
der alle Omstændigheder er det givet, at der i de første Aar- 
hundreder efter Christi Fødsel har fundet en meget betydelig 
Jærnudvinding Sted i Jens Dragons Hede. Angaaende Tek¬ 
nikken henvises til den senere Redegørelse. — Beliggen¬ 
heden af Fundpladsen var følgende: flad Mark, omtrent ved 
Randen af en Sidedal til det store Dalstrøg, hvori Bøllingsø 
ligger. Flere Steder paa Egnen, ogsaa paa mere højtlig¬ 
gende Steder, hvor Afløbsforholdene af en eller anden 
Grund er noget vanskelige, paavistes Myremalm. 

Silkeborgforekomsterne. De med Numrene 39 til 
47 mærkede Forekomster sammenfattes her under Navnet 
Silkeborgforekomsterne. De ligger alle i et stort Dalstrøg, 
hvor Funderdalen, Silkeborg-Langsø-Dalen og Thorsø-Dalen 
støder sammen. Deres Højde over Dalbunden er ikke meget 
forskellig. 

Tilsammen danner de en overordentlig smuk Samling 
af Jærnudvindingssteder, og til Forstaaelse af Teknikken 
har de, som det senere skal blive godtgjort, ydet værdi¬ 
fulde Bidrag. 

39. Ca. 3 km Vest for de øvrige Forekomster, 200 m 
Vest for Ejendommen Kirstinelund, i Tem Sogn, Vrads 
Herred. Her fandtes paa svagt skraanende, dyrket Mark 
en Slaggeplet, 7—8 m stor og 20 cm dyb. Slaggerne 
var slæbt noget omkring, saaledes at enkelte Stumper 
fandtes spredt over Marken. Lodsejeren meddelte, at 

Pletten tidligere havde haft Form som en lille Højning, 
ca. 5 m i Tværmaal og ca. 50 cm høj, men at han havde 
ryddet og planeret den for en halv Snes Aar siden, 
fordi den i sin daværende Skikkelse ikke kunde dyrkes. 
Høj ningen bestod helt igennem af Slagger og sort Jord. 
Ejeren havde iøvrigt iagttaget Slagger flere Steder paa Mar¬ 
kerne deromkring, men det havde kun været enkelte Stum¬ 
per og ikke samlede Pletter. Besidderen af Ejendommen 
Vesterskov samt Beboerne i Løgager kendte ogsaa Slagger, 
men havde ikke bemærket Steder, hvor de optraadte særlig 
talrigt. En Undersøgelse af Markerne omkring Løgager gav 
intet Resultat. 

40. 100 m Vest for Ejendommen Banbjerg, i Tem 
Sogn, Vrads Herred. Forekomsten mindede meget om fore- 
gaaende. Den indeholdt den sædvanlige Slaggemængde i 
sædvanlig Fordeling. Slaggerne var slæbt noget omkring 
med Markredskaberne. Pletten laa i Niveau med Omgivel¬ 
serne, paa en Skraaning ned mod en lille Mose 3 m 
over dennes Overflade og i en Afstand af ca. 100 m fra 
Funder Aadalen. 

41. Paa en Skraaning ned mod en lille Mose ved 
Gaarden Bordinglund, i Tem Sogn, Vrads Herred, 150 m 
Nordvest for Gaarden. Forekomsten lignede ganske de 
andre, dog var den maaske knap saa righoldig. Dens Dybde 
var 18 cm. Pletten laa i Plan med Omgivelserne; dens Højde 
over Mosens Overflade var godt 3 m. 

42. Paa Skrænten ned mod Funder Aa, 200 m Nord¬ 
vest for Gaarden Gjedsølund, i Tem Sogn, Vrads Herred. 
I Overfladen var der kun faa Slagger. Ved Gravning 
paa Stedet iagttoges følgende: de øverste 10 cm af Jor-‘ 
den var sædvanlig Muldjord og indeholdt ingen Slagger; 
dybere nede kom derimod en udpræget Slaggeplet med tæt¬ 
liggende Slagger i sort Jord. Plettens Dybde var 15 cm, 
dens Størrelse ca. 7 m. Højden over Dalbunden var ca. 4 m. 

43. 200 m Nordøst for Gaarden Gjedsølund. Slaggerne 

Aarb. f. nord. Oldk. og Hiat. 1922. 3 

fandtes over et Areal af 2500 m 2 . Midt paa dette var en 
skarpt afgrænset Plet, 6 m i Tværmaal, hvor Slaggerne laa 
saa tæt, at Pletten var haard over det hele og klingende for 
Fodtrin; Jorden mellem Slaggerne var sort. Dybden af sort 
Jord og Slagger var 18 cm. Pletten laa i samme Niveau 
som Omgivelserne, men var ret iøjnefaldende ved sin sorte 
Farve og ved den Omstændighed, at Græsset voksede meget 
sparsomt imellem Slaggerne. Den laa paa en Rygning med 
Længderetning Nord—Syd, og denne Rygning hæver sig 
ca. 5 m over et Moseareal paa den ene Side og et Engareal 
paa den anden. Slaggerne fandtes paa det højeste Sted af 
Rygningen. Befolkningen var velkendt med Myremalmen 
og havde iagttaget den forskellige Steder ved Egnens Moser. 

44. 400 m Syd for Forekomst Nr. 43. Den laa midt i en 
lille Granplantage; den nærmere Undersøgelse var derfor 
meget vanskelig. Slaggerne, der var ganske typiske, var 
slæbt en Del rundt. Pletten laa ved samme Sænkning som 
foregaaende, men paa den anden Side; Højden over Sænk¬ 
ningens Bund var 4 m. 

45. 200 m Syd for Forekomst Nr. 44. Slaggerne fandtes 
i en skarpt afgrænset, 5—6 m stor, rundagtig Plet, i Plan 
med Omgivelserne; Slaggemængden var betydelig. Pletten 
var haard og klingende for Fodtrin, Jorden mellem Slag¬ 
gerne sort. Dybden af Slagger og sort Jord var 10 cm. Mar¬ 
ken var dyrket, og Slaggerne var slæbt lidt rundt. Slagge¬ 
dyngen laa ved en Sænkning, der strækker sig i nordlig 
Retning fra det under Forekomst Nr. 47 omtalte store Eng¬ 
drag. Paa Kanten af denne Sænkning ved en fremsprin¬ 
gende Knude, dannet ved, at Sænkningen bøjer skarpt af i 
•vestlig Retning, laa Pletten 4 m over dennes Bund. 

46. 300 m Sydvest for Forekomst Nr. 45, og af lignende 
Form og Størrelse. Pletten hævede sig ikke op over Mar¬ 
kens Niveau. Slaggemængden var saa betydelig, at Jorden 
var haard og klingende for Fodtrin, Jorden mellem Slag¬ 
gerne sort; Dybden af Slagger og sort Jord var 20 cm. Træ- 

kulrester paavistes mellem Slaggerne. Forekomsten var be¬ 
liggende paa en Skrænt ned mod det under næste Nr. omtalte 
Engdrag og i en Højde over Dalbunden af ca. 4m. 

47. 300 m Syd for Ejendommen Nyholm, i Tem 
Sogn, Vrads Herred, i Randen af et Kær. Slaggepletten 
dannede en skarpt afgrænset Højning. Da Marken hen- 
laa i vedvarende Græsning, var Plettens Bevaringstilstand 
bedre end de øvrige Silkeborgpletters. Dimensionerne var 
ret betydelige, største Tværmaal 9 m, mindste 6m; største 
Tykkelse 86 cm. Dyngens Volumen var i hvert Fald ikke 
under 20 m 3 ; med en Vægtfylde paa 3,6 vil den altsaa 
veje mindst 70,000 kg. Overfladen var sparsomt græsklædt, 
Slaggestumper sad frem alle Vegne, og Pletten var svagt 
klingende for Fodtrin. De egentlige Slagger var gennem- 
gaaende ret smaa, sjældent mere end 10 cm store. Imellem 
Slaggerne var lidt Jord, sort og stærkt sværtende paa Grund 
af Kulstofindhold. I Dyngen fandtes flere stærkt forrustede, 
flade Jærnstumper, endvidere Trækul, et Stykke uforkullet 
Egetræ, nogle Klumper Myremalm og 3 Lerkarskaar, som 
mulig er fra Oldtid; hist og her mellem Slaggerne var for¬ 
kullede Rester af Blade af Løvtræer, i Regelen i smaa Dynger 
af en lille Haandfulds Størrelse. — 2 m Øst for Slaggedyngen 
fandtes Rester af et stensat Ildsted. — I Kæret var ingen 
Myremalm, men inde i Thorsø-Dalen 1 km østligere paa¬ 
vistes den i rigelig Mængde. 

48. Rudstrup. 3 km Sydøst for de foregaaende, 300m 
Nordøst for Bebyggelsen Rudstrup, i Tem Sogn, Vrads 
Herred. Over en Strækning af ca. 10 m’s Størrelse laa Slag¬ 
ger ret tæt og i saa stor Mængde, at Dyrkningen besværlig¬ 
gjordes derved. Udenfor fandtes spredtvis Slaggestumper. 
Paa et nærliggende Skel saas Slaggeblokke. — Findestedet 
er omtrent ved Randen af Plateauet ned mod Thorsø-Dalen, 
i en af de afløbsløse Fordybninger. I Bunden af Fordyb¬ 
ningen fandtes Tørv, og ca. 5 m over dennes Overflade var 
Slaggepletten. Myremalm fandtes i nærliggende Fordybninger. 

3* 

49. Hjortsballe. Ved Vejen mellem Tem og Asklev, 
ca. 3 km Øst for Vejkrydset i Asklev, 50 m Nord for Vejen 
(Tem Sogn, Vrads Herred). I Vejgrøften laa en Del større 
Slaggestumper; 15—20 andre sad frem i Jordoverfladen paa 
Randen af en Skraaning ned mod Vejen. 

50. Hj ortsballe. 100m Syd for foregaaende, paa Ran¬ 
den af en tilsvarende Skrænt paa den anden Side af Vejen. 
Flere Slaggeblokke saas i Vejgrøften, hvilket foranledigede 
Iagttagelsen af Nr. 49 og 50. Paa angivne Sted var en kreds¬ 
rund, ca. 15 m vid Plet, i hvilken et Par Hundrede Slagge¬ 
stumper stak frem i Jordoverfladen. Smeltede Flader og 
Trækulaftryk paavistes. Der optoges enkelte Lerkarskaar 
sammen med Jærnslaggerne, men det kunde ikke sikkert 
afgøres, om Jærnslagger og Lerkarskaar hørte sammen, og 
heller ikke lod Skaarene sig nærmere tidsfæste. Ved Dyrk¬ 
ningen, som ikke paa det nuværende Tidspunkt syntes at 
besværliggøres af Slaggerne, var der slæbt en Del Stumper 
uden for den angivne, kredsrunde Plet. Alle større Blokke 
var omhyggelig afsamlede og anbragte paa Rad i Vejgrøften. 

51. Hj ortsballe. Ved Bebyggelsen Hjortsballe (Tem 
Sogn, Vrads Herred), Syd for Vejen mellem Tem og Asklev 
ligger to Gaarde ca. 200 m fra Vejen, med en indbyrdes 
Afstand af 400 m; mellem deres Marker gaar et Skeldige 
af Sten. Ved Undersøgelse af dette saas Slagger mellem 
Stenene; der fandtes flere store Blokke med en Længde af 
30 cm, samt en Mængde mindre; adskillige havde Aftryk 
af Trækul, hvoraf de største maalte ca. 2 cm. Markerne 
paa begge Sider undersøgtes, og paa Marken Øst for Diget 
iagttoges Slaggestumper over en Strækning af et Par Tønder 
Land. Tætheden var mindst i Udkanten af Arealet, men 
tiltog ind mod Midten. I Udkanten kunde findes en Slagge¬ 
stump paa hver 50 m 2 , i Midtpartiet steg Tætheden der¬ 
imod til 2 Stykker paa hver m 2 , og i selve Centrum fandtes 
en 7 m stor, kredsrund og ret skarpt afgrænset Plet, hvor 
Tætheden steg til 50 Slaggestumper pr. m 2 . I disse Tal er 

kun medregnet de Stykker, som stak frem i Overfladen; 
de var som Regel smaa, med en Længde af højst 5 cm. 

52. Hjortsballe. 125 m Nordvest for Forekomst Nr.51, 
paa den anden Side Stendiget. Fundpladsen var i det væsent¬ 
lige af samme Art som foregaaende, dog var Tætheden i 
Midtpartiet noget mindre. Slaggerne fandtes spredt over 
ca. 1 Td. Land. Der syntes at være færre store Slaggestykker 
end paa foregaaende Plads. Mange Trækulaftryk iagttoges. 
— Angaaende Beliggenheden af Nr. 51 og 52 maa bemærkes 
følgende: de findes midt paa et Plateau, som begrænses 
mod Syd af Salten Aadalen og mod Nord af Thorsø-Dalen, 
med en Afstand af 2 km til begge disse Dale. 1 km Sydøst 
for Forekomsterne strækker sig et Mosedrag i Retningen 
Sydvest—Nordøst; det indeholder enkelte Steder Mvremalm, 
blandt andet ved Landsbyen Fogstrup, ligesom der fore¬ 
kommer Myremalm i flere af de afløbsløse, kedelformede 
Fordybninger, hvoraf der findes flere især i den nordlige 
Del af Plateauet. 

Paa Mineralogisk Mus. opbevares to Slaggestumper, den 
ene mrk: Hjortsballe 468.1879 . Ottesen, den anden: Tem 
Sogn . 1876.1270 . Ottesen. De maa antages at stamme 
fra en af Forekomsterne Nr. 48—52, men viser intet usæd¬ 
vanligt. 

53. Tøm mer by. I en Sidedal til Salten Aadalen, umid¬ 
delbart Vest for det store Skred: »Slusen« og c. 1500 m 
O. S. O. for Tømmerby, Tem Sogn, Vrads Herred, fandtes 
enkeltliggende Jærnslagger spredt over et ret stort Areal, 
i Stendyngerne ved en Ejendom og langs Markskellene 
ligeledes enkeltliggende Slagger. Den tidligere Ejer oplyste, 
at der i sin Tid paa Marken havde været en Plet med 
større Slaggemængde end ellers. Denne Plet kunde nu 
imidlertid ikke findes. 

54. Engetved. Ved Engetved Gaarde i Salten Aadalen, 
Tem Sogn, Vrads Herred, lige ved Engkanten skal være 
en kredsrund Plet med Jærnslagger. Meddelelsen er sand- 

synligvis rigtig. Myremalm findes i stor Mængde i Dalen. 
I 1922 søgte jeg forgæves at finde Pletten, men i en Sten¬ 
dynge mellem Gaardene laa flere Stykker Jærnslagge. 

55. Ad dit. I en Jærnaldershøj, Kjeldhøj, ved Addit, 
Sønder Vissing Sogn, Tyrsting Herred, fandt Sehested mel¬ 
lem Stenene, som fyldte en Grav foroven i Højen, en Jærn¬ 
slagge (Sehested 1884 p. 138. PI. XXVII fig. 1). 

56. Vinding Overskov. Ved Gravning af Render 
til Bøgekultur i Vinding Overskov, Vinding Sogn, Tyrsting 
Herred, stødte man i 1897 paa et Lag Jærnslagger 31 cm 
under Overfladen. Stedet besøgtes af A. P. Madsen i 1898. 
Paa Nationalmuseet findes ca. 7 1 Slagger (mest Smaastum- 
per), samt enkelte større, ensidig forbrændte Lerklumper. 
Mange Trækulrester. (Nat. Mus. C 9254). 

57. Vrads. Formentlig den af v. Steuben omtalte Fore¬ 
komst ved Landsbyen Vrads, Vrads Sogn og Herred. Den 
Sø, v. Steuben omtaler, maa antagelig være den nu udtør¬ 
rede Ansø, der laa 1500 m Nord for Vrads. Eftersøgningen 
gav i første Omgang et negativt Resultat, men senere lyk¬ 
kedes det 200 m Vest for. Ejendommen Dunneborg, midt 
imellem Vrads og Ansø, at finde tre typiske Jærnslagger, 
den ene indtil ca. 10 cm stor, de to andre noget mindre, 
men alle med betydelig Vægtfylde (ca. 4), sorte og med 
Aftryk af Trækul. Interessant var endvidere Paavisningen 
af Rester af fire gamle Smedier i det nævnte Omraade. 
En laa Øst for Dunneborg, en anden 100 m Øst for Vejen 
fra Vrads til Ansø Mølle, Nord for Ejendommen Lavlund; 
efter en tredje var der Smedieslagger og Murrester i selve 
Landsbyen, 100 m Øst for Kirken, og endelig fandtes Rester 
af en fjerde Smedie 1500 m Nordvest for Landsbyen lige 
ved Vejen til Store Hjøllund. Denne Paavisning af ikke 
mindre end 4 gamle Smedier paa et Areal af knap 2 km 2 
i denne i Nutiden særdeles tyndt befolkede Egn er ganske 
ejendommelig. Smediernes Alder kunde ikke bestemmes, 
ingen nulevende huskede, at nogen af dem havde været i 

Brug, men der gik i Egnen et Sagn om Dunneborg Sme¬ 
den. Øjensynlig maa der have været Grunde til, at der 
boede særlig mange Smede netop paa dette Sted, bl. a. 
den, at her er et Krydsningspunkt mellem en gammel Øst- 
Vest-gaaende og en Nord-Syd*gaaende Færdselsvej; ogsaa 
kan tænkes, at der her har været let Adgang til at udvinde 
Jærn. 

Sandsynligheden taler da for, at der har ligget en Ud¬ 
vindingsplads imellem Vrads og Ansø, men at Resterne 
efter denne Virksomhed er bievne næsten fuldstændig dæk¬ 
kede af Sandflugt. 

58. I*øve. 1 km S.S.O. for Landsbyen Løve, Bryrup 
Sogn, Tyrsting Herred, fandtes i Gaasdal Banker Slagge¬ 
stumper spredt over flere Tdr. Land, omtrent helt ind til 
Landsbyen. Ved nærmere Undersøgelse af Markerne saas 
i Gaasdal Banker, paa Toppen af en Bakke en kredsrund 
Plet med en Del Slagger. Hvad der her sad frem i Over¬ 
fladen, kunde omtrentlig anslaas til et Vognmandslæs. 
Slaggerne var af forskellig Karakter, nogle blærede og lette, 
andre tætte og meget vægtfyldige og sorte. Der iagttoges 
uregelmæssigt formede Lerklumper, som var stærkt brændte 
paa den ene Side. Ogsaa fandtes en Del Trækul. Afgræns¬ 
ningen af Pletten var ikke ganske skarp, idet Slaggerne var 
slæbt noget ud ved Markens Dyrkning, men Tværmaalet 
skønnedes at være ca. 7 m. Det maa antages, at Slagge¬ 
stumperne paa Markerne ind mod Byen stammer fra Slagge¬ 
dyngen i Gaasdal Banker og er bievne ført dertil med Mark¬ 
redskaber eller paa lignende Maade; dog er det ikke ude¬ 
lukket, at der kan have ligget selvstændige Slaggedynger 
nærmere Byen, men disse kan i hvert Fald nu ikke mere 
paavises, idet Jorden inde ved Byen forlængst er opdyrket, 
medens Jorden i Gaasdal Banker er mager og først i den 
nyeste Tid er indtaget til Dyrkning (jfr. Forholdene ved 
Kragelund). 

59. Rodvigsballe. Paa Proprietærgaarden Rodvigs- 

balles Mark, Græstrup Sogn, Tyrsting Herred, 300 m Vest 
for Skovens vestlige Kant fandtes paa Randen af et Plateau 
8 Slaggestumper med en indbyrdes Afstand af indtil 20 m. 
Den største Blok var ca. 30 cm i længste Maal. Alle Stum¬ 
pernevar typiske. Trækulaftryk iagttoges ikke.—Paa Grund 
af uheldige Forhold (frossen Jord med lidt Sne) kunde en 
mere indgaaende Undersøgelse af Fundstedet ikke iværk¬ 
sættes. 

60. Nørre Snede. 200 m Syd forVejkrydset i Lands¬ 
byen Nørre Snede, Nørre Snede Sogn, Vrads Herred, iagttoges 
ved Foden af Gravhøjen Bavnehøj en Stendynge, som an¬ 
tagelig stammer dels fra selve Højen, der nu vpr meget 
afgravet, dels fra den omliggende Mark. I Stendyngen 
fandtes flere Slaggestykker, indtil ca. 10 cm store. Et Stykke 
var meget vægtfyldigt, et andet havde Aftryk af Trækul. 
En nærmere Undersøgelse af Marken viste, at der fandtes 
Slaggestumper spredt over største Delen af den; omtrent 
midt imellem Bavnehøj og Skolen var en ca. 10 m stor 
Plads, hvor Slaggestumperne forekom talrigere end ellers 
i Marken. Ogsaa i Højens Fyld optoges Slagger. 

61. Velgaarde. Ved Velgaarde, Klovborg Sogn, Vrads 
Herred, fandt Th. Thomsen paa en Jærnalders Gravplads 
nogle Jærnslagger. (Nat. Mus. C 11313—25). 

62. Nortvig. Under Udgravning af en Høj med en 
Grav fra Folkevandringstiden ved Nortvig ca. 4 km Syd for 
Nørre Snede, Nørre Snede Sogn,Vrads Herred, fandt Sarauw 
i 1896 betydelige Rester fra Jærnudvinding. Paa Højens 
Overflade laa enkelte Jærnslagger, i Højens Stensætning 
var flere Steder indpasset Jærnslagger, og hvad der er sær¬ 
lig vigtigt, i selve Gravens Fyld under Stenlægningen fandtes 
Slagger. Endvidere fremdroges to Ildsteder med Blæserør- 
Tude, som jeg senere skal komme tilbage til. (Nat. Mus. 
C 8774. Sarauw 1898 p. 91). 

63. Nortvig. Samme Aar (1896) fandt Sarauw og 
Thomsen ved Undersøgelse af en Jærnalders Boplads paa 

en tilgrænsende Ejendom ligeledes fyldige Rester efter Jærn- 
udvinding. Paa Markens Overflade kunde opsamles Skaar 
af Lerkar samt Jærnslagger, og Ejeren erklærede at have 
oppløjet og fjernet en stor Mængde Slagger. I selve Bo¬ 
pladsen optoges Slagger i stort Antal, dels spredt i Fylden, 
dels under saadanne Forhold, at der var Sikkerhed for, at 
de tilhørte Oldtiden. Ogsaa var der meget Trækul og rød¬ 
brændt Ler. (Nat. Mus. C 8808—8905. S. Muller 1906 p. 218). 
I 1918 kunde endnu iagttages en Mængde Jærnslagger over 
et ca. 100x200 m stort Areal. 100 m Syd for dette Sted saas 
en Mængde Trækulrester. 

64. Vester Sogn. Paa Nationalmuseet opbevares nogle 
Prøver fra et Slaggelag i Vester Sogn, Nørvang Herred, men 
uden nærmere Oplysninger. Der er ialt 5 Slaggestumper, 
hvoraf den største maaler 14X10X4 cm, har Trækulaftryk 
og er størknet i ormformede Figurer. Alle er typiske Jærn¬ 
slagger. (Nat. Mus. C 8736). 

65. Moesbygaard. Ved Udgravning af en Jærnalders 
Boplads og Grav ved Moesbygaard, Husby Sogn, Ulvborg 
Herred, fandt Hans Kjær i 1918 nogle faa Jærnslagger. 
(Nat. Mus. C 17545). 

66. Sindinggaard. I Sindinggaards Have, Sinding 
Sogn, Hammerum Herred, 10 km Nordvest for Herning 
findes den af Bredsdorff (1828 p. 351) omtalte Forekomst. 
Gaardens Beboere kendte intet til den. En Undersøgelse af 
Haven viste imidlertid, at de af Bredsdorff omtalte Slagger 
endnu kunde spores. 50 m Nordvest, for Stuelængen i 
Køkkenhaven fandtes nemlig en 12—15 m stor Plet med 
Slagger af den sædvanlige Type. Ikke synderlig mange, 
(12—15) Stumper sad frem i Overfladen, men Gravningen 
viste, at Mulden i hvert Fald til et Par Spadestiks Dybde 
indeholdt Slagger, der med Hensyn til Størrelse og Ud¬ 
seende ganske svarede til Overfladens. Mange i Tal var 
de dog ikke. Slaggestumperne var ret smaa, sjældent over 
5—6 cm. Der sporedes en Del Trækulaftryk, ligesom de 

sædvanlige, fra Størkningen af draabeflydende Masse hid- 
rørende Former paavistes i større Mængde. Jorden, hvori 
Slaggerne laa, afveg ikke fra almindelig Havejord, og Træ¬ 
kulstumper kunde ikke paavises. Befolkningen i og om¬ 
kring Sinding og Ørre kendte Slaggerne og mente at have 
iagttaget dem flere Steder paa Markerne. Det lykkedes at 
fremskaffe bestemte Angivelser af Fundpladser. Disse af¬ 
søgtes, men med negativt Resultat, ligesom en,, ganske vist 
noget tvivlsom, Angivelse af et Slaggefund ved Simmelkjær 
heller ikke førte til noget. Myremalm fandtes i store Mas¬ 
ser paa alle lavtliggende Steder i Egnen. 

67. Tovdal. Ved Ejendommen Tovdal 500 m Vest for 
Arnborg Kirke, i Arnborg Sogn, Hammerum Herred, 25 m 
Vest for Ejendommens Have. Paavisningen var vanske¬ 
lig, fordi Slaggeforekomsten var dækket med et Muldlag, 
ganske som Tilfældet var med Forekomst Nr. 42. Den over- 
lejrede Jord stammede fra en Mergelgravning, der havde 
fundet Sted umiddelbart ved Siden af og til Dels i selve 
Slaggeforekomsten. Slaggerne fremtraadte som et 10—15 cm 
tykt Lag i Mergelgravens Side, 5—6 cm under Jordover¬ 
fladen. Forekomstens Grænser paa vistes ved Gravning. Den 
var af kredsrund Form, 6m i Tværmaal, men paa den Side, 
hvor Mergelgravningen havde fundet Sted, var bortskaaret 
et indtil 2 m bredt Parti. Slaggerne var af typisk Art, men 
ret smaa, indtil 10 cm i Tværmaal, og Jorden imellem dem 
stærkt sort og sværtende. Mængden var saa stor, at Grav¬ 
ning var forbunden med betydelige Vanskeligheder. Træ¬ 
kulaftryk fandtes i Mængde. 

Pletten var skarpt afgrænset, og kun meget faa af 
Stumperne var spredt ud over det omgivende Terrain. Der 
fandtes et Stykke Jærn i Jorden 2 m fra Forekomstens 
Grænse, men det fremgik ikke af Lejringsforholdene, om 
det havde nogen Tilknytning til denne. 

Forekomsten fandtes i en Sidekløft til Rind Aadalen, 
lige ved dennes Udmunding i Skern Aadalen. I.Kløftens 

Bund var gravet en Del Mergelgrave, og de oprindelige 
Overfladeforhold var af den Grund forstyrret noget, men 
saa vidt det kunde ses, havde Forekomsten ligget 3—4 m 
over Kløftens Bund; i Kløften løb en ganske lille Bæk. 
Forekomsten laa paa en svagt skraanende Flade, Jorden 
omkring den var udyrket og bar heller ikke Spor af at 
have været dyrket i en lang Aarrække. Myremalm fandtes 
mangfoldige Steder i Egnen. Efter Sigende blev aldrig søgt 
forgæves efter den ved Skern Aa, ved Rind Aa og ved 
Søby Aa, ligesom der fandtes betydelige Lejer længere Øst 
paa ved Kølkjær, Søby og Malmkjær. 

Som nævnt angiver Trap — vistnok efter Meddelelse 
fra Justitsraad Fjelstrup til Sindinggaard — og efter ham 
Nyrop (1878), at der ved Ejendommen Tovsvig i Arn- 
borg Sogn 4 km Nordøst for Forekomst Nr. 67 har staaet 
en Smeltehytte, som oven i Købet skulde have været den 
sidste; de mere oplyste af Egnens Beboere vidste udmærket 
godt, at der havde været en saadan, og var meget stolte af, 
at det var den sidste, der havde været i Brug her i Lan¬ 
det. Efter deres Angivelse har den ligget 1600 m Øst for 
Landevejen ved en Gaard umiddelbart Nord for Søby Aa, 
og det fortaltes endvidere, at der fandtes en Mængde Slagger 
i Gaardens Have. Denne Gaard har tidligere hørt under 
Tovsvig og var en Afbyggergaard fra den. For saa vidt var 
alt saaledes i Orden, men uheldigvis viste det sig, at der 
ikke var fjerneste Spor af en Udvindingsplads at finde paa 
angivne Sted, hvorimod der var et stort Myremalmsleje 
imellem Gaarden og Aaen, og dette Leje strakte sig op i den 
nederste Del af Haven, som var aldeles oversaaet med 
smaa Myremalmsblokke, antagelig komne frem ved Jord- 
bearbejdelse. Myremalmen var ualmindelig haard og sort, 
men trods grundig Undersøgelse lykkedes det ikke at finde 
en eneste Stump, som bar Spor af at have været udsat for 
høj Temperatur. 

Dernæst undersøgtes de Marker, som i sin Tid havde 


Digitized by Google 


Original from 

UNIVERSITY OF CALIFORNIA 



44 


JÆRNUDVINDINGEN I JYLLAND. 


hørt under Tovsvig, men nu laa under flere forskellige 
Ejendomme; heller ikke her fandtes dog mindste Spor 
efter Jærnudvinding. Myremalm var der nok af, men ikke 
en eneste Slaggestump. En benyttet »Smeltehytte« uden 
Slagger er ganske utænkelig, hvorimod det godt er muligt, 
at en Slaggeforekomst kan unddrage sig Iagttagelse; den 
kan overdækkes, bortgraves, eller der kan bygges en Gaard 
over den o. s. v., men der er ringe Sandsynlighed for, at 
den forsvinder saa fuldstændigt, at ikke mindste Spor af 
den kan paavises, naar der foreligger en bestemt Angivelse 
at gaa efter. Den Mulighed er dog heller ikke udelukket, 
at Justitsraad Fjelstrups Meddelelse til Trap kan bero paa 
en Forveksling af en noget usædvanlig Form for Myremalm 
med Jærnslagger. Angivelsen af, at der har været en »Smelte¬ 
hytte« ved Tovsvig, og navnlig, at denne har været den 
sidste, bør saaledes modtages med en Del Tvivl. Paa den 
anden Side kan det anførte dog ikke anses for et fyldest¬ 
gørende Bevis for dens Ikke-Eksistens, men et saadant 
lader sig ifølge Sagens Natur vanskeligt føre. Endelig er 
der den Mulighed, at der foreligger en Forveksling af Nav¬ 
nene Tovsvig og Tovdal, og at det Fund, der omtales hos 
Trap, i Virkeligheden er den af mig paaviste Slaggefore¬ 
komst ved Tovdal. 

68—73. Brande. Om Fund af Jærnudvindingsrester 
ved Brande, Brande Sogn, Nørvang Herred, fremkom i Dag¬ 
bladet Jyllandsposten 16 1 * 1921 en længere Beretning, om 
hvis Enkeltheder der vel kan være nogen Usikkerhed, 
navnlig hvor den kommer ind paa tekniske Tydninger; 
iøvrigt er den paalidelig nok. Der blev fundet en Blok, 
som vejede henimod 100 kg, og en Mængde mere eller 
mindre vægtfyldige Slagger. Endvidere omtales Fund af 
ildsprængte Sten, Aske, Trækul m. m. 

68—72. Paa »Petersborg« Mark ved Brande, Brande Sogn, 
Nørvang Herred, fandt Sarauw 1897 5 Jærnudvindings- 
pladser, hvorfra Prøver indsamledes. Intet sikkert Grund- 

lag for en Tidsbestemmelse foreligger. (Nat. Mus. C 9134 
—35). 

73. Ved Udgravning af nogle Høje ved Brande, Brande 
Sogn, Nørvang Herred, fandt Sarauw i 1905 en Jærnslagge. 
(Nat. Mus. C 13130). 

74. Thyregod. Ved Udgravning af nogle Jærnalders- 
høje ved Thyregod, Thyregod Sogn, Nørvang Herred, 
fandt Sarauw i 1912 12 stærkt jærnholdige Klumper, dels 
Slagge (mest), dels Myremalm (enkelte). Det største Stykke 
er 15X16X9 cm. Slaggerne hidrører fra en Stendynge i 
Bunden af Højen. I en nærliggende Høj fandtes ligeledes 
Jærnslagger. (Nat. Mus. C 11665 og C11674). 

75. Ringgive. Ved Ringgive, Ringgive Sogn, Nørvang 
Herred, fandt Sarauw i 1902 et Par Jærnslagger, den ene 
i en Stenbunke paa Landevejen, den anden paa Overfladen 
af en udgravet Høj. (Nat. Mus. C 11721 og C 11727). 

76—77. Grindsted og Hej ns vi g. I Grindsted, Grind¬ 
sted Sogn, Slavs Herred, fandtes i Anlægget paa den syd¬ 
lige Side af Aaen flere store Slaggestumper. En Blok op¬ 
toges bag Talerstolen og flere i et lille, kunstigt Vandfald, 
anbragte i dekorativt Øjemed sammen med andre »Sten«. 
Disse Slaggeblokkes Oprindelse kan ikke med Sikkerhed 
fastslaas; de formodes at være komne fra Hejnsvig, ca. 8 km 
Sydøst for Grindsted. Det var ret betydelige Blokke, indtil 
ca. 25 cm store, med tydelige Trækulaftryk ganske som 
Slaggerne ved Kragelund og Engesvang. — Endvidere skal 
nævnes, at der i Kirkegaardsdiget i Grindsted er fundet en 
mægtig Luppe, d. v. s. Resultatet af en enkelt Jærnudvin- 
dingsproces, paa ca. 100 kg, som tidligere har siddet ind¬ 
muret i Diget, men nu beror hos Gartner Pedersen i Grind¬ 
sted, indlemmet i dennes Samling. (Nærmere om denne 
Luppe, se senere. Den menes ligeledes at være tilført fra 
Hejnsvig). 

1 Anlægget fandtes endvidere i Gangen langs Aaens Ero¬ 
sionsskrænt, ca. 100 m Vest for Vejen smaa Slaggestumper. 

Gartneren oplyste, at man ved Anlæg af Gangen paa dette 
Sted i en Dybde af ca. 20 cm var stødt paa et Lag Slagger 
af ringe Tykkelse. Af disse Slagger var forskellige Prøver 
opsamlet og opbevaret. Det viste sig at være typiske Jærn- 
slagger, langt bedre smeltede end de oven for omtalte 
Hejnsvig-Slagger, men der var tydelige Trækulaflryk, om 
end i ringere Mængde. 

Forholdene i Hejnsvig kunde desværre ikke undersøges 
nærmere, men Meddelelsen er sandsynligvis korrekt, saa- 
ledes at man maa antage Tilstedeværelsen af en Jærnud- 
vindingsplads ved Hejnsvig. 

Lindeballeforekomsterne. Med dette Navn beteg¬ 
ner jeg Forekomsterne Nr. 78—88, alle liggende indenfor en 
Afstand af 5 km fra Landsbyen Lindeballe 23 km V. N. V. 
for Vejle, i Lindeballe Sogn, Tørrild Herred. At jeg har faaet 
saa mange Forekomster med, skyldes væsentlig Lærer 
Rasmus Mortensen i Lindeballe, som har indsamlet en 
Række udmærkede Iagttagelser angaaende Jærnudvinding 
i Egnen. Fra Lærer Mortensen stammer endvidere den 
Luppe, som opbevares i Nationalmuseets 2. Afdeling (D9524), 
afgivet dertil af Museets 1. Afdeling. Den fandtes ligesom 
Grindsted-Luppen i Kirkegaardsdiget. 

78. 500 m Nordøst for Vejkrydset i Lindeballe, nær 
Bunden af et Dalstrøg. Forekomsten karakteristisk, men 
ret stærkt forstyrret; lidet righoldig. 

79. Om denne foreligger Indberetning til Nationalmu¬ 
seet af Lærer Mortensen, 5 /io 1917 (Nat. Mus. D 9524). I 
Gravhøjene Tvillinghøjene, ca. 1 km Vest for Vejkrydset, fin¬ 
des Jærnslagger overalt i Fylden; det er i Regelen mindre 
Stumper af et fuldkommen typisk Udseende. Tillige fore¬ 
kommer brændte Lerklumper. Det indsendte Fund be- 
staar af en halv Snes Smaastumper, indtil 5 cm store, til¬ 
dels med Trækulaftryk og »smeltede Flader«; desuden af 
nogle ensidig forbrændte Lerklumper. — Ved Besøg paa 
Stedet i 1919 og 1920 fandt jeg Forholdene overensstem- 

Fig. 2. Kort over Jærnudvindingsstederne i Midtjylland. 
# Herdgrubeteknik, O Grydeteknik. 

mende med foranstaaende. Paa Markerne Vest for Højene 
laa talrige smaa Slaggestumper spredt over et ret betyde¬ 
ligt Areal; mulig er Højfylden hentet derfra. 

80. Ca. 100 m Sydøst for foregaaende. Ret stærkt forstyr¬ 
ret og Slaggeindholdet for en stor Del opsamlet, saaledes at 
Dyrkningen ikke generedes. Over en Strækning af 5—6 m 
laa Slaggerne væsentlig tættere end udenfor. Forekomsten 
var paa en lille Ryg Nord for en Bæk, 5—6 m over denne. 

81. Ca. 100 m Syd for foregaaende, paa Sydsiden af den 
omtalte Bæk lige i Engkanten. Forholdsvis velbevaret. Den 
omtales af Lærer Mortensen i den anførte Indberetning. Ud¬ 
strækningen var 6 m, Tykkelsen af Slaggelaget 15—20 cm. 
Der fandtes Trækulstumper, ensidig brændte, uformede Ler¬ 
klumper samt smaa Stumper Myremalm. En af Mortensen 
foretaget Udgravning viste, at Leret under Slaggerne over 
en ca. 1 m stor Strækning havde været Genstand for Op¬ 
varmning. 

82. 2 km Sydvest for Vejkrydset ved den nordlige Ud¬ 
kant af Lindeballe Skov fandtes ligeledes en karakteristisk, 
men ret forstyrret Slaggeplet paa flad Mark. 

83. I Trindkjær i Lindeballe Skov, i Kanten af en Eng. 
Ikke særlig rig paa Slagger; smaa Trækulstumper; Ler. 

84. 1 km Syd for foregaaende, i den østlige Udkant af 
Skoven, fandtes paa flad, dyrket Mark en ret stærkt for¬ 
styrret Slaggeforekomst. 

85. I det aabne Terrain mellem Aast Skov og Linde¬ 
balle Skov, paa Skraaningen ned mod et Engdrag var en 
Forekomst med saa stort Slaggeindhold, at det i nogen 
Grad generede Dyrkningen. Der var dels sket en systema¬ 
tisk Opsamling, dels var Slaggerne slæbt noget rundt med 
Markredskaber, saa at den oprindelige Slaggeplets Omfang 
vanskelig kunde bestemmes. 

86. Ca. 100 m Øst for foregaaende, men noget lavere 
liggende paa samme Skraaning som denne. Størstedelen af 
Pletten var forstyrret ved Vejanlæg, og dens Udstrækning 

kunde derfor ikke bestemmes. I den bevarede Del var 
Slaggelaget indtil 15—20 cm tykt. 

87. 1 km Øst for Nr. 70, paa den nordlige Side af Bakke¬ 
partiet Møllebjerg og ca. 1500 m Sydøst for Vejkrydset i 
Lindeballe fandtes paa flad, dyrket Mark en stærkt for¬ 
styrret Slaggeplet lige ved Skrænten ned mod en tørvefyldt 
Lavning. 

88. Ved Rostrup, 5 km Sydøst for Lindeballe og 200 m 
Øst for Thorhøj fandtes enkelte Slagger spredt i Jordover¬ 
fladen; i en Stendynge ved den Gaard, hvortil vedkom¬ 
mende Mark hører, laa flere Slaggeblokke, men nøje at 
angive, hvor disse er opsamlede, er ikke muligt. 

89. Egtved. Paa Mineralogisk Museum opbevares en 
meget stor Slaggeblok, skænket det af Museet paa Kolding- 
hus, som 1898 har modtaget den fra Jungsgaard ved Egtved, 
ca. 15 km Nordvest for Kolding, Egtved Sogn, Jerlev Herred. 
Blokken er meget interessant og skal senere nærmere om¬ 
tales. Her skal kun bemærkes, at den maa gælde som 
Bevis paa Jærnudvinding ved Egtved. 

90. Brørup. Ved Udgravning af en Jærnalders Bo- og • 
Gravplads ved Brørup, Brørup Sogn, Malt Herred, fandt 
Sarauw og Blinkenberg i 1902 flere Jærnslagger og en Klump 
Myremalm, deraf een i Stenrammen om en Grav. (Nat. 
Mus. C 10987, Sophus Muller 1906, p. 218). 

91. Vester Vedsted. Ved Udgravning af en Jærn¬ 
alders Gravplads ved Vester Vedsted, Vester Vedsted Sogn, 
Ribe Herred, fandtes i 1913 2 smaa Jærnslaggestumper og 
en lille Klump Myremalm. (Nat. Mus. C 16302). 

C. KRITIK OG DISKUSSION AF RESULTATERNE. 

Indenfor de beskrevne 91 Slaggeforekomster træffes dels 
konstante, dels varierende Forhold. Variationerne kan skil¬ 
les i to Grupper, nemlig een Gruppe kendetegnet ved, at 
Forekomsternes Indhold veksler, og en anden Gruppe, hvor 
Fordelingen af Slaggerne skifter. 

Aarb. f. nord. Oldk. og Hi»t. 1922. 4 

Som det senere skal blive godtgjort, maa der skelnes 
mellem to Arter Slaggedynger. Særkendet for den ene Art 
er, at den indeholder smaa kulsorte Slaggestumper, der er 
størknede fra tyndflydende Tilstand. Den anden Art inde- • 
holder store Slaggeblokke med mange og store Trækul- 
aftryk og desuden Blokke, hvis Overflade viser en Størk¬ 
ning fra sejgtflydende Tilstand i nogle ejendommelige, 
ormformede Figurer (Fig. 3). Disse to Arter repræsenterer 
hver sin særegne Teknik, men ved de nærmest* føl¬ 
gende Betragtninger er der ingen Grund til at skelne imel¬ 
lem dem. 

Indholdet af den enkelte Forekomst kan veksle ret be¬ 
tydeligt — hvilket i det væsentlige er ensbetydende med 
en Variation af Slaggeformerne, idet man i de mere rig¬ 
holdige Forekomster altid kan træffe Slagger, der i ydre 
Karakter afviger fra hinanden. Nogle er ganske tætte, 
tunge og sorte, medens andre er blærede, lette og lyse 
i Farven; mellem disse Yderpunkter er der dog alle 
Overgange. Denne Vekslen genfindes inden for næsten 
alle Forekomster; kun i de mest forstyrrede træffer man 
hovedsagelig den tunge Slaggeform, en Følge af, at den 
er mere modstandsdygtig over for Tidens Ødelæggelser end 
den lette og blærede. 

Vekslingen i Slaggeforekomsternes ydre Form er meget 
betydelig. Det ene Yderpunkt repræsenteres f. Eks. af 
Nr. 18 og Nr. 47, der fremtræder som lave, jævnt run¬ 
dede Forhøjninger med en nogenlunde skarp Afgrænsning, 
uden for hvilken der kun findes faa Slagger. Det andet 
Yderpunkt repræsenteres af Nr. 14, 15, 59 m. fl., der bestaar 
af enkeltliggende Slaggestumper. Imellem disse to Yder¬ 
punkter er der, som nys nævnt, alle mulige Overgange. 
Om Nr. 24 og Nr. 39 er det oplyst, at de endnu for faa 
Aar siden har hævet sig som smaa Forhøjninger over Om¬ 
givelserne ganske som Nr. 18 og Nr. 47, men de respektive 
Lodsejere har nu udjævnet dem, saaledes at de ligger i 

Niveau med Marken. De har derved antaget samme Udseende 
som Silkeborgforekomsterne med Undtagelse af Nr. 47. Ka¬ 
rakteristisk for dem er, at der er en udpræget Forskel mel¬ 
lem et Midtparti med mange Slagger, der ligger saa tæt, at Jor- 



Fig. 3 . »/». 


den bliver haard og svagt klingende for Fodtrin, og et Yder¬ 
parti med enkeltliggende Slaggestumper. Man træffer dernæst 
alle Overgange til en Forekomsttype, hvor Grænsen mellem 
Midt- og Yderparti udviskes og til sidst helt forsvinder; men 
stadig træffes en betydelig større Slaggetæthed i Midten af 
Forekomsten end i dens Yderparti. Endelig kan ogsaa den cen- 
triske Fordeling ophøre, og vi kommer da til den rent diffuse 

4* 

Form, som repræsenteres f. Eks. af Nr. 27. I denne Trin- 
række af Former iagttages en stadig Formindskelse af Slagge¬ 
mængden, og det ligger nær at aflede dem alle fra en Fore¬ 
komst af Kuglekalotform og at antage, at Forandringerne er 
Udtryk for en fremadskridende Ødelæggelse fremkaldt ved 
Jordbearbejdningen. Som det svageste Spor efter Jærnudvin¬ 
ding staar endelig Fundet af enkelte Slagger, f. Eks. Nr. 57. 

Den foreliggende Fortegnelse over Jærnslaggeforekom- 
ster gør ikke Fordring paa at være fuldstændig. Det har 
selvfølgelig været ugørligt at gaa aldeles systematisk til 
Værks og gennemlede hver eneste Mark i det undersøgte 
Omraade; denne Metode har kun kunnet anvendes, hvor 
der var bestemte Spor at gaa efter. Man kan jo ikke være 
vis paa at faa alle Forekomster med uden at anvende 
nævnte Metode over hele Terrainet; men selv om man 
tænkte sig Muligheden af at gøre det, kunde man i hel¬ 
digste Tilfælde kun opnaa at faa alle de Forekomster med, 
som lader sig paavise, men der er Erfaringer for, at en Del af 
de tidligere Slaggepletter ved Jordens Dyrkning eller paa an¬ 
den Maade er bievne forstyrrede i saa høj Grad, at de nu gan¬ 
ske unddrager sig Iagttagelse. Det er altsaa paa Forhaand 
haabløst at tænke paa at finde alle de Steder, hvor der i 
Jærnudvindingstiden er henlagt Slagger, og vi maa derfor 
nøjes med en Brøkdel af dem, i dette Tilfælde 91. 

4 

Som det fremgaaraf foranstaaende Beskrivelser, har Efter¬ 
visningen af flere af Slaggeforekomsteme været forbunden 
med betydelige Vanskeligheder; saaledes vil det gaa med 
flere og flere, og med vore Dages intensive Jordbehandling . 
vil de sidste Spor af Jærnudvindingen sikkert forsvinde i 
Løbet af en ret kort Aarrække, hvor ikke særlige Forhold 
træder beskyttende til. Ganske karakteristisk i saa Hen¬ 
seende er Forholdene ved Hinge. Lensregnskaberne for 
Silkeborg Len viser, at der i Aaret 1586 svaredes en Afgift 
af 148 Kloder af 16 Ydere i Hinge, hvilket var betydelig 
mere end nogen anden Landsby i Silkeborg Len leverede, 

idet Torning var Nr. 2 med kun en Ydelse af 40 Kloder 
fordelte paa 5 Ydere. Selv om det nu ikke er givet, at hele 
denne Mængde virkelig er bleven leveret, er det dog hævet 
over enhver Tvivl, at Hinge har haft en efter Forholdene 
meget betydelig Jærnproduktion, men som det fremgaar af 
Beskrivelsen af Forekomst Nr. 27, er det nu vanskeligt over¬ 
hovedet at paavise Spor af denne Virksomhed ved Hinge; de 
indskrænker sig til, at man rundt omkring paa Bymar¬ 
kerne kan træffe enkelte Slagger, samt ved Forekomst Nr. 27 
har fundet et halvt Hundrede Slaggestumper spredt over 
et Areal, der er 100 m paa den ene Led og 50 m paa den 
anden. Sporene er altsaa ikke synderlig iøjnefaldende, og 
man skal se sig temmelig godt for, hvis man ikke vil 
overse dem; i Løbet af nogle Aar vil det sikkert være 
praktisk talt umuligt at finde Rester fra Jærnproduktionen 
ved Hinge, og paa samme Maade vil det gaa mangfoldige 
Steder, hvor det ikke allerede er sket. 

Resultatet af denne Udvikling er, at den paaviste For¬ 
deling af Slaggeforekomsterne, saaledes som den fremgaar 
af Oversigtskortet Fig. 2, kun tilnærmelsesvis giver et rig¬ 
tigt Billede af Jærnproduktionens Udbredelse og relative 
Størrelse i den paagældende Del af Nørrejylland. Men 
selv om vi havde haft alle de endnu paaviselige Forekom¬ 
ster med, saa vilde de endda ikke give noget absolut nøj¬ 
agtigt Billede af Produktionsforholdene, fordi de paavise¬ 
lige Slaggeforekomsters Fordeling ikke alene bestemmes af 
Produktionsforholdene, men tillige af Destruktionsforhol¬ 
dene. Hvis vi vil betragte Fordelingen af Slaggeforekomster 
paa Oversigtskortet som et Udtryk for Produktionens Ud¬ 
bredelse og Fordeling, er der altsaa to Fejlkilder, der maa 
regnes med, nemlig for det første den, at Iagttagelsesrækken 
er ufuldstændig, og for det andet den ikke mindre vigtige, 
at de destruerende Faktorer indvirker ikke blot paa Ud¬ 
seendet af den enkelte Slaggeforekomst, men tillige i det 
lange Løb paa Antallet og Fordelingen af de paaviselige 

Forekomster, i Særdeleshed hvis de virker med forskellig 
Styrke i de forskellige Egne. 

Den første Fejlkilde kan man til en vis Grad komme 
ud over, efterhaanden som Iagttagelsesrækken bliver saa 
fuldstændig, at det maa antages, at største Delen af de paa- 
viselige Forekomster er kommen med. Den anden Fejl¬ 
kilde, »Destruktionsfejlen«, er derimod langt vanskeligere at 
fjerne. Den væsentligste Aarsag til Destruktionen er Dyrk¬ 
ningen af Jorden, og som Følge deraf vil den være stær¬ 
kere, jo ældre og mere intensiv Dyrkningen er. I den Hen¬ 
seende er der sikkert nogen Forskel paa de forskellige Dele 
af Udbredelsesomraadet. Man kan maaske i al Alminde¬ 
lighed gaa ud fra, at Jordbehandlingen vil være bedst, der 
hvor Jorden er frugtbarest og Gaardene mindst. Ligeledes 
skal bemærkes, at Udvindingspladsernes Alder maa komme 
til at spille en Rolle derved, at Destruktionen vil være 
størst i de ældste, i alle andre Forhold lige. Den Slags al¬ 
mindelige Betragtninger kan imidlertid med Lethed opstil¬ 
les, men det vil være vanskeligt at faa et Maal for Destruk¬ 
tionens relative Størrelse i de forskellige Landsdele, og 
derigennem et Middel til at uddrage sikre Slutninger an- 
gaaende Jærnudvindingens Omfang i de paagældende Egne 
ud fra Fordelingen af Jærnudvindingspladser. 

Angaaende Oprindelsen af Slaggedyngerne kan der for 
de isoleret liggende Dyngers Vedkommende næppe være 
nogen Tvivl om, at hver af dem svarer til en Udvindings¬ 
plads; den Mulighed, at de kunde være transporteret de 
betydelige Afstande, det her drejer sig om, er saa ringe, 
at den ganske kan afvises. 

Hvor Forekomsterne ligger tæt sammen, saaledes som 
Tilfældet er flere Steder, bliver Forholdet noget anderledes, 
idet man da ikke uden en nærmere Undersøgelse tør gaa 
ud fra, at hver Slaggedynge svarer til en Udvindingsplads. 
Tværtimod vil den Forklaring flere Steder synes ret nær¬ 
liggende, at Slaggeforekomsterne i en bestemt Gruppe alle 

stammer fra en og samme Ovn. Hvis man betragter Silke- 

borgforekomsterne, vil det ses, at Forekomsterne Nr. 39—47 

♦ 

inkl. ordner sig vifteformet omkring et Punkt, som ligger lidt 
Sydøst for Gaarden Bordinglund, og at Afstanden fra dette 
Punkt til de fjernestliggende af Forekomsterne er ca. 600 m; 
der er saaledes intet til Hinder for, at deres Oprindelse 
kunde forklares ved, at der har staaet en Jærnovn i Nær¬ 
heden af Bordinglund, som har arbejdet i lange Tider. 
Naar Slaggemængden da er bleven for stor, kunde man have 
kørt nogle Læs bort og læsset dem af paa et tilfældigt Sted i 
Udkanten af de dyrkede Marker, hvor de ingen Fortræd 
gjorde. Denne Forklaringsmaade maa dog, som vi skal se, 
afvises, idet det maa antages, at ogsaa ved Silkeborgfore- 
komsterne hver Slaggeforekomst repræsenterer en Udvin¬ 
dingsplads for sig. Det skal saaledes bemærkes, at Belig¬ 
genheden er temmelig konstant, bestemt ved visse stærkt ud¬ 
prægede, terrainmæssige Faktorer. Egnen omkring Bording¬ 
lund er ret ejendommeligt og stærkt udviklet. Det vældige 
Dalstrøg, hvori Forekomsterne ligger, begrænses mod Nord 
og Syd af to Plateauer med en Højde af 100 m o. H. Dal¬ 
strøget dannes ved, at Thorsødalen forener sig med Silke- 
borg-Langsø-Dalen til en kæmpemæssig Sænkning, der er 
60 m dyb; mod Øst har den en Bredde af 2 km, men mod 
Vest afsmalner den og gaar jævnt over i Funderdalen. Sænk¬ 
ningens Bund dannes af en nogenlunde plan Flade, der 
ligger ca. 30 m over Havet, men denne Flade afbrydes visse 
Steder af nogle ejendommelige Bakkepartier, hvis Højde 
over Dalbunden er ca. 30 m; foroven h^r de et nogenlunde 
fladt Parti, som med stejle Skrænter falder ned mod 30 m- 
Fladen. De nogenlunde flade Strækninger i Terrainet ligger 
altsaa i tre forskellige Højder, nemlig 100 m, 60 m og 30 m, 
og Forbindelsen mellem dem dannes af ret stejle Skraa- 
ninger. Dalbunden, altsaa 30m-Fladen, henligger som Søer, 
Moser eller Eng, 60 m-Fladen er ret sandet, dyrket Jord, 
100 m-Fladen det sædvanlige midtjydske Morænelandskab, 

som her er ret stærkt bakket, fordi det befinder sig i umid¬ 
delbar Nærhed af den store midtjydske Randmoræne. 
Skrænterne mellem Fladerne er for en stor Del skovklædte 
eller henligger som Agerland. 

Højst ejendommeligt er det nu, at Silkeborgforekom- 

m 

sterne næsten alle ligger paa Skrænterne ned mod 30 m- 
Fladen, i en Højde af nogle faa Meter derover. Denne Kon¬ 
stans i Beliggenheden vilde være meget besynderlig, hvis 
vi havde med en tilfældig Henlæggelse af generende Affald 
at gøre. Dertil kommer en Omstændighed, som ganske vist 
kun gælder for enkelte af Forekomsterne, men som for 
disse spiller en væsentlig Rolle i nævnte Forbindelse, nemlig 
at Stederne, hvorpaa disse Forekomster ligger, paa Grund 
af deres Beliggenhed midt paa en stejl Skrænt er ganske 
utilgængelige for tungtlæssede Køretøjer, og man kan dog 
vanskeligt tænke sig, at Jærnproducenterne skulde have 
transporteret saa store Slaggemængder, som det her drejer 
sig om, paa anden Maade end med Hest og Vogn. For de 
sidstnævnte Forekomsters Vedkommende maa da nødven¬ 
digvis antages, at de er producerede paa Stedet, og som Følge 
af den omtalte ejendommelige Ensartethed i Udseende, Be¬ 
grænsning samt terrainmæssig Beliggenhed maa tillige hæv¬ 
des, at det samme gælder de øvrige Forekomster. Vi kom¬ 
mer altsaa til det Resultat, at hver enkelt af Silkeborgfore- 
komsterne repræsenterer Affaldet fra en Udvindingsplads 

for sig, og at disse Udvindingspladser har ligget paa de 

« 

Steder, hvor Slaggedyngerne nu findes. 

For et Par andre Lokaliteters Vedkommende kunde der 
nok være Tale om, at flere Slaggedynger stammede fra en 
og samme Ovn — f. Eks. Kjellerupforekomsterne Nr. 16— 
20 —, men for disse gælder de samme Betragtninger som 
for Silkeborgforekomsterne. Beliggenhedens Konstans er her 
tilmed særdeles udpræget. 

For Kragelundforekomsterne gælder — saaledes som det 
fremgaar af Beskrivelserne af det store slaggeførende Areal 

Syd for Byen —, at Antallet og Beliggenheden af Ovne ikke 
er ganske klar. Fordelingen af Slagger synes at vise 3 
Ovnpladser i den sydlige Rand af Bymarken, men der er 
muligvis kun 2; her har imidlertid de forstyrrende Fak¬ 
torer været meget virksomme, og en absolut sikker Udred¬ 
ning af Forholdene vil næppe være mulig. 

Spørgsmaalet bliver dernæst, i hvor stort Omfang man 
maa tillægge Fund af enkeltliggende Jærnslagger Betydning, 
en Vurdering, som navnlig gælder det paa Nationalmuseet 
beroende Materiale. 

Nogle af Museets Fundangivelser beretter om betyde¬ 
lige Slaggemængder, f. Eks. Nr. 1, 2, 8, 9,10, 56, 62, 63, 64, 
68—72,74og90. Dertil maa endvidere henregnes det smukke 
Stykke paa Mineralogisk Museum, Fund Nr. 89, men for 
nogle af Museumsfundenes Vedkommende samt for enkelte 
af mine egne gælder det, at Materialet er yderst sparsomt, 
idet nogle faa Slaggestumper er alt, hvad der er paavist. 
Det gælder Nr. 3, 4, 5, 6, 7, 11, 12, 13, 14, 15, 21, 23, 53, 57, 
61, 73, 88 og 91. 

Angaaende Fundene Nr. 15, 21,23, 55 og 61 kunde med 
Rimelighed gøres den Bemærkning, at Slaggerne i dem mulig 
stammer fra en Jærnudvindingsplads, som er identisk med 
en af de i Nærheden paaviste Pladser; for de allerflestes 
Vedkommende vil jeg dog anse det for usandsynligt. En 
Transport af et saa værdiløst og tungt Materiale som en 
Jærnslagge over en Strækning af 6—7 km er ikke meget 
trolig, og man maa som Helhed betragte disse Enkeltfund 
som et Vidnesbyrd om, at der inden for en ret snæver 
Omkreds har ligget en Udvindingsplads. Samme Betragt¬ 
ning maa anlægges over for de isoleret liggende, sparsomme 
Slaggefund Nr. 3, 4, 5, 6, 7,11,12,13,14 og 73. Det er meget 
usandsynligt, at Slaggerne i dem stammer fra andre af de 
paa viste Forekomster, og det maa antages, at Fremstillings¬ 
stedet for disse har været i Nærheden af Fundstedet. 

Det Resultat er saaledes naaet, at de mere righoldige 

Slaggefund (altsaa de allerfleste) maa antages at betegne den 
nøjagtige og de fattigere den omtrentlige Beliggenhed af et 
tilsvarende Antal Udvindingssteder for Jærn. Gennem Stu¬ 
diet af Teknikken bestyrkes denne Antagelse yderligere. 


D. DEN DANSKE JÆRNUDVINDINGS TEKNIK. 

a. Malmen. 

Brunjærnsten er den eneste Jærnmalm, som findes her 
i Landet i større Lejer. Betegnelsen dækker i Virkeligheden 
over flere saavel kemisk som genetisk forskellige Jærnfor- 
bindelser. Processerne, som fører til deres Dannelse, synes 
i Hovedsagen at være følgende: ved de jærnholdige Mine¬ 
ralers Forvitring fremkommer opløselige Jærnsalte, som 
føres bort og udfældes som Brunjærnsten eller Limonit 
paa de Steder, hvor Betingelserne for en saadan Proces er 
til Stede. Udfældningen synes bl. a. at bero paa det For¬ 
hold, at Ferro forbindelser iltes til Ferriforbindelser; dette 
kan finde Sted ved Bakteriers Hjælp (Ehrenberg 1836,Wino- 
gradsky 1888, Molish 1910, Lieske 1911, Harder 1919), men 
sandsynligvis kan Atmosfærens Ilt direkte og uden Planters 
Medvirkning frembringe denne Iltningsproces, hvorhos man 
med Nørregaard (1916) og Naumann (1922) maa antage, at 
klorofylførende Planter ogsaa kan være virksomme i saa 
Henseende. En anden Jærnudfældning finder Sted derved, 
at det opløste Jærn uddriver Calcium af Calciumkarbonat 
(Wesenberg-Lund 1901, Clarke 1920 p. 528—29). Uagtet der 
imidlertid foreligger en meget omfangsrig Litteratur om 
disse Spørgsmaal, trænger de dog paa mange Punkter til en 
nærmere Undersøgelse, men jeg skal ikke ved denne Lej¬ 
lighed komme ind paa en mere indgaaende Drøftelse af 
Problemerne. 

Den Limonit, som findes i Jylland, kan i hvert Fald 
efter ydre Kendemærker adskilles i 4 Typer, nemlig Bønne¬ 
malmen, Okkermalmen, den faste Myremalm og Jærnal. 

Bønnemalmen findes paa Bunden af de fleste af vore 
Indsøer (Wesenberg-Lund 1901 og 1917), men er hidtil kun 
paa vist i større Mængde i Furesø og Tjustrupsø. Den er 
dannet ved, at det i Vandet opløste Jærn har fortrængt Ca 
af CaCOg i Bløddyrskaller. Den findes i Regelen mellem 
8 og 11 m’s Dybde. I denne Forbindelse maa anføres, at 
der i de svenske og finske Søer findes forskellige Sømalme, 
som fra gammel Tid har været Genstand for Udnyttelse. 
Malm-*Fangsten« er sket med ganske primitive Skrabered- 
skaber, som erafbildede dels hos Swedenborg (1734 Tab.VII) 
og dels hos Aarnio (1918 fig. 11), hos Ambrosiani (1921) og 
Naumann (1922). For Tiden findes kun eet Jærnværk i 
S verrig og muligvis et Par Værker i Finland, som gaar paa 
Sømalm; ved det svenske Værk, der ligger i Åminne i Små¬ 
land, benyttes moderne tekniske Hjælpemidler saasom 
Muddermaskine til Optagning og Vaskning af Malmen, og 
Reduktionen finder Sted i en lille Højovn. — De fenno¬ 
skandiske Sømalme optræder i 4 forskellige Former, nemlig 
Ærtemalm, Penningmalm, Skraggmalm og Sort-Kugler (Mn- 
holdig Sømalm), hvis kemiske Sammensætning meddeles 
f. Eks. hos Nørregaard (1916) og Aarnio (1918). Om Til- 
blivelsesmaaden er der nogen Uenighed. Nørregaard (1916) 
mener, at Udfældningen foraarsages baade af Bakterier og 
Klorofyl-Planter samt ad uorganisk Vej, Aarnio derimod, at 
Udfældningen af Jærnoxyd-gelen sker paa de Steder i Søerne, 
hvor der stiger jærn- og humus-holdigt Grundvand udiSøen, 
uden Medvirkning af Organismer. 

Den danske Bønnemalm og de fennoskandiske Sømalme 
er altsaa forskellige, saavel hvad Forekomst som Tilblivelse 
angaar, og man maa paa Grund af Bønnemalmens Dybde¬ 
forhold tro, at den ikke har været benyttet til Jærnfrem- 
stilling. Jeg har da heller aldrig fundet Bønnemalm imel¬ 
lem Jærnslaggerne. 

Okkermalmen er den mest udbredte af vore Jærnmalme. 
Efter mine Iagttagelser bestaar de jydske Jærnmalmlejer 

hovedsagelig af denne Malmsort, og dette fremgaar ogsaa 
af de Undersøgelser, som i 1918 blev iværksat af Industri- 
raadets Studiekommission. Undersøgelsen omfattede3 Lejer, 
nemlig et Leje i Langstrup Mose i Asminderød Sogn, Fre¬ 
deriksborg Amt, et Leje ved Østrupbæk i Kirkerup Sogn, 
Københavns Amt, og endelig et Leje ved Løvskal i Skjern 
Sogn, Viborg Amt. Alle 3 Lejer bestaar hovedsagelig af 
Okkermalm. Dennes Udseende veksler en Del, navnlig gæl¬ 
der det Farven, som skifter fra meget mørkebrun til lyse¬ 
gul; Malmen er smuldrende og meget porøs. 

Den faste Myremalm danner i Regelen underordnede Lag 
i Okkermalmen, men i visse Lejer er det den herskende 
Malmform. Dette er Tilfældet i en Del af de Malmlejer, 
som findes langs de vestjydske Aaer, og man kan i mange 
Tilfælde paavise den i Aalejernes Brinker, hvor den staar 
frem som en haard Kant. 

Jærnal endelig er dannet ved en Sammenkitning af Sand¬ 
korn og Sten med Brunjærnsten. Alens Sammensætning og 
Udseende varierer en Del. Dannelsen af den beror sikkert 
for største Delen paa de samme Iltninger og kolloidkemiske 
Omsætninger, som maa antages at spille saa stor Rolle for 
de andre Brunjærnstensformers Tilblivelse. Jeg har iagt¬ 
taget Jærnalen flere Steder i Nørrejylland, navnlig i Siderne 
af de store subglaciale Smeltevandsdale. Disse Dales Bund 
ligger i Regelen dybere end de tertiære Lerlags Overflade, 
hvorfor der et Stykke oppe paa Dalsiderne udspringer en 
Række Kilder, hvis Vand er ret jærnholdigt; og dette Jærn- 
indhold udfældes da ned ad Dalsiden, hvor det sammen- 
kitter Sand og Sten til Jærnal. 

Den eneste af disse Jærnmalme, jeg har fundet Spor af 
paa Udvindingspladserne, er den faste Myremalm, og det har 

formentlig været den, der i Regelen er bleven benyttet til 

* 

Jærnfremstillingen; Muligheden for Anvendelse af Okker¬ 
malmen og Jærnalen er dog ikke udelukket, medens Bønne¬ 
malmens Beliggenhed som anført har dannet en væsentlig 

Hindring for dens Paavisning og »Brydning«. — I en 
Mængde af Slaggedyngerne var mindre Klumper af kom¬ 
pakt Myremalm, og i Kj elleru p fund et Nr. 18 fandtes noget 
pulveriseret Malm og tillige en Klump, som viste den Ejen¬ 
dommelighed, at den først var pulveriseret, dernæst blan¬ 
det med Trækul og derefter ophedet, hvilket havde med¬ 
ført en begyndende Sammensintring. 

Angaaende Terminologien er at bemærke, at man ved 
Myremalm i Regelen forstaar saavel Okkermalm som fast 
Myremalm. Denne Sammenfatning af to Former, som i 
hvert Fald i deres typiske Skikkelse er ganske forskellige, 
berettiges ved, at der findes Overgange imellem dem, og 
den Antagelse er da nærliggende, at den faste Myremalm 
udvikler sig af Okkermalmen. Nørregaard (1916) mener, at 
denne Omdannelse er et simpelt Segregationsfænomen, hvor¬ 
imod Aarnio (1918) antager, at Forandringen skyldes en 
Overgang fra Gel-Tilstand til krystallinsk Modifikation. Den 
kemiske Sammensætning synes da ogsaa at holde sig ufor¬ 
andret, bortset fra nogen Vandafgivelse. Angaaende Myre¬ 
malmens Sammensætning anfører Forchhammer (1869), at 
dens Indhold af Jærn ligger mellem 40 og 50 %, samt at 
den rummer en ringe Mængde Fosforsyre, medens den har 
det store Fortrin at være svovlfri 1 . Fuldstændige Analyser 
forefindes hos Rørdam (1894); disse gengives her, da de, 
saa vidt mig bekendt, er de eneste, der er offentliggjorte. 
Malmen stammer fra forskellige Lag i Nordsjælland. Prø¬ 
verne er analyserede efter at være tørrede til konstant Vægt 
ved 100°. 


1 De herhen hørende Problemer er i den nyeste Tid behandlet af 
E. Naumann i en Række fortrinlige Arbejder, hvoraf de vigtigste er 
de i Litteraturlisten anførte fra 1919 og 1922. Der forefindes heri tal¬ 
rige Analyser af de forskellige Malmsorter. Ligeledes gives der en ud¬ 
mærket Oversigt over disses Dannelsesmaade og Udbredelse i Syd- og 
Mellem-Sverrig, hvoraf det fremgaar, at man navnlig finder Sø- og 
Myremalm i Småland, Dalsland og Vårmeland. 

TABEL I. 


Rigere Malme. 



' 

1 

\ 

Nr. 1 

Nr. 2 

Nr. 3 

Nr. 4 

Nr. 5 

Nr. 6 

Nr. 7 


1 

(Fe, 0, 

t 

68,00 

| 54,25 

60,55 


63,06 

65,25 

64,52 

Egent- 

Mn, 0, 

0,42 

2,30 

— 

0,29 

0,22 

1,11 

6,65 

lig , 

Ca 0 

0,92 

0,50 

— 

— 

1,18 



Myre- 

Mg 0 

0,29 

0,84 

0,56 

0,32 

— 

1,24 


malm 

1 H, 0 

11,62 

11,09 

13,44 

16,02 

11,21 

13,47 

13,91 


P, o 5 

2,29 

1,37 

3,38 

1,10 

1,69 

2,24 

2,26 

Ca CO 3 


2,36 

2,07 

1,44 

0,42 

. 1,46 

: 6,62 

7,05 

Sand og Ler ... 

13,22 

26,85 

14,26 

6,83 

19,97 

9,22 

4,16 

Humusstoffer .. 

0,74 

0,85 

6,23 

1,13 

| 0,66 

0,68 

0,78 

Ialt... 

n 

100,12 

99,86 

100,86 

99,45 

99,93 

99,33 

Vægtfylde. 

2,785 

3,072 

3,123 

2,872 

2,908 

2,724 

2,522 


TABEL II. 


Fattigere Malme. 



Nr. 8 

Nr. 9 

Nr. 10 


i 

Fc 2 O 3 

46,90 

43,98 

26,84 


Mn, Oj 

5,95 

2,72 

1,67 

Egentlig 

Ca O 

3,44 

0,90 

— 

Myremalm 

Mg O 

3,68 


1,52 


Hj O 

9,28 

5,02 

7,93 


P 2 | 

2,73 

2,11 

1,69 

Ca C0 3 ... 

.! 

3,34 

3,55 

1,31 

Sand og Ler. 

23,27 

38,71 

58,73 

Humusstoffer. 

1,29 

2,90 

— 

Ialt... 

i 

99,88 

99,89 

99,69 

Vægtfylde . 

1 

. i 

1 

2,913 

2,791 

2,652 


En simpel Ristning, hvorved det kemisk bundne Vand 
og de tilfældigt indblandede Humusstoffer gløder bort, vil 
berige Malmene i en kendelig Grad. Tabel III viser dette 
for Malmene Nr. 1—7: 

TABEL III. 



I 

Nr. 1 

Nr. 2 Nr. 3 

Nr. 4 

Nr. 5 

Nr. 6 

Nr. 7 

Fj Oa . 

altsaa metallisk 
Jærn Fe .... 

I 

77,71 % ! 61,53 

1 

54,40% | 43,07 

75,51 

52,85 

89,30 

65,51 

72,00 

50,40 

76,00 

53,24 

76,22 

! 53,36 


Endvidere kan i Følge velvillig Tilladelse fra Industri- 
raadets Studiekommission meddeles følgende Analyser af 
Okkermalm fra Løvskal, Skjern Sogn, Viborg Amt, udført 
ved Prof. Kr. Rørdam paa Landbohøjskolens agrikultur- 
kemiske Laboratorium. 


TABEL IV. 


Nr. 

r ■" 

Sten over 

2,0 mm 

Finjord 

under 

2,0 mm 

1 - 

Fugtighed 
gaar bort ved 
100° 

Glødetab 
efter Tørring 

ved 100° 

_. 

<■» 

O 

Ci 

0> 

U* 

■ 

1 

| 

w? 

O 

CL 

1 

*0 S 

1 

1 

1 

« 

O 

“ 1 
O 

1 

: Sand 

Ialt 

l 

1 

1 

2,13 

97,87 

4,19 

13,26 

60,28 

0,483 

0,026 

0 

21,30 

99,54 

2 

1,75 

98,25 

7,70 

4,92 

22,26 

0,066 

0,015 

0 

64,93 

99,89 

3 i 

1 

i 0,98 

99.02 

16,56 

9,96 

49,62 

0,430 

0,031 

0 

23,08 

99,68 

4 

0 


1,30 

3,33 

16,91 

0,109 

0,076 

64,70 

13,54 

99,93 

5 

0,10 


3,50 

10,33 

56,25 

0,201 

0,027 

0 

29,50 

99,81 

6 I 

I 0 

100,00 

25,85 

9,21 

48,08 

0,611 

0,004 

0 

15,67 

99,43 

7 ! 

| 0,09 

99,91 

16,43 

3,63 

25,25 

0,863 

0,026 

22,37 

30,55 

99,11 

8 1 

4 

! 0,30 

99,70 

0,65 

24,40 

, 48,24 

0,504 

0,043 

0 ! 

25,54 

99,38 

9 

0 I 

100,00 

4,92 

15,41 

68,50 

0,174 

0,104 

0 

1 10,17 

99,28 

10 

0,09 

99,91 

23,95 

8,23 

36,07 

0,839 

0,010 

0 

| 30,31 

99,41 

1 


Alle Tallene angiver Mængden i Procent, og alle Kolon¬ 
nerne med Undtagelse af de to første er beregnede som 
Procent af Finjordsvægten. 

Disse Analyser af dansk Myremalm stemmer udmærket 
med tilsvarende fra andre Steder (Senft 1862, v. Bemmelen 
1901, Clarke 1920 o. m. a.). 

Myremalmens kemiske Sammensætning ses at variere 

inden for ret vide Grænser. De bedste Sorter indeholder 

■ • 

efter Ophedning til 100° ca. 60 °/o Fe 2 0 3 , Mn-Indholdet er 
ringe og overstiger sjældent et Par Procent; der er paa dette 
Punkt en iøjnefaldende Forskel mellem Myremalmen og de 
fennoskandiske Sømalme, hvis Mn-Indhold gaar op til ca. 
20 %• Indholdet af Ca C0 3 er i Regelen ret lille, men to af 
Prøverne fra Løvskal viser betydelige Mængder af dette 
Stof, nemlig henholdsvis 64,70 % og 22,37 %. Indholdet af 
P 2 O s varierer ikke saa lidt, det er altid til Stede, men 
Mængden svinger mellem 3,38 % og 0,066 %• Svovlindhol¬ 
det er ringe, den største fundne Mængde SO a er 0,104 %>, 
hvilket svarer til 0,042 % S; i Regelen er der dog langt 
mindre. Mængden af hygroskopisk bundet Vand bestemmes 
ved Tørring til konstant Vægt ved 100° og ses i Tab. IV 
at variere mellem 0,65 % og 25,85 %. Mængden af kemisk 
bundet Vand og Humus bestemmes ved Glødetab efter 
Tørring til konstant Vægt ved 100° og varierer mellem 
24,40 % og 3,33 %• — Rørdams Vægtfyldebestemmelser 
Tabel I og II viser det ejendommelige Forhold, at der ikke 
er nogen Sammenhæng mellem Vægtfylde og Jærnprocent; 
man kan altsaa ikke bruge Vægtfyldebestemmelser som 
Orienteringsmiddel for Malmens Jærnindhold. 

Den horizontale Udstrækning af Lejerne er undertiden 
ret betydelig. Langstrup Lejet naar saaledes over 14 ha, 
men flere af de vestjydske Lejer er betydelig større — dette 
gælder f. Eks. det store Leje Øst for Ikast, i Hammerum 
Herred. I Regelen danner Myremalmen ikke sammenhæn¬ 
gende Lag over større Strækninger, og et betydeligere Leje 
vil altsaa som oftest bestaa af mindre Omraader med Malm¬ 
lag adskilte ved Partier, hvor Malmen enten helt mangler 
eller kun er til Stede i ganske smaa Mængder. Langstrup 
Lejet bestaar saaledes af 6 adskilte Omraader, og man har 
i Hannover fundet lignende Udbredelsesforhold for Myre¬ 
malmslejer (Gåbert 1915). Lejerne ved Løvskal og Østrup- 
bæk er af betydelig mindre Udstrækning, begge dannende 
et nogenlunde sammenhængende Lag paa 1,6 ha. 

Lejernes Mægtighed er stærkt vekslende, endda inden 
for de forskellige Dele af samme Leje. I al Almindelighed 
kan det siges, at Mægtigheden tiltager fra Randene og ind¬ 
efter. Dén største Mægtighed, Kommissionen udmaalte, var 
530 cm i Borehul Nr. 17 i Løvskal Lejet. Som et andet 
Eksempel paa betydelig Mægtighed kan anføres, at jeg si 
Nærheden af Høstrup, Ginding Herred, Ringkøbing Amt, 
har iagttaget et Leje med en største Mægtighed af ca. 200 cm. 

Den gennemsnitlige Mægtighed af de af Kommissionen 
undersøgte Lejer var for Langstrup Lejet ca. 20 cm, for 
Østrupbæk Lejet ca. 15 cm og for Løvskal Lejet 212 cm. 

Rumfanget af de tre Lejer er følgende: Langstrup Lejet 
28,000 m 3 , Østrupbæk Lejet 2400 m 8 og Løvskal Lejet 
34,000 m s . Malmens Vægtfylde er gennemsnitlig 2,33, og 
Indholdet af Fe. 2 0 3 er for Løvskal Lejet gennemsnitlig 
43,15 °/o. 

Angaaende Mængdeforholdene i de tre undersøgte Lejer 
kan altsaa opstilles følgende Skema, idet Analyser og Vægt¬ 
fyldetallene fra Løvskal lægges til Grund for Vægtbereg- 
ningen ogsaa for de andre Lejer. 

TABEL V. 


• 

1 

' 1 

! Lejets 
Areal 

1 

Gennem- 

snits- 

1 mægtighed 

! 

Rumfang 

! 

Vægt 

: Metallisk 

1 

Jærn 

1 

« 

< 

1 ha. 

cm. 

* 

m s . 

1_ _ 1 

Ton. 

_ 

l Ton. 

t 

1 

Langstrup. 

14 

20 

1 

i 28000 

65420 

1 19710 

Østrupbæk .... 

1 1,6 

15 

2400 

5592 

| 1690 

Løvskal. | 

1,6 

212 

34000 

1 

79220 

S 23930 

• 


Der maa antages at findes Myremalm i Størsteparten 
af Danmark, i hvert Fald anfører de fleste af Beskrivel¬ 
serne til de geologiske Kortblade Lokaliteter med Myremalm. 
F. Eks. omtaler Grønwall og Milthers (1916) Myremalm 
fra Bornholm, Rørdam (1899) fra Nordsjælland og Milthers 

Aarb, f. nord. 01dk.og Hitt. 1922. 5 

(1908) fra Stevns; Rørdam og Milthers (1900) anfører i 
Beskrivelsen til Kortbladene Sejrø, Nykøbing, Kallundborg 
og Holbæk, at Myremalm findes hist og her, men er uden 
særlig Betydning. Madsen (1902) nævner flere Findeste¬ 
der i det nordøstlige Fyen, og samme Forf. omtaler end¬ 
videre (1900) Fund af Myremalm i den nordvestlige Del 
af Fyen og paa Endelave samt paa Samsø og Helgenæs, 
dog kun i yderst ringe Mængde (1897). Endelig anfører 
A. Jessen (1899) i Beskrivelsen til Kortbladene Skagen, Hirs- 
hals, Frederikshavn, Hjørring og Løkken, at Myremalm 
træffes ret jævnlig, men aldrig i saa store Lag, at det kan 
faa praktisk Betydning. 

I det vestlige Nørrejylland Syd for Limfjorden har jeg 
truffet mange Forekomster af Myremalm med en betydelig 
Udstrækning saavel i horizontal som i vertikal Retning; i 
Særdeleshed har jeg iagttaget Myremalmen i de store Kær- 
og Mosestrækninger, der er saa karakteristiske for de vest- 
jydske Aaers øvre Afvandingsgebeter, og endvidere har jeg 
truffet den i Aadalene længere Vest paa i lange, smalle 
Lejer. I det midtjydske Bakkeland er Antallet af isolerede 
Lejer meget stort, men Lejerne er ringere end de vestlige. 
1 Østjylland er Myremalmen en mindre almindelig Dan¬ 
nelse og er i Særdeleshed knyttet til de subglaciale Smelte¬ 
vandsdale samt Gudenaadalen. Forchhammer (1869 p. 326) 
angiver, at Lejernes Antal og Udstrækning er større i Vest¬ 
jylland end i Østjylland; han omtaler endvidere Jærnpro- 
duktionens Afhængighed af Skovene og slutter Udviklingen 
med følgende Ord: »Vi finde derfor de største og meest ud¬ 
strakte af disse Jærnmalmlag i Jyllands Vesteregn, hvor der 
aldrig kan have været store Skove, og derfor ingen Anled¬ 
ning til at benytte Malmen«. Denne Forklaring kan dog 
næppe være rigtig. Alene de i Tabel V anførte Tal viser, 
at Malmen findes i saa betydelige Mængder, at den Brøkdel, 
der i Udvindingstiden kunde anvendes, maatte blive en for¬ 
svindende Del af den samlede Masse, og Udvindingen kan 

ikke antages i det store og hele at forrykke Billedet af Ud¬ 
bredelsesforholdene. 

Flere Steder i Litteraturen omtales en Tradition om, at 
Malmen skulde være transporteret over store Strækninger 
ad de saakaldte Malmveje, der navnlig skulde udgaa fra 
Hodsager og Simmelkjær, i Ginding Herred, Ringkøbing 
Amt. Dette kan dog næppe være rigtigt, thi Myremalmen 
er ogsaa i de omliggende Egne en saa almindelig Dannelse, 
at en Transport over større Strækninger vilde være ganske 
meningsløs. Det kan tænkes, at Navnet Malmveje er op- 
staaet ved, at Malmen i disse stenfattige Egne er bleven 
anvendt til Vejmateriale, saa meget mere som en saadan 
Anvendelse har fundet Sted og i enkelte Egne finder Sted 
den Dag i Dag. 

b. Brændselet. 

Det til Udvindingen anvendte Brændsel har været af 
indenlandsk Oprindelse, hvorfor der kan være Tale om 
følgende fire Sorter: Brunkul, Lyng, Tørv og Træ. 

Brunkullene har ganske sikkert ikke været benyttet, da 
man først i den nyeste Tid har ofret dette Stof nogen Op¬ 
mærksomhed. Indtil de allersidste Aar kendtes kun ganske 
enkelte Forekomster, som tilmed næsten alle var vanske¬ 
ligt tilgængelige. Selv om man i tidligere Tid skulde have 
kendt deres Tilstedeværelse og prøvet dem, saa vilde de 
anvendt som Brændsel til Jærnudvinding have givet et 
yderst utilfredsstillende Resultat, paa Grund dels af deres 
Fugtighedsindhold, dels af deres betydelige Askemængde, 
rent bortset fra, at det eventuelle Produkt vilde optage en 
stor Del af Svovlmængden i Brunkullene og derved blive 
rødskørt. 

Om Lyngen fortalte Bønderne et Par Steder, at man 
havde anvendt den som Brændselsmateriale ved Jærnfrem- 
stillingen i Nærheden af Engesvang og Klode Mølle, og at 

denne Virksomhed endda skulde have fundet Sted indtil 

% 

Slutningen af det 18de Aarhundrede. Denne Tradition traf 

5* 

jeg i Egnen ved Vrads og længere Vest paa, men i selve 
de Egne, hvor Processen skulde have fundet Sted, kendte 
man den ikke, lige saa lidt som den sporedes noget andet 
Sted i det undersøgte Omraade. Man fortalte, at Bønderne 
omkring Engesvang og Moselund havde samlet Lyngen i 
store Bjærge og antændt disse, og ved den saaledes udvik¬ 
lede, stærke Varme havde man paa en eller anden Maade 
udvundet Jærn af Myremalmen. Ogsaa hed det, at en 
saadan Afbrænding havde forvoldt en kæmpemæssig Hede¬ 
brand, der med en Nordenstorm var løbet flere Mil sydpaa; 
blandt andet skulde Branden have fortæret Heden Vest for 
Vrads og været Aarsag til den tidligere omtalte, stærke 
Sandflugt paa dette Sted ved at berøve Sandet sit beskyt¬ 
tende Vegetationsdække. Det er rimeligt, at Sandflugten ved 
Vrads skyldes en Hedebrand; derimod maa Meddelelsen 
om Lyngens Anvendelse til Jærnudvinding modtages med 
Tvivl, idet jeg nemlig hverken i Litteraturen eller under 
mine Studier i Marken har truffet noget, som kunde be¬ 
kræfte den, rent bortset fra, at det ikke ret vel forstaas, 
hvorledes en saadan Proces kan komme i Stand, da An¬ 
vendelsen af Blæsebælg ganske sikkert er nødvendig, for at 
Temperaturen kan blive tilstrækkelig høj til, at Reduktio¬ 
nen af Malmen kan finde Sted, naar man da ikke saaledes 
som i Vindovnene har særlige Trækforhold. 

Tørv har ikke kunnet anvendes i deres oprindelige Form, 
men som Tørvekul har der sikkert ikke været noget til 
Hinder for at bruge dem. Tørveforkulning foregaar kun 
ganske enkelte Steder i Nutiden, men for ca. 50 Aar siden 
var det et meget almindeligt Fænomen, og det kendes af 
de fleste ældre Bønder i det vestlige Jylland, idet Tørvekul 
overalt i disse træfattige Egne var Smedenes Brændsels¬ 
materiale, indtil Anvendelsen af Stenkul blev almindelig. 
Om Fremstillingen af Tørvekul i Ringkøbing Amt fortæller 
J. C. Hald (1833) p. 272: »Hvor der haves store og gode 
Tørvemoser, saasom i den nordlige Del af Ginding Herred, 

* 

og i Lyhne, Lønborg og især Borris Sogn brændes en Mængde 
fortrinlige Tørvekul. Sædvanligen sker dette i saakaldte 
Miler eller Huller, som graves i Jorden, og hvori der bræn¬ 
des indtil 50 Tdr. Kul. Undertiden stables og brændes Tør¬ 
vene oven for Jorden. Kullene sælges mest til Smedene, 
som efter Vesteregnens Skik selv besørge Brændsel til det 
Arbejde, de udføre for deres Kunder.« De samme Metoder 
synes at have været anvendt overalt; jeg har mundtlige 
Beskrivelser af Processen fra Folk, som i deres Ungdom 
har været med til den, og disse Beretninger stemmer ganske 
overens til Trods for, at de stammer fra mange forskellige 
Personer og fra de forskelligste Egne af Vestjylland. Ogsaa 
S. B. Jørgensens Beskrivelse af Tørveforkulningsprocessen 
(1846) falder fuldkommen sammen med det ovenfor anførte. 
Hans Afhandling omhandler de Tørveforkulninger, der 
fandt Sted i Sommeren 1842 ved Tømmerby, Syd for Silke¬ 
borg. Kullene skulde bruges ved en ret stor Prøveudvin¬ 
ding af Myremalm, som skulde foregaa ved Carlshutte ved 
Rendsborg, i en derværende Masovn. Forfatteren angiver, 
at Tørvekul varmer lige saa godt i aaben Ild som Trækul 
og tilmed er drøjere, da Tætheden er større. 

Det er ret sandsynligt, at man i de vestlige Dele af Ud- 
vindingsomraadet har anvendt Tørvekul, maaske alene, 
maaske sammen med Trækul som Brændsel ved Jærnfrem- 
stillingen, men bevises kan det ikke. Grunden hertil er, 
at Tørvekullene er sprøde og let forgængelige, samtidig 
med at de ikke efterlader sig tydelige og let kendelige Af¬ 
tryk i den smeltede Slaggemasse, saaledes som Tilfældet er 
med Trækul. Af visse Grunde, som senere skal betragtes, 
maa det antages, at man ikke har brugt Tørvekul i større 
Maalestok ved selve Udvindingsprocessen, medens Anven¬ 
delsen til Smedning ganske sikkert har været af betydeligt 
Omfang. 

Trækul fremstilles endnu i vore Dage i ret betydelige 
Mængder i Midt- og Vestjylland. Produktionen af denne 

Artikel har endda i de senere Aar været stigende, fordi 
Hedeplantagerne giver en betydelig Mængde smaat Brænde 
af Bjærgfyr, som man har Vanskelighed med at sælge; man 
har da med stor Energi kastet sig over Kulsvieri, og efter 
at være behandlet paa den Maade har Produktionen hidtil 
kunnet afsættes (Oppermann 1899). Fremstillingsmaaden er 
meget simpel og antagelig den samme, som er bleven fulgt 
i mange Hundrede Aar. Forkulningen foregaar i en saa- 
kaldl Mile, som bygges ved, at man stabler Træet op i en 
Dynge af Form som en Kuglekalot. Dernæst dækkes Sta¬ 
belen til med Græstørv og antændes. Ved Borttagelse af 
enkelte Græstørv sørger man for passende Lufttilførsel, og 
Kunsten bestaar da netop i at regulere denne paa passende 
Maade, idet for megen Lufttilførsel bevirker, at der ind¬ 
træder fuldstændig Forbrænding, medens for svag Lufttil¬ 
førsel har til Følge, at Processen gaar for langsomt og 
forløber ujævnt, saaledes at Forkulningen bliver ulige stærk 
i de forskellige Dele af Milen. 

Trækul har været om ikke det eneste, saa dog det væsent¬ 
ligste Brændsel ved Jærnudvindingen her i Landet. I næsten 
alle Slaggeforekomster er der konstateret enten Trækul- 
stumper eller Aftryk af Trækul eller begge Dele, undertiden 
i en ganske betydelig Mængde. 

Ved Undersøgelsen af Silkeborgforekomsterne viste det 
sig, at der her var særlig gunstige Betingelser for Studiet 
af Brændselsforholdene, og disse blev derfor undersøgt nær¬ 
mere Navnlig ved Forekomst Nr. 47 var der Lejlighed til 
at granske gamle Milepladser, saaledes som det fremgaar 
af følgende Redegørelse. 

25 — 50 m Syd for Forekomst Nr.47 fandtes 3 Milepladser. 
De fremtraadte som jævnt hvælvede, kredsrunde Forhøj¬ 
ninger med Tværmaal af ca. 6 m og en Højde af 55—60 cm. 
At det virkelig var Milepladser fremgik af, at der ved Gen- 
nemgravning af en af dem paavistes 3 sammenhængende 
Trækullag, i henholdsvis 25, 35 og 50 cm’s Dybde. Tyk- 

kelsen af Trækullagene var ca. 5 cm, og imellem disse var 
Lag af Muldjord, der var en Del sværtende. De tre Trækul¬ 
lag skyldes sikkert 3 forskellige Brændinger, som har fun¬ 
det Sted efter hinanden paa samme Plet. Det anvendte 
Træ har været af ret betydelige Dimensioner, i hvert Fald 
fandtes Grene tykkere end en Arm. Alle tre Lag viste sig 
kun at indeholde Bøg. 

Efter at have konstateret Tilstedeværelsen af disse 3 
Milepladser undersøgte jeg et Omraade af ca. 10 Tdr. Land 
Øst og Syd for dem, dækket af en noget tottet Bevoksning 
af Lyng og Mose-Bølle, men med det Resultat, at der ikke 
fandtes Forhøjninger af samme Art som de nys omtalte. Ved 
at betragte et Muldvarpeskud i Randen af det med Lyngtotter 
bevoksede Omraade iagttog jeg imidlertid en Mængde Træ¬ 
kulstumper i den opskudte Jord, og ved Gravning paa vistes 
et Lag Trækul i en Dybde af 10 cm. Jeg fjærnede der¬ 
efter den ret kraftige Vegetation paa vedkommende Sted, 
og derved fremtraadte en ganske lav, lille, kjfedsrund For¬ 
højning, 4 m i Tværmaal; ved Gennemgravning viste den sig 
ligesom de tidligere omtalte at indeholde 3 Lag Trækul. Hele 
det lyngbevoksede Terrain underkastedes nu en fornyet og 
grundigere Undersøgelse, og der konstateredes da ca. 25 
mere eller mindre forstyrrede Milepladser. 

Der fandtes saaledes 2 Arter af Milepladser, som med 
Hensyn til Form stemte overens, men iøvrigt adskiltes ved 
følgende Træk. Den ene Art var 50—60 cm høj, 6 m bred, 
den anden Art langt lavere og undertiden stærkt forstyrret. 
Det ligger nær at antage, at Forskellen mellem de to Arter 
af Milepladser skyldes, at de er fra forskellig Tid, idet man 
maa anse de lave Milepladser for at være de ældste, de 
højere for at være de yngste. Denne Antagelse støttes gen¬ 
nem. følgende Iagttagelser og Betragtninger. 

Milepladsernes Alder og eventuelle Aldersforskel kan 
ikke fastslaas med nogen Nøjagtighed. Jeg adspurgte flere 
gamle Mænd paa Egnen angaaende disse Forhold, men det 

viste sig, at ingen kendte noget til de lave Milepladser. 
Om de høje Milepladser fik jeg flere samstemmende, ind¬ 
byrdes uafhængige Udsagn, der gik ud paa, at Faderen til 
en af de gamle Mænd i sin Ungdom havde brændt Kul 
paa de 3 høje Milepladser, og at Produktet var bleven solgt 
til Horsens. Man maa allsaa antage, at det er ca. 80 Aar 
siden, at de yngste af Kulmilerne blev benyttet. Angaaende 
de lave Milepladsers Alder er det umuligt at sige noget 
bestemt. Hele deres Skikkelse kunde nok tyde paa, at de 
er ældre; de gaar ganske jævnt over i det omgivende Ter- 
rain, deres Grænser er vanskelig at fastsætte nøjagtigt uden 
en Undersøgelse af Kullagene, og endelig hidrører Trækul¬ 
lene i de lave Milepladser fra flere Træsorter, medens de 
i de høje udelukkende er af Bøg. 

Omraadet, hvorpaa disse Miletomter ligger, har næppe 
nogensinde været underkastet nogen intensiv Jordbehand¬ 
ling, og netop derfor var Forholdene saa gunstige for Stu¬ 
diet af Træf^rkulningen. I den øvrige Del af Landskabet 
omkring Silkeborgforekomsterne træffer man en Mængde 
andre gamle Miletomter, alle dog ret stærkt forstyrrede af 
Dyrkning. De mindst ødelagte fremtræder som kredsrunde 
Pletter, 5—6 m i Tværmaal. Inden for denne Begrænsning 
træffes en Mængde smaa Trækulstumper, liggende i sort 
Jord, men sædvanligvis slæbte noget rundt ved Dyrknin¬ 
gen. De stærkere forstyrrede Milepladser kan derimod ikke 
iagttages som en kredsrund Plet, men Kulstumperne ligger 
her mere jævnt fordelt over et større Areal. 

Antallet af Milepladser i den Sænkning, hvori Silkeborg¬ 
forekomsterne ligger, er ret betydeligt; det beløber sig i 
hvert Fald til adskillige Hundrede, og det er ganske paa¬ 
faldende at se, at Antallet af Milepladser er saa langt større 
i Sænkningen end paa Plateauerne Nord og Syd for. 

Som tidligere nævnt, er der ved Silkeborg Rester af et 
usædvanlig stort Antal Jærnovne, og det er altsaa nu ogsaa 
godtgjort, at der paa samme Areal findes en overordentlig 

Mængde Milepladser. Den Antagelse er da nærliggende, at 
de to Forhold staar i umiddelbar Forbindelse med hin¬ 
anden, saa meget mere som der næsten altid straks ved 
Jærnovnene kan paavises 10—15 Milepladser med en ind¬ 
byrdes Afstand af faa Meter. De omtalte ældre Milepladser 
ved Slaggeforekomst Nr. 47 maa formenes at have leveret 
Brændselet til Jærnovnen paa vedkommende Sted, ligesom 
det maa antages, at ogsaa Størstedelen af de øvrige 3—400 
Milepladser ved Silkeborg er samtidige med Jærnudvin- 
dingen og er Tilvirkningssteder for Brændselet til denne 
Virksomhed. 

Desuden iagttoges Miletomter ved en stor Del af de øv¬ 
rige Udvindingspladser, men Forholdene var intetsteds saa 
gunstige for Iagttagelse som ved Silkeborg, fordi den ved 
Dyrkning fremkaldte Overfladeforstyrrelse her var mindre, 
end det sædvanligvis er Tilfældet. 

Det til den nørrejydske Jærnudvinding anvendte Brænd¬ 
sel har altsaa i overvejende Grad været Trækul, dog at man 
maaske i de vestlige Egne har anvendt Tørvekul. 

Desværre gik en Del af mine Trækulindsamlinger tabt 
under Forsendelsen, og jeg kan derfor kun meddele føl¬ 
gende fem Analyser; paa den sidste nær er Kulstumperne 
fundne imellem Slaggerne og saaledes Rester af det til Ud¬ 
vindingen anvendte Brændsel. 

Kragelund Nr. 36. Eg mange smaa Stykker, Ask(?) 1 Stk., 
Lyng 2 Stk. 

Silkeborg Nr. 47. Grav A. Birk 2 Stk., Bøg 12 Stk. 
(Kviste), Hassel 4 Stk. 

Silkeborg Nr. 47. Grav B. Birk 20 Stk., Bøg 20 Stk., 
Hassel 12 Stk. og Eg 8 Stk. 

Silkeborg Nr. 47. Grav C. Birk 11 Stk., Bøg 8 Stk., 
Hassel 1 Stk., Eg 2 Stk. og Rød-El (?) 3 Stk. 

Kragelund Nr. 36. Ligbaal. Hassel talrige smaa Stk. 

Alderen af Forekomst Nr. 36 kan ved Hjælp af et deri 
fundet Lerkar fastsættes til ældre Folkevandringstid, og 

Resultatet af Trækulanalyserne staar i en vis Samklang 
hermed, idet der hovedsagelig er paavist Eg og Hassel, 
men ingen Bøg. Derimod synes Forekomst Nr. 47 at være 
adskilligt yngre; ganske vist er der i Forekomsten truffet 
smaa Lerkarskaar, som ligner Oldtidsskaar, men deres An¬ 
tal og Størrelse er saa ringe, at en nogenlunde sikker Tids¬ 
bestemmelse ikke lader sig give. Trækulanalyserne tyder jo 
unægtelig stærkt paa en forholdsvis ringe Alder, sen Oldtid 
eller Middelalder. 


c. Ovnenes Bygning og Brug. 

/. Almindelige Bemærkninger om Slaggen. 

De i Fundberetningerne omtalte Slagger er af noget for¬ 
skelligt Udseende. I Regelen er de mørke, hyppigt ganske 
matsorte og med en ejendommelig, metallisk Klang; meget 
ofte er der smaa Rustpletter paa Overfladen hidrørende fra 
Iltning af Korn af metallisk Jærn. Paa friske Brudflader kan 
i Regelen med Lupe erkendes den krystallinske Opbygning. 
Slaggens Vægtfylde. fremgaar af følgende Bestemmelser. 

Forekomst Nr. 36: Vf. 3,72; Nr. 46: Vf. 3,18; Nr. 47: 
Vf. 4,34 og 5,85; Nr. 78: Vf. 4,13; endelig viste et Produkt 
fra Udvindingen i Kragelund en Vægtfylde paa 3,65. Gen¬ 
nemsnittet af disse Bestemmelser er 4,14. 

Ved mikroskopisk Undersøgelse af Tyndslibningspræ¬ 
parater kommer et meget karakteristisk og let kendeligt 
Billede frem. Slaggen viser sig at bestaa af to Hovedbe- 
standdele: Oli vin og Magnetjærn. Olivinen er meget jærn- 
rig, sikkert nær Fe 2 Si0 4 , om ikke den rene Forbindelse. 
Den findes i store, veludviklede Krystaller, som i flere Præ¬ 
parater kan ses med det blotte Øje. Imellem disse findes 
et fintforgrenet, grangreneformet Skelet af Magnetjærnkry- 
staller. Endvidere spores i ringe Mængde nogle smaa, rød¬ 
lige Korn, som maa antages at være Fe 2 O g , og endelig er 
der Korn af metallisk Jærn af meget forskellig Størrelse 
og Antal. 

Der kan saaledes ikke være Tvivl om, at de undersøgte 
Slagger virkelig er Jærnslagger, men ved Arbejdet i Marken 
er der visse Muligheder for Forveksling, idet der frem¬ 
kommer Slagger ved talrige andre Virksomheder end netop 
Jærnudvinding, f. Eks. ved Teglbrænding, Kalkbrænding, 
fra Smedier nye eller nedlagte og fra moderne Kulfyr. Med 
lidt Øvelse kan man dog i Regelen sikkert afgøre, om et 
givet Fund er Jærnslagge eller ikke. I Begyndelsen af min 
Undersøgelse foretog jeg en Indsamling af Teglværkslagger 
ved Lysbro Vest for Silkeborg, og mange Gange senere har 
jeg haft Lejlighed til at iagttage dem rundt omkring paa 
Halvøen; ofte skete det, at jeg af Befolkningen fik Oplys¬ 
ninger om Slaggeforekomster af samme Art som den fore¬ 
viste, og at jeg paa Grundlag heraf rejste betydelige Stræk¬ 
ninger for at finde de formentlige Jærnslagger og endte 
med at finde Resterne af et gammelt Teglværk. Teglovn¬ 
slaggerne har en ringe Vægtfylde, ca. 2, Overfladen er 
ofte glasagtig med Perlemorglans, og i Regelen kan der 
paavises usmeltede Lerpartikler. Kalkstenslagger er let ken- 
delige paa deres lysegraa Farve og paa de uomdannede 
Stumper af Kalk og Flint, som sidder i Slaggemassen. De 
træffes almindelig i de Dele af Halvøen, hvor Kridt og 
Kalksten findes i ringe Dybde. Smedieslagger er smaa, blæ¬ 
rede, askeholdige og lette, og Kulslaggerne er ligeledes aske- 
holdige og lette. 

Da der ikke har været Højovnsdrift i Nørrejylland, er 
der følgelig heller ingen Højovnslagger; en Forveksling paa 
dette Punkt er altsaa udelukket, men det er en Fejlkilde, 
som man maa tage i Betragtning under Studiet af den 
primitive Jærnudvinding i vore Nabolande. løvrigt er de to 
Slaggeformer saavel habituelt som »petrografisk« forskel¬ 
lige. Den moderne Højovnslagge er grønlig eller brunlig, 
glasagtig, af ringe Vægtfylde (2,5), og selv om dens Ud¬ 
seende varierer en Del, vil dens »petrografiske« Sammen¬ 
sætning aldrig være af samme Type som den jydske primi- 

tive Jærnslagges, idet den maa betragtes som et Eutektikum 
af det ternære System, Calcium-, Aluminium- og Magnium¬ 
silikat med forskellige andre Komponenter i vekslende, men 
ringe Mængde; en Hovedforskel, som giver sig Udslag baade 
»petrografisk« og habituelt, er saaledes det Forhold, at 
Højovnslaggen er praktisk talt jærnfri, medens den primi¬ 
tive jydske Jærnslagge som oven for meddelt er meget 
jærnrig. 

Der vil saaledes i Regelen ikke være Mulighed for at 
antage Slagger af anden Oprindelse for primitive Jærn- 
slagger; i enkelte Tilfælde kan der dog opstaa Tvivl, fordi 
de fleste Slaggers habituelle Variationer er ret betydelige, 
men i saa Fald vil en mikroskopisk Analyse være et for¬ 
trinligt diagnostisk Hjælpemiddel, let at udføre og sikker. 

Ud fra Slaggernes Vægtfylde og »petrografiske« Sammen¬ 
sætning er det saaledes godtgjort, at vi har at gøre med en 
meget jærnrig Slagge. Det maa være et Affaldsprodukt fra 
en primitiv Jærnudvindingsproces, som har adskilt sig 
stærkt fra Nutidens Højovnsdrift. Malmreduktionen har 
været yderlig ufuldstændig, Ferritkornene er smaa og ikke 
synderlig talrige. Den benyttede Malm har sikkert haft 
Iltningsgraden Fe 2 O s , men er ved Ophedningen reduceret 
til Fe a 0 4 , hvis Tilstedeværelse gør Slaggen sort. Malmen 
har indeholdt noget Sand, men ikke andre Forureninger i 
større Mængde. Man har ikke brugt Tilslag, med mindre 
da, at en Del af Kiselsyren skulde stamme fra et Tilslag 
af Sand. 

Allerede i Sommeren 1918 blev jeg opmærksom paa, at 
Slaggerne i de forskellige Slaggeforekomster var noget for¬ 
skellige. Det viste sig, at der kunde skelnes mellem to Arter. 
Den ene af disse kendetegnede sig ved, at der fandtes store 
Slaggeblokke paa indtil 50—60 kg (Fig. 7). Slaggerne syn¬ 
tes at være størknet fra tykflydende Tilstand. Nogle af 
Slaggerne udmærkede sig ved Overflader med ejendomme¬ 
lige, store, ormformede Figurer, andre havde store Huller, 

der var Aftryk efter Trækul. Særkende for denne Slagge- 
dyngeart var det endvidere, at den indeholdt store, ensidig 
forbrændte, uformede Lerklumper. Ved den anden Art mang¬ 
lede større Blokke, idet de egentlige Slaggers Størstetværmaal 
sjældent overskred 5—6 cm. Deres Udseende var i det hele 
noget anderledes. Temperaturen syntes at have været be¬ 
tydelig højere og Smeltningen af Slaggerne mere fuldstæn¬ 
dig. Overfladeformerne viste nemlig, at Størkningen i Rege¬ 
len var sket fra tyndflydende Tilstand, hvilket i Regelen ikke 
var Tilfældet med den anden Gruppe. Hvad der dog aller¬ 
først tildrog sig min Opmærksomhed, var, at Jorden mellem 
Slaggerne var kulsort og stærkt sværtende, og at det sorte 
viste megen U tilbøjelighed til at lade sig vadske afigen. — 
Jeg opdagede dernæst, at Slaggeforekomsterne med den 
stærkt sværtende Jord indeholdt nogle ejendommelige, faa 
cm tykke, grove Plader af graat, magert Ler, og at disse al¬ 
tid var stærkt forslaggede paa den ene Side, medens den an¬ 
den Side aldrig havde været udsat for nogen Paavirkning af 
høj Temperatur. Jeg indsamlede en Del af disse Plader 
fra forskellige Slaggedynger, og en nærmere Undersøgelse 
viste da, at alle disse Stykker ikke, som jeg først havde 
troet, var nogenlunde plane, men Dele af krumme Flader. 
Jeg stod i Begyndelsen ret uforstaaende over for Fænome¬ 
net, men opmuntret af dette »Redskabsfund« foranstaltede 
jeg en nærmere Undersøgelse af de to største og bedst be¬ 
varede Slaggedynger af den omtalte Art. I Sommeren 1918 
udførte jeg en lille Prøvegravning i Forekomst Nr. 47, i Efter- 
aaret en stor Udgravning af Forekomst Nr. 18 ved Kjelle- 
rup og endelig i Sommeren 1920 en ligeledes ret omfattende 
Udgravning af den store Slaggeplet Nr. 47 ved Silkeborg. 

Ved disse Udgravninger gjorde jeg en Række Fund, 
som sammenholdte med mine Undersøgelser af Slagge¬ 
dyngerne af den først omtalte Art viste, at de to Slagge¬ 
former repræsenterede hver sin Teknik. Slaggedyngerne af 
første Art viste sig at hidrøre fra en Herdgrubeteknik af 

samme Slags, som kendes fra Mellemeuropa og Norge, 
medens Slaggedyngerne af den anden Art er fremkomne ved 
en ejendommelig og hidtil lidet kendt Teknik, hvor Reduk¬ 
tionen er sket i Lergryder. Vi kan derfor kalde den »Gryde¬ 
teknikken« i Modsætning til den almindelige Herdgrube- 
teknik. 

Den mikroskopiske Undersøgelse af Tyndslibningspræ¬ 
parater af de to habituelt ret forskellige Slaggeformer viser 
imidlertid, at deres finere Bygning er ens. De bestaar af 
en Grundmasse af Krystaller af et Jærnsilikat, formentlig 
Olivin, med et Krystalskelet af Magnetjærn. Forholdet mel¬ 
lem Mængderne af de to Bestanddele er nogenlunde kon¬ 
stant, men Krystallerne er gennemgaaende langt større i 
Herdgrubeslaggerne end i Grydeslaggerne; i Herdgrube- 
slaggerne er de saa store, at de undertiden kan ses med det 
blotte Øje og i hvert Fald med Lethed kan iagttages med 
Lupe, medens man i Regelen maa anvende Mikroskop for at 
se dem i Grydeslaggerne. Slaggen maa opfattes som et Eutek- 
tikum af det binære System, Olivin og Magnetjærn, og For¬ 
skellen i Kornstørrelse er antagelig et Udtryk for, at Gryde- 
slaggerne er afkølede hurtigere end Herdgrubeslaggerne. 

Det Forhold, at Slaggerne er byggede paa samme Maade, 
viser, at Processen ved de to Metoder i hvert Fald paa det 
nærmeste maa have været den samme, men Udførelsen er 
forskellig, og vi vil derfor betragte dem hver for sig under 
den nærmere Redegørelse for Fremstillingsmaaderne. 

II. Jærnfremstilling i Herdgruber. 

Den ene af de Former for Ovne, som her i Landet har 
været anvendt til Fremstilling af Jærn, er en simpel Herd¬ 
grube lavet i Jorden i Skikkelse af en omvendt Keglestub. 
Desværre har jeg intetsteds fundet en saadan Grube i ufor¬ 
styrret Stand; dens Beliggenhed tæt under Jordens Over¬ 
flade medfører nemlig, at den i Tidens Løb ødelægges, hvor 
ikke særlig heldige Omstændigheder træder beskyttende til. 


Digitized by Google 


Original from 

UNIVERSITY OF CALIFORNIA 



JÆRNUDVINDINGpN I JYLLAND. 


79 


Derimod har jeg gentagne Gange truffet Rester af Gruber, 
med Spor efter Jærnudvinding. 

Hvorledes en saadan Herdgrubes Bund har været, fatter 
man bedst ved Betragtning af en Slaggeblok fra Egtved 
(Min. Mus. Fund Nr. 89); den repræsenterer en nøjagtig Af¬ 
støbning af Halvdelen af en Grubes Bund og 26 cm af dens 
Side. Bunden har herefter været flad og kredsrund, med et 
Tværmaal af 60 cm. Siderne har skraanet jævnt ud opad 
til, og nævnte Slaggeblok viser fremdeles, at Grubens Sider 
har været vel afglattede og ganske regelmæssig kegleformede. 
De har været beklædt med et Lag magert, stenholdigt Ler, 
hvilket fremgaar af den tætte og fine Inkrustation af Sand- 
og Lerpartikler samt Smaasten i Slaggemassens Yderflade. 

Som tidligere bemærket træffes hyppigt mellem Herd- 
grubeslaggerne nogle ejendommelige, uformede og ensidig 
forbrændte Lerklumper — sikkert Rester af Herdgrubens 
Lerbeklædning. Den forbrændte Flade er indtil 1000 cm 2 
og Tykkelsen indlil 15 cm. 

Ophedningen har vistnok været noget forskellig i de 
forskellige Dele af Gruben. I Bunden har Temperaturen 
været forholdsvis lav, hvilket fremgaar af den omtalte Slagge¬ 
blok fra Egtved, idet denne viser, at Begrænsningsfladen 
mellem Slaggeblok og Grubeside har beholdt sin Form un¬ 
der hele Udvindingsprocessen. Det samme fremgaar af tre 
Lupper, som senere skal beskrives; de har alle i en Del af Si¬ 
den ganske den samme jævne, inkrusterede Overflade, som 
ses ved Egtvedblokken. Luppe Nr. 1 viser denne Overflade 
langs en Trediedel af Omkredsen. Nr. 2 langs Halvdelen; ved 
Nr. 3 er den mindre regelmæssig, men ret anselige, jævne 
Flader omkring paa Siderne er øjensynlig afsatte mod Ler¬ 
kappen. Luppe Nr. 2 har endvidere den Ejendommelighed 
at være dannet i en Herdgrube med skraa Bund, som i den 
højestliggende Del uden nogen Kant gaar jævnt over i Ler¬ 
kappens Kegleflade. En Del af de Lerkapperester, der fin¬ 
des i Slaggedyngerne, har nogenlunde beholdt Inderfladens 

afglattede Form; antagelig har de siddet i den nederste Del 
af Gruben og omsluttet Bundslaggeklumpen eller Luppen, 
men Størsteparten af de fundne Lerkapperester er paa In¬ 
dersiden stærkt forbrændt eller smeltet i hvert Fald i et 
saadant Omfang, at Indersiden nu fremtræder med en hullet 
og blæret Flade. Uden paa denne sorte, smeltede Inder- 
flade ligger et Lag, der er teglbrændt, men Varmevirknin- 
gen aftager gradvis udefter. Disse stærkt forbrændte Ler¬ 
kapperester maa antages at stamme fra de øvre Dele af 
Gruben, næppe dog fra de allerøverste. Kappens Rand ken¬ 
des ikke med Sikkerhed; mulig foreligger to Stumper af 
en saadan i Fund Nr. 10, fra Rørbæk-Hovgaard (Nat. Mus. 
C 8806). Det indeholder nemlig to Lerplader med en svag 

ø 

Krumning, begge ret stærkt forslaggede; tre Rande ved 
dem er Brudrande, den fjerde en plan Flade, 5—7 cm bred, 
hvorpaa er klistret et Lag graat, fedt Moræneler, som bærer 
Mærker af at være glattet med en Halm- eller Lyngvisk. 

Maalene paa en Herdgrube kan jeg ikke angive med 
Nøjagtighed, fordi der, som nævnt, ikke foreligger nogen 
saadan i uskadt Stand, men indirekte og ved en Kombina¬ 
tion af forskellige Iagttagelser kan de bestemmes saa nogen¬ 
lunde (Fig. 4). Egtved Slaggeblokken Nr. 89 (Min. Mus.) giver 
et godt Billede af en Bunds Størrelse og Sidernes Stilling 
i Forhold til Bunden. Efter den har Bundens Tværmaal 
været 60 cm og Siderne dannet en stump Vinkel paa 115° 
med Bunden. I 26 cm’s Højde har den paagældende Grubes 
Tværmaal været ca.75 cm. Et andet Fingerpeg om Herdgru¬ 
bernes Størrelse giver en Maaling af Luppernes Dimensioner. 
Luppe Nr. 1 er dannet i en Grube med et Tværmaal af 
mindst 30 cm, Luppe Nr. 2 i en Grube med ca. 50 cm’s Tvær¬ 
maal, og Nr. 3 har en Diameter paa 60 cm. En Sammen¬ 
holdning af Fund Nr. 89 og disse Luppemaal giver da som 
Resultat, at Herdgrubernes Bund har været ca. 40—60 cm 
vid. Derimod siger Maalene os intet om Grubernes Dybde. 
Schetelig (1913) har i Søndre Bergenhus Amt i Norge fundet 

en uforstyrret Herdgrube af Form som de jydske; den var 
dog noget mindre end disse, idet Bundens Diameter kun 
var 25—30 cm, Randens 50 cm; Højden var 80 cm. An¬ 
tagelig har de jydske Herdgruber været noget dybere; her- 
paa tyder blandt andet et Fund fra Rørbæk-Hovgaard 
(Forekomst Nr. 10, Nat. Mus. G 8806); her fremdrog A. P. 
Madsen paa en Jærnudvindingsplads nogle Gruber med et 



Kig. 4. Ca. Vos. 

Tværmaal af 1 m og en Dybde af 1—1,60 m, og i næsten 
hver Grube var der en eller to »Klumper .Jærn«. Det kan 
dog ikke med Sikkerhed siges, om disse Gruber var Herd¬ 
gruber, men Sandsynligheden taler derfor. Bannbers (1922) 
omtaler Fund af rektangulære Herdgruber i Dalarna. 

Lufttilførselen til Herdgruben er sikkert sket ovenfra. 
Af Blæseindretninger har jeg ikke truffet Spor. Som Luft¬ 
gang maa et Fund fra Forekomst Nr. 36 mulig tydes; det er 
en Lerklump, der paa den ene Side er stærkt forbrændt, 
paa den anden har Rester af en cylindrisk, 2 cm vid Kanal, 
udforet med sandblandet, vel glattet, stenfrit Ler. Sarauw 
omtaler (1898 p. 95) Fund af Blæsetude ved Nortvig (Fore¬ 
komst Nr. 60, Nat.-Mus. C 8762). Fundforholdene skal 
senere gøres til Genstand for Omtale; her skal kun anføres 

Aarb. f. nord. Oldk. og Hist. 1922. g 

lidt om disse formentlige Tudes Udseende og Dimensioner. 
Det er nogle Lerstykker med Rester af en svagt kegleformet 
Kanal, som paa det snævreste Sted har et Tværmaal af 
4 mm; Kanalen er udforet med fint slemmet Ler. Efter 
Sarauw har denne Kanal leveret Lufttrækket til Jærnud- 
vindingen — en Tydning, som dog maa anses for usand¬ 
synlig af den Grund, at en saa snæver Aabning ikke kan 
have givet tilstrækkelig Luft til Reduktionsprocessen i den 
forholdsvis store Herdgrube, der her har været. Muligheden 
af en anden Anvendelse af Kanalerne skal senere antydes. 

Resultatet af en »Brænding« i en Herdgrube, Luppen, 
har jeg haft Lejlighed til at se i de foran nævnte 3 nogen¬ 
lunde bevarede Eksemplarer. Luppe Nr. 1 opbevares i 
Nationalmuseets 2. Afdeling (Journ. Nr. XVIII. 3), Nr. 2 er i 
min Besiddelse, Nr. 3 i en Privatsamling i Grindsted. Nr. 1 
og 2 stammer fra Lindeballe, Nr. 3 antagelig fra Hejnsvig. 

Luppe Nr. 1 er en regelmæssig, kredsrund Skive, med 
et Tværmaal af 29—30 cm. Paa dens kompakte, 8—10 cm 
tykke Parti sidder porøse Bestanddele. Den Del, der maa 
anses for at være Oversiden, bærer et Lag blæret Slagge 
af 3 cm’s Mægtighed, adskilt fra den underliggende, kom¬ 
pakte Kage ved en Spaltning, som antagelig er et Størk¬ 
ningsfænomen. Langs 2 /» af Omkredsen er Randen jævnt 
krummet, og, som tidligere nævnt, er den langs Vs af Om¬ 
kredsen størknet mod en glat, sandet Lerflade. Denne Be¬ 
røring med Herdgrubens Væg har paavirket Luppemassen 
i ca. 5 mm’s Dybde. Langs x /s af Omkredsen er endvidere 
den kompakte Luppekages Rand dækket af en paasid¬ 
dende, storgrubet Slaggemasse, hvis Tykkelse kan skønnes 
at være 5 cm. Bunden er dækket af et lignende Lag, 
tyndest i den Side, hvor Luppen har været i Berøring med 
Væggen, og tiltagende i Tykkelse over mod den Side, hvor 
der sidder en storgrubet Slaggemasse uden paa den egent- 
lige Luppekage. Største Højde af Luppe og paasiddende 
Slaggemasse er 17 cm, Vægt ca. 25 kg. 

Fig. 5. Vs. 


Fig. 6. Vs. 

Luppe Nr. 2 er mindre regelmæssig end foregaaende, 
Tværmaalet 42—50 cm. Luppens Overflade(Fig. 5) er nogen¬ 
lunde plan, men enkelte Steder ses Fordybninger fremkomne 
ved, at Overfladen af nogle Størkningsbuler er sprungen; 

G* 

ca. 2 /s af Luppens Kant er # størknet mod Herdgrubens jævne 
Væg (Fig. 6), men langs med V* af den kompakte Dels Kant 
sidder en storgrubet Slaggemasse. Herdgrubens Bund synes 
at have været skraa; i den ene Side gaar nemlig Side og 
Bund jævnt over i hinanden, og den kompakte Luppekage * 
hviler direkte paa Bunden, men i den anden Side er der 
en tyk Slaggemasse. Største Tykkelse af Luppe og paa¬ 
siddende Slagge er 30 cm, den kompakte Luppemasse er 
8—10 cm høj; Vægten ialt ca. 50 kg. 

Luppe Nr. 3. Den synes at have været kredsrund, Over¬ 
siden er ca. 60 cm bred. 1 den ene Side er afslaaet et Stykke 
efter en Korde, i den modsatte Side er der gjort et stort 
Indsnit. Oversiden er nogenlunde plan, med smaa Størk- 
ningsbuler. En Del af Randen er størknet mod Herdgrubens 
Lervæg, og dette er ogsaa Tilfældet med Dele af Klumpens 
Underside, som maa være afsat mod Bunden. Den kom¬ 
pakte øverste Del — den. egentlige Luppekage — er 15— 

- • . ,4 

20 cm tyk; Resten er stærkt porøs Slaggemasse. Den sam¬ 
lede Tykkelse af Luppekage og paasiddende Slaggemasse 
er 40 cm, Vægten ca. 100 kg. 

Hullerne i Luppernes porøse Slaggemasse maa tænkes 
opstaaede paa forskellig Maade. Nogle af dem er kugle¬ 
formede eller i hvert Fald stærkt afrundede; de skyldes 
sikkert Undvigelse af luftformige Stoffer under Processen, 
antagelig Vanddamp. Andre og langt de fleste er kantede 
og viser i mange Tilfælde Træstruktur; de maa tydes som 
Trækulaftryk. Under Brændingen synker den tyktflydende 
Slaggemasse ned mellem de glødende Trækul i Bunden af 
Herdgruben og omslutter dem. Naar Blæsten stryger ned 
mod denne Masse, forbrænder Kullet i Overfladen, Tempera¬ 
turen stiger, og Reduktionsprocessen linder Sted, sagtens 
formedelst Kulilte; men herved bliver Overfladen kompakt 

og mere jærnholdig end de underliggende Dele. Saaledes 

■ 

opstaar Luppen. 

Under den kompakte Luppekage maa det tænkes, at der 

ligger en Slaggemasse, som indeslutter en Mængde større 
og mindre, glødende Trækulstumper; men paa Grund at 
Iltmangel kan disse ikke forbrænde; først i det Øjeblik, 
da Luppe og Slagge tages op af Herdgruben, kommer 
der Ilt til, og derved forbrænder Trækullet, men samtidig 
afkøles Slaggemassen saa meget, at den nogenlunde be¬ 
holder sin Form. Den vil altsaa, naar den er fuldstændig 
afkølet, danne en Afstøbning af de Trækulstumper, som 
paa det Tidspunkt er brændt op; undertiden findes dog i 
Krogene af Aftrykkene ganske smaa Rester af Trækul. Paa 
Slibningspræparater kan det ses, at saavel den porøse Slagge 
som den kompakte Luppe hovedsagelig bestaar af det bi¬ 
nære Eutektikum, Olivin-Magnetjærn. Foruden disse to Be¬ 
standdele indeholder de i Regelen begge Korn af metallisk 
Jærn, men i Luppen er Jærnkornenes Antal og Dimen¬ 
sioner større end i den storgrubede Slaggemasse, og derfor 
danner Luppen Grundlaget for den efterfølgende Proces, 
som gaar ud paa at adskille det binære Eutektikum, Olivin- 
Magnetjærn og de metalliske .Tærnkorn. 

Denne Proces udføres paa følgende Maade: Saa snart 
Luppen er taget op af Herdgruben, er den sikkert blevén 
hugget i Stykker med en Økse. Dette viser de mange Fund 
af Luppebrudstykker, begrænsede af plane Flader, men 
smukkest ses det paa et Fund fra Kragelund Nr. 38(Fig. 7): 
en stor Slaggeblok paa 50x40x30 cm og med en Vægt af 
ca. 60 kg. Paa denne Slaggebloks ene Storside sidder en 
prismatisk Tap, 5—6 cm høj og med Kanter paa 9, 8, 8 og 
5 cm. Dens Overflade er jævn, ganske svarende til Over¬ 
fladen paa de nys beskrevne Lupper. Tappens Sider er 
plane og bærer tydelige Spor af at være frembragte ved 
Hug med et skarpt Instrument, formentlig en Økse. Hele 
Tappen lige til Overgangen til den øvrige Klump er ganske 
kompakt, og den er utvivlsomt en lille Rest af en Luppe, 
hvis øvrige Del er hugget i Stykker og fjernet.- En tilsva¬ 
rende Behandling af Lupper findes omtalt flere Steder i 

Litteraturen (f. Eks. hos Swedenborg 1734 Tab. X., Evenstad 
1720 p. 430, Grabe 1922 p. 40 Fig. 12—14), ligesom den ken¬ 
des i ny Tid fra Afrika. 

Det næste Skridt har været en Udhamring af Luppe- 
brudstykkerne. Man har sikkert begyndt Processen straks, 
medens Brudstykkerne endnu var varme fra Brændingen 
i Herdgruben. Det fysiske Grundlag for Processen er, at det 
binære Eutektikum, Olivin-Magnetjærn, har et langt lavere 
Smeltepunkt end Jærnkornene, hvis Smeltepunkt ligger 
meget højt, antagelig ved 1500°. Man kan derfor betragte 
et saadant stærkt ophedet Luppestykke som et fast, fint- 
forgrenet Skelet af metallisk Jærn, hvori befinder sig en 
flydende, eutektisk Blanding af Olivin og Magnetjærn. Ved 
Hamring sprøjter saa den flydende Blanding ud, og det 
faste Skelet svejses sammen; under denne Proces antager 
Luppestykket Form af en afrundet, flad Bolle. — Som 
Resultat af en saadan Hamring maa tydes den lille, æg¬ 
formede Klump paa Min. Mus. fra Sparkjær, Nr. 13; største 
Tværmaal er 5 cm. Et andet Stykke hidrører fra Kragelund, 
hvor det sammen med andre »Sten« varanvendt til Brolæg¬ 
ning af en Gaardsplads; Dimensionerne er 11 X9X6,5 cm. 

En Slibningsflade viser store Jærnkorn paa over lem 2 . 
Slaggemængden er aftaget, men Urenheden er endnu stor, 
og Massen er uanvendelig til Redskaber. En eller flere 
følgende Ophedninger og Udhamringer vil imidlertid efter- 
haanden drive Slaggen ud og frembringe det færdige Pro¬ 
dukt: en ganske lille Klump metallisk Jærn. 

Udhamringen har, i hvert Fald i den ældre Del af Jærn- 
udvindingstiden, fundet Sted paa en Sten. En saadan Am¬ 
boltsten fremdroges ved Kragelund, i Forekomst Nr. 36. Det 
er en prismatisk Granitblok med en plan Flade paa 40X35 cm 
og en Tykkelse af 25 cm. Paa den plane Flade var 10 smaa 
fastsiddende Rustkugler, samt en ganske lille stærkt for¬ 
rustet Jærnflis. Langs den ene Kant var afhugget Smaa- 
fliser af Stenen. 

Hammer og Tang har jeg ikke fundet, men sikkert har 
saadanne været anvendt under Udhamringen. Man har 
nemlig i den romerske Jærnalder haft slige Redskaber 
her i Landet (Hans Kjær 1900). Det ene Sæt hidrører til¬ 
med fra Nortvig og er gjort i umiddelbar Nærhed af den 
store Udvindingsplads Nr. 63. Et andet Fund af Hammer 
og Tang stammer fra Mellerup i Hammer Sogn, 6—7 km 



Fig. 7. Vs. 


Syd for Nortvig, og fra Tem, ca. 10 km Syd for Silkeborg, 
foreligger en Tang, sandsynligvis ogsaa fra den romerske 
Jærnalder. Andetsteds i Jylland er ligeledes fremdraget 
Hammer eller Tang i Jærnaldersfund. 

Amboltstenen fra Kragelund fremdroges under ret ejen¬ 
dommelige Omstændigheder. Som omtalt i Fundberetningen, 
var i Forekomst Nr. 36 Rester af et Ligbaal: Aske, Lev¬ 
ninger af Knogler, Trækulpartikler og srnaa Jærnslagge- 
stumper. I den sydlige Kant af Askepletten stod Dele af et 
stort og smukt Lerkar, og i dens nordlige Kant laa Ambolt- 

stenen. Dette Fund af en Grav i en Slaggedynge er iøvrigt 

ingenlunde enestaaende; i Hannover optog Hostmann et 

• « • 

Menneskeskelet, under hvis Hoved laa en Jærnslagge paa 
50 kg (Beck I, p. 640). Bulliot fandt ved Mont Beuvray Asken 
fra et Ligbaal i det Hul, hvori Ambolten har siddet, og fra 

Sussex kendes ligeledes en romersk Jærnalders Grav i en 

^ • 

Slaggedynge (Beck I, p. 1026). Det antages i Almindelighed, 
at det er Smeden eller rettere den Mand, som har forestaaet 
Jærnudvindingen, der er bleven begravet imellem de Slagger, 
han selv har frembragt. For Kragelundfundets Vedkom¬ 
mende kunde den Omstændighed, at Amboltstenen stod i 
Randen af Askepletten, jo yderligere tale for, at den anførte 
Tydning er rigtig. 

III. Jærn fremstilling i Lergryder. 

I Indledningen til nærværende Afsnit om Jærnovnenes 
Bygning og Brug er nævnt, at de jydske Jærnslagger frem¬ 
træder under to forskellige Former, og at den ene af disse 
kendetegner sig ved at være meget sværtende og at inde¬ 
holde smaa Slagger, der er størknede fra tyndflydende 
Tilstand. Disse Slaggeforekomster mangler de for Herdgrube- 
fundene saa karakteristiske Rester af Herdgrubens Lerkappe, 
men til Gengæld indeholder de Rester af nogle ejendomme¬ 
lige Lergryder, der har været anvendt under Fremstillingen 
af Jærnet. Jeg har derfor betegnet den Teknik, som har 
frembragt disse Slaggedynger, med Navnet Grydeteknikken, 
i Modsætning til den egentlige Herdgrubeteknik, der i det 
foregaaende • er nærmere omhandlet. 

I det følgende skal først meddeles en Beskrivelse af.de 
Redskabsrester, som det ved Udgravning af Forekomsterne 
Nr. 18 ved Kjellerup og Nr. 47 ved Silkeborg er lykkedes 
mig at fremdrage. Derefter skal forsøges en Tydning af 
disse Redskabers Anvendelse. 

Det mest iøjnefaldende Fænomen er afgjort de nævnte 
krumme Flager af magert Ler, der i begge Slaggeforekom- 

Fig. 8. Vs. 



Fig. 9. >/s. 



sterne fandtes i betydelig Mængde, og soin viste sig at være 
Brudstykker af store Gryder (Fig. 8, 9 og 10), hvis Be¬ 
skaffenhed og Dimensioner fremgaar af efterfølgende Notitser 

om de Grydefragmenter, jeg har været i Stand til nær¬ 
mere at undersøge. Fig. 8 er en Grydeside set udvendig fra 
(Forekomst Nr. 47), Fig. 9 og 10 en Grydeside (Forekomst 
Nr. 18) set henholdsvis fra Siden og Kanten. 


Silkeborg Forekomst Nr. 47: 



Grydens 

Rectiflceret 

Randstykkets 

Væggens 


Radius 

Randlængde 

Højde 

Tykkelse 

A . . . . 

25 cm 

22 cm 

19 cm 

3—6 cm 

B . . . . 

19 - 

15 - 

15 - 

1-3 - 

C . . . . 

18 - 

20 - 

11 - 

3 - 

d .:.. 

19 - 

21 - 

14 - 

2-4 - 

E . ... 

18 - 

18 - 

8 - 

2-4 - 

F . ... 

19 - 

22 - 

14 - 

3-5 - 

G .... 

- 

10 - 

18 - 

2-3 - 

H . . . . 

21 - 

18 - 

21 - 

3 - 

I .... 

- 

10 - 

10 - 

2 - 

K . . .. 

- 

10 - 

15 - 

5 - 

L . . . . 

- 

13 - 

20 - 

2—5 - 


Ved de her nævnte Stykker iagttoges følgende Ejen¬ 
dommeligheder. 

A. Indersiden forslagget. Grydens Inderflade har i hvert 
Fald til Dels været smeltet, stærkest forneden, og denne 
Smeltning har været saa stærk, at Væggen er smeltet igen¬ 
nem, hvilket fremgaar af, at Grydefragmentet dér begrænses 
af en smeltet Flade og ikke som ellers af Brudflader. For¬ 
oven viser Brudfladerne, at Smeltningen kun er naaet 
6—7 mm ind i Grydesiden. Grydens Overkant er bevaret 
i en Længde af 22 cm; Kanten er ejendommelig skarp. 
Fra denne Kant og ned langs hele Indersiden er Farven 
kulsort. I den nederste Del ses Smaarester af Trækul samt 
flere smaa Rustpletter. 

Yderfladen bestaar af en ejendommelig, graa Lermasse 
med en Mængde Korn af Kvartssand; endvidere ses Smaa- 
sten, dels Flint, dels Sandsten samt Kalkstumper. Fladen 
er stærkt revnet og ujævn og gør et meget groft, lidet for¬ 
arbejdet Indtryk. Større eller mindre Stykker har Tilbøje- 

lighed til at løsne sig og falde af, navnlig i den øvre Del; 
forneden har Varmevirkningen fra Grydens Indre været 
saa stærk, at Kornene er brændt ret stærkt sammen og til 
Dels smeltede, hvorved Modstandsdygtigheden over for 
ydre Paavirkninger er forøget. Mundingskanten danner en 
skarp Grænse mellem den jævne, sorte, i den øvre Del let 
forslaggede Inderflade, der synes at være formet med Omhu, 
og den grove og graa, magre, uensartede Lermasse med en 
i Enkelthederne højst uregelmæssig Form paa Ydersiden, . 
som ikke har været under direkte Paavirkning af høj Tem¬ 
peratur, men kun af den Varme, som fra Grydens stærkt 
ophedede Indre trængte igennem den 3—6 cm tykke Væg. 

B. Inderside sort og forslagget. Forneden noget blæret. 
Flere Steder sidder smaa, kugleformede Slaggestumper, og 
paa Indersiden, navnlig forneden, smaa Rustpletter samt 
Trækulrester. Gryderanden er velbevaret. Forslagningen er 
svag allerøverst, men tiltager nedefter saa stærkt, at Gryde¬ 
væggen nederst er smeltet igennem. Materiale ganske som 
ved foregaaende; Ydersiden har ogsaa det samme knudrede 
Udseende, af Ler og Sand med Smaasten. 

C. Indersidens Forslagning er ikke særlig stor, stærkest 
forneden, men intetsteds er Væggen smeltet igennem. Det 
ejendommeligste ved Stykket er, at Gryderanden har været 
i Stykker og derefter er underkastet en Reparation. An¬ 
tagelig ved et Slag er der frembragt et 3—4 cm dybt Skaar 
i Randen; det synes at være sket under Arbejdet, eller 
rettere Gryden er anvendt en lille Tid med Skaaret ure- 
pareret; Grydens Yderside omkring Skaaret ses nemlig at 
være paavirket af stærk Hede udefra, og det synes, som 
om det varme Materiale i Gryden er løbet ud igennem Skaa¬ 
ret og har voldt en begyndende Forslagning af Ydersiden. 
Inden næste Anvendelse af Gryden er Skaden repareret, 
idet man har klistret en tresidet Lap paa fra Grydens Yder¬ 
side; til Reparationen er brugt det til Grydefremstilling 
sædvanlig anvendte graa, sandblandede Ler, men dog i en 

noget mere finkornet og sammenhængende Stand end sæd¬ 
vanlig. — Efter Lapningen har Gryden igen været udsat 
for stærk Hede paa Indersiden, men Ydersiden af Lappen 
staar graa og jævn og danner en udtalt Modsætning til de 
omgivende Dele af den gamle Yderside. 

D. Indersidens Forslagning er ikke særlig stærk, navnlig 
ikke i den øvre Del, hvor den kun er trængt faa mm 
ind i Grydesiden. Rustpletter og Trækul findes især i den 
nedre Del. Ydersiden er af det sædvanlige, graa Lermate¬ 
riale, ujævnt og uforbrændt, hist og her med nogle mindre 
Partier af rødligt Ler, der ligesom det graa indeholder 
Smaasten. 

E. Indersiden er stærkt forslagget, og langs hele Under¬ 
kanten af det bevarede Stykke er Væggen gennemsmeltet. 

Paa Indersiden findes Aftryk af en Stang, formentlig en 

♦ 

prismatisk Jærnstang, som er skubbet skraat ned langs 
Grydens Side, og derved har glattet en Flade paa ca. 4 cm’s 
Bredde. Grydens Rand.er skarp, lidt beskadiget. Ydersiden 
ganske som sædvanlig. 

F. Indersiden er ret stærkt forslagget og blæret. Hele 
Underkanten af det bevarede Stykke er en Smeltningsrand, 
altsaa Væggen er smeltet igennem. Sidebegrænsningerne er 
Brud. Rustpletter og Trækulrester ses, endvidere et noget 
utydeligt Mærke efter en 4 cm bred, prismatisk Jærnstang, 
der har været stukket skraat ned langs Indersiden af Gry¬ 
den, medens denne var varm. Gryden synes at have været 
udsat for høj Temperatur, efter at dette Mærke er dannet, 
hvorved det er blevet noget udvisket. Overkanten er 3 cm 
bred og kun svagt indadskraanende; Grydevæggen naar i 
Almindelighed først sin største Tykkelse nogle cm under 
Mundingen, men her er den tykkest allerede 1 cm under 
Randen Ydersiden er grov, revnet, af Ler iblandet groft 
Sand samt Smaasten. Endvidere findes Rustpletter og 
utydelige Aftryk af forskellige Plantedele, navnlig Blade. 

G. Indersiden er ret jævn, men har i temmelig stor Ud- 

strækning været draabeflydende. Langs største Delen af 
Underkanten er Væggen smeltet igennem. Næsten ingen 
Trækul; faa Rustpletter. Randen er skarp og fast; 3—4 cm 
under den naar Væggen sin fulde Tykkelse. Ydersiden er 
ret jævn; som sædvanlig indeholder den Smaasten. 

H. Indersiden har, navnlig for neden, været draabe¬ 
flydende, og Væggen er et Sted smeltet igennem. Den 
nederste Del af Indersiden er ujævn paa Grund af Smelt¬ 
ning. Randen er skarp, men noget skaaret. Væggen naar 
sin fulde Tykkelse 2—3 cm under Mundingskanten. I Yder¬ 
siden er det sædvanlige, graa Materiale fremherskende, 
ogsaa er pletvis iblandet rødligt og gult Ler samt flere 
Smaasten. 

I. Inderfladen for neden noget ujævn ved Smeltning; 
der ses ret store Blærer. Væggen er smeltet igennem; Ran¬ 
den er skarp og velbevaret. Væggen naar sin fulde Tyk¬ 
kelse 2 cm under Randen. Ydersiden ret jævn. 

. K. Indersiden forneden smaablæret. Foroven lidet for- 
slagget med mange Trækulrester, Randen noget beskadiget. 
Derved fremkommer en Profil af Grydesiden lige inden for 
den yderste Rand, som viser en tydelig Modsætning mel¬ 
lem det grove, graa, revnede, sand- og stenholdige Lerlag, 
som danner Grydens Yderside, og en indre Beklædning af 
et sort, tæt og ret finkorriet, stenfrit Materiale, der udgør 
et vel afglattet Dobbeltlag paa Grydens Inderside. Denne 
Udforing er i. selve Randen 3—4 mm tyk, 2—3 cm . nede 
10 mm tyk; i denne Dybde er Forslagningen dog saa stærk, 
at Grænsen mellem Yderlag og Udforing er utydelig. 

L. Indersiden er forneden stærkt forslagget, foroven 
langt mindre. 8. cm neden for Grydens Rand, omtrent midt 
i Grydefragmentet, findes et skraat Aftryk af en prismatisk 
Stang, 1 cm bred. Kun 2 cm af Aftrykket er bevaret. Mange 
Rustpletter og Trækulrester. Randen ligesom ved Stykke K 
noget beskadiget; den viser følgende Bygning.af Gryder 
siden: Udforingen er her. 11 mm tyk, og der kan i denne ad- 

skilles 3 Lag af omtrent samme Tykkelse, inderst et sort, 
finkornet og tæt, stenfrit Lag, som i hvert Fald for største 
Delen bestaar af Ler, dernæst et graat, ligeledes finkornet 
og stenfrit Lerlag, og saa et nyt, sort Lag af samme Kon¬ 
sistens som det inderste. 

M. Ved et andet, mindre Randstykke ses ligeledes en 
Udforing med et finkornet Lag af 1 cm’s Tykkelse. 


Kjellerup Forekomst Nr. 18: 



Grydens 

w 

Rectificcret 

Randstykkets 

Væggens 


Radius 

Randlængde 

Højde 

Tykkelse 

A . . . . 

29 cm 

28 cm 

15 cm 

3 cm 

B . . . . 

23 - 

27 - 

15 - 

2-5 - 

C . . . . 

25 - 

20 - 

14 - 

2-3 - 

D . . . . 

28 - 

22 - 

17 - 

4 - 

E . .. . 

22-23 

15 - 

20 - 

1-3 - 


A. Indersiden er ret stærkt forslagget, navnlig forneden, 
hvor Væggen er smeltet helt i Stykker. Smaa Trækulrester 
og mange smaa Rustpletter. Randen er skarp og vel be¬ 
varet. Ydersiden bestaar af groft Ler med mange Smaa- 
sten, mest Flint. 

B. Indersiden er forneden stærkt forslagget og paa 
Midten størknet i en ganske jævn Flade. Ved den ene 
Kant er Karvæggen brændt igennem. Rustpletter. Rand og 
Yderside af sædvanlig Art. 

C. Randen er afvigende formet, udbuet og indtil 4 cm 
bred; Vægtykkelsen er ellers kun 2—3 cm. Store Rust¬ 
pletter paa Indersiden. Smaa Trækulaftryk. Ydersiden er 
som sædvanlig ikke forslagget, og kun i et Hjørne forne¬ 
den er Forslagningen fra Indersiden trængt helt igennem. 
Der iagttages flere Smaasten, mest Flint, alle ildsprængte. 

D. Indersiden er navnlig ved den ene Kant forneden 
stærkt forslagget og til Dels smeltet igennem; Underkant 
delvis trykket noget ind, antagelig paa Grund af Sidens 
Smeltning. Et enkelt Stykke Trækul. Ydersiden indeholder 
som sædvanlig Flintstumper og Kalksten, alle ildskørnede. 

E. Formen noget afvigende, idet der findes en Ind¬ 
snævring 4—5 cm neden for Grydens Rand. Tværmaalet 
synes at have været 44—46 cm. Hele Indersiden er nær¬ 
mest glasagtig og sort; Rustpletter og enkelte Trækulaftryk 
ses. Ydersiden er foroven graa, forneden rød. Materialet 
er det sædvanlige. 

F. Muligvis en Rand, men Forslagningen er saa vidt 
fremskreden, at den for Randen typiske, skarpe Skærings¬ 
linje mellem Inder- og Yderflade ikke kan erkendes. Tyk¬ 
kelsen indtil 6 cm. Stykket er meget forslagget og blæret; 
Rustpletter og Trækulrester ses. Ydersiden er meget ujævn, 
Materialet det sædvanlige. 

Endvidere er indsamlet 4 mindre Randstykker med en 
Vægtykkelse paa ca. 2 cm og uden afvigende Karakterer af 
nogen Art samt 5 Stykker fra de nedre Partier, meget 
stærkt forslaggede fra Indersiden; Vægtykkelsen er 2—4 cm. 

Grydebunde fra Kjellerup. A. Tværmaal 25 cm, Højde 
7 cm. Bundens Yderside er nærmest kuglekalotformet og 
regelmæssig (Fig. 11). Forslagningen er trængt igennem 
langs hele Bunden, men af enkelte Smaapletter, som har 
modstaaet Ophedningen, kan det ses, at Materialet er ganske 
det samme som i Grydesiderne. Udenfor de nævnte Pletter 
er Bundens Yderside sort, nærmest glasagtig med en nubret 
Overflade; Indersiden har en ganske svag Hulning og er 
uregelmæssig blæret, i det hele med iøjnefaldende Spor af 
stærk Ophedning. Enkelte Trækulstumper og Rustpletter 
ses i Fordybningerne. Bundfragmentets Rande er frem¬ 
komne ved, at Grydesiden dels er afbrudt, dels helt bort¬ 
smeltet, hvad de glasagtig forslaggede Rande viser. Det 
synes, at Grydens Bund er bleven fyldt i nogle Centimeters 
Højde med en ret tyndflydende Slaggemasse, som ved Størk¬ 
ningen sammen med selve Bundvæggen har dannet den 
beskrevne Blok. 

B. Tværmaal 20 cm, Højde 5 cm. Ydersiden har en 
nogenlunde regelmæssig Kuglekalotform. Forslagningen er 

trængt igennem og har givet Overfladen det samme nub¬ 
rede Udseende som anført ved Bund A. Langs den største 

Del af Randen er Blokken.begrænset af Brudflader. Inder- 

/ 

siden er svagt hul, Massen bærer Spor af at have været 
ret tyndflydende. Faa Rustpletter og faa Trækulrester ses. 



Fig. 11. Vs. 


C. Tværmaal 17 cm, Højde 4 cm. Meget smuk og regel¬ 
mæssig Kuglekalotform. Forslagningen er just lige trængt 
igennem. Randen er næsten kredsrund, fremkommen dels 
ved Smeltning, dels ved Brud. Indersiden viser som Hel¬ 
hed ingen Hulning, men er meget blæret. 

D. Tværmaal 20—25 cm, Højde 6 cm. Kuglekalotfor- 
men er noget forstyrret ved Afstødningen af Smaaflager; 
Forslagningen er mindre fuldstændig end ved de foran¬ 
nævnte 3 Bundpartier. Materialet er af samme Beskaffenhed 
som Grydesidernes Yderlag, nemlig graat, groft, sandblandet 

Ler med Smaasten. Randene er dels Brudrande, dels Smelt¬ 
ningsrande. Indersiden er uden Hulning, men som sæd¬ 
vanlig uregelmæssig blæret og bærer Præg af at være dan¬ 
net ved Størkning af en tyndflydende Masse. 

E. Tværmaal 15 cm, Højde 5 cm. Kuglekalotformen er 
nogenlunde regelmæssig, men Forslagningen meget stærk. 
Randen er næsten udelukkende Smeltningsrand. 

F. Tværmaal 20 cm, Højde 6 cm. Ydersiden er kugle- 
kalotformet, men ret stærkt forslagget, og har nogle Steder 



Fig. 12. Vs. 


været smeltet; der ses Smaagruber i den og nogle smaa 
Flintstumper. Randen er for Størstedelen Smeltningsrand, 
ellers Brudrand. Indersiden er uden Hulning. — Under 
Transporten revnede Blokken uheldigvis i 3 omtrent lige 
store Stykker, men paa de friske Brudflader (Fig. 12) iagttoges 
da, at der er en nogenlunde skarp Grænse mellem selve den 
forslaggede Grydebund og et Slaggemateriale, som er smeltet 
ned i den og har udfyldt den nederste Del af Gryden, hvor 
det ved Størkningen har faaet en nogenlunde plan Over¬ 
flade. Selve Grydebunden viser en graa, smaablæret Brud¬ 
flade, medens den nedsmeltede Slaggemasse er sort og 
storblæret. Henimod Randene udviskes Grænsen imellem 
de to Lag. 

Grydebunde fra Silkeborg. Ogsaa i Silkeborgfundet var 
en Mængde Rester af Grydebunde, næsten alle stærkt for¬ 
slaggede og saaledes lidet modstandsdygtige over for ydre 

Aarb. f. nord. Oldk. og Hist. 1022. 7 

Paavirkning. Kuglekalotformen var let kendelig, men en 
nøjagtig Maaling af Krumningsforholdene lod sig ikke ud¬ 
føre. Disse synes dog at være af samme Type og Form 
som ved Kjellerupbundene. 

Blæsetude. Paa Udvindingsplads Nr. 18 optoges adskil¬ 
lige Brudstykker — ialt 92 — af nogle ejendommeligt for¬ 
mede Lerindretninger, der maa tydes som den Tud, der 
førte Luften fra Blæsebælgen ind i Ovnen (Fig. 13—15). 
Materialet er Ler, som pad Grund af den voldsomme Op- 
hedning er brændt stærkt sammen. Inderfladen er i Regelen 
jævn, foret med fint slemmet Ler (Fig. 13 og 14), Yderfladen 
derimod i høj Grad forbrændt (Fig. 15). I Regelen er kun 
bevaret en Del af Stykkernes yderste Rand. 

Spidsen af Tuden er kegleformet, med en Topvinkel 
paa 30—60°. Væggens Tykkelse synes at variere, men lader 
sig vanskelig bestemme nøjagtigt paa Grund af Omdannel¬ 
serne ved Ophedningen; i Regelen ligger den mellem 10 og 
20 mm. Væggen er i Mundingen indbøjet og danner en 
Krave, saaledes som Fig. 13 og 14 viser. Vinkelen mellem 
Kraven og den kegleformede Væg ligger mellem 105° og 120°. 
Dimensionerne er følgende, maalte indvendig: 

Lysningen i selve det Hul, hvorigennem Luften gik, 
kunde rnaales ved 21 Stykker; den var ved 3 Stk. 25 mm, 
ved 5 28 mm, ved 11 30 mm og ved 2 33 mm. Tudens 
Tværmaal ved Kraveombøjningen, som er meget skarp, 
kunde rnaales ved 40 Stykker; i 3 Tilfælde var den 48 mm, 
i 29 50 mm, i 4 52 mm og i 4 54 mm. 

Ingen af de maalte Tude var fuldstændige. Af de fleste 
er kun godt Halvdelen af Omkredsen tilstede; i enkelte 
Tilfælde var dog omtrent hele Ringen omkring Blæsehullet 
bevaret, og disse Stykker viser, at Kanterne ud mod det 
manglende Stykke er stærkt forbrændte, medens de mindre 
Stykker enten i den ene eller i begge Ender har Spor af 
at være knækkede, ikke brændte over. 

Disse Lertude har kun været lidet holdbare formedelst 
den relativt høje Temperatur, som har hersket lige ved 
Blæserørets Udmunding, og de 
er derfor idelig brændt i Styk¬ 
ker. Undertiden harman lappet 
dem, i hvert Fald fandtes en 
enkelt Tud med tydelige Spor 
deraf, men i Regelen erstat¬ 
tedes de med nye, saa snart de 
var brændt itu. 




1 Nr. 18 fandtes en Del 
Brudstykker af svagt koniske 
Lerrør, som var forslaggede paa 
den udvendige, men ikke paa 
den indvendige Side, og paa 
denne sidste saas Spor af en 
Udforing med tint,stenfrit Ler. 
Tværmaalet kunde skønnes at 
liggeomkring lOcm, men Styk¬ 
kerne var for smaa til nøjagtigere Udmaalinger. Disse Ler¬ 
rør maa tydes som den brede Del af Blæsetude, og Grun¬ 
den til, at de findes langt sparsommere end Spidser af 

7* 

Tude, maa antagelig være, at disse ved at have været 
udsat for den høje Temperatur i Gryden er bievne langt 
mere modstandsdygtige over for Ødelæggelse end de brede 
Dele. 

I et enkelt Tilfælde var bevaret ca. 15 cm af Tuden. 
Stykket viser den for Spidsen saa karakteristiske Krave- 
indbøjning og er stærkt forslagget paa Ydersiden. Det er 
lavet af et noget grovere Materiale end de andre Rester og 
er maaske af den Grund bedre bevaret. I den spidse Ende 
viser Stykket den sædvanlige Kegleform og en Udforing 
med fint Ler, der dog er noget mindre omhyggelig end 
ellers. Den brede Del udvider sig kraveformet 5—7 cm fra 
Spidsen, men Udbøjningen af Fladen er noget uens i Styk¬ 
kets forskellige Dele. Dette Stykke har antagelig ikke selv 
fungeret som Luftkanal, men snarere været en Beskyttelses¬ 
hætte, der har siddet uden om den egentlige Luftkanal, 
som muligvis har været af Metal; ikke usandsynligt har 
de ovenfor beskrevne Rande tilhørt lignende Hætter, altsaa 
ikke selv været luftførende, men kun tjent til Beskyttelse 
for den egentlige Luftkanal af Metal. 

I Silkeborg-Egnen synes man ikke at have udvist samme 
Omhu ved Tildannelsen af Blæsetudene. Af Tudspidser 
som de under Kjellerupfundet beskrevne med den karakteri¬ 
stiske Kraveudbøjning fandtes her kun 3 Brudstykker. Der 
optoges en Del Rester af svagt kegleformede Lerrør, som 
var stærkt forslaggede paa den udvendige Side, men ikke 
paa den indvendige; denne er af stenfrit, fint Ler, men der 
fandtes ikke saa store Brudstykker, at Maaling af Størrelse 
og Form kunde foretages. De skønnedes dog i disse Hen¬ 
seender ikke at afvige i væsentlig Grad fra Kjellerup-Tu¬ 
dene. Det er næppe troligt, at Kraveudbøjningen har været 
almindelig anvendt; ellers vilde der utvivlsomt kunne paa¬ 
vises langt flere Rester af dette overordentlig karakteri¬ 
stiske Parti. Formen har sikkert her med enkelte Und¬ 
tagelser (jfr. de 3 Fund af Kravebrudstykker) været sim- 

pel kegleformet; om Lerrøret her har fungeret som Luft¬ 
kanal eller kun som Beskyttelse for denne, kan ikke siges. 

Egentlige Arbejdsredskaber er ikke fundne paa Udvin¬ 
dingspladserne, derimod enkelte Spor efter saadanne. 

I den sydlige Del af Kjellerupforekomsten Nr. 18 og i 
Silkeborgforekomsten Nr. 47 var der en Strækning med kun 
faa Grydeskaar, hvorimod Indholdet næsten udelukkende 
var nøddestore, afrundede Slaggestumper, som bar Spor 
af at være hamrede. Deres Beliggenhed synes at angive det 
Sted, hvor en Efterbehandling af det vundne Materiale 
har fundet Sted. 

De hyppigst forekommende Mærker efter Arbejdsred¬ 
skaber er nogle Aftryk, som sporedes i stort Antal i Fun¬ 
dene Nr. 18 og 47 og sparsomt andetsteds, men kun i 
Forekomster fra Grydeteknikken. Disse Aftryk maa an¬ 
tages at hidrøre fra den ene Gren af en Tang eller fra en 
Krog. De er frembragte i den flydende Slaggemasse derved, 
at et koldt Legeme er stukket ned i Slaggen, som da er af¬ 
kølet og har afsat sig som en Skal uden om det kolde Legeme. 
Aftrykkenes Størrelse varierer en Del, men Formen er 
nogenlunde ens, repræsenterende en prismatisk Jærnstang 
med en karakteristisk Krumning nogle faa cm inden for 
Spidsen. Afbøjningen fra den retlinjede Form er noget for¬ 
skellig, 30—60°, ligesom ogsaa det afbøjede Stykkes Længde 
veksler. Langt de fleste Aftryk hidrører fra den konkave 
Side af Stangen, er altsaa selv konvekse, men enkelte 
stammer fra den konvekse Side; disse er ujævne, medens 
Aftrykkene af den konkave Side er glatte og viser en nøj¬ 
agtig og smuk, sammenhængende Afstøbning af Jærnstangen. 
Dette vidner om, at der er udøvet et Tryk med den konkave 
Side af Stangen, hvad enten nu dette Tryk er fremkommen 
ved, at de to Grene af en Tang er blevet presset mod 
hinanden, eller det er fremkommen ved, at den ombøjede 
Spids af Stangen er bleven presset ned under og op imod 
Kanten af en dejgagtig Slaggeblok. 

I Kjellerupfundet ses i alt 14 Aftryk af Spidsen af 
Stangen, med følgende Ejendommeligheder. 

1. 15 mm bag Spidsen er Bredden 38 mm. Krumningen 
begynder 20 mm inden for Spidsen. 20 mm inden for Krum¬ 
ningen er Bredden 30 mm. Tykkelsen i Krumningen 10 mm. 

2—3. Ganske samme Dimensioner og Krumning som 
Nr. 1. 

4. Der er fattet 2 Gange med Stangen. Aftrykkets Bredde 
i Spidsen 30 mm. Krumningen begynder 25 mm inden for 
Spidsen. Kun bevaret til Begyndelsen af Krumningen. Tyk¬ 
kelsen i Spidsen 8 mm. 

5. Bredde i Spidsen 30 mm. Krumningen begynder 
22 mm fra Spidsen. 

6. Bredde i Spidsen 30 mm. Ingen Krumning. Kun 
25 mm bevaret. 

7. Bredde i Spidsen 30 mm. Krumningen begynder 
10 mm fra Spidsen. 

8. Bredde i Spidsen 40 mm. Krumningen begynder 
20 mm indenfor Spidsen. 

9. Bredde i Spidsen 40 mm. Bevaret 30 mm inden for 
Spidsen, men ingen Krumning. 

10. Spidsen er jævnt udtungel. 7—8 mm inden for den 
yderste Rand er Bredden 40 mm, 25 mm inden for Randen 
48 mm. Krumningen begynder 30 mm inden for yderste 
Rand. 


11. Spidsen er jævnt udtunget. 10 mm inden for Spid¬ 
sen er Bredden 45 mm. Krumningen begynder 30 mm 
inden for Spidsen. 

12. 10 mm inden for Spidsen er Bredden 38 mm. Krum¬ 
ningen begynder 25 mm fra Spidsen. Bredde i Krumningen 
35 mm. 40 mm bag Krumningen er Bredden 30 mm. Stan¬ 
gens Tykkelse i Krumningen 11 mm. 

13. Totallængde 70 mm. Bredde i Spidsen 35 mm. 
Krumningen begynder 40 mm inden for Spidsen. Stangens 
Tykkelse i Spidsen 10 mm og i Krumningen 12 mm. 

14. Aftryk af den konvekse Side af Stangen. 10 mm 
inden for Spidsen er Bredden 40 mm. Fladen noget ujævn, 
konkav. 

Desuden foreligger der en Del Aftryk, saavel konkave 
som konvekse, i hvilke Spidsen mangler, men som giver 
nogle Oplysninger om Stangens Bredde og Tykkelse, Krum¬ 
ning m. m. 

15. Bredde 35 mm. Totallængde 70 mm. 

16. Bredde 30—34 mm. Kanten ypperlig bevaret; den 
viser, at Stangens Tykkelse i Krumningen har været 13— 
15 mm. Totallængde 50 mm. 

17. Bredde 30 mm. Tolallængde 70 mm. 

18. En Del af en Krumning viser, at Tykkelsen af 
Stangen har været 15 mm. 

3 andre Stykker viser Tykkelser af Stangen paa 13, 15 
og 16 mm. 

Silkeborgfundet. Kanten af Stangen kan maales i 15 Til¬ 
fælde, og Tykkelsen derved bestemmes. I 2 Tilfælde er 
den 14 mm, i 3 13 mm, i 3 12 mm, atter i 3 11 mm, i 2 
10 og i andre 2 9 mm. Udmaalingen af Stangens Bredde gi¬ 
ver følgende Resultat udtrykt i mm: 


Bredde 

Længde 

Al in. Bemærkninger 

35 

75 

Svagt konkav. 

40 

67 

I den ene Ende svagt konveks. 

42 

55 

Spidsen delvis bevaret. 

29 

55 

Svagt konkav. 

30 

51 

Plan. 

22 

20 

— 

40 

40 

— 

40 

34 

— 

32 

34 

— 

40 

54 

— 

37 

35 

— 

33 

56 

— 

32 

35 

— 


Aftryk af Stangens Spids er bevaret i en Række Til¬ 
fælde, men aldrig fuldstændigt. Den har været jævnt af- 

rundet, ganske som ved Kjellerupstængerne. Ved nogle af 
Stængerne har Spidsens Trykflade dog ikke været ganske 
plan. Af en saadan Stang, der maa have været udstyret 
med to Knuder tæt ved hinanden i Nærheden af Spidsen, 
er truffet 3 Aftryk. To andre Aftryk med en stærkt bulet 
Flade, synes at hidrøre fra to Anvendelser af samme, af¬ 
vigende formet Stang. Af en tredie, ligeledes uregelmæssig 
Stang er truffet eet Aftryk. 

Paa Udvindingspladserne ved Silkeborg indsamledes ialt 
ca. 100 større Brudstykker af Stangaftryk og et lignende 
Antal mindre. 

Grydernes Anvendelse. Nogen hel Gryde er ikke funden, 
men ved Hjælp af de foran anførte Fragmentmaalinger kan 
man nogenlunde rekonstruere en saadan (Fig. 16). Det maa 
nemlig anses for givet, at »Randene« og »Bundene« hører 
til en og samme Art Gryder. Dels er de lavet af samme 
Materiale, og Vægtykkelsen er den samme, dels er de 
stærkest forbrændt paa Indersiden. Ogsaa fremkommer ved 
simpel Forlængelse af Bundens Krumning en Gryde netop 
med de Dimensioner, som Randstykkerne angiver. — Som 
Tabellerne udviser, er Grydernes Tværmaal noget varierende; 
største og mindste maalte Tværmaal er henholdsvis 58 cm 
og 36 cm. Gennemgaaende er Kjellerupgryderne noget større 
end Silkeborggryderne, idet Gennemsnitstværmaalet for hine 
er 50,8 cm, for disse derimod 39,8 cm. Men ogsaa inden for 
den enkelte Forekomst varierer Grydetværmaal. Dette kunde 
muligvis til Dels hidrøre fra, at Gryderanden ikke har været 
nøjagtig cirkelrund. Ingen af de undersøgte Brudstykker 
viste dog nogen større Uregelmæssighed i Krumningsfor¬ 
holdene, saa man snarest maa opfatte Forskellighederne i 
T værmaal som Udtryk for, at Grydernes Størrelse har varieret. 

Grydernes Form maa paa det nærmeste have været, som 
Fig. 16 viser. Højden har sandsynligvis været 50—60 cm. 
Bunden har været rundet, Sidevæggenes Tykkelse gennem- 

snitlig 3—4 cm. Materialet er en grov, graa, sand- og sten- 
holdig Lermasse, men indvendig har denne grove Væg i 
hvert Fald foroven været foret med et Lag fint slemmet, 
stenfrit Materiale, som har dannet et smukt glattet, regel¬ 
mæssigt Lag af ca. 1 cm’s Tykkelse. Paa Grund af de 
med den stærke Ophedning følgende Omdannelser kan 
denne Udforing kun paavises i den øverste Del af Gryden, 
men den har antagelig 
strakt sig over hele Gry¬ 
den, fordi hele Inderfla- 
den,hvorForslagningikke 
er alt for stærk, viser en 
Jævnhed og Regelmæssig¬ 
hed i Formen, som vilde 
være vanskelig at opnaa 
med Ydersidens grove Ma¬ 
teriale. 

Det er saare karakte¬ 
ristisk og vigtigt at lægge 
Mærke til, at Gryderne 
kun har været udsat for stærk Ophedning inde fra, idet 
der aldrig kan spores anden Varmevirkning paa Ydersiden 
end den, der fra Grydens Indre er trængt igennem Væggen. 
Sandsynligvis er Gryderne blevet opvarmet flere Gange; 
i hvert Fald viser Randstykke C fra Silkeborgfundet Nr. 47, 
at Gryden, hvortil det har hørt, i det mindste, to Gange er 
blevel ophedet. 

Randstykkernes Sidekanter er i Regelen Brudrande, me¬ 
dens Underkant og de fundne Bundstykkers Overkant for 
en stor Del er Smeltningsrande. Grydernes Ødelæggelse er 
altsaa foregaaet dels ved Smeltning, dels ved Slag; denne 
Gennemsmeltning har fundet Sted fra en Zone ca. 15 cm 
under Grydens Overkant til en Zone 5—7 cm over Grydens 

1 De forefundne Dele af Gryderne — Rand og Bund — er skraverede. 

Bund. I mange Tilfælde har dog Ophedningen af Bunden 
været saa stærk, at den er gaaet helt i Stykker, et'For¬ 
hold, som navnlig er iagttaget ved Nr. 47. Det ligger da 
nær at antage, at Gryderne er blevet ophedet saa ofte og 
saalænge, de har kunnet taale det, d. v. s., indtil Væggen 
smeltede igennem, og Gryderne er da huggede i Stykker, 
kastede til Side og erstattede med ny. 

I Litteraturen ses enkelte Steder omtalt Fund af tyk- 
væggede, grove Lergryder mellem Jærnslagger, og der skal 
da her meddeles et ganske kort Referat af de Angivelser, 
jeg har truffet. 

Schliz (1905) fandt i Neckardalen ved Bopladser fra 
La Téne-Tiden nogle Jærnslagger, og sammen med dem 
Brudstykker af Digler eller Gryder lavede af fint Kvarts¬ 
sand »mit feuerfestem Ton«; »ein Anstrich mit dunnem 
weisslichen Tonbrei schloss etwaige Poren«. (Senere Forsøg 
viser, at de ikke er ildfaste. Olshausen 1909). Grydernes 
Tværmaal er i Overkanten 13,2 cm, Højden 18 cm, og Væg¬ 
tykkelsen ca. 2 cm. Forslagning er kun foregaaet paa Inder¬ 
siden. Forfatteren tænker sig disse Digler anbragte ned¬ 
gravet i Bunden af en Ovn, hvori der behandledes enten 
Malm eller »im Handel erworbene Rohgussstucke«. Frem¬ 
deles antager han, at Jærnet smeltede og flød ned i Bunden 
af Diglerne, og at disse da har tjent til Opsamling af Raa- 
jærn. Hele denne Fundberetning og i Særdeleshed Tyd¬ 
ningen har Olshausen i 1909 underkastet en Kritik, som 
jeg fuldt ud kan tiltræde. Den gaar i Hovedtrækkene ud 
paa følgende: Jærnet smeltede ikke, og der blev ikke dannet 
Raajærn, og som Følge deraf kan Jærnet heller ikke være 
flydt ned i Diglerne. Af disses Anvendelse kan Olshausen 
iøvrigt ikke give nogen Forklaring, men han mener at 
kunne sammenligne Processen med en af v. Luschan om¬ 
talt Fremgangsmaade hos Negrene i Togo, der bestaar i, 
at Luppedele bliver sammenbundne med Plantetrevler, om- 

givne med en Lerkappe og derefter opvarmede og svejsede 
sammen. 

Hostmann (1880) nævner Fund af almindelige Lerkar- 
skaar mellem Slaggerne, men tilføjer saa: »Auffallend und 
anderweitig kaum beobachtet, sind die Scherben von sehr 
dicken, mutmasslich als Kochgeschirr verwendeten Gefassen 
aus einem so stark mit Asche versetzten Thon, dass die 
Masse ein ganz bimssteinartiges Ansehen erhielt« (citeret 
efter Beck I p. 638). 

Wankel omtaler i sin Afhandling af 1879 nogle ejen¬ 
dommelige Genstande, som i hvert Fald til Dels synes at 
være analoge med de jydske Gryder, men det er vanske¬ 
ligt at holde Iagttagelse og Tydning ude fra hinanden, og 
Tydningen lider stærkt under en Fantasifuldhed, som ikke 
har det fornødne Grundlag af teknisk og almindelig natur¬ 
videnskabelig Forstaaelse. Om Enkeltheder skal jeg hen¬ 
vise til kritiske Bemærkninger ved Beck (1880 og 1891 I 
p. 632) og Olshausen (1915), to Forfattere, som har øvet for¬ 
trinlig Kritik over for den Mangel paa teknisk Forstaaelse, 
der i saa høj Grad har præget og præger en stor Del af 
Litteraturen om primitiv Jærnudvinding. 

Der foreligger saaledes i hvert Fald 3 Beretninger om 
Fund af store Gryder eller Digler af Ler og Sand imellem 
Jærnslagger, og desuden taler adskillige andre Forfattere 

om Fund af grove Lerkarskaar, der dog ikke er beskrevne 

* 

med en saadan Udførlighed, at det kan afgøres, om Kar¬ 
rene er af lige omhandlede Type eller ikke. De af Schliz 
fundne Gryder maa antages at være analoge med Gryderne 
fra Kjellerup og Silkeborg; om det samme er Tilfældet 
med de af Hostmann og Wankel fundne, lader sig derimod 
ikke med Sikkerhed afgøre, men en Analogi er i hvert Fald 
ikke usandsynlig. Det samme gælder den af Bannbers (1922 
Fig. 9 b) afbildede Ovntype fra Dalarna. 

I den moderne Teknik anvendes Digler eller Gryder i 
enkelte Tilfælde til Reduktion af Jærnmalme, og i ret stort 

Omfang til Rulning af C-fattigt Jærn, altsaa til Staalfrem- 
stilling, men Princippet i disse Anvendelser er, at Kulstof 
og Jærn eller Jærnmalm indesluttes i en Digel med tæt¬ 
sluttende Laag, som saa ophedes stærkt ude fra.. I Digelen 
dannes da rigelig CO, som udfører de forønskede Reduk¬ 
tions- eller Kulningsprocesser. Ejendommeligt nok findes 
den selvsamme Teknik anvendt i meget stor Maalestok i 
Kina og Mandschuriet, hvor navnlig v. Richthofen har iagt¬ 
taget den og beskrevet den udførligt (v. Richthofen Bd. II 
p. 96,104,412—14,436—37). En anden Brug af Digel kendes 
fra Afrika; her anbringes en enkelt Kæmpedigel i en sæd¬ 
vanlig, rørformet Lavovn 1 af Ler; i Digelen er Malm og 
Trækul, og Rummet uden om den fyldes med Træ, som 
ved sin Forbrænding opheder Digelen udvendig fra og be¬ 
tinger Reduktionsprocessen i dens Indre (Staudinger, Zeit- 
schrift fur Ethnologie 1909 p. 103). Fælles for disse Anven¬ 
delser af Digler i Jærnteknikkens Tjeneste er, at de op¬ 
hedes ude fra, og alene denne Omstændighed gør, at en 
Sammenligning med de jydske Gryder er udelukket. Jeg 
skal derfor ikke her komme nærmere ind paa disse For¬ 
hold, saa interessante de iøvrigt end er. 

Spørgsmaalet bliver da, hvilken Anvendelse disse jydske 
Lergryder har haft. 

Allerede Fundet af Gryderesterne sammen med Jærn- 

slagger gør det sandsynligt, at Gryderne paa en eller anden 

« 

Maade har været anvendt under Jærnudvindingsprocessen, 
og denne Formodning bliver til Vished udfra følgende Iagt¬ 
tagelser. Et Tyndslibningspræparat udskaaret paatværs gen¬ 
nem en Grydeside viser, at Grydens Inderside er beklædt 
med et Lag, der bestaar af det binære Eutektikum, Olivin- 
Magnetjærn, altsaa just samme Materiale, som udgør Slaggen. 
Fremdeles ses det, at der i dette Lag ogsaa findes Korn af 
metallisk Jærn, og at Kornenes Antal og Størrelse tiltager 

1 Ved en Lavovn (tysk Tiefofen) forstaar jeg enhver Ovn til Jærn- 
fremstilling, som ikke er en Højovn. 

mod Bunden. Foroven er de ganske smaa og ligger spredt, 
men langs Grydens Bund bliver de talrige, og mange af 
dem har et Størstetværmaal af mindst 1 cm. Foroven sidder 
Jærnpartiklerne i Grydevæggens indre Flade, men dybere 
nede, hvor Grydevæggen helt eller delvis har været smeltet, 
er Jærnkornene sunket igennem og trængt helt ud til Yder¬ 
væggen. At Gryden har været brugt til Fremstilling af Jærn, 
er saaledes givet. 

Visse Enkeltheder i Processen er noget uklare, men der 
kan dog fastslaas forskellige Stadier i dens Forløb. Gry¬ 
dens Yderside har været beskyttet lige til Randen, formentlig 
ved omhyggelig Nedgravning i Jord — en Foranstaltning, 
der blandt andet har medført en betydelig Nedsættelse af 
Varmeafgivelsen til Omgivelserne. At Gryden har været 
nedgravet, fremgaar af det Forhold, at Varmevirkningen er 
meget skarpt begrænset til Indersiden, og at Virkningen, bort¬ 
set fra et enkelt, velbegrundet Undtagelsestilfælde, stopper 
op lige netop langs den ofte omtalte, skarpe Kant, der 
dannes af Skæringslinjen mellem Grydens Inder- og Yder¬ 
flade. Luft er antagelig indblæst oven fra, i hvert Fald 
foreligger intet, som kunde tyde paa, at Luft er indført 
gennem Grydens Side, ligesaa lidt som gennem Bunden 
(sml. Bannbers 1922 Fig. 9 a og b). 

Processens Forløb maa i Hovedsagen have været føl¬ 
gende: Gryden fyldtes med Trækul, som .bragtes i Brand, 
hvorefter der ovenpaa den glødende Trækulmasse strøedes 
pulveriseret Myremalm; dette sank langsomt ned i Trækul¬ 
massen, og ved vekselvis Tilsætning af Trækul og Myre¬ 
malm dannedes efterhaanden i Bunden af Gryden en Luppe. 
Denne blev trukket op af Gryden ved Hjælp af et Par flade, 
prismatiske Jærnstænger, der havde en Krumning nogle 
faa cm inden for den i Regelen noget udfladede Spids. Paa 
enkelte af Grydeskaarene ses, hvorledes man har skubbet 
denne Jærnstang ned langs Grydens Inderside og faaet den 
ombøjede Del anbragt under Luppen, hvorefter denne er 

bleven trukket op. Dernæst er paa Stedet foregaaet en Ud¬ 
hamring af Luppen, hvorved der er frembragt en Mængde 
nøddestore, afrundede Slaggestumper. Gryden har haft mest 
Tilbøjelighed til at brændé i Stykker paa Midten; den øverste 

ø 

Del afgav nemlig Varme til Luften oven over, medens Bun¬ 
den i Almindelighed beskyttedes af en tyktflydende Masse, 
der hidrørte dels fra de højereliggende Dele af Grydesiden, 
dels fra Malmen. Ved Størkningen dannede denne nedflydte 
Masse sammen med Grydebunden en kuglekalotformet Blok. 
Naar Gryden brændte i Stykker, erstattedes den med en ny. 

Grydeteknikken har været anvendt paa følgende Udvin¬ 
dingssteder: Nr. 16, 17, 18, 19, 20, 22, 24, 25, 26 og 39—47; 
fremdeles minder Slaggen fra Nr. 54 og 76 meget om de 
Slagger, der fremkommer ved Grydeteknikken, men ud fra 
det foreliggende Materiale kan det ikke bestemt fastslaas, 
om man har med den ene eller den anden Teknik at gøre. 
Størsteparten af de øvrige Slaggefund bestaar af Herdgrube- 
slagger, men for de mere sparsomme Funds Vedkommende 
er det vanskeligt, om ikke umuligt med Bestemthed at fast- 
slaa Teknikkens Art. 

IV. Ildstederne og deres Anvendelse. 

1 sit Arbejde af 1898 omtaler Sarauw Fundet af to Ild¬ 
steder ved Nortvig Nr. 62, hvor han antager, at Malmreduk¬ 
tion fandt Sted. Ildstederne var nogenlunde kredsrunde, 
ca. 1 m i Tværmaal, brolagte og stenomsatte, og paa dem 
fandt han de tidligere omtalte, formentlige Blæsetude. Tyd¬ 
ningen af Ildstederne som Pladsen for Malmreduktion er 
dog næppe rigtig. Deres Overflade var meget ujævn, og 
der var ingen Antydning af en Fordybning i Midten. En 
ubetydelig Reduktion kunde maaske nok finde Sted paa et 
saadant Ildsted, men den vilde blive ganske minimal og 
medføre en Ødslen med Brændsel paa Grund af den uri¬ 
melig store Varmeafgivelse til Omgivelserne; hvis noget af 
Massen kunde bringes til at smelte, vilde den løbe ned 

mellem Brolægningens toppede Sten og ud til Siden. For- 
maalet med de primitive Ovnforanstaltninger er netop, ved 
simple Midler at formindske Varmeafgivelsen til Omgivel¬ 
serne og at skaffe det fremstillede Produkt en jævn og ren 
Flade at ligge paa. Ingen af disse Betingelser opfyldes 
imidlertid af Sarauws Ildsteder, og saa vidt mig bekendt, 
kendes heller ikke noget sikkert Eksempel paa Anvendelsen 
af et saadant Ildsted til Reduktion af Jærnmalm. — Noget 
andet er, at Slaggen er ganske typisk Herdgrubeslagge af 
det tidligere beskrevne, storporøse Udseende, og at der 
imellem Slaggerne findes Rester af den Lerkaabe, hvormed 
Herdgruberne har været foret. Der kan da næppe være Tvivl 
om, at Slaggerne ved Nortvig er dannede i en Herdgrube. 

Spørgsmaalet bliver derefter, hvilken Anvendelse nævnte 
to Ildsteder har haft. At de har været benvttede under 
Jærnfremstillingen, fremgaar af, at der paa Ildstederne og 
ved Siden af dem fandtes Jærnslaggestumper i Mængde. 

Før en Tydning af Forholdene fremsættes, skal der gives 
en kort Beskrivelse af et Ildsted, som jeg paaviste ved 
Forekomst Nr. 47. I den østlige Rand af Slaggedyngen 
fandtes i 15—20 cm’s Dybde et Ildsted, som desværre til 
Dels var opbrudt; tilbage laa kun 7—8 Sten af ret for¬ 
skellig Størrelse og i uforstyrret Leje. De var anbragte saa- 
ledes, at deres nogenlunde plane Dele tilsammen dannede 
en ret jævn Ildstedsflade. Imellem Stenene var der Ler, 
som foroven var brændt til Tegl, men kun i nogle faa cm’s 
Dybde; og paa dem laa smaa Stumper af Slagge og af Gryde¬ 
vægge, ligesom der iagttoges saavel Slagge- som Gryde¬ 
stumper fastsiddende i det teglbrændte Ler mellem Stenene. 
Oven paa Ildstedet laa endvidere en regelmæssig, ægformet 
Sten, indtil ca. 50 cm stor; den syntes at være en Del paa¬ 
virket af Ild, stærkest i den ene Ende. Ildstedet var ca. 
60 cm i Tværmaal, men det har utvivlsomt været større. 

Den mest nærliggende Tydning af disse Ildsteder synes 
mig at være, at man har anvendt dem til Opvarmning af 

Luppebrudstykkerne under Efterbehandlingen. Derved er 
der kommen Slaggestumper paa Ildstedet, og den af Sarauw 
fundne Tud har formentlig fungeret som Udførselskanal 
for en Blæsebælg, dog ikke for den Blæsebælg, hvorfra Luft 
tilføres Herdgruben, idet Kanalens Lysning (ca. 4 mm) er 
alt for ringe dertil; mulig kunde den derimod gøre Nytte 
under Opvarmningen af de 5—15 cm store Boller, som 
dannedes ved den første Udhamring af Luppebrudstykkerne, 
medens de endnu havde noget af Herdgrubevarmen i sig. 

d. Udsmedning af Jærnet 1 Barrer. 

Et Fund af betydelig Interesse gjordes i 1918 ved Rand¬ 
bøl 20 km Vest for Vejle, idet der ved Pløjning paa Skjærkøl- 
gaards Mark fremdroges en ejendommelig Jærngenstand; 
den erhvervedes af Gaardejer Mogens Jensen i Vandel. 

Fundet er en ret stærkt forrustet Jærnklump, 4400 g 
tung og af en ejendommelig, dobbelt pyramidisk Form 
(Fig. 17). Den er 31 cm lang, tykkest ved Midten og til¬ 
spidset mod begge Ender; det tykkeste Sted ligger 17 cm 
fra den ene Ende, 14 fra den anden, Blokken er altsaa 
noget usymmetrisk. Tværsnittet paa det tykkeste Sted er 
et Rektangel med Sider paa 6 og 7 cm og med afstumpede 
Hjørner. I den længste Ende løber Genstanden ud i en 
15 mm bred, 3—4 mm tyk Spids, hvoraf de yderste 4—5 mm 
er ombøjet og danner et Øje, som er rustet til; denne Om¬ 
bøjning har medført, at Spidsen er spaltet lidt. Den korteste 
Ende bærer Spor af at være afkortet, antagelig ved to Hug, 
et fra hver Side og skraat udefter. Tværsnittet lige inden 
for Huggefladerne er 15 mm i Kvadrat. 

Blokken maa tydes som en Jærnbarre. Dens Form har 
været bekvem til Transport, og denne er antagelig gaaet 
for sig paa den Maade, at en Rem blev slaaet om hver 
Ende af Barren, som da kunde hænges over en Skulder 
eller paa et Lastdyr. Formen har tillige været bekvem 
for Udsmedning og for Prøvning af Jærnets Kvalitet — en 

Proces, som med Lethed kunde foretages ved Afhugning 
og Smedning af den ene Spids; antagelig stammer de paa 
den korte Ende værende Hugmærker fra en saadan Prøvning. 

Jærnbarrer af den beskrevne Type er velkendte navnlig 
fra Mellemeuropa, hvorfra der haves en lang Række Fund 
dels af enkeltliggende Stykker, dels af Depoter. Et saa- 
dant Depotfund paa 26 Barrer blev i 1866 gjort af L. Beck 
i Monzenheim i Rhinhessen og er beskrevet i Nassauische 
Annalen Bd. XIV. Allerede tidligere var gjort Enkeltfund 



Fig. 17. Vs. 


af Barrer flere Steder i Mellemeuropa, men det er Becks 
Fortjeneste at have givet den rigtige Tydning af disse en- 
gang ret gaadefulde Genstande. Senere er fundet en be¬ 
tydelig Mængde Barrer af samme Type; angaaende Enkelt¬ 
heder ved Fundene maa henvises til Kossinnas Oversigt 
over disse (1915). Deri anføres Fund af ialt ca. 350 Jærn¬ 
barrer fra Tyskland, Frankrig og Svejts. 

Barrerne synes at optræde under to Former: en kort 
og tyk og en langstrakt, slank. Jærnbarren fra Randbøl 
er nærmest et Eksempel paa den korte Spidsbarretype. 

Spidsbarrernes Alder har været stærkt diskuteret, men 
Formen har sikkert været anvendt i et ret langt Tidsrum. 
Der foreligger Fund utvivlsomt tilhørende La Tene-Tiden, 
og der er andre, som stammer fra den romerske Kejsertid. 
Derimod maa Kossinnas Angivelse af Fund af en Spids¬ 
barre fra Hallstatt-Perioden modtages med Tvivl. Dels 

Aarb. f. nord. Oldk. og Hist. 1922. 3 

savnes en nøjagtig Beskrivelse af den fundne, halve »Barre«, 
eller rettere det fremgaar ikke af Beskrivelsen, at det drejer 
sig om Halvdelen af en Spidsbarre, dels henleder den ganske 
vist noget uklare Figur, som Nåbe(1915) giver af »Hallstatt- 
Barren«, absolut ikke Tanken paa en Spidsbarre, men langt 
snarere paa et Brudstykke af en Luppe. Den Omstændig¬ 
hed, at saavel Kossinna som Nåbe foruden Ordet »Barre« 
tillige anvender Betegnelsen »Luppe« om den fundne Gen¬ 
stand, viser, at de ikke har forstaaet Forskellen mellem en 
Luppe og en Barre. Luppen er kun et Forstadium, medens 
Barren er det færdige Produkt, udsmedet i den interna¬ 
tionale Handelsform. 

Højst interessant er Place’s Fund af et Jærnmagasin, 
bl. a. indeholdende Spidsbarrer, i Paladset i Khorsabad i 
Ninive. Desværre gik største Delen af det indsamlede Ma¬ 
teriale tabt ved Skibbrud, men af den bevarede Del med¬ 
deles Beskrivelse (Tom. I 1867, p. 84—90. PI. 71 Fig. 5, 6 
og 7). Stykkerne stemmer paa det nærmeste med de mellem¬ 
europæiske Spidsbarrer, men Størrelsen varierer noget; 
Fig. 5 er 32X7 cm, altsaa af Størrelse som Randbøl-Barren; 
Fig. 6 er 32X 13,5 cm, Spidserne er korte, hele Formen plump; 
Fig. 7 er 52X14 cm, den ene Spids synes affladet, den anden 
krummet. Ejendommeligt for dem er endvidere, at der om¬ 
trent midt mellem Midten og den ene Spids findes en 
Gennemboring, med en Lysning paa ca. 2 cm. Place er dog 
ikke ret i Stand til at tyde Stykkerne; han formoder, det 
er Redskaber, men indrømmer, at en saadan Tolkning er 
meget tvivlsom. Det er først L. Beck (Beck I p. 134—36), 
som har givet den rigtige Forklaring af Genstandene. 

Spidsbarrernes Udbredelse synes at være betydelig, og 
det maa antages at have været en af Oldtidens vigtigste 
Handelsformer for Jærn i den nordvestlige Del af Økume- 
nens Jærngebet. Men det har næppe været den eneste. 
Det maa antages, at Jærn ogsaa er blevet forhandlet som 
færdigdannede Redskaber, der saa eventuelt kunde om- 

smedes.. Derfra er Skridtet til at sende Jærnet ud i En¬ 
heder, som ikke anvendes som Redskaber, men hvis Form 
er afledet af saadanne, ikke stort. Et Eksempel herpaa er 
de af Jan Petersen (1918) omtalte, smaa norske Jærnbarrer, 
som i hvert Fald til Dels synes at have udviklet sig af 
Øksen. Foruden ved Form udmærker de sig ved ringe 
Vægt, og den Mulighed synes da ret nærliggende, at man 
her har at gøre med en Jærnbarre af væsentlig anden Art 
end Spidsbarren, nemlig en Genstand, som har en anden 
og større »paalydende Værdi« end selve Metalværdien — 
altsaa en Art primitiv Mønt. Spidsbarren er derimod utvivl¬ 
somt kun en Handelsform, hvis Værdi er lig Metalværdien. 
Men enten nu Værdien af alle disse Oldtids-Barrer har 
været Metalværdien eller ikke, har de sikkert, i hvert 
Fald i ret betydelig Maalestok, tjent som Betalingsmiddel 
(Åkermann 1896, Jan Petersen 1918) — et Forhold, der 
ogsaa kendes i stor Maalestok fra Nutidens Afrika (Weule 
1912 p. 91). 

Desværre kan det ikke afgøres, om Randbølbarren er 
fremstillet i Danmark eller ikke. Dens Alder kan heller 
ikke bestemmes ud fra Fundforholdene, men i Mellem¬ 
europa kendes Spidsbarrerne, saa vidt det ses, kun fra Old¬ 
tiden, og det turde da være sandsynligt, at ogsaa Randbøl- 
barren stammer fra dette Tidsrum. Fundet viser i hvert 
Fald, at man har kendt Spidsbarrer her i Landet, hvad 
enten nu det fundne Eksemplar er indført eller skyldes 
hjemlig Industri; og naar man har kendt Formen, er det 
fremdeles sandsynligt, at det hjemlige Jærn er bleven ud- 
smedet i den praktiske og internationale Spidsbarreform. 

E. JÆRNUDVINDINGENS ALDER, UDBREDELSE OG OPHØR. 

Det vanskeligste Punkt i Undersøgelsen af Slaggefun¬ 
dene i Jylland er Tidsbestemmelsen, og det er da ogsaa 
kun et Mindretal af Fundene, der nogenlunde kan dateres. 

Fra den romerske Jærnalder hidrører følgende: Nr. 5, 

7, 9, 11, 63 og 90 (Sophus Muller 1906) og Nr. 55 (?) (Sehe- 
sted 1884). Noget yngre, fra Folkevandringstiden, er Fun¬ 
det ved Rørbæk-Hovgaard Nr. 10 (Sophus Muller 1906), end¬ 
videre Nr. 62 (Sarauw 1898) og Nr. 36 samt sandsynligvis 
Nr. 37 og 38. Oldtidsfund er foruden de nævnte tillige 
Nr. 1, 2, 3, 4, 60, 61, 65, 73, 74, 79 og 91 og sandsynligvis 
Nr. 12. 1 Nr. 47 er fundet Skaar af Lerkar, hvis Ydre 
tyder paa, at de er fra Oldtiden, og fra Nr. 18 stammer 
et Par Lerkarskaar, som nærmest er af middelalderlig 
Karakter. Med Sikkerhed kan altsaa 22 Fund henføres til 
Oldtiden, medens 3 er lidt tvivlsomme Oldtidsfund. Fort¬ 
satte Undersøgelser vil antagelig bringe flere Tidsbestem¬ 
melser for Jærnudvindingen, men langt de fleste af de 
beskrevne Forekomster er saa forstyrrede, at en Tidsbe¬ 
stemmelse selv ved en meget omhyggelig og indgaaende 
Undersøgelse næppe er mulig. 

Som Helhed gør Grydeteknikken Indtryk af at være 
yngre end den egentlige Herdgrubeteknik, idet Forstyrrelsen 
gennemgaaende er mindst for »Grydefundenes« Vedkom¬ 
mende; noget bestemt kan dog ikke siges herom, da intet 
Grydefund sikkert lader sig tidsfæste. Den Omstændighed, 
at der blandt Nationalmuseets Bopladsfund fra Jærnalderen, 
saavidt det ses, ikke findes noget som helst Spor af »Gryde¬ 
teknik«, kunde ogsaa tyde paa, at denne ikke har været 
kendt i Oldtiden. 

De anførte Tidsbestemmelser viser altsaa, at man alle¬ 
rede i den romerske Jærnalder har kendt Kunsten at ud¬ 
vinde Jærn, og at den ogsaa har været drevet i Folkevan¬ 
dringstiden i ret stort Omfang. Nyrops Undersøgelse af 
Lensregnskaberne har endvidere godtgjort, at Udvindingen 
hørte op omkring Aar 1600, og da der ikke er Grund til 
at antage, at Jærntilvirkningen i længere Tid har været 
afbrudt, kan man sætte Jærnudvindingstiden i Danmark 
til ca. 1600 Aar, nemlig Tiden mellem Christi Fødsel og 
Aar 1600. 

De fra Oldtiden hidrørende Udvindingspladser er nogen¬ 
lunde jævnt fordelt over Nørrejylland. Betragter vi derimod 
alle de paaviste Forekomster under eet, ses det ejendomme¬ 
lige Forhold, at ikke mindre end 70 af de 91 Udvindings¬ 
steder ligger i umiddelbar Nærhed af den store midtjydske 
Israndslinje. Som allerede tidligere berørt, maa det dog 
fremhæves, at Fordelingen af de paaviste Udvindingssteder 
kun med nogen Tilnærmelse kan antages at give et rigtigt 
Billede af Produktionsforholdene. Dels virker Forstyrrelsen 
af Forekomsterne ulige stærkt i de forskellige Egne, dels 
har jeg haft bedst Lejlighed til at undersøge Midtjylland; 
som Følge deraf er det at vente, at Produktionen har 
været noget mere jævnt fordelt, end Kortet viser. I det 
hele og store er Fordelingsbilledet dog sikkert rigtigt. Ved 
Hjælp af de historiske Kilder kan man endvidere danne 
sig et Begreb om Produktionens Fordeling i Slutningen af 
Jærnudvindingstiden. Fra Cantsler Claus Gjordsens Op¬ 
tegnelser vides det, at Ginding Herred paa Fred. I’s Tid har 
svaret 100 Jærnkloder, men i Slutningen af det 16. Aar- 
hundrede er der ikke svaret Jærnafgifter andre Steder i 
Jjdland end i Silkeborgegnen. 

Ved at sammenholde disse tre Fordelingsbilleder, For¬ 
delingen i Oldtiden, Fordelingen i det 16. Aarhundrede og 
Fordelingen af alle de paaviste Udvindingspladser, faas 
følgende Helhedsopfattelse af Jærnudvindingens Udviklings¬ 
gang. I Oldtiden er der fremstillet Jærn over hele den 
nørrejydske Halvø, men efterhaanden er der sket en Kon¬ 
centration af Produktionen langs det midtjydske Randmo- 
ræneomraade. At dette iøvrigt er i god Overensstemmelse 
med de geografiske Forhold, fremgaar af følgende Betragt¬ 
ninger. 

De naturlige Betingelser for den jydske Jærnproduktion 
er Myremalmen og Skoven. Som tidligere anført er Myre¬ 
malmen i Vestjylland i Hovedsagen knyttet til Aadalene og 
til de store Eng- og Mosedrag, som ligger i Aaernes øvre 

Afvandingsomraader. I det midtjydske Randmoræneland 
er Myremalmen knyttet dels til de mange, smaa, afløbsløse 
Fordybninger, dels til de vestlige Dele af de subglaciale 
Smeltevandsdale. 1 begge Omraader er Myremalmen en 
meget almindelig og udbredt Dannelse. I Østjylland er 
dens Udbredelse derimod forholdsvis ringe. Den østlige 
Grænse for Myremalmens hyppige Forekomst ligger altsaa 
noget Øst for den midtjydske Israndslinje. 

Skovens vestlige Grænse har i Slutningen af Middel¬ 
alderen antagelig ligget lige ved Israndslinjen, visse Steder 
dog noget vestligere. 

De to Betingelser for Jærnudvinding har altsaa forskellig 
Udbredelse, idet Myremalmen i Hovedsagen har en vestlig 
Udbredelse, Skoven en østlig; men i det Bælte, hvor de to 
Omraader griber ind over hinanden, fremkommer begge Be¬ 
tingelser for en Jærnproduktion, nemlig god og rigelig Myre¬ 
malm samt Skov, og i dette lange, smalle Bælte langs den 
midtjydske Israndslinje samles Jærnproduktionen i den sidste 
Del af Udvindingstiden, medens den i andre Egne af Nørre¬ 
jylland ophører mod Vest og Nord antagelig paa Grund af Træ¬ 
mangel, mod Øst paa Grund af Myremalmens Sparsomhed. 

Beliggenheden af de vestjydske Udvindingssteder Nr. 14, 
66,67,75,76 og 77 synes at være geografisk bestemt ved Vand¬ 
løbene, men Antallet er for lille til, at en Regel kan fastslaas. 

Udviklingen af den jydske Jærnfremstilling synes med 
andre Ord i det smaa at være bestemt af den samme al¬ 
mindelige Regel, som har været bestemmende for Udvik¬ 
lingen af Verdensproduktionen af Jærn: Produktionens Cen¬ 
tralisering og Begrænsning til de Egne, der har de bedste, 
naturlige Betingelser. 

Det er en almindelig Antagelse, at Jærnudvindingen i 
Danmark har været en medvirkende Aarsag til Skovenes 
Ødelæggelse. Man træffer den mangfoldige Steder i Litte¬ 
raturen, i Regelen anført som en Kendsgerning uden nær¬ 
mere Begrundelse. Til Eksempel kan nævnes følgende 

Citater fra Hovedarbejderne om den danske Jærnudvinding. 
Langebek (1758) skriver p. 454, at en Ven i Jylland har 
meddelt ham følgende Efterretning: »Man vil og der have 
fundet vestigia af gamle Smelt-Ovne, men fordi desse 
Verker skulle have ødelagt Skovene rundtomkring, ogJorden, 
ved det den blev bar, er bleven med Flyvesand oversmøgen 
paa mere end en Mil Land, derforuden langt til Kjøb- 
steder, er de aldeles forfaldne uden at efterlade Haab om 
videre Oprettelse«. I Danske Atlas 1768, Tom. IV p. 24 
skriver Pontoppidan: »Men som man har fundet, at saa- 
dane Verker har ødelagt Skovene og ikke lønnet Moden 
har man ladet dem fare og alene ladet Kiendetegn deraf 
til Efterkommerne«. J. C. Hald siger dog (1833 p. 22): 
»Naar disse Smelteovne forfaldt, og om det var af Mangel 
paa Skov eller af andre Aarsager vides ikke«. Ligeledes 
mener Nyrop (1878), at Skovene blev stærkt medtaget af 
Jærntilvirkningen og fremdrager fra forskellige Egne af 
Landet, navnlig Skaane og Vendsyssel, Forhold, der kunde 
tyde paa, at det allerede i det 15. og 16. Aarhundrede be¬ 
gyndte at tynde ud i Skovene; p. 143 siger han: »Kunde 
man bestemme, naar Jyllands store Skove ere forsvundne, 
havde man formentlig et fast Tidspunkt for, naar den jydske 
Jerntilvirkning er ophørt«. Endelig udtaler Dalgas (1883 
p. 223): »Da det er sikkert, at Jærnindustrien blev drevet i 
Danmark før Kristendommens Indførelse, saa kunne vi 
trøstigt gaa ud fra, at denne Industri i ikke faa Aarhun- 
dreder har medvirket til Skovenes Undergang, indtil disse 
vare udtømte i det 16. Aarh.«. 

Der synes altsaa at være nogenlunde Enighed om, at 
Jærnudvindingens Ophør med det 16. Aarhundredes Ud¬ 
gang var en Følge af Skovenes Forringelse, et Forhold, som 
for en væsentlig Del skyldtes Hugst til Jærnudvindingen. 

En Betragtning af Kortet p. 47 viser, at Jærnudvin¬ 
dingens Centrum har været det midtjydske Randmoræne¬ 
gebet, i Særdeleshed Egnene mellem Nørre-Snede og Hald 

Sø. Ogsaa i Vestjylland, baade paa Hedeflader og Bakkeøer, 
har man udvundet Jærn, nien Produktionen har langtfra 
haft samme Omfang som i Midtjylland. Ødelæggelsen 
af de nørrejydske Skove synes dog i det 15. og 16. Aar- 
hundrede ulige stærkt fremskreden i de forskellige Egne 
af Halvøen. Vendsyssel ses allerede tidligt at lide under 
Mangel af Træ; saaledes beklager 1498 Kong Hans sig over, 
at de kongelige Skove i Vendsyssel er svarligen forhugget 
(Nyrop p. 144). Ogsaa i Koldinghus og Skodborg Len synes 
Forholdene at have været slette; i hvert Fald udkom 1577 
et særlig til Bønderne i disse to Len rettet Forbud mod at 
bygge Huse af Fjælletømmer eller med Bulvægge. Allerede 
1554 var iøvrigt udgaaet en Forordning af lignende Ind¬ 
hold til alle Lensmændene i Nørrejylland (O. Nielsen: Malt 
Herred 1870 p. 171. Danske Samlinger 1. R. V p. 376). 1 Kri¬ 
stian III’s koldingske Reces af 1558 Hedder det fremdeles, 
at Kongen har erfaret, »at vore Undersaatter paa Lands¬ 
byerne have stor Brøst for Bygningstømmer til deres Huse 
og anden deres Gaards Behov desligeste for Brændeved«, 
og derfor tillades det dem at købe Tømmer og Ved »af 
dem, som det med Skib indføre for Kjøbstederne og udi 
andre smaa Havne« (Nyrop p. 145). Endelig har det sik¬ 
kert ogsaa staaet galt til med Skovene i Vestjylland. 

Hvad Skovene i det egentlige Jærnudvindingsomraade 
i Midtjylland angaar, skal følgende anføres. Dalgas’s Under¬ 
søgelser 1883—85 viser, at der i disse Egne har været ud¬ 
strakte Skove i Middelalderen, og de har holdt sig for¬ 
holdsvis længe. F. Eks. har der været store Skove fra 
Vinderslev langs Hinge Aadalen og Gudenaadalen; mod 
Nord strakte de sig over Ilder og Ans til Højbjærgskov, 
mod Syd til Gravballegaards Skov, Kejlstrupgaards Skov 
og Hvinningdalskovene (sml. Mortensen 1920). Mod Syd 
stod disse Skove i Forbindelse med de store Skovstræk¬ 
ninger ved Thorsø, Ry, Salten, Tem, Bryrup, Addit o. s. v. 
Syd for Silkeborg er disse Skove ganske vist undergaaet 

nogen Forringelse i de sidste 200 Aar, saaledes som f. Eks. 
en Sammenligning med Videnskabernes Selskabs Kort af 
1771 viser, men Landskabet bører endnu til de skovrigeste 
i Landet; Rydningen er navnlig sket vestfra efter visse 
simple, geografisk bestemte Principper, som jeg dog ikke 
her skal komme nærmere ind paa, men Rydningen er 
mindst, hvor Jærnudvindingen synes at være bleven drevet 
i størst Omfang i hele Jylland, nemlig i Egnen mellem 
Silkeborg og Gjedsø. — Nord for Silkeborg er Hugsten fore- 
gaaet i betydelig større Omfang, dog ret sent. Dalgas med¬ 
deler, at man omkring 1850 ikke kunde komme uden for 
de dyrkede Agre uden næsten overalt at støde paa Krat, 
Stubbe og deslige, og han antager, at Rydningen for største 
Delen har fundet Sted i de sidste 300 Aar (sml. Morten¬ 
sen 1920). 

Den Omstændighed, at de store Skove har holdt sig i 
hvert Fald til det 16.—17. Aarh. i Randmoræneomraadet 
mellem Bryrup og Viborg, er sandsynligvis Grunden til, at 
dette er den Del af Nørrejylland, hvor Jærnudvindingen 
holdt sig længst, og det er rimeligt at antage, at dens Op¬ 
hør i andre Dele af Nørrejylland er betinget ved Brændsels¬ 
mangel. Denne Forklaring kan dog ikke gælde for Silke- 
borgegnens Vedkommende, da den stærke Skovreduktion 
her først begynder ved Jærnudvindingens Ophør. 

Grunden til, at Danmark ved Aar 1600 ophørte med at 
være et jærnproducerende Land, maa sikkert søges i, at 
Jærnet andetsteds paa det Tidspunkt kunde købes billigere, 
end man selv kunde fremstille det. I det 15. og 16. Aar- 
hundrede indtræder der nemlig store Prisfald paa Jærn- 
markedet dels som Følge af tekniske Fremskridt, Jærn- 
fremstillingen undergik i Mellemeuropa og Sverrig, dels som 
Følge af Forbedring af Samfærdselsforholdene. Prisfaldet 
fortsættes ind i det 17. Aarh., saaledes som allerede Nyrop 
p. 149 har antydet: »Afgjort synes det imidlertid, at en 
Klode Jern langtfra sættes til den Værdi i det 17. Aarhun- 

drede, som den havde i det 16.«. Nyrop er derimod ikke 
bleven opmærksom paa, at dette Forhold kan have været 
Aarsagen til Jærnproduktionens Ophør. 

Til Sammenligning skal betragtes Jærnproduktionens 
Udvikling dels i Skaane, dels i Norge omkring Aar 1600. 

Den ældre Jærnproduktion i Skaane har været af samme 
Beskaffenhed som den nørrejydske, men der kendes meget 
lidt til den; først fra Tiden omkring Aar 1600 haves for¬ 
skellige Vidnesbyrd om Jærnudvinding i Skaane. I det 16. 
og i Begyndelsen af det 17. Aarh. ejede Kronen et Jærnværk 
i Skaane, men dets Virksomhed synes at være ophørt om¬ 
kring Midten af sidstnævnte Aarhundrede (Nyrop p. 128). 
1637 fik Borgmester Hans Pedersen i Laholm Privilegium 
paa et Jærnværk i Torup Sogn ved den svenske Grænse 
(Nyrop p. 127). 1653 bevilgedes det Karen Lykke at opsætte 
en Mølle ved hendes Gaard i Snållerod i Norra Åsbo Herred 
og i den at støbe Osmund af den Jærnerts, hun maatte finde 
udi nogle sure Kjær og Moser paa Kronens Grund i Herrids- 
vad Klosters Len, samt af den Jærnerts, der maatte være paa 
hendes egen Gaard (Nyrop p. 129). 1646 fik Borger i Køben¬ 
havn Jakob Petz Privilegium paa at opsætte en Hammer¬ 
mølle ved Ørkellynge i Nørre Aasbo Herred, Helsingborg Len, 
til at slaa Jærn med udaf det Osmund, som deromkring 
findes, et Privilegium, der tre Aar efter udvidedes til, at han 
maa lade »opsætte og bruge behørige Masovne, og derudi 
tillige med Osmund at lade smelte hvad Malm og Erts, 
som han deromkring finder«, og 1650 fik Jacob Petz og 
Medparticipanter Privilegium paa »at lade søge og optage 
Jernmalm og Materie i alle omliggende Søer, Moradser og 
Bjerge, hvor det paa vorefc og Kronens findes kan i be¬ 
meldte vort Land Skaane« (Nyrop p. 129—30). I Blekinge 
tillod Kristian IV 1616, at Elias Slichting lod anlægge et 
Hammerværk, »da der deromkring findes temmelig god 
Materie til at gjøre Jærn af« (Nyrop p. 131). 

Disse Forhold oplyses endvidere gennem talrige i »Kan- 

celliets Brevbøger« anførte Dokumenter fra det 16. Aarhun- 
drede; bl. a. omtales her Gang paa Gang Kronens Jærnhytte 
i Skaane, der bestyredes af en Mester Hans og senere af 
hans Søn (f. Eks. 18 A 1539, 24 /t 1551,. 8 /io 1552, 2l /io 1552, 
®/» 1553, 16 /s 1555, 2 % 1559, 20 /g 1560, 17 /2 1570 o. s. v.). 

Fremdeles var der Planer oppe om Anlæggelsen af et 
Bjærgværk ved Kulien (Kancelliets Brevbøger 23 /4 1571), og 
1580 ankom 12 Berggeseller med 2 Kvinder og 2 Drenge, 
som Kurfyrsten af Sachsen havde skaffet Kongen. De blev 
sendt over til Bjærgværkerne i Skaane for at sætte disse i 
Gang, »saa man bestemt kan faa at vide, om disse kunne 
faa nogen Fremgang eller ej« (Kancelliets Brevbøger 9 /il580). 

Den Industri, der her er Tale om, viser sammenlignet 
med den nørrejydske Jærnudvinding flere Ejendommelig¬ 
heder. Dels er den i Opkomst og fremhjælpes af Kronen 
ved Privilegier, medens den nørrejydske er i Tilbagegang, 
dels er den Udvinding, der her er Tale om, efter den Tids 
Forhold Stordrift og ikke Bibeskæftigelse, saaledes som den 
jydske. Dog har der utvivlsomt allerede tidligere eksisteret 
en Jærnudvinding i Skaane, men om den høres intet, og 
den er antagelig tidlig gaaet til Grunde — hvad der dog 
ikke kan skyldes Træmangel, thi i saa Fald havde Kronen 
ikke kunnet fremhjælpe en ny Jærnindustri her. 

Angaaende Forholdene i Norge anføres, ganske som her 
i Landet, i den ældre Litteratur, at Bøndernes Jærnudvin¬ 
ding i det 16. Aarh. næsten fuldstændig ophørte, fordi Sko¬ 
vene udtyndedes ved det store Forbrug, som denne Virk¬ 
somhed krævede. Ogsaa træffes her det samme Forhold 
som i Skaane, at der i det 16. og 17. Aarhundrede opret¬ 
tedes en anselig Mængde store Jærnværker, i Regelen med 
betydelige Privilegier. Ca. 1530 anlagdes et saadant i Nær¬ 
heden af Skien, 1574 fik Erik Munk Tilladelse til at rejse 
et Jærnværk, antagelig ved Arendal, 1610 grundlagdes Bo¬ 
rum Jærnværk, og efter 1625 indrettedes en Mængde Jærn¬ 
værker i det sydlige Norge. Det kan altsaa heller ikke her 

være Træmangel, som fik Bønderne til at ophøre med 
Jærnudvindingen. Forskellige nyere Forfattere er da ogsaa 
fuldkommen paa det rene med tidligere Tiders Fejlsyn paa 
dette Punkt; f. Eks. siger Voght (1908 p. 45): »Man kan 
vistnok med tryghed sige, at om jern verkerne overhovedet 
aldrig havde eksisteret, vilde skovene ikke have været bedre 
nu end de er«. 

Ogsaa i Norge og i Skaane maa derfor Ophøret af Bøn¬ 
dernes Jærnudvinding skyldes faldende Jærnpriser, hvad 
der ganske simpelt medførte, at Processen ikke kunde be¬ 
tale sig, fordi man kunde købe Jærnet billigere, end man 
selv kunde fremstille det. I det 15. og 16. Aarhundrede 
undergik nemlig den tyske Jærnproduktion en mægtig Ud¬ 
vikling (Freise 1911). Den steg stærkt, og Priserne faldt. 
Grunden dertil var, at der indførtes adskillige Forbedringer 
i Jærnudvindingsteknikken; Anvendelsen af store »Stuck- 
ovne« og senere af Højovne blev almindelig, Brydningen af 
Bjærgmalme udvidedes, i Grubedriften gjordes Fremskridt, 
og man gik mere og mere over til Stordrift. Masseproduk¬ 
tionen af Jærn tog sin Begyndelse; som Følge deraf faldt 
Priserne, og det var det, som kvalte Hjemmefremstillingen 
af Jærn i alle de mere let tilgængelige Dele af Skandinavien. 

Det var da ganske naturligt, at de skandinaviske Re¬ 
geringer greb ind og forsøgte at undgaa Afhængigheden af 
de sydlige Naboer i Henseende til Forsyningen med Jærn. 
Sverrig var her forrest i Udviklingen. Allerede i Slutningen 
af det 16. Aarh. fremstilledes overvejende Raajærn i Sver¬ 
rig, og den svenske Jærnproduktion steg stærkt (Nelson 1913). 
I Danmark og Norge forsøgte man ogsaa at følge med, og 
den Uddeling af Privilegier, som ovenfor er nævnt, er just 
et Led i disse Bestræbelser. Oprettelsen af Jærn værker fandt 
navnlig Sted i Skaane og i Norge. Ogsaa i det nuværende 
Danmark blev der gjort et Forsøg. 1580 fik Berggesellerne 
i Skaane Ordre til med det første at komme til Sjælland 
for at undersøge, om Bjærgværket ved Kronborg kunde faa 

nogen Fremgang eller ej (Kancelliets Brevbøger 27 A 1580), 
og 1601 beskikkedes Povl Smelter til »i den nye Smelte¬ 
mølle, som vi ved vort Slot Kronborg have ladet bygge . . . 
med Flid og uden Forsømmelse at skulle smelte og for¬ 
arbejde den Jernerts og Malm, som nu der sammesteds 
udi Lenet er funden« (Nyrop p. 134, Kancelliets Brevbøger 
25 /io 1601). 

Det vides ikke med Sikkerhed, om de Ovne, der saa- 
ledes opførtes i Skaane og ved Kronborg, har været Lav- 
skaktovne eller Højovne. Sandsynligvis har det dog været 
Højovne. At det i hvert Fald har drejet sig om ret store 
Anlæg, fremgaar af følgende Brev til Morten Jensen og Hans 
Dreyer (Meyer), Toldere i Helsingør (Kancelliets Brevbøger 18 /7 
1601): »Da Kongen vilde lade en Jærnhytte opsætte ved 
Kronborg, hvilket vil nødvendiggøre en stor Udgift, skulle 
de af Toldboden betale, hvad der gaar med til denne Byg¬ 
ning, og føre det til Udgift i deres Regnskab«. Det viste 
sig imidlertid, at hverken Jærnværket ved Kronborg eller 
de skaanske Jærnværker kunde klare sig; derimod holdt 
de norske sig en rum Tid og bukkede for største Delen 
først under i Konkurrencen med det udenlandske Jærn i 
sidste Halvdel af det 19. Aarh. paa Grund af de stærkt 
stigende Træpriser. 

Det kritiske Tidspunkt for Hjemmefremstillingen af Jærn 
baade i Danmark og paa den skandinaviske Halvø har alt- 
saa været Slutningen af det 16. Aarh., og Grunden til Jærn- 
udvindingens Ophør er overalt den samme, at det ikke 
kunde betale sig for Bønderne selv at fremstille Jærn. Kun 
i vanskeligt tilgængelige, tyndt befolkede Egne holdt de 
gamle Fremstillingsmetoder sig endnu en Tid. løvrigt havde 
man Valget mellem at opgive Stillingen som jærnprodu- 
cerende Land eller at modernisere Produktionen og optage 
de Syd fra kommende Fremskridt. Sverrig spiller endnu 
en betydelig Rolle som jærnproducerende Land paa Grund 
af sine rige Forraad af gode Malme og Brændsel. I Norge 

maatte man, som nævnt, i det 19. Aarhundrede ophøre med 
at producere, fordi Træet blev for dyrt, men langt tidligere 
havde det vist sig, at Danmark manglede Betingelserne for 
at kunne udnytte Fordelene ved Overgangen til Storproduk¬ 
tion. Derfor mislykkedes her Forsøget paa at følge med i 
Udviklingen ved at lægge Produktionen om fra Hjemme- 
fremstilling til Stordrift, og derfor ophørte Danmark at være 
et jæmproducerende Land. 

Ophavsmanden til den Forklaring, at den jydske Jærn- 
fremstilling ødelagde Skovene og derved standsede sig selv, 
er Langebek, ca. 1750. Umiddelbart forud for dette Tids¬ 
punkt befandt Jærnindustrien i England og visse Egne af 
Mellemeuropa sig i en meget alvorlig Krise paa Grund af 
Trækulmangel, og dette var et af Tidens aller alvorligste 
økonomiske Problemer for de paagældende Lande. Det er 
da ganske naturligt, at Langebek, som sikkert var fuldt ud 
kendt med dette Forhold, har draget den Analogislutning, 
at det var den samme Vanskelighed, som havde ødelagt 
den danske Jærnproduktion. Paa Langebeks Autoritet har 
senere Forfattere uden nærmere kritisk Prøvelse taget For¬ 
klaringen for gyldig og rigtig. Ikke desto mindre maa vi 
i Følge det foran anførte udtale, at Grunden til den danske 
Jærnproduktions Undergang ikke var Træmangel, men 
Fænomenet maa ses som et Udtryk for den almindelige 
Regel, at Smaaproduktionen bukker under i Kampen med 
Storproduktionen. 

Professor R. C. BOER 

(AMSTERDAM). 


§ i- 

é 

I det sjette århundrede efter Chr. blev der på og om¬ 
kring de danske øer ført en kamp, som har haft stif¬ 
telsen af det ældste danske rige til følge. En del efterretninger 
derom er bevaret i gammelengelske digte, og disse efter¬ 
retninger bærer præg af stor pålidelighed. Også den skan¬ 
dinaviske tradition kender disse begivenheder, men kilderne 
er meget yngre, og de viser sporene af en længere over¬ 
leveringsperiode. I de århundreder, som ligger imellem 
historien og disse kilder, har poesien sysselsat sig med 
æmnerne. En række slægter har forklaret hændelserne, 
forsåvidt man mindedes dem rigtig, på en ny måde, men 
også i det faktiske har de indført betydelige forandringer. 
Sagnhistorien og literaturhistorien har den opgave at efter¬ 
forske vejene, ad hvilke disse forandringer er opståede. 
En sådan undersøgelse har sine egne vanskeligheder, da 
der på den vej, som fører fra historien til de bekendte 
fortællinger fra det 13. århundrede og senere, næsten eller 
slet ikke findes faste punkter at holde sig til. Man har 
dog et udgangspunkt i de angelsaksiske efterretninger, som 
står forholdsvis nær ved historien; endepunkterne ligger i 
de i høj grad forgrenede skandinaviske kilder. Alt det 
mellemliggende må udledes af antydninger og reminiscen- 

ser. I det følgende skal der gøres et forsøg paa at udrede 
traditionens historiske gang. 1 

De kilder, hvorfra vi kender poesien om Skjoldungerne, 
er følgende: 

1. Angelsaksiske kilder: Béowulf og Wi'dsi'd. 

2. Danske historiske kilder: 

a. Den betydeligste af dem er Saxos »Gesta Danorum«. 
Saxo nævner selv som sine kilder mundtlig over- 

4 

leverede danske efterretninger og islandske historiske 
bøger. Men det antages, at han også har kendt nogle 
danske historiske skrifter, som existerede på hans 
tid. Til disse regnes: 

b. Lejrekrøniken i Annales Lundenses og 

c. Svend Ågesøns Historia Danorum (b og c i Scrip- 
tores rerum Dan. 1, 223—27 resp. I, 42 fgg.). Om 
disse to skrifter må det dog bemærkes, at de, i det 
mindste for den ældre tids vedkommende, repræ¬ 
senterer en allerede meget forvansket tradition, og 
at deres betydning for overleveringens historie er 
overmåde ringe. I det højeste kan de på nogle få 
steder oplyse om, at en kombination, som findes hos 
Saxo, sandsynligvis ikke skyldes denne forfatter, 
men at den er ældre. Når vi en enkelt gang møder 
en fremstilling, som går ud over Saxos (f. ex. ne¬ 
denfor s. 152, note 1), kender vi dog en oprindeligere 
fra andre kilder. 

t 

3. Islandske kilder: 

a. Skjoldungasaga, bevaret i et latinsk uddrag, forfattet 
af Arngrim Jonsson i slutningen af det 10. århun- 

1 Den udførligste fremstilling af æmnet findes i Axel Olriks »Dan¬ 
marks Heltedigtning« (Khvn. 1903, 1910). Denne bog er i en vis hen¬ 
seende, ved forfatterens poetiske og intuitive gaver, et genialt arbejde; 
at den vidner om store kundskaber, behøver næppe at bemærkes her. 

Men i kritisk henseende lider den af væsentlige mangler, og derfor er også 

■ 

resultaterne for en stor del meget tvivlsomme. I det følgende vil jeg. 
ikke sjælden være nødt til at gøre opmærksom på disse mangler. 

drede. Skjolds, er benyttet i Snorra Edda til fortæl¬ 
lingen om Hrolf krake og i Ynglingasaga. 

b. Hrolfssaga kraka. 

c. Bjarkarimur. At dette skrift ikke har selvstændigt 
værd, vil blive påvist i sidste del af denne afhandling. 

4. Eddasangene: Digtene om Helge Hundingsbane. Disse 
har Olrik fuldstændig ladt ud af betragtning, fordi han 
gik ud fra som selvfølgeligt, at helten ikke havde noget 
som helst at gøre med Skjoldungen Helge. 1 

KAMPEN MELLEM SKJOLDUNGERNE OG 

HADBARDERNE 
Den an gelsaksiske tradition. 

§ 2 . 

Den angelsaksiske tradition giver om Skjoldungernes fa¬ 
milieforhold fra Halvdan nedad følgende oplysninger. Healf- 
dene har tre sønner, Heorogår, HréSgår, Hålga (Béowulf61), 
og én datter, hvis navn er tabt ved en fejltagelse af en af¬ 
skriver; hun er gift med en Scylfing, hvis navn ligeledes 
er ukendt. En søn af Heorogår kaldes Heoroweard (2161) ; epi¬ 
sodedigteren nævner to sønner af Hréågår, Hrédric og 
Hr65mund (1189), og en datter, Fréawaru (2022). Digteren af 
Béowulfs hjemkomst kender kun én søn, og det stemmer 
overens med 1836, som kun nævner HréSric. Hålga har 
sønnen Hr65ulf. 2 

Af Headobearderne nævner digtet Froda og hans søn 
Ingeld. Denne er forlovet med Hr65gårs datter (2024 fgg.). 
Om bryllupsfesten tales der i futurum. 

1 Kun i forbigående (I, 174) meddeler han, at Bugge har antaget et 
slægtskab mellem de to poetiske skikkelser, og han udtaleren tvivl derom. 

* At HrdSulf er en søn af Hålga. er intetsteds direkte udtalt, men 
derom er ikke nogen tvivl mulig. Han er en brorsøn.af Hr6<Jgår (1164 
er Hr65går og Hrédulf suhtorgefcederan ), og at han ikke er en søn 
af Heorogår, fremgår af, at dennes søn nævnes på et andet sted ved 
et andet navn. Da Hrddulfs nedstamning fra Hålga desuden bekræf¬ 
tes ved den skandinaviske tradition, står dette slægtskabsforhold fast. 

Hvad angår de to kongeslægters indbyrdes forhold, må 
det bemærkes, at Froda synes at have regeret samtidig 
ikke alene med Healfdene men også med Hrodgår, eftersom 
han, som det vil vise sig, bliver besejret af sidstnævnte 
konge i et slag. Derpå regerer Hrédgår samtidig med In- 
geld. Hvad alderen angår, må Froda formodes at stå mel¬ 
lem Healfdene og Hrodgår, Ingeld mellem Hrédgår og hans 
sønner. Hermed passer det, at de oldnordiske kilder, som 
gør Frode og Halvdan til brødre, meddeler, at Halvdan er 
den ældre broder. Ingeld står altså, når man agter på 
hans regeringstid, mellem Hrédgår og hans sønners gene¬ 
ration; om derimod hans giftermål med Fréawaru tages i 
betragtning, er han snarere endnu en halv generation yngre 
og står da i lige linje med Hrédgérs sønner. I hvert fald 
er han mere end en hel generation yngre end Healfdene. 

Imellem Scyldingas og Headobeardas er der en fejde, som 
fortsættes gennem mere end én generation. Kilderne giver 
herom kun sporadiske oplysninger. Det er derfor langt¬ 
fra sikkert, at der ikke er nogle akter af dramaet, hvorom 
ingen efterretning er bevaret. På nogle steder kan man ud¬ 
fylde et og andet ved hjælp af meddelelser i oldnordiske 
kilder og på grund af indre sandsynlighed. 

Den ældste begivenhed i denne fejde, hvorom det angel- 
saksiske epos vidner, er Frédas død i en kamp, hvori 
Skjoldungerne gik af med sejren (2050; stedet stammer fra 
episodedigteren). Navnet på drabsmanden eller på den 
fyrste, som bærer ansvar for drabet, nævnes ikke, men vi 
mangler ikke de data, som behøves for at afgøre med fuld¬ 
kommen sikkerhed, hvem han er. En datter af Hrédgår bliver 
(2025) bortgift til Ingeld for dermed at bøde for Frodas 
død. Allerede deraf fremgår, at Hrodgår har haft en hoved¬ 
andel i Frodas undergang. Den forudsætning, at denne 
krig skulde være blevet ført af mænd, der hørte enten til 
en ældre eller til en yngre generation, fører til absurditeter. 
For at vise det skal vi et øjeblik antage begge muligheder. 

Antager vi, at det slag, hvorom der her er tale, blev le¬ 
veret mellem Healfdene og Froda, må der ligge en meget 
lang tid mellem slaget og det forlig, som blev sluttet ved 
Ingelds bryllup, ti Hrodgår er allerede en ældre mand, han 
har regeret længe (1. 465 siger han: på ic furdum weold 
folce Deninga ond on geogode heold gimme (1. ginne ) rice ); 
han har da også voksne børn. Endvidere vilde det være 
naturligt, hvis det var Healfdene, som var skyldig i Frodas 
død, at den kvinde, som skulde tjene til bod for drabet, 
måtte være en datter af Healfdene, — ikke af Hrodgår. 
En søn af drabsmanden ledsager Fréawaru til Ingelds hof 
(2053, jfr. 2059), og én mand til, som stilles i lige linje 
med ham (en broder eller fætter, sé oder 2061). Hvis altså 
Healfdene var drabsmanden, måtte Fréawarus ledsagere 
være Hrodgår og Hålga, — om Heorogår kan der ikke 
være tale, ti efter 1. 467 er han død længe før Ingelds bryl¬ 
lup. Men det er klart, at de personer, som ledsager Fréa¬ 
waru, er kongens sendebud, og ikke kongen selv. Det 
vilde da også være umuligt, at cn kriger i Ingelds hal skulde 
omtale Danernes konge med ordene påra banena byre nåt- 
hwylces (2053) og at digteren lidt senere vilde kalde ham 
sé fæmnan Pegn (2059) eller sé oder (2061). Det er altså fuld¬ 
stændig urigtigt, når Olrik (Heltedigtning I, 167) udtaler 
den mening, at Healfdene i Béowulf skulde være opfattet 
som Frodas banemand. 

Den mand, som har dræbt Froda, kan heller ikke til¬ 
høre den generation, som følger efter Hrédgår. Det måtte 
da være Hrédgårs sønner, eventuelt også Hrédulf og Heoro- 
weard. Mod denne antagelse strider kronologien på det 
bestemteste. I så fald måtte Fréawarus ledsagere være 
sønnesønner af Hrddgår, eller muligvis én sønnesøn af 
Hrédgår og én af Hålga, altså en søn af Hrodulf. Men 
Hrodgår og Hålga havde vistnok på denne tid ikke nogen 
sønnesøn, som var i den alder, at han kunde påtage sig et 
sådant hverv og udføre det. Hverken de angelsaksiske eller 

de skandinaviske kilder kender endog noget til en sønne¬ 
søn af en af disse helte. Det fremgår også af 1. 1181—1190, 
at Hrodgårs sønner selv er næppe fuldvoksne; Wealh^éow 
udtaler det ønske, at Hrodulf vil være god imod disse unge 
mennesker, når Hrodgår engang falder fra; derpå sætter 
hun sig ned på den bænk, hvor hendes sønner sidder sam¬ 
men med andre heltes børn (hæleda bearn); til overflod 
tilføjes der giogod ælgædere. Ingen af disse to kan have 
en søn, som kunde komme i betragtning til at sendes til 
et fremmed hof i et overmåde delikat ærende. Om man 
antager, at der måtte ventes, indtil disse forudsatte børn 
af Hrédric og Hrodmund vilde have nået en tilstrækkelig 
alder for at ledsage deres faster til det fremmede hof, vilde 
denne sidste imidlertid være blevet så meget til års, at 
hun derved blev mindre skikket til at være et forsoningens 
pant. Og 1. 2025 siges der udtrykkelig, at hun er ung. 

Frédas banemand hø rer altså til Hrodgårs gene¬ 
ration, og da det er Hrodgår, der må betale bod, er han 
selv skyldig i Frodas død. Det er ikke sikkert, endogså 
lidet sandsynligt, at han selv med egen hånd har dræbt 
sin fjende, ti der er tale om et slag, hvori Froda omkom. 
Det forstår sig, at modpartiets anfører drages til ansvar 
derfor. Men uden tvivl har også Hålga været med i slaget. 
Ti den gamle kriger, som opfordrer Ingeld til at bryde for¬ 
liget, taler om »én af banemændenes søn« (påra banena 
bgre nåthwylces 2053). Der fandtes altså flere baneniænd. 
Dermed kan naturligvis ikke sigtes til nogle tilfældige krigs- 
mænd; der må være ment nogen, som står lige saa højt 
og er lige saa ansvarlig som hovedmanden. Den eneste, som 
der da kan være tale om, er Hålga, da det, som allerede 
anført, er klart, at Heorogår på denne tid var død. 1 ) 

1 Heorogår var ældre end Hrédgår; hans dod var altså en forudsæt¬ 
ning for Hrédgårs regeringstiltrædelse. Måske kan man slutte deraf, 
at han døde før end sin fader Healfdenc. Ti 64 fgg. kan ikke forstås 
anderledes, end at Hrddgår følger lige efter Healfdenc. Hr65går ora- 

Digtet fortæller ikke, hvad der har været anledningen 
til krigen, og heller ikke, om den kamp, hvori Froda faldt, 
var den første. Det er dog i og for sig ikke usandsynligt, at 
allerede Hrddgår havde noget at hævne på Froda. Hvis 
det forholder sig således, vækker skemaet til de senere be¬ 
givenheder den tanke, at det må være faderens død, som 
Hrodgår hævnede. Denne var altså blevet dræbt af Froda. 
Efterretningen er ikke bevaret i det angelsaksiske digt, men 
formodningen bekræftes ved skandinaviske kilder. 

Alligevel er det nødvendigt her at tage en vis reserva¬ 
tion. Hvis vi opfatter de meddelelser, Béowulf indeholder, 
som poesi, lader ovenstående slutning sig vel forsvare; hvis 
vi derimod forstår dem som et referat af historiske be¬ 
givenheder, kan man ikke være forsigtig nok. Ti poesien ud¬ 
vikler sig ofte efter et skema, men historien går sine egne 
veje. Vi ved ikke, hvilket af partierne der har begyndt 
krigen. Det er muligt, at de første voldsgerninger er for¬ 
øvede fra dansk side og at drabet på Fréda betegner fjend¬ 
skabets begyndelse. Men i så fald bliver man nødt til føl¬ 
gende ræsonnement: Poesien tager i længden sit parti, og i 
striden mellem Skjoldungerne og Hadbarderne har den 
taget parti for Skjoldungerne. Til denne partitagen hører, 
at den kaster skylden på modstanderen. Det forstår sig 
altså af sig selv, at den søger en forklaring for drabet på 
Froda i en uret, som denne har tilføjet Skjoldungerne; 
den nærmeste forklaring består da. i, at han har dræbt 
Healfdene. Hvis dette drab ikke er historisk, — hvad vi 
ikke ved, — er det ikke nødvendigt at antage, at den angel¬ 
saksiske poesi allerede havde draget denne slutning; den 
står endnu temmelig upartisk overfor begivenhederne, som 
bare angår den som poetisk — ikke som nationalt — stof. 
Kun af den omstændighed, at den opfatter Hréøgår som 
en fredelig fyrste, kan måske sluttes, at den anså ham for 

taler også Heorogårs død som en hændelse, der ligger meget langt til¬ 
bage i tiden (467). 

en konge, der ikke uden årsag vilde begynde en krig. Men 
så snart den nationale følelse blander sig i forestillingerne, 
bliver det anderledes. Og således forholder det sig i Dan¬ 
mark. Vi har altså ret til at slutte, at når vi i Danmark 
møder en tradition, som forklarer HrtSdgårs fjendskab mod 
Froda ved, at Froda har dræbt Hrodgårs fader, så er denne 
opfattelse af begivenhederne, forsåvidt den ikke er histo¬ 
risk — hvad vi som sagt ikke kan vide — dog den di¬ 
rekte konsekvens af de historiske data, og at den derfor må 
være den ældste udvidelse af traditionen. De skandinaviske 
kilder er enige om, at det er Hadbarderne, ikke Danerne, 
som først har begyndt krigen. Den eneste af Hadbar¬ 
derne, som kan have været den første til at begynde krigen, 
er Froda. Ikke Ingjald; ti Ingjald havde, som Béowulf med¬ 
deler, sin fader at hævne. 

Healfdenes død ved Froda, som vi på grund af disse 
overvejelser må antage som sikker for et meget tidligt sta¬ 
dium i poesiens udvikling, som nogenlunde sandsynlig 
allerede for den angelsaksiske tradition, som mulig for hi¬ 
storiens vedkommende, vil i det følgende blive kaldet første 
akt i Heaåobeardekrigen. Frodas død ved Hroågår og 
Hålga er anden akt. 

Fréawarus ledsagere til Ingelds hof er altså enten to 
sønner af Hrodgår, eller én søn af Hrodgår og en søn af 
Hålga, altså Hrédulf. 1 Af disse to ledsagere omkommer 


1 Om Heoroweard kan der ikke være tale. Det eneste sted, som 
nævner ham, beviser næsten med sikkerhed, at han, ligesom hans fader, 
allerede da Béowulf gæstede Hrédgår, ikke mere var blandt de levende. 
Hans navn forekommer 1. 2161. Hrédgår har givet Béowulf en hilde - 
sceorp, som stammer fra Heorogår. Denne kostbarhed havde for ham 
en så stor værdi, at han ikke engang vilde afstå den til sin son Heo¬ 
roweard, »skønt han elskede ham« (péah hé him hold wcpre 2161). Men 
efter Heorogårs død er klenodiet ikke i hans søns men i Hrddgårs 
besiddelse. Hvis Heoroweard havde levet, vilde han have været den 
naturlige arvtager. 

den ene på denne rejse, og det er i hvert fald en søn af 
Hrodgår, ti Hro5ulf lever endnu senere. Da en efterretning 
om en senere tildragelse (Widsid 45, jfr. nedenfor) lader 
Hrodgår og Hrodulf optræde sammen i en kamp, uden at 
en søn af Hrodgår er tilstede, synes den mest udbredte fore¬ 
stilling om Hrodgårs afkom at have været den, som vi har 
mødt i 1. 2013, at han nemlig kun havde én søn, Hrédric. 
Efterat denne var omkommet ved Ingelds bryllup, havde 
Hrodgår altså ingen søn mere; i de senere kampe er der¬ 
for ved siden af ham kun tale om hans brorsøn. 

Ingelds bryllup bliver altså skuepladsen for en fornyet 
kamp, hvori Headobearderne vinder sejren. Det er tredje 
akt. Dette stykke karakteriseres især ved den berømte op- 
æggelse ved den gamle kriger, som peger på Ingelds faders 
rustning, hvormed fjendens søn brammende viser sig, og 
som formår Ingeld til at bryde freden og bevirker, at fyr¬ 
stens elskov til kvinden »bliver køligere«. 

Fjerde akt kender vi fra Widsid. Her står 1. 47—49: 
sippan hy (d. v. s. Hrodulf and Hrodgår) forwræcon Wicinga 
cynn ayd Ingeldes ord ferbigdan, forhéowan at Heorote 
Headobeardna prym. Altså: Hrodgår og Hrodulf hævner den 
danske kongesøn, der er omkommet ved brylluppet, på 
Ingeld. De tilintetgør Headobeardernes magt. Om de havde 
endnu flere fjendtlige gerninger at hævne end drabet på 
Fréawarus ledsager, derom giver den angelsaksiske poesi 
ingen oplysninger. Men så meget er klart nok, at den her 
omtalte begivenhed følger på tildragelserne ved Ingelds 
bryllup, og tillige, at vi her har at gøre med slutningsakten. 
Det fremgår af, at Ingeld, som var aktiv i tredje akt, om¬ 
kommer her, og at Headobeardernes magt bliver helt til- 
intetgjort. 

Også Béowulf ved besked om disse tildragelser. L. 82 
—85 siges der om hallen Heorot: sele hlifade, héah and 
horngéap; heaåowylma båd, lådan liges. Ne wæs hit lenge 
på g én, pæt sé eeghete ådumswéorum æfler wælniåe woecnan 

scolde. Der opstod altså en strid mellem svigerfader og 
svigersøn (d. e. Hroågår og Ingeld) efter drabet (på Hrod- 
gårs søn), og denne strid udkæmpedes ved Heorot (hvad 
også Widsid ved). Af denne oplysning må man slutte, at 
Headobearderne i begyndelsen har haft fremgang i denne 
sidste episode af krigen; de var trængt frem helt ind i fjen¬ 
dens fæstning. Ti at de skulde have været indbudte, derom 
kan der efter overfaldet og drabet fra tredje akt ikke være 
tale. At hallen ved denne lejlighed gik op i luer, er en 
supplerende beretning i Béowulf, som mangler i Widsid: 

Overskuer vi det hidtil anførte materiale, får vi føl¬ 
gende data: 

1. Genealogi. 

Scyldingas 

Healfdene 

ii i I 

en datter, Heorogår Hr65går Hålga 

gift med | i T ‘ 1 

en Heoroweard Hrédric (Hrodmund) Fréawaru Hrédulf 
Scylfing begge tidlig 

døde 

2. Kampe. 

1. Froda dræber Healfdene (ikke overleveret, men, ifald 
uhistorisk, en nødvendig slutning af 2). Kendt fra skan¬ 
dinaviske kilder. 

2. Hrédgår og Hålga dræber Fréda. 

3. Ingeld dræber en søn af Hrédgår. Opæggelse ved den 
gamle kæmpe. 

4. Hrédgår og Hrédulf dræber Ingeld og udrydder hele 
Headobeardernes magt. 


§ 3 . 

Det er nødvendigt her at gøre et par bemærkninger om 
beskaffenheden af den poesi, som indeholder disse efter- 

retninger, for lettere at forstå dens senere udvikling. Olrik 
lægger eftertryk på dens lyriske karakter, som viser sig 
især i den gamle kæmpes tale til Ingeld. Han tror at finde 
samme karakter i nogle digte hos Saxo, især i Bjarkamål 
og i Ingjaldskvadet, og han gør i denne sammenhæng en 
principiel distinktion imellem dansk og norrøn, især islandsk, 
men dog også norsk digtning. Den første er efter hans mening 
i første linje lyrisk, den sidste dramatisk. Det skal for en 
del have sin grund i medfødte evner hos de forskellige 
folkeslag, for en anden del viser sig deri en kronologisk 
forskel. Den danske poesi med sin lyriske karakter holder 
sig nærmere ved den gamle stil; Eddaens dramatiske kunst 
står på et yngre standpunkt. 

Om denne dobbelte modsætning er der adskilligt at be¬ 
mærke. Modsætningen mellem karakteren i den danske 
og den norrøne digtning beror, forsåvidt den overhovedet 
er rigtig, på en iagttagelse af en senere tids forhold. Men 
det er en mislig sag fra en enkelt periode at slutte til spe¬ 
cielle evner, som skal åbenbare sig på samme måde i en 
anden periode, og derpå at bygge en kritik af kilderne. Den 
karakter, som et lands digtning viser i en bestemt periode, 
er afhængig af mange i de fleste tilfælde ubekendte for¬ 
hold ; en forklaring ved folkekarakteren eller medfødte evner 
er kun en anden måde at udtrykke, at vi ikke ved noget. 
Den engelske poesi var i Béowulfs tid lyrisk og sentimental; 
i Shakespeares dage var den dramatisk. Hvad nu digt¬ 
ningen fra den skandinaviske oldtid angår, ved vi for lidt 
om de forskellige digtes hjemsted til, at vi skulde være i 
stand til at gøre sådanne distinktioner med nogen som helst 
udsigt til at træffe det rigtige, medmindre vi går ud fra 
det, som skulde bevises, at digtene med en lyrisk karakter 
er danske, de øvrige norrøne. Men i Edda, som dog i den 
overleverede form er aldeles norrøn, forekommer stærkt 
lyrisk farvede stykker, f. ex. Helges tilbagekomst fra gra¬ 
ven; på lange monologer er der heller ingen mangel — man 

tænke kun på anden halvdel af SigurdarkviSa skamma. 
Det hele materiale for Olriks karakteristik af den danske 
digtning beror iøvrigt på et modernt abstractum fra Saxos 
rhetoriske latinske hexametre. Et sådant abstractum er 
meget fortjenstfuldt med hensyn til popularisering af den 
gamle poesi, men det bliver dog ved at være en ren hy- 
pothese, der på ingen måde kan bruges som grundlag for 
en undersøgelse af den danske heltedigtnings stil. 

På grund af de almindelige historiske forhold vil man 
være tilbøjelig til at tro, at forskellen i kultur mellem Dan¬ 
mark og Norge i den tid, hvorom der her er tale, ikke 
kan have været synderlig stor. Sproget var det samme, og 
der var en gennemgående politisk berøring. Forsåvidt der 
ved slutningen af denne periode var en forskel, hænger 
den sammen med, at det sydligere liggende land var mere 
udsat for indflydelser sydfra. I begyndelsen medfører det 
et tab på originaliteten; da sagaen opblomstrer på Island, 
optræder i Danmark krøniken, som følger de sydlige na¬ 
boers forbillede. Det er muligt, at poesien og fortællings¬ 
kunsten allerede før har lidt under indflydelsen af alt for 
stærke fremmede kulturstrømninger, men man gør bedst 
i at tale meget forsigtig derom, da der er lidet bevaret og 
intet i sin oprindelige form. Hvad endvidere den krono¬ 
logiske modsætning mellem lyrisk og dramatisk poesi an¬ 
går, må der bemærkes, at den norrøne kunst, såvel Edda- 
poesien som sagaliteraturen, vistnok har et stærkt dramatisk 
element, men alligevel ikke uden videre kan karakteriseres 
som »dramatisk«. Den er i lige grad episk, og — hvad 
der må skelnes derfra — historisk og pseudohistorisk. Sin 
dramatiske karakter viser den i dialogen; her udmærker 
den sig ved en i høj grad individualiserende karakteristik, 
som vel må betegnes som et produkt af en speciel udvik¬ 
ling. Den er også skredet længere frem i sagaerne end i 
Edda, som er ældre. Den episke tendens viser sig i be¬ 
givenhedernes udvikling, den historiske i genealogierne og 

statueringen af det faktiske. Men disse ting er et gammelt 
arvegods, vist ikke yngre end tilbøjeligheden til det lyriske; 
vi finder dem også i de.n angelsaksiske digtning. Og de 
efterretninger, hvormed vi her ovenfor har beskæftiget os, 
indeholder netop de skemata, som danner grundlaget for 
den yngre, bredere episk-dramatiske digtning. Wfdsi'5 er 
et katalog over folk og fyrster; midt imellem en mængde 
navne forekommer på nogle steder korte faktiske oplys¬ 
ninger. De indtager da ikke mere end nogle få linier, men 
alt, hvad der er nødvendigt, findes: stedet, personerne, be¬ 
givenheden. Begyndelsen af Béowulf indeholder i få linjer 
hele Skjoldungernes genealogi. Sådanne steder udgør ske¬ 
lettet, hvoromkring en yngre tids episk-dramatiske digt¬ 
ning har dannet sig. Genealogierne forsvinder af digtene, 
foisåvidt de ikke, som i Hyndluljod, udgør deres hoved¬ 
indhold, men i den prosa, som ledsager digtene eller er 
overleveringens hovedform — som i sagaerne — bliver de 
bevarede. De korte efterretninger i angelsaksiske kilder viser, 
at man havde interesse for enkelte fakta og navne. Det 
er slige meddelelser, som er blevet udgangspunkter for en 
ny sagndannelse. Men det forstår sig, at heller ikke de 
nøgne fakta blev fra slægt til slægt overleverede i ufor¬ 
andret skikkelse. Der opstod varianter, og hvor stoffet består 
af fakta og navne, forbavser det ikke, at varianterne består 
i forandringer af disse fakta og navne, i personernes ind¬ 
byrdes forhold, kort sagt i alt, hvad man kan kalde for¬ 
tællingens skema. Skemaet er det, som konstituerer sagnet; 
overleveringens deling viser sig tydeligst i skemaets for¬ 
andringer. Den ejendommelige farve, pathos, følelsen, frem¬ 
stillingens kunst er meget vægtige ting, men de er de en¬ 
kelte digteres ejendom, de er ikke karakteristiske kende¬ 
mærker for hele grupper. Det er derfor fra forandringerne 
i det tørre skema, man i første linje må slutte til tradi¬ 
tionens udvikling. Det er altså dem, vor undersøgelse i 
første linje går ud på. 

Aarb. f. nord. Oldk. og Hist. 1922. \Q 

Den skandinaviske tradition. 

§4. 

Den skandinaviske tradition af Skjoldungesagnene har 
undergået forandringer af forskellig art. 1 mange kilder op¬ 
træder nye navne. Den af fire akter sammensatte fortæl¬ 
ling, forsåvidt den fra begyndelsen blev opfattet som en 
enhed, er opløst i sine elementer 1 , så at ingen kilde be¬ 
retter alle akters indhold i deres indbyrdes sammenhæng. 
I forskellige kredse udvikler overleveringen sig på forskellig 
måde; varianterne kan afvige så meget fra hinanden, at 
de kun med møje kan genkendes som varianter. I en del 
af overleveringen er de kæmpende slægter sat i et genea¬ 
logisk forhold til hinanden, og derpå er der i nogle kilder 
foregået forskydninger af disse familjerelationer. Det er 
derfor nødvendigt, om man vil have rede på udviklingspro¬ 
cessens forløb, at holde såvel de fire akter som de på 
mange steder med hinanden kontaminerede kilder nøjagtig 
ud fra hinanden. 

Prosakilderne og Qrottas^ngr. 

Første og anden akt. 

§ 5 . 

1. Hrolfssaga kraka er den kilde, som har bevaret 
denne del af traditionen renest. Genealogien stemmer 
med de angelsaksiske kilder; indholdet af anden akt 
ligeledes; første akt har den form, som ved gransk¬ 
ningen af den angelsaksiske tradition viste sig at være 
den oprindeligste, omend muligvis ikke den historiske 
(ovenfor s. 139). 

1 De usammenhængende meddelelser i den angelsaksiske poesi viser 
iøvrigt, at en enhed også tidligere kun bestod i fortællerens og måske 
en del af publikums bevidsthed. Enhver særskilt afdeling kunde be¬ 
rettes for sig. 

Skjoldungernes genealogi ser således ud: 

Halfdan 

Signv Hroarr Helgi 

l 

Hrélfr kraki 

Af Hadbardernes fyrster kender sagaen kun Frodi. 

Stamtavlen er lidt fattigere end i det oldengelske 
digt. Af Halvdans sønner kender sagaen ikke Heorogår. 
Det samme gælder iøvrigt om de andre skandinaviske 
kilder. Hroars søn (resp. sønner) og hans datter mang¬ 
ler. 1 Også Heoroweard spiller ingen rolle i kampen 
med Hadbarderne, og han forekommer ikke i stam¬ 
tavlen. Halvdans datter, hvis navn er tabt i Béowulf, 
hedder Signe, men dette navn er, som det nok vil vise 
sig, ikke oprindeligt. Hendes mand er Sævil jarl. Her 
er en forskel fra den angelsaksiske tradition; Sævil hører 
ikke til Skylfingerne. Denne afvigelse vil senere blive 
omtalt. En nydannelse er det også, at Qenderne Halv¬ 
dan og Frode er bievne til brødre. 

Første og anden akts indhold er: 

1. Frode dræber Halvdan. 

2. Hroar og Helge hævner deres faders død på Frode. 

Fortællingen er udførlig og indeholder mange en¬ 
keltheder, som den angelsaksiske poesi i dens korte 
antydninger ikke kender til. Her opstår da spørgsmålet 
om oprindelsen og den relative alder af disse motiver. 
Se s. 200 fgg. 


2. Arngrims udtog af Skjoldungasaga kender føl¬ 
gende genealogi: 


1 Hroars søn Agnar hører ikke til den gamle tradition, 
ham § 17. 



Se om 

FroM 


Halfdan 


Signy Hroarr Helgi 

I 

Hrolfr kraki 


Ingjaldr 

i I 

Hrærekr Frofli 

Ingjaldsson 1 


Ligesom i Hrolfssaga er Halvdan og hans fjende 
blevet til brødre. For hver enkelt af de to oprindelig 
forskellige familjer er stamtavlen i de to kilder den 
samme, forsåvidt begge skrifter kender den. Men Arn- 
grims tavle er udførligere. Af Hadbardefamilien er ikke 
alene Frode men også Ingeld bekendt, — en overens¬ 
stemmelse med Béowulf. Fremdeles opregner Arngrim 
tre sønner af Ingjald, som Béowulf ikke kender, og som 
heller ikke hører til den gamle tradition. Den ene, 
Frode, bærer navn efter sin farfader; den anden, Hrærek, 
har et navn, som oprindelig tilkommer en søn af Hroar 
(Béowulfs Hréåric). Vi kommer senere tilbage til disse 
to skikkelser. 2 

Foruden kendskabet til Ingjald har Arngrims frem¬ 
stilling det fortrin fremfor Hrolfssaga, at den bevarer 
erindringen om den gamle kæmpe ved Ingjalds hof, 
som oprindelig spiller en rolle i tredje akt (se ovenfor 
s. 141). Men optrinet er forflyttet til et andet tidspunkt. 
Det hænger sammen med en anden forskel mellem de 
to skrifter, til hvilken vi nu går over, og hvor Arngrim 
afviger fra det oprindelige. 

Arngrim — og som det vil vise sig, allerede hans 
kilde, Skjoldungasaga — har nemlig den betydelige fejl, 
at det ikke er Frode, men Ingjald, som er Halvdans 

1 I ovenstående stamtavle er denne person Frode II. For at fore- 
bygge en forveksling med andre personer af samme navn i Saxos og i 
Arngrims fuldstændige stamtavle, hvor denne Frode er den fjerde, an¬ 
tydes han i det følgende stedse som Frode Ingjaldssøn. 

* Den tredje er samme Agnar, som efter Hrélfssaga er Hroarssøn (§17). 

fjende og banemand. Ingjald og hans fader Frode er 
altså flyttet en generation opad, og da fjenderne er 
brødre som i Hrolfssaga, er Ingjalds fader Frode blevet 
til Halvdans fader. 1 Det er en forholdsvis gammel fejl, 
som ved siden af den ældre forestilling også forekom¬ 
mer i en af Saxos kilder (jfr. s. 155). Ifølge denne for¬ 
skydning i genealogien fortæller Arngrim første og anden 
akt med en forandring i navnene. Ingjald i stedet for 
Frode dræber sin broder Halvdan; Halvdans sønner 
Hroar og Helge hævner deres fader på Ingjald. Ingjalds 
død i denne kilde korresponderer altså med Frodes død 
i Hrélfssaga og i Béowulf. Det er aldeles urigtigt at 
stille Ingjalds død hos Arngrim sammen med Ingelds 
død og Heaåobeardernes udryddelse i den angelsaksiske 
poesi, som udgør ikke anden, men fjerde akt. 

Det bliver allerede her fuldstændig klart, at Hrolfs¬ 
saga ikke kan være et dårligt referat af indholdet at 
den Skjoldungasaga, som findes i udtog hos Arngrim. 
Ti på et meget vigtigt punkt, som er afgørende for hele 
overleveringens konstruktion, — fjendskabet mellem 
Halvdan og Frode — står den på et ældre udviklings¬ 
trin end Arngrim. 

Optrinet med den gamle kæmpe, som opægger In¬ 
gjald til at hævne sin fader, hører oprindelig til tredje 
akt. Men da dets omflytning hænger sammen med den 
ovenfor omtalte forskydning i genealogien, vil vi her 
nærmere gå ind derpå. Som man ser af dette forhold, 
var scenen fast knyttet til navnet Ingjald og til hans 
faderhævn. I tredje akt kunde den altså ikke beholde sin 
plads i en tradition, som lader Ingjald omkomme alle¬ 
rede i anden akt. Heller ikke kunde den anbringes i 
første akt. Ti første akt handlede nu om Ingjalds bro¬ 
dermord. Men på sin broder havde Ingjald ikke at 

1 Om årsagen til denne urigtige opfattelse af det genealogiske for¬ 
hold se noten på s. 151. 

hævne nogen fader. Om optrinet skulde bevares, måtte 
det altså flyttes hen til et tidligere tidspunkt, som lå 
forud for første akt. Således blev det fuldstændig taget 
ud af sammenhængen med kampen mellem Skjoldun¬ 
gerne og Hadbarderne; der blev indført en fremmed 
fyrste, som ikke hørte til nogen af de to nu forenede 
slægter, en svensk eller — som i en variant — saksisk 
jarl ved navn Sverting, og denne fik den rolle at være 
Ingjalds faders drabsmand. Da dette drab og hævnen 
derfor falder før striden mellem Halvdan og Ingjald, får 
nu også Halvdan en andel i hævnen. Rækkefølgen og 
fremstillingen i det hele er kommen lidt i ulave, men 
det beror for største delen på endnu yngre forandringer; 
hos Saxo er en bedre form bevaret (s. nedenfor); også 
fordelingen af hævnerens rolle mellem Ingjald og hans 
broder er her endnu ikke tilstede. Arngrim giver følgende 
fremstilling: Ingjald gifter sig med en datter afen svensk 
jarl Sverting (at kvinden tjener til at bøde for et drab, 
er glemt); derpå dræber Sverting og hans sønner Frode. 
Nu får Ingjald bod (som altså ikke består i kvinden) af 
Sverting. Derefter dræber Halvdan Svertings tolv sønner 
(der fortælles ikke, at Sverting selv bliver dræbt, men 
denne negative enkelthed er oprindelig; på samme måde 
bliver der i Béowulf taget hævn på en søn af Hrodgår, 
men ikke på ham selv. Der er dog den forskel, at den 
yngre tradition omtaler tolv sønner af drabsmanden i 
stedet for én), og Ingjald forstøder nu på den gamle 
kæmpes tilskyndelse sin hustru. Vi får også kæmpens 
navn at vide; det er Starkad. Fortællingen stemmer i sine 
hovedtræk med den i Béowulf overleverede; afvigelserne 
er af to slags og falder også kronologisk i to grupper. 
Den ældste gruppe, forflytningen til et andet tidspunkt 
og indførelsen af nye navne, er en følge af forskydningen 
i genealogien; også tolvtallet af Svertings sønner hører 
kronologisk til denne gruppe (det forekommer også hos 


Digitized by Google 


Original from 

UNIVERSITY OF CALIFORNIA 



STUDIER OVER SKJOLDUNGEDIGTNINGEN. 


151 


Saxo); de øvrige afvigelser, d. e. begivenhedernes dårlige 
rækkefølge og Halvdans deltagelse i hævnen (en konse¬ 
kvens, men ikke nogen nødvendig konsekvens af den 
genealogiske forskydning) hører alene Arngrim eller hans 
direkte kilde, Skjoldungasaga, til og korrigeres ved Saxos 
fremstilling. 

3. Også hos Saxo er trods mange forskydninger og gen¬ 
tagelser, som er følger af kompilationen af meget stof, 
første og anden akt bevarede, og den oprindelige form 
er let at genkende. Der er to fortællinger, som kommer 
i betragtning; den ene af dem indeholder en meget for¬ 
vansket reminiscens, den anden giver en udførlig frem¬ 
stilling af begivenhederne, men med forandrede navne. 
Den første Halvdan bliver omtalt i anden bog; han er 
fader til Roe (d. e. Hr6i, Hrolfssagas og Skjoldungasa- 
gas Hrdarr) og Helgo. At der med disse sønner af Halv¬ 
dan menes de bekendte helte, fremgår blandt andet af, 
at der om Helgo fortælles historien med Yrsa. Halvdans 
plads i genealogien stemmer også med den, som vi 
kender fra Béowulf; hans fader er Frotho I, fra hvem 
slægtstavlen stiger over et par navne, som ikke hører 
til traditionen, op til Skioldus. 1 Om Halvdan fortælles 

1 Navnet Frotho er i denne stamtavle ikke oprindeligt, men det er 
dog vist ældre end i Skjoldungasagas genealogi. Skikkelsen stemmer med 
den angelsaksiske Béowulf I, der ligesom Frotho 1 står mellem Scyld og 
Healfdene og oprindelig ligesom Frotho kæmper med dragen. Der kan 
ikke være tvivl om, at Béowulf I ikke er nogen historisk person; det 
er en — som det synes, mytisk — helt, som er optaget i genealogien. 
Hvad han hed i den skandinaviske overlevering, vides ikke, men hvis 
han — hvad der er meget sandsynligt — bar et lidet kendt navn, er 
det let forståeligt, at det er blevet fortrængt af et andet navn, som fore¬ 
kom i familien. Navnet Frode kan da først være kommet ind her, efter 
at Hadbarderne var blevet optaget blandt Skjoldungerne, altså efter 
at Halvdan og Frode, Ingjalds fader, var blevet til brødre. Man kan 
af rækkefølgen Frotho I—Haldanus I ikke slutte, at Ingjalds fader her 
allerede er blevet til Halvdans fader, ti Ingjald nævnes slet ikke her; 

der, at han havde to brødre, af hvilke den ene, Roe, 
låner sit navn fra Halvdans søn, medens den anden 
bærer det helt vilkårlige navn Scatus. Om brodermor¬ 
det er der bevaret en reminiscens, men fortællingen er 
kommet helt ud af sporet; det er her Halvdan, som 
dræber sine to brødre. 1 løvrigt forløber sagen helt uden 
følger; brødrene efterlader ingen sønner til at hævne 
dem. 2 

Vi finder udførligere efterretninger i syvende bog. 
Her omtales der to fyrster, som bærer navnet Halda- 
nus, d. e. Haldanus Haraldi filius og Haldanus Borcari 
filius. Om disse skikkelser har jeg udtalt mig i 22. bind 
af Beitr. z. Gesch. der deutschen Spr. (s. 362 fgg.); af det, 
som der er sagt, er følgende af betydning for nærværende 
undersøgelse. Mellem disse to Haldani er Siklingernes 
slægt optaget; om man fjerner denne, følger de to Hal¬ 
dani umiddelbart på hinanden, og da viser det sig, at 
de på en måde kan opfattes som én, men at denne ene 
Haldanus er sammensat af elementer af tre relativ op¬ 
rindelige skikkelser. Disse tre er: 1) En fyrste fra Skåne, 
Halvdan (snjalle), hvis søn tvarr vi'Sfadmi efter Ynglinga- 
saga c. 41 erobrede Danmark; Faderen til denne Halv¬ 
dan hed efter Arngrims Compendium Harald (se Olrik, 


han er hos Saxo en søn af en anden Frotho. Snarere må man antage, 
at den omstændighed, at Halvdans fader havde fået navnet Frode, er 
blevet anledning til, at den tradition, som vi kender fra Skjoldunga- 
saga. har gjort 1 ngjalds fader Frode til Halvdans fader. Den har iden¬ 
tificeret den til en Skjoldung bievne Hadbardefyrste (Halvdans broder) 
med Halvdans fader, som i en gren af overleveringen bar samme navn. 

1 At Halvdan dræber sin broder, fortæller også Lejrekrøniken. Her 
er bare tale om én broder, og det er Frothi. Forsåvidt er fremstillin¬ 
gen oprindeligere end hos Saxo. De to brødre er sønner af Skjold. 

* Det er uforståeligt, hvorledes Olrik (I. 167) i denne meddelelse, 
som har tabt enhver som helst sammenhæng, kan se den ægte over¬ 
levering og deraf slutte, at Halvdan oprindelig skulde være Frodes bane¬ 
mand. Når han da yderligere antager, at det samme er Béowulfs op¬ 
fattelse, tager han, som ovenfor (,s. 137) godtgjort, aldeles fejl. 


Digitized by Google 


Original from 

UNIVERSITY OF CALIFORNIA 



STUDIER OVER SKJOLDUNGEDIGTNINGEN. 153 

Aarbøger 1894, s. 121). Hos Saxo er de enkelte træk, 
som hører til denne Halvdan, således fordelte over hans 
to Haldani, at den første har Harald til fader, medens 
den anden (Borcari filius) er fader til Danmarks erobrer 
(i denne rolle optræder dog ikke Ivarr vfdfadmi, men 
hans dattersøn 1 Harald hildetand, — en afvigelse, som 
her ikke behøver at beskæftige os). 2) En Halvdan, søn 
af Frode den fredsomme (Saxos Frotho III), der efter 
Yngls. c. 25 erobrer Sverige. 3) Den Halvdan, som spil¬ 
ler en rolle i kampen mellem Skjoldunger og Hadbar¬ 
der, og som i Hrolfss. kr. er en broder til Frode. Hos 
Saxo bliver historien om broderdrabet og dets følger 
meddelt i forbindelse med denne Halvdan. Men ind¬ 
skydningen i kongerækken af personer, som ikke hører 
hid, har fremkaldt forskydninger, som vi må korrigere 
for at se, hvad der stod i Saxos kilde. Da Saxo lader 
Haldanus’ fader være en Haraldus, som hører til en 
anden Haldanus, er Halvdan blevet skudt en generation 
ned, og som følge deraf er nu ikke Haldanus, men hans 
fader Haraldus Frothos broder. Det har igen til følge, 
da det fremdeles er Frotho, som dræber sin broder, at 
denne broder, som bliver dræbt, nu hedder Haraldus. 
Naturligvis tilkommer hævnen da heller ikke Haldanus’ 
sønner men Haraldus’ sønner, altså Haldanus selv og 
en broder, som får sit navn efter faderen Haraldus. 
Delte par Haldanus-Haraldus svarer således til det op¬ 
rindelige par Helge-Hroar. 2 Der kan ikke være nogen 
som helst tvivl om, at den historie, som berettes om 
Haldanus og Haraldus, er den samme, som andre kil¬ 
der fortæller om Helge og Hroar; derom vidner enkelt¬ 
hederne med sikkerhed. Haldanus og Haraldus skjuler 

1 Se Spgubrot (Fas I, 363 fgg.). Harald hildetand er en søn af ivars 
datter Audr. Saxo udelader ivarr. 

2 Rollerne er således fordelte, at Haldanus nærmest svarer til Helge, 
Haraldus II til Hroar. Det fremgår af fortsættelsen (jfr. s. 160). 

sig; de får hjælp af Regno (d. e. Regin, Helges og Hroars 
hjælper), og de indebrænder Frode. Navnet Frode er 
det faste punkt i fortællingens disposition; til dette navn 
knytter sig rollen som brodermorder; de øvrige navne 
har rettet sig efter den nye genealogiske sammenhæng, 
som beror på overvejelser, der ikke har noget med for¬ 
tællingens indhold at gøre. 

Denne brodermorder Frotho er hos Saxo Frotho V, 
men her svarer han til Frode i Hrélfssaga og i Béo- 
wulf. Om man indsætter i Saxos genealogi Haldanus 
for Haraldus og Helge og Hroar for Haldanus og Ha- 
raldus II, viser det sig, at Saxo har brugt en kilde, som 
deri stemmer overens med Hrolfssaga imod Arngrim, 
at det er Frode, ikke Ingjald, der ombringer sin bro¬ 
der Halvdan. 1 

Alligevel er heller ikke Frothos genealogi i orden. 
Om man undersøger den nøjagtig, vil man se, at Saxo, 
endskønt han ved, at Frode er Halvdans banemand, 
dog har tænkt på en anden Frode end den, som Béo- 
wulf og Hrolfssaga kender, nemlig på Skjoldungasagas 
Frode Ingjaldssøn. Ti Saxos Frotho V, som dræber sin 
broder, er ikke Ingellus’ fader, men hans sønnesøn. 
Imellem Ingellus og Frotho V er der optaget en Olavus, 
som ikke hører hid. Saxo kender vel Hrolfssagas Frode, 
men han er hos ham Frotho IV, Fridleivus’ søn. 2 Denne 
er Ingellus’ fader. Således opstår der hos Saxo føl¬ 
gende stamtavle: 


1 Det må bemærkes, at Saxo har de samme forskydninger som her 
i sin fremstilling af tredje og fjerde akt (jfr. s. 159 fg.). Det viser, at 
forandringerne ikke er opståede ved skødesløshed, men er anbragte med 
overlæg på grund af genealogiske beregninger. 

2 Dette bestyrkes ved Grottesangen, som ligeledes kalder den Frode, 
på hvem Halvdans død bliver hævnet, er søn af Fridlev; se nedenfor s. 157. 

Frotho IV 
Ingellus 
(Olavus) 

- ] 

(Haraldus I) Frotho V 

Haldanus (Haraldus II) 

De navne, som står i parentes, hører ikke til tradi¬ 
tionen. 1 Når man fjærner dem, får man: 

Frotho IV 
Ingellus 

Haldanus Frotho V 

Man ser heraf, at Saxo eller hans direkte kilde for¬ 
uden Hrolfssagas genealogi også har kendt den samme, 
som Skjoldungasaga meddeler. Ti hele Frotho den fem¬ 
tes (Ingjaldssøns) skikkelse har sin oprindelse i den 
genealogiske forskydning, som er karakteristisk for 
Skjoldungasaga. 

Hos Saxo foreligger der altså på dette sted en kom¬ 
bination. Af de to genealogier: 

1 . 


x 


i i 

Halvdan Frode 


Hroar Helge Ingjald 


1 Rækkefølgen Fridleiv-Frode-Ingjald-Olav kender de fleste krøniker, 
blandt dem også Lejrekrøniken og Svend Ågesøn. Olav er altså næppe 
først blevet optaget af Saxo. 

2 . 

Frode (IV) 


Halvdan 


Ingjald 


i 

Hroar Helge Frode (V) Ingjaldssøn 


er der opstået en forbindelse, hvori Frode og Halvdan 
er brødre efter 1, men Ingjald har en søn Frode og 
Halvdan stammer fra den ældre Frode efter 2. løvrigt 
er ved indskydning af Olavus og de to Haraldi for¬ 
virringen ført til det yderste. 

Hrélfssaga har altså bevaret den gamle fortælling 
bedre end både Arngrim og Saxo. Ikke en eneste for¬ 
skydning har fundet sted, fjenderne er de samme som 
i det angelsaksiske epos; kun er Halvdan og hans fjende 
blevet til brødre ligesom i de to andre kilder. Skjold- 
ungasaga og Saxo opviser begge to store forandringer, 
men da afvigelserne fra det oprindelige i de to skrifter 
ikke er de samme, kan disse benyttes til at korrigere 
hinanden; fremstillingen i hver af dem viser tilbage til 
en kilde, som var fri for den andens fejl, og som stem¬ 
mede i det væsentlige overens med Hrolfssaga. 

Saxo kender også historien om Ingjalds kamp med 
Svertings sønner. Den er i overensstemmelse med hans 
genealogi knyttet til Frotho den fjerdes død. Denne 
fortælling har samme oprindelse som den, der findes 
i Skjoldungasaga, og den stadfæster, at forfatteren ved 
siden af en anden hovedkilde også har benyttet en kilde, 
som stod denne saga nær. Hos Saxo er Sverting i mod¬ 
sætning til Skjolds., hvor han regerer i Sverige, en 
fyrste over Sakserne; begge lokaliseringer er vilkårlige, 
løvrigt er, som allerede bemærket (s. 151), Saxos frem¬ 
stilling på flere punkter rigtigere end Skjoldungasagas. 
Ingellus udfører hævnen alene, ikke med hjælp af en 
brodér. Angrebet på Svertings sønner sker ved et gæste- 

bud ligesom i Béowulf angrebet på Hroågårs søn. Også 
det gamle træk, at hensigten med at bortgifte Svertings 
datter til Ingjald er at fremkalde en forsoning, er be¬ 
varet. Den gamle kæmpe hedder Starcatherus som i 
Skjoldungasaga. En afvigelse både fra Skjolds, og fra det 
oprindelige er, at også Sverting selv omkommer ved 
angrebet på Frotho. Anledningen til denne nydannelse 
er øjensynlig, at det måtte synes underligt, at Sverting 
skulde slippe fra det, når hans sønner målte bøde med 
livet for hans gerning. 1 

Saxos kilde til denne fortælling er altså nær beslæg¬ 
tet med Skjolds, i den overleverede skikkelse; den var 
i flere henseender bedre, men indeholdt også en enkelt 
selvstændig afvigelse. 

4. I denne sammenhæng må også Grottaspngr nævnes, 
fordi dens fremstilling står nærmest ved prosakildernes. 
Str. 22 siges der: mun Yrsa sonr vid Halfdana hefna 
Froda. Ordene vid Halfdana indeholder en fejl, som 
Bugge har rettet ved en indlysende, lille emendation til 
vigs Halfdanar. Også om man ikke godkender denne 
forbedring og hellere med E. Kock (Arkiv 37, 135) læser 
vid Halfdane (med halv-danskeren), — hvorved dog den 
uundværlige genitiv går tabt, — står der i versene, at 
der vil tages hævn på Frode; efter den læsemåde, som 
har den største sandsynlighed for sig, står der også, 
at det sker for drabet på Halvdan. Forestillingen er 
altså på dette vigtige punkt den samme som i Hrélfs- 
saga, i kilden til Saxos syvende bog, og forsåvidt som 
efterretningerne går, i Béowulf. Str. 1 meddeler, at denne 
Frode er Fridlevs søn, altså Saxos Frotho IV, Ingellus’ 
fader. Det er et nyt bevis for, at Saxo ved en urigtig 
kombination gør Frotho V, Ingjalds søn (hos ham In- 

1 En forvansket reminiscens om Svertings historie findes hos Svend 

Ågesøn; Frothi bliver dræbt a Swærtlyngi filiis. 

gellus’ sønnesøn), til brodermorderen, og er altså en ny 
bekræftelse på den fremstilling af forholdene, somHrolfs- 
saga giver. 

På den anden side er det en selvstændig afvigelse 
i Grottaspngr, at Hrolf krake nævnes som hævneren. 
Det beror på en sammenblanding i digtet af anden og 
fjerde akt. Grottaspngr står deri ganske ene; alle andre 
kilder holder disse begivenheder ud fra hinanden. 

Tredje og fjerde akt. 

§ 6 . 

Tredje akt lyder i den angelsaksiske tradition: Ingeld, 
Frédas søn, hævner, efter at han er blevet opægget af en 
gammel kæmpe, sin fader på en søn af HroQgår, som led¬ 
sager bruden til hans hjem, og han forskyder kvinden 
(»elskoven til kvinden bliver køligere«). Vi møder i de 
skandinaviske prosakilder tydelige minder om denne hi¬ 
storie. 

1. Arngrfmr. Opæggelsen ved den gamle kæmpe og kvin¬ 
dens forskydelse er, som vi har set, flyttet til et andet 
tidspunkt og en anden sammenhæng. Der bliver da kun 
tilbage, at en søn af den af Hroar og Helge dræbte fyr¬ 
ste — altså efter Arngrims fremstilling af Ingjald — 
tager hævn for drabet på faderen. En videre forandring 
består i, at det ikke er en søn af Hroar, men Hroar 
selv, som hævnen går ud over. Denne nydannelse går, 
som vi vil se, gennem alle prosakilder (jfr. s. 161). Yngre 
er den fremstilling, at ikke én, men to sønner af In¬ 
gjald udfører hævnen; Arngrim står deri alene. Da 
andre kilder nævner enten Frode eller Hrørek (Hrok), 
er den naturligste opfattelse af forholdet, at Arngrims 
fremstilling beror på en kombination. Oprindelsen til 
navnet Frode er klar; det er lånt fra farfaderen. Da 
Saxo, der ved siden af andre kilder netop for genealo¬ 
gien af Ingjalds familje også har brugt en kilde, som er 

nær beslægtet med Skjoldungasaga, her kender navnet 
Frotho,. ligger den slutning nær, at Frode er Skjold- 
ungasagas oprindelige navn for Ingjalds søn. Navnet 
Hrørek må da være lånt fra en variant. Dette navn 
medfører endnu flere vanskeligheder, som vi senere skal 
omtale. 

2. Hrolfssaga kraka fortæller, at Hrok, en søn af Sævil 
jarl og Hroars søster Signe, får ufred med sin onkel 
Hroar og overfalder og dræber ham. Navnet Hrokr 
(af *Hrddrikr) er en anden form af Hrærekr, og da Hroks 
rolle som Hroars banemand også stemmer overens med 
den, som tildeles Ingjalds søn, er det uden videre klart, 
at vi her har at gøre med en variant af den samme 
fortælling, som står i Skjoldungasaga. Men en betydelig 
forskel er det, at Hrok ikke er en søn af Ingjald, og 
at det altså er glemt, at drabet på Hroar er en hævn 
for Ingjalds død. Forsåvidt afviger Hrolfssaga her stær¬ 
kere fra det oprindelige sagn end Arngrim. 

Denne beretning kan ikke være den naturlige fort¬ 
sættelse af første og anden akt i den form, der med¬ 
deles i Hrolfssaga. At Hrok dræber Hroar, hænger, 
som vi har set, sammen med, at Skjoldungasaga kal¬ 
der Hrørek Ingjalds søn. I Hrolfssaga derimod har 
Hroar og Helge ikke dræbt Ingjald, men Frode; den 
naturlige hævner vilde altså være en søn af Frode. 
Episoden må altså stamme fra en anden kilde end før¬ 
ste og anden akt. Navnet Hrok tyder på et forholdsvis 
nært slægtskab med Skjoldungasaga. (Det nærmere 
nedenfor s. 191 fgg ). 

3. Saxo kender historien i to former. Den ene, som står 
i syvende bog, lyder: Den svenske konge Ericus dræber 
Haraldus, Haldanus’ broder. Da Haraldus og Halda- 
nus indtager Hroars og Helges plads, siges der, at Ericus 
dræber Hroar. Endvidere får vi den oplysning, at Ericus 
er en søn af Haldanus’ »onkel« Frotho. Han svarer 

således til Ingeld i Béowulf. Altså betyder efterretnin¬ 
gen, at Ingjald hævner sin fader på Hroar. Den tra¬ 
dition, som ligger til grund for fortællingen, er oprin¬ 
deligere end Arngrims; det er endnu Ingjald, ikke hans 
søn, der optræder som Hroars fjende. 

Den anden form står hos Saxo i anden bog. Den 
lyder: Den svenske konge Hothbrodus dræber Helgos 
broder Roe. Det er let at se, at det er en nær beslægtet va¬ 
riant af den ovenfor omtalte form. Hothbrodus er samme 
person, som i Helgedigtene hedder Hpdbroddr. At Hp5- 
broddr betyder Headobeardernes konge, har på samme 
tid Bugge i Helgedigtene og jeg i Beitr. z. Gesch. der deut- 
schen Spr. (22, 377) påvist. Nedenfor skal vi anføre nær¬ 
mere beviser for, at Hpåbroddr er en bestemt Heado- 
beard, nemlig ingen anden end Ingjald. Saxos beretning, 
at Hothbrodus dræber Roe, betyder altså nøjagtig det 
samme, som at Ericus dræber Haraldus, nemlig at In¬ 
gjald hævner sin fader på Hroar. De to efterretninger 
adskiller sig på samme måde fra Arngrim. Med Arn- 
grim — og med Hrolfssaga — har de dog det tilfælles, 
at det ikke er en søn af Hroar, men Hroar selv, som 
omkommer ved denne lejlighed. Hroars død i krigen 
med Hadbarderne, en afvigelse fra den angélsaksiske 
tradition, er altså et konstituerende træk i prosakilderne, 
hvorved disse danner en gruppe for sig. 1 

1 Anledningen til, at den tradition, som ligger til grund for prosa¬ 
kilderne, satte et drab på Hroar i stedet for drabet på hans søn, må 
være af samme art som den, der bevirkede, at hos Saxo Sverting om¬ 
kommer i kampen med Frode; man forstod ikke, hvorfor drabsman¬ 
dens kulde gå fri, medens hans søn blev ramt af hævnen. Overleve¬ 
ringen må have passeret et mellemtrin. Hvis i prosafortællingernes 
fælles kilde Hroar uden videre var sat i sin søns sted, vilde drabet på 
sønnen være glemt. Det forholder sig dog ikke således, ti motivet er, 
som s. 148 er blevet påvist, senere overført til en anden del af tradi¬ 
tionen og bevaret i historien om Sverting og hans sønner. Der må 
altså skelnes mellem to trin i traditionens udvikling. I den fælles 
kilde for den prosaiske overlevering blev en meddelelse om Hroars død 

9 

Fjerde akt lyder i den angelsaksiske poesi: Hrodgår og 
Hrodulf dræber Ingeld og udrydder Headobeardernes slægt. 

Den betydeligste forandring i de skandinaviske prosakil¬ 
der hænger direkte sammen med det foregående. Da Hroar 

- - » • 

ifølge de ovenfor omtalte nydannelser er omkommet i tredje 
akt, kan han ikke længer optræde som hævner i fjerde akt. 
Han tager altså ikke del i handlingen. Og i Hrolfs sted op¬ 
træder hans fader Helge. Denne sidste forandring er ikke 
indskrænket til prosakilderne; den hører da til et ældre 
stadium i traditionens udvikling. Den vil blive undersøgt i 
forbindelse med Helgedigtene. 

I Arngrims korte udtog mangler denne akt. I Hrolfs- 
saga tager Helge hævn på Hrok; dog dræber han ham 
ikke, men han lemlæster ham. Hos Saxo hævner Haldanus 
sin broder på Ericus, og Helgo hævner sin broder på 
Hothbrodus. At hele fjendens slægt udryddes, har prosa¬ 
kilderne glemt. I det hele er fremstillingen af tredje og 
fjerde akt meget mere forenklet end af første og anden akt. 
Hvor der meddeles enkeltheder, som i Hrolfssaga om an¬ 
ledningen til uenigheden mellem Hroar og Hrok, beror det 
på yngre sagndannelse. 

Grottaspngr indtager en meget fremragende plads som 
den eneste kilde, der i denne sammenhæng nævner Hrolf 
krake, og det i overensstemmelse med Widsid. Helge er 
altså ikke trådt i sin søns sted. Men Hroars navn nævnes 
ikke. — Om sammenblandingen i denne kilde af anden 
og fjerde akt, hvorved Hrolf kommer til at hævne sig på 
Frode i stedet for på Ingjald, er det nødvendige allerede 
anført (ovenfor s. 158). 


tilføjet ved siden af fortællingen om hans søns død. Derpå blev i den 

gren, hvortil Skjoldungasaga hører, sønnens død flyttet af de s. 149 fg. 

» ■ m 

omtalte årsager. 1 den gren derimod, som vi kender fra Hrélfssaga, 
gik motivet om sønnens død tabt. I begge grene blev Hroars død be¬ 
varet som det egentlige indhold af tredje akt. 

Aarb. f. nord. Oldk. og Hist. 1922. 11 

Helgedigtene. 

§ 7. 

Helgedigtene indeholder meget betydelige minder om 
alle fire akter i dramaet. I modsætning til prosakilderne 
giver de de udførligste oplysninger om fjerde akt. 

Første og anden akt har jeg omtalt Beitråge 22, 370 
fgg.; resultaterne er med nogle tilføjelser og forbedringer 
optagne i kommentaren til min Eddaudgave. Til begiven¬ 
hederne i denne del af traditionen sigter den første strofe 
i andet digt. Der består fjendskab mellem den unge Helge 
og kong Hunding. Helge møder på et spejdertog en hyrde 
og siger til ham: 


>Segdu Hemingi, 
at Helgi man, 
huern i brynjn 
bragnar feldu; 


ér ulf grån 
inni hofdud, 
på er hamal hugdi 
Hundingr konungr.t 


Hunding har altså dræbt en person, der står i et nært 
forhold til Helge. At det er hans fader, fremgår ved siden 
af den omstændighed, at kampen, med Hunding er Helges 
første heltedåd, af den tydelige sammenhæng af strofens 
anden halvdel med fortællingen i Hrolfssaga om Helges 
hævn for faderen. Ligesom Helge og hans broder her an¬ 
tager dyrenavne, Hoppr og Ho, således bliver i Helgedigtet 
helten anset for en »hammel« (d. e. en bede, et ufarligt 
dyr); men fjenden tog fejl; han var en ulv (med en hen¬ 
tydning til navnet Ylfingar). »Hemingr« minder om nav¬ 
net »Hamr«, som Helge bærer i Hrolfssaga. Om dette 
navn må der siges, at det enten på dette sted (1. 1) er en 
fejl for »Hundingr«, eller at det her er overført fra Helge 
på en person, der hører til det modsatte parti. 1 Det er 
klart, at Helge har været inde i fjendens bolig, og at denne 
ikke har taget ham til fange, fordi man holdt ham for 


1 Dette fald er af samme art som overgangen af navnet Hrørek til 
modstanderens parti (s. 191 fgg.). 

uskadelig, ligesom brødrene i Hrolfssaga (s. 13) opholder 
sig i Frodes bolig, og kongen, da han genkender dem og 
de derpå løber bort, ikke vil lade dem forfølge, fordi han 
tror, at de vil være glade ved at være sluppet derfra, »ok 
munu nu fyrst leita at forda sért. Hunding er altså et navn 
for Frode, øjensynlig et skældsord, »hundehvalp«, som ved 
tilslutning til et allerede før bestående navn (den ags. poesi 
kender Hundingas) er blevet til et almindeligt nornen pro¬ 
prium. Navnet på Helges fader forekommer ikke i strofen; 
vi ved da ikke, om han for digteren endnu hed Halv¬ 
dan. Prosaens beretning, at Helge er en søn af Sigmund, 
som endnu tænkes som levende, har naturligvis ingen som 
helst autoritet (jfr. nedenfor). Strofen udmaler en situation 
imellem første akt (Halvdans død) og anden akt (Frodes 
død). At den, skønt den havde tabt sin oprindelige sam¬ 
menhæng, endnu blev godt forstået, fremgår af, at den 
senere, sandsynligvis først da den blev nedskrevet eller 
endnu senere, har attraheret str. 2—4, som slet ikke hand¬ 
ler om Helge, men stammer fra et digt om Hagbard (se 
•Commentar til »Die Edda« s. 157). Alene den overensstem¬ 
melse i situationen, at begge helte skjuler sig for en fjende, 
«r årsag til denne fejltagelse. For at lade de ny optagne 
strofer passe bedre, har man da digtet et par linjer til, 
hvori der fortælles noget om Helge. 

At Helge derpå dræber Hunding, slår såvel i første som 
i andet kvad. II indeholder først en meddelelse derom i 
den — yngre — prosa; derpå beretter Helge tildragelsen 
til Sigrun (str. 8—11). Str. 10 nævner navnet Hunding, og 
str. 11 siger Helge, at han har hævnet en frænde (sefi). 
Disse strofer står på et betydelig yngre trin end str. 1, og 
de er også digtet meget senere. De ved allerede, at Sigmund, 
som endnu lever, er Helges fader; benævnelsen sefi er 
måske med vilje uklar, men faderen kan her ikke være 
ment. Stroferne er, som det fremgår af alt dette, yngre end 
forbindelsen af Helgesagnet med Sigmundsagnet. Denne 

li* 

forbindelse er årsag til, at der ikke er bevaret mere af de 
strofer, som handlede om Helges hævn for faderen, end 
den ene, som ikke var så fuldkommen gennemsigtig, at 
den derved blev umulig i sammenhæng med de nye op¬ 
fattelser, som har fået et udtryk i Helgekvadet. Det er altså 
intet under, at udførligere meddelelser om disse begiven¬ 
heder kun forekommer i kilder, som ikke har knyttet Helge 
til Sigmund. 1 

Det første kvad om Helge indeholder ligeledes kampen 
med Hunding. Nye synspunkter åbner det ikke. 

Af tredje og fjerde akt indeholder kvadene to former, 
hvori navnene er forskellige, og digterne har da også op¬ 
fattet de to former som meddelelser om forskellige begi¬ 
venheder og stillet dem i en kronologisk rækkefølge. Første 
kvad forbinder de to former, andet kvad kender kun en af 
dem. Af begge former meddeles i grunden kun fjerde akt; 
reminiscenserne om tredje akt, forsåvidt de existerer, er 
ineget svage. 

Den første form står i første kvad str. 11—14. Her med- 
deles der, at Helge besejrer Hundings sønner. Da Hun¬ 
ding er et andet navn på Frode, svarer Hundings sønner 
til Ingjald. Helge dræber dem alle ved Logafjpll og Ara¬ 
steinn, og farit hafdi hann allri ætt geirmimis (14,7—8). 
Det stemmer overens med oplysningen i Widsid, at Hro<5- 
går og Hrodulf tilintetgør hele Headobeardernes magt. Ved 
denne vigtige enkelthed overgår kvadets fremstilling prosa¬ 
kildernes. Derimod stemmer den overens med prosakil¬ 
derne i, at den sætter Helge i hans søns sted. 

Tredje akt kender denne form af fortællingen ikke til. 

1 Det må her bemærkes, at også Saxo ved. at Helge dræber Hun¬ 
ding Her er det tydelig udtalt, at Hundings banemand er Halvdans søn. 
Da Saxo ikke kender Halvdans død i denne sammenhæng, ved han 
heller ikke, at Hunding har dræbt Helges fader. Men også hos ham 
er kampen med Hunding Helges første bedrift, og denne begivenhed 
falder altså i tiden forud for kampen med Hpfibroddr. 

Den måtte bestå i en voldsgerning, hvorved Hundings søn¬ 
ner hævnede deres fader. Der fortælles alene, at de ønsker 

* 

at hævne ham (11,5—8); den korte meddelelse ved intet 
af, at de har en foreløbig fremgang. Det hele stykke er 
bygget på en reminiscens; digteren vidste kun, at Helge 
udryddede Hundings slægt. Det er da heller ikke sand¬ 
synligt, at navnene på Hundings sønner skulde bero på 
nogen gammel tradition; de tjener kun til at illustrere slæg¬ 
tens betydning og magt. De har altså en ganske anden 
oprindelse end navnene på Ingjalds sønner hos Arngrim. 

Den anden form af fjerde akt findes i begge Helgekvad. 
Andet kvad er her den betydeligste kilde; første kvad ud¬ 
fører situationerne fra andet kvad. Det er kampen mel¬ 
lem Helge og Hodbrodd. 

At denne kamp er en episode i den lange krig mellem 
Daner og Hadbarder, fremgår allerede af navnet Hpdbroddr 
(jfr. s. 160). Men det kan også bevises, at det er slutnings- 
•episoden, at altså Hpdbroddr er et andet navn for Ingjald, 
og at kampen derfor svarer til beretningen i Widsfd. Til 
denne nødvendige slutning fører følgende overvejelser: 

1. I Helges historie er kampen med Hodbrodd Helges sid- 

4 

ste sejr, hans anden store kamp. Kampen med Hun- 
ding for at hævne faderen åbner rækken af hans be¬ 
drifter; kampen med Hodbrodd slutter den. Der står 
da kun tilbage, at turen kommer til Helge selv til at 
blive offer for en hævn. Hvad andet kvad meddeler 
derom, beror på en i forhold til det foregående ny sagn¬ 
dannelse; han bliver dræbt af en søn af Hogne, som 

# 

hævner sin fader. Hogne, der er forbundet med Hod¬ 
brodd, stammer fra et andet sagn (se nedenfor); fortæl¬ 
lingen om Helges død, således som den meddeles her, 
er yngre end forbindelsen af Helgesagnet med Hilde- 
sagnet. Hadbardkampene slutter med slaget ved Freka- 
steinn. 

2. I kampen ved Frekasteinn, hvori Helge besejrer Hod- 
brodd, er denne sidste ledsaget af Starkad. Også denne 
helt falder i kampen. Starkad er, som vi allerede har 
set, den samme helt, som hos Saxo og hos Arngrim 
opægger Ingjald til at hævne sin fader, og denne er 
igen identisk med den gamle kæmpe, som har samme 
rolle i Béowulf. Starkads tilstedeværelse i Hodbrodds 
følge viser altså, at vi har at gøre med Ingjald. Op- 
æggelsen ved Starkad er ikke bevaret, og det er ganske 
naturligt, da kampen mellem Helge og Hodbrodd har 
fået en ganske ny anledning; desuden hører opæggel- 
sen ikke til fjerde, men til tredje akt, hvorom kvadet 
kun har svage reminiscenser (se nedenfor). Men det, at 
Starkad optræder i denne sammenhæng, viser dog, at 
kvadet er frit for den forflyttelse af Starkadscenen til 
et tidspunkt, der ligger forud for første akt, hvilken for¬ 
flyttelse har sin grund i genealogiske forskydninger, 
som er karakteristiske for Arngrims kilde, men ikke 
engang gælder for alle prosakilder. Starkad indtager i 
Helgekvadet sin gamle plads i Ingjalds følge i kampen 
mod Skjoldungerne. 

3. Hodbrodd er en søn af Granmar. Bugge har (Helged. 
s. 156) gjort opmærksom på, at Granmar betyder »den 
gamle konge«, og udtalt den formodning, at dette navn 
skulde være en oversættelse af ags. Froda (da frod på 
angelsaksisk betyder »gammel«). Endskønt denne for¬ 
modning hænger sammen med Bugges lidt dristige an¬ 
tagelse, at Helgedigtene skulde være opstået på de brit- 
tiske øer, kan man dog vanskelig vise den fuldstændig 
tilbage. Det er slet ikke umuligt, at en digter har haft 
betydningen »gammel« for »frod« in mente, uden at 
han just derfor må have lånt navnet, der var meget 
bekendt i Danmark, fra en angelsaksisk kilde. Gran¬ 
mar er da et poetisk synonym til Frode, ligesom f. ex. 
ags. Ealhhild og on. Foglhildr er poetiske synonymer 

til Svanhildr (se Boer, Die Sagen von Ermanarich u. 
Dietrich von Bern s. 15 fg. og kommentar til »Die Edda« 
s. 335). Hvis nu Granmarr er= Frode, så er Granmars 
søn Hodbrodd = Ingjald. 

I slaget ved Frekasteinn omkommer alle Granmars søn¬ 
ner. Helge udrydder slægten fuldstændig (str. 19: lid in 
er ævi Granmars sona). Det stemmer overens med ud¬ 
ryddelsen af HeaOobearderne ved Heorot og af Hun- 
dings æt i første Helgekvad. De to grupper: Hunding 
og hans sønner og Granmar og hans sønner er fuld¬ 
stændig parallele; poesien skelner kun mellem dem, 
fordi navnene Hunding og Granmar er forskellige. Men 
begge navne er yngre poetiske benævnelser for samme 
person. 

Om tredje akt giver digtene kun sparsomme oplys¬ 
ninger. Dog mangler de ikke ganske. I skændetalen i 
andet kvad siger Sinfjotle til Gudmund, at Helge har gjort 
sig til herre over fjendens arvegods (str. 25,5—8: hann 
hefir edli ættar pinnar, arf Fjorsunga, und sik prungit). Det 
er sket før det afgørende slag, som på den tid, da denne 
samtale føres, endnu er forestående. Krigen har altså al¬ 
lerede varet en tid. Lidt mere får man at vide af str. 29 
(første kvad str. 46): Granmars sønner har vist å Moins- 
heimum (således første k\\, a. m. r. andet kv.), at de har 
mod til at kæmpe. Måske sigter det til en større eller 
mindre sejr ved en tidligere lejlighed. En større betydning 
tilkommer to steder i første kvad, som nævner navne. 
Str. 20 kaldes Hodbrodd Jsungs bani; str. 55 (acc.) jofur 
pann er olli Ægis dauda. Han har altså forvoldt Isungs 
og Ægirs død. Det fremgår af sammenhængen, at disse 
personer står i et nært forhold .til Helge. løvrigt kan 
man ikke se af navnene, hvem der er ment. Bugge 
har i dem set repræsentanter for Isefjorden og Ejderen. 
Det er ikke ganske umuligt, men lader sig næppe be¬ 
vise. Enten man dog nu antager, at det er rigtig eller 

ikke, er Isung og Ægir næppe blotte abstraktioner; i det 
højeste er det, også efter Bugges opfattelse, poetiske be¬ 
nævnelser, hvorunder der er skjult virkelige personer; 
begge steder angives der som Hodbrodds hovedbedrift, 
hvorfor man kan frygte ham eller må hade ham, at han 
er drabsmand til Isung resp. Ægir. Spørger vi nu, hvem 
der kan være ment med Isung resp. Ægir, kan alene 
de andre kilder, som beretter mere om de forangående 
begivenheder, give et svar. Vi møder da to forskellige 
svar. De oldnordiske prosakilder og Saxo fortæller, at 
Ingjald eller den person, som i paagældende tradition 
indtager hans plads (Saxo kalder ham Hothbrodus), har 
dræbt Helges broder Hroar. Den ældre kilde, Béowulf, 
derimod meddeler, at det var en søn af Hrodgår, som 
var falden ved Ingelds hævn. Vi er nødt til enten at 
træffe et valg mellem disse to opfattelser eller at nægte 
enhver sammenhæng mellem de to steder i Helgekvadet 
og de øvrige kilder. De to steder selv giver ingen som 
helst oplysning om spørgsmålet. 

Men der er en anden omstændighed, som hjælper os 
videre. I krigen med Hodbrodd er Helge ledsaget af sin 
broder. Det er sandt, at denne broder er Sinfjotle, og at 
dette navn stammer fra Sigmunddiglningen. Men der må 
have været en grund til, at Sinfjotle blev givet Helge 
med på rejsen, og den kan næppe være en anden, end 
at Helge allerede i forvejen var ledsaget af en broder. 
Sinfjotle, som allerede i en ældre tradition — kendt fra 
Béowulf — havde gjort eventyrlige rejser sammen med 
Sigmund, var som skabt til rollen som Helges ledsager; 
det er grunden til, at han blev optaget i Helgedigtnin- 
gen og identificeret med Helges broder. Følgen deraf 
blev, at der på samme tid kom en forbindelse i stand 
mellem Helge og Sigmund, som iøvrigt ikke hår noget 
med hinanden at gøre og heller ikke senere er komne 
hinanden nærmere. Der fortælles, at Sigmund er Helges 

fader, og derved bliver det. Traditionen ved intet nær¬ 
mere om dette slægtskabsforhold, 1 og det viser, at 
det er sekundært og kun en følge af det intimere for¬ 
hold mellem Helge og SinQptle, som digtningen havde 
skabt. 

Sinfjotle har altså i rollen som Helges broder og 
ledsager fortrængt en anden, og denne anden er Hroar. 
Når da i krigen med Hodbrodd-Ingjald Hroar ledsager 
Helge, kan det heller ikke være Hroars død, som bliver 
hævnet. Deraf følger med stor sandsynlighed, at med 
Isung eller Ægir, muligvis også med begge to, menes 
en søn af Hroar, den samme, som i Béowulf bliver 
dræbt af Ingeld. 

Det viser sig da, at Helgekvadenes tradition om Helge- 
sagnet før forbindelsen med Sigmundsagnet endnu stod 
meget nær ved den angelsaksiske overlevering, især 
meget nærmere end prosakilderne. Tredje og fjerde akts 
krigsbedrifter var i det væsentlige endnu de samme 
som i den gamle tradition. Alligevel var der allerede 
tidlig optaget betydelige nye elementer. Den stærke ud¬ 
vikling af det motiv, at kampen gjaldt en kvinde, 2 var 
årsag til, at tredje akt, som oprindelig indeholdt an¬ 
ledningen til begivenhederne i fjerde akt, kom til at 
stå i baggrunden. Den er kun bevaret i de reminis¬ 
censer, som ovenfor er omtalte. 

Når vi engang har konstateret, at parret Helge-Sinljotle 
indiager et ældre pars, Helge-Hroars, plads, bliver lig¬ 
heden med anden akt, hvor Helge og Hroar ligeledes op¬ 
træder sammen — her ikke imod Ingjald men imod Frode 
— iøjnefaldende. Denne lighed kan ikke være tilfældig, 
og spørgsmålet opstår, hvordan den må forklares. Ved en 

1 Første Helgekvad tilføjer en moder, Borghildr af Brålundi. Heller 
ikke hun har noget som helst sagnhistorisk indhold. 

8 Om udviklingen af dette motiv se nedenfor § 10. 

overfladisk betragtning vil man være tilbøjelig til at an¬ 
tage, at Hroar i fjerde akt stammer fra anden akt. For¬ 
tællingen om den hævn, som brødrene tager på Frode, 
indeholder så mange vigtige træk, at man fristes til at anse 
den for et udgangspunkt. Hroår vilde da have været op¬ 
taget som Helges kammerat i krigen mod Ingjald-Hod- 
brodd, fordi han allerede tidligere havde ledsaget ham på 
et lignende krigstog. Men mod denne opfattelse strider den 
angelsaksiske tradition. Ti også her deltager HroSgår i 
hævnen på Ingeld; han bliver endogså nævnt først. Sam¬ 
menligner man Helgekvadet med Widsi5, ser man, at par¬ 
ret Hro5går-Hro5ulf er afløst af parret Hroar (for hvem 
derpå Sinfjotle indtræder) — Helge. Den eneste ældre for¬ 
andring er altså, at Helge optræder i stedet for sin søn 
Hrodulf (Rolv). Helgekvadet er således et forbindelsesled 
mellem den angelsaksiske poesi og prosakilderne. Først 
blev Hrolf afløst af Helge; derpå er — alene i prosakil¬ 
derne — ved indflydelse af andre nydannelser (Hroars død) 
Hroar udeladt, så at Helge alene bliver tilbage. 

Men dermed er den ovenfor nævnte lighed mellem par¬ 
ret i anden og i Ijerde akt ikke forklaret. Når dette par 
i fjerde akt ikke stammer fra anden akt, så kan man spørge, 
om da den modsatte udvikling må antages. Parret fra 
fjerde skulde i så fald være optaget i anden akt; alle mærk¬ 
værdige enkeltheder, som prosakilderne fortæller om Hroars 
og Helges ungdom, vilde da være yngre end denne oyer- 
førelse. Men at det ikke forholder sig således, bevises lige¬ 
ledes ved den angelsaksiske tradition. Her er Hroågår end¬ 
også hovedmanden i krigen med Froda; han kan altså 
ikke være optaget senere. Vi har desuden set (s. 138), at den 
angelsaksiske poesi tydelig tilkendegiver, at Hro5går ikke 
alene var skyldig i Frodas død, og at det ikke kan for¬ 
stås på anden måde, end at han og hans broder Hålga 
tilsammen var virksomme. Parret Hroar-Helge i prosa¬ 
kilderne stammer altså fra den ældste tradition. 

For overensstemmelsen mellem anden og fjerde akt i 
meddelelserne om brødrenes fælles krigstog bliver der da 
kun én forklaring tilbage. Men denne er også aldeles fyl¬ 
destgørende. Fra begyndelsen af optrådte i begge akter to 
helte i forening; i anden akt var det Hroar og Helge, i 
fjerde akt Hroar og Hrolf. Under indflydelsen fra anden 
akt, hvori kammeratskabet viste sig tydeligst, blev derpå 
i fjerde akt Helge sat ind i sin søns sted. Derved er tillige 
denne betydelige afvigelse fra den angelsaksiske poesi 
forklaret. 

* 

Foreløbigt tilbageblik. 

§ 8 . 

Hvis vi, inden vi går videre, kaster et foreløbigt til¬ 
bageblik over stoffet, viser det sig, at det, som de angel¬ 
saksiske kilder meddeler kort, er bevaret i de skandina¬ 
viske kilder i forskellige former. De enkelte akter er på 
mange steder skilte fra hinanden, i de fleste fald således, 
at første og anden akt hører sammen som aktion og reak¬ 
tion, og på samme måde tredje og fjerde akt. I andre til¬ 
fælde er enkelte akter tabte, f. ex. tredje akt i begge former 
af Helgekvadene. Omvendt kan én akt blive delt i to for¬ 
tællinger, f. ex. tredje akt i Skjoldungasagas tradition, som 
har afgivet stof til en ny fortælling, der går forud for 
første akt; eller to varianter kan forbindes med hinanden 
i en kronologisk rækkefølge, f. ex. drabet på Hundings søn¬ 
ner og krigen med Hodbrodd i Helgedigtene. For hver 
af de fire akter har vi hidtil fundet følgende former: 

Første akt. 

Angelsaksisk tradition: Er ikke overleveret, men kan 
ved sammenligning med de oldnordiske kilder konjice- 
res med sandsynlighed: Healfdene bliver dræbt af Froda. 
Hrolfssaga: Halvdan bliver dræbt af Frode. 

Arngrim: Halvdan bliver dræbt af Ingjald. 

Saxo (7. bog): Haraldus I bliver dræbt af Frotho. 

Saxo (2. bog) (forvansket tradition): Haldanus dræber sine 
brødre Roe og Scatus (i Lejrekrøniken sin broder Frothi). 

Grottaspngr: Halvdan bliver dræbt af Frode. 

H elgedigt ene: Hunding dræber Helges fader (som mu¬ 
ligvis endnu hedder Halvdan). I yngre strofer Helges sefi. 

Anden akt. 

Angelsaksisk tradition: Hrodgår og en anden, der 
kun kan være Hålga, da Heorogår er død, dræber Froda. 

Hrolfssaga: Hroar og Helge dræber Frode. 

Arngrim: Hroar og Helge dræber Ingjald. 

Saxo (7. bog): Haraldus II, en søn af Haraldus I, og hans 
broder Haldanus dræber Frotho. 

Grottaspngr: Hrolf krake (urigtigt) dræber Frode for at 
hævne Halvdan. 

Helgedigtene: 1. Helge hævner sin fader på Hunding. 
2. (reminiscens): Granmar = Frode. 

Tredje akt. 

Angelsaksisk tradition: Ingeld, en søn af Froda, dræ¬ 
ber en søn af Hr65går. En anden Scylding, enten en 
anden søn af Hr65går eller Hroåulf, undslipper. Op- 
æggelsen ved den gamle kæmpe. Kvinden forskydes. 

Arngrim: Hrørek og Frode II, Ingjalds sønner, dræber 
Hroar. — Kampen med S vertings sønner, endnu knyttet 
til Ingjald, men sat i en anden sammenhæng. Derhen 
flyttes også opæggelsen ved Starkad og kvindens for- 
skydelse. 

Hrolfssaga: Hrok dræber Hroar. 

Saxo (7. bog): Den svenske konge Ericus, en søn af Fro¬ 
tho (altså opr. Ingjald), dræber Haraldus. 

Saxo (2. bog): Den svenske konge Hothbrodus (d. e. In¬ 
gjald) dræber Roe, Helges broder. — Kampen med Sver- 
tings sønner og hvad dermed hænger sammen, flyttet 
til et andet sted, fortælles omtrent som hos Arngrim. 

Helgekvadene: Hodbrodd dræber Isung og Æger (måske 
to navne for samme person; sandsynligvis en søn af 
Helges broder). Hodbrodd ledsages af Starkad (som her 
kaldes hans broder). 


Fjerde akt. 

Angelsaksisk tradition: Hr65går og Hrodulf dræber 
Ingeld og udrydder Heaåobearderne. 

Hrolfssaga: Helge lemlæster Hrok. 

Ar ngrim: Fortællingen mangler. 

Saxo (7. bog): Haldanus hævner sin broder på Ericus. 
Saxo (2. bog): Helge hævner sin broder på Hothbrodus. 
Grottaspngr: Hrolf krake optræder som hævner (men 
ved en kombination med anden akt, imod Frode). 
Helgekvadene: 1. Helge dræber Hundings sønner og 
udrydder deres slægt. 

2. Helge og hans broder dræber Hodbrodd og udryd¬ 
der slægten. 

To nye akter. 

§ 9 - 

Når de angelsaksiske kilder beretter, at Hrodgår og 
Hrodulf besejrede Headobearderne, er det påfaldende, at 
Hålga slet ikke nævnes. Man skulde vente, at han endnu 
mere end hans søn vilde være kaldet til at understøtte sin 
broder i den krig, som han var nødt til at føre. Den skan¬ 
dinaviske tradition har da også, som vi har set, givet Helge 
den rolle i fjerde akt, som oprindelig tilkom Hrolf. Men 
der må være en grund til, at Hålga mangler i den gamle 
beretning, og denne kan næppe være en anden end, at 
Hålga på den tid, da de i fjerde akt meddelte begiven¬ 
heder fandt sted, ikke mere var ilive; han var da om¬ 
kommet i den fortsatte strid med Headobearderne. Hvis 
det forholder sig således, har Hrodulfs optræden ved siden 
af Hrédgår i krigens slutningsepisode endnu en særskilt 

betydning; han hævner da sin fader på samme tid, som 
Hrodgår hævner sin søn. 

En beretning om Hålgas død forekommer ikke i den 
angelsaksiske poesi, 1 men når vi tager i betragtning, hvor 
korte og fåtallige oplysningerne om fyrsternes skæbne er 
i denne poesi, vækker det ingen forbavselse, at en sådan 
underretning mangler. Overleveringens tavshed om Hålga 
på et sted, hvor han måtte være nævnt, gør det dog i hvert 
fald sandsynligt, at han på denne tid var død. 

Den skandinaviske overlevering kender en fortælling 
om Helges død, som hænger sammen hermed. Hrolfssaga 
meddeler, at Helge omkommer ved den svenske konge 
A5ils. Han bliver derpå hævnet af sin søn Hrolf, som fore¬ 
tager et togt til Upsala og fornedrer Adils (om enkelthederne 
se nedenfor). Hrolfs togt til Upsala kender også Saxo og 
Snorra Edda. Hos Saxo er Athislus en søn af Hothbrodus, 

1 Det er ikke rigtigt, når Olrik (I, 154, 158) tror, at denne poesi 
fremstiller Hålga som tidlig død. Der står ingenting derom. Et andet 
spørgsmål er, om man må antage, at Hålga er død på den tid, da Béo- 
wulf besøgte Hrédgårs hof. Det hænger sammen med det tidspunkt i 
Hréflgårs regering, hvortil Béowulfs besøg i Heorot henføres. Man må 
her skelne mellem det oprindelige digt og dets yngre partier. Digtets 
ældre dele meddeler vel i begyndelsen familjens stamtavle, men indlader 
sig’ ikke på enkeltheder. I fortællingen forekommer alene Hrédgår. En 
eneste gang er der tale om en søn af kongen, men hans navn bliver ikke 
nævnt. Om det udviklingsstadium, hvori krigene med naboerne befinder 
sig, får man ingen oplysning. Episodedigteren anlægger et mere krono¬ 
logisk synspunkt. Han fremstiller Fréawarus giftermål som tilkom¬ 
mende. Han nævner også på ét sted (1181) Hré5ulf som tilstedeværende 
ved hoffet og lader WealhJ)éow sige, at hun venter, at han vil gengælde 
hendes børn de velgærninger, som hun og kongen har øvet mod ham, 
da han var barn. Deraf fremgår slet ikke noget om Hålgas liv eller død, 
HréSgår og Wealh|)éow kan meget godt have været venlige mod HréSulf, 
om end hans fader var ilive. Og at der på dette sted ikke er tale om 
Hålga, beviser lige så lidt, at han er død. Det eneste sted, der giver an¬ 
ledning til at slutte, at Hålga ikke lever, er det sted i WfdsfQ, som med¬ 
deler Qerde akts indhold. Her bliver det nøjagtig angivet, hvem der 
deltog i angrebet på HeaSobearderne, og her vilde man altså vente at 
møde hans navn, hvis han var ilive. 


Digitized by Google 


Original from 

UNIVERSITY OF CALIFORNIA 



STUDIER OVER SKJOLDUNGKDIGTNINGEN. 175 

og fjendskabet mellem Helge og Adils kendes også af andre 
kilder (Ynglingasaga og Arngrim). 

Sandsynligheden taler for, at denne fortælling er en 
omdannelse af en ældre, der havde det indhold, som vi 
er blevet nødt til at antage for den angelsaksiske over¬ 
levering, hvori altså Hålga omkom imellem anden akt, 
hvori han optræder handlende, og fjerde akt, hvori han 
forudsættes at være død. Vi kom nys (s. 173 fg.) til den op¬ 
fattelse, at tredje akt på den tid må have indeholdt to 
hændelser, og det 3 a: Ingeld dræber en søn af Hrédgår, 
3 b: i den derpå følgende krig har Ingeld i begyndelsen 
fremgang, og Hålga omkommer; 1 fjerde akt indeholdt én 
hændelse, men deri forekom to forskellige motiver: a. Hr6d- 
går hævner sin søn, b. Hrédulf hævner på samme tid sin 
fader. Heri var stoffet givet til to nye akter. Da Helge, 
som vi har vist, i fjerde akt indtog sin søns plads, kunde 
han ikke længere omkomme i tredje akt, og heller ikke for 
Ingjalds hånd, da den fremstilling af begivenhederne, som 
nu var blevet gældende, indeholdt, at det netop var Ingjald- 
Hodbrodd, som blev besejret af Helge. Helges død kunde 
nu behandles på to måder; enten blev den flyttet til et 
senere tidspunkt, eller den blev glemt. Vi tager det først¬ 
nævnte tilfælde først i betragtning. Helge dræber Ingjald; 
derpå falder han; så meget var i forvejen givet. Det for¬ 
står sig da af sig selv, at den helt, som bliver hans bane¬ 
mand, må være en søn af Ingjald-Hodbrodd, og det er 
netop det, som vi læser i kilderne. Helge falder for Adils’ 
hånd, men Adils er efter Saxo en søn af Hoddbrodus. At 
Hrolf hævnede Helge, var allerede givet; den eneste nød¬ 
vendige forandring var, at han ikke længere hævnede ham 
på Ingjald-Hodbrodd, der ikke mere er hans banemand, 


1 Af denne fremgang, som Headobearderne havde i begyndelsen, 
lader det sig også forklare, at de var trængt igennem helt ind i Heorot. 
Først i dét yderste øjeblik opnår Skjoldungerne en sejr. 

men på Adils. 1 Anden afdeling af tredje akt (Helges død) 
blev til femte, og fjerde akt blev spaltet i to akter, hævnen- 
på 1 ngjald for Hroågårs søn, som i sin nuværende form 
vedblev at være fjerde, og hævnen (på Adils) for Helges 
død, som blev til sjette akt. 2 

Forskydningen til et senere tidspunkt og optagelsen af 
en ny fjende, der dræber helten, var dog ikke den eneste 
måde, hvorpå man kunde behandle beretningen om Hel¬ 
ges død. Det var også muligt, når Helge i fjerde akt ind¬ 
tog Hrolfs plads, at en gren af overleveringen foreløbig 
blev stående derved. I så fald blev Helges død glemt. Når 
der da senere opstod ønsket om at give et fuldstændigt 
billede af hans levned, hvortil også hans død hører, stod 
vejen til ny sagndannelse åben. Den simpleste måde at 
blive af med ham på, var at fortælle, at han omkom i 
hernadi. Det vil med andre ord sige, at man ikke vidste, 
hvor han var blevet af. Dette motiv optræder med et par 
variationer i nogle kilder. Een variant knytter det til for¬ 
tællingen om blodskammen og lader Helge af skamfølelse 
lægge hånd på sig selv. En anden beretning har et til¬ 
knytningspunkt i yngre elementer af overleveringen, men 
den er holdt i den gamle stil: Helge fældes af Hognes søn 
Dag. Således fortæller andet Helgekvad. Motivet om fader¬ 
hævnen bliver gentaget. Men den omstændighed, at det 
er Hogne, som bliver hævnet, viser, at anvendelsen af mo- 


1 At Adils ved denne lejlighed ikke omkommer, men kun bliver 
lemlæstet, kan hænge sammen med, at man kendte et andet sagn om 
hans død (Yngls. c. 29). 

3 Denne deling af fjerde akt er meget karakteristisk; den har i 
samme tradition- et modstykke i den senere spaltning af tredje akts 
første del i Skjoldungasagas overlevering, hvor opæggelsen ved en gam¬ 
mel kæmpe, drabet på en søn af fjenden og hustruens forskydelse blev 
flyttede til et andet tidspunkt, og nye fjender (Sverting og hans sønner) 
blev optagne for at redde de poetiske motiver, som ikke længer var 
brugelige på det oprindelige sted. 

ti vet på delte sted beror på en senere gentagelse; den er 
yngre end optagelsen af skikkelser fra Hildesagnet i Helge- 
sagnet. Ti Hognes skikkelse ligesom hans navn stammer 
fra Hildesagnet. Alligevel er denne beretning om Helges 
død opstået forholdsvis tidligt, idet andet Helgekvad er ikke 
yngre end tiende århundredes anden halvdel. 

§ 10 . 

Vi har ovenfor behandlet fortællingens skema, forsåvidt 
den bearbejder det gamle grundmotiv, slægtsfejden. Men 
Helges kamp, såvel med Ingjald-Hodbrodd som med A5ils, 
indeholder endnu et element, som i poesien aldeles har 
overgroet det gamle motiv, nemlig kampen om en kvinde. 
Vi må nu nærmere undersøge dette motiv. 

At der består en sammenhæng mellem de to beretnin¬ 
ger om en sådan kamp, kan ikke betvivles. Men det kom¬ 
mer nu an på at forstå motivets oprindelse og om muligt 
også dets udvikling. Det er især den forskel, at det i den 
ene tradition er Helge, i den anden hans modstander, 
der i kampen om kvinden bliver den sejrende, som træn¬ 
ger til en forklaring. Jeg skal begynde med at anføre to 
formodninger om traditionernes forhold, som jeg tidligere 
har udtalt, og som danner to trin i retning af den opfat¬ 
telse, jeg nu er kommen til og tror at kunne gøre sand¬ 
synlig. 1 den ovenfor et par gange anførte afhandling i 
Beitråge 22 har jeg troet at kunne aflede Helgedigtenes 
fremstilling fra den i Hrolfssaga overleverede. Denne op¬ 
fattelse undergik en forandring, men blev ikke helt opgivet 
i 40. bind af Zeitschr. f. deut. Phil., hvor indflydelsen fra 
Hildesagnet på Helgesagnet blev godtgjort i enkeltheder. 
Jeg anså det dengang for ikke umuligt, at en fortælling, hvis 
indhold i hovedsagen stemmede overens med Hrolfssaga, 
ved indflydelse fra Hildesagnet var blevet omdannet til 
den fremstilling, som vi møder i andet Helgekvad. Men 
hvad der endnu stod i vejen for den rigtige forståelse, var 

Aarb. f. nord. Oldk. og Hist. 1922. 12 

indsigten i det forhold, som der gennemgående består imel¬ 
lem Hrolfssaga og Helgediglene, ikke alene i fortællingerne 
om Yrsa og om Sigrun, men i hele heltens historie. Det 
har vist sig overalt, at den ene overlevering ikke kan for¬ 
klares ud fra den anden, men kun de to ud fra en fælles 
kilde, hvis fremstilling var meget enklere. For at lære de 
forandringer at kende, som begge traditioner har været 
udsatte for, har det været nødvendigt at optage i under¬ 
søgelsen det øvrige materiale, som kilderne frembyder. 
Hvad der gælder for Helges kampe, gælder også for kær¬ 
lighedshistorien. Også her ligger en meget enkel fortæl¬ 
ling til grund for de indbyrdes meget afvigende overle¬ 
veringer. 

Det, som Helges kamp med Hodbrodd og med Adils i 
denne henseende har tilfælles, er det simple faktum, at 
der i begge traditioner kæmpes om en kvinde. Enkelt¬ 
hederne er forskellige, og meget må være opstået ved en 
yngre udvikling. Men allerede dette hovedfaktum betyder 
i forhold til den ældre poesi en stor forandring. Oprindelig 
bliver der kæmpet om magt over land og rige, og Helge- 
sangene bevarer betydelige minder derom, især skænde- 
scenerne. Dette er den historiske baggrund. Det danske 
riges oprettelse, hvorom den gamle poesi handler, er ikke 
nogen fabel, men historie. Men i vikingetidens poesi op¬ 
stod der en trang til bag mange kampe mellem helte at 
søge et medbejlerskab om en kvinde. Det hænger sam¬ 
men med tidens sædvaner. Vikingerne var kun for en 
ringe del konger, som erobrede lande; i de fleste tilfælde 
var de røvere, som plyndrede, hvad de kunde få fat på. 
Også de historiske sagaer fortæller ikke sjælden, at kvinde¬ 
rov stod på dagsordenen. Under indflydelse af disse sæd¬ 
vaner kommer den forestilling ind i poesien, at Sigmund 
omkommer i kampen om en kvinde, at SinQotle dræber 
en medbejler, at Hjalmar og Angantyr kæmper om en 
kvinde, at antagonismen mellem Sigurd og Niflungerne gæl- 

<Ier en kvinde, osv. Og med Helge er det ikke gået ander¬ 
ledes. Eftersom den virkelige grund til hans kamp med 
Hodbrodd-Ingjald gik i glemme, opstod trangen til en ny 
motivering, og skinsygen blev indført som det ledende mo¬ 
tiv ligesom i fortællingerne om Sigmund, om Sinfjotle, om 
Hjalmar og om Sigurd. 

Det er de kulturhistoriske forudsætninger for motivets 
optræden. Men deraf følger endnu ikke, at det nødven¬ 
digvis måtte optræde. I de fleste tilfælde skyldes optagel¬ 
sen af nye motiver i en poetisk tradition den omstændighed, 
at der i stoffet selv i forvejen var et element tilstede, som 
kunde give anledning til en nydannelse. Brynhild spil¬ 
lede en rolle i Sigurds historie, før end hun blev opfattet 
som årsagen til fjendskabet mellem ham og Gjukungerne; 
Ingeborg var Hjalmars elskede, før man digtede om, at 
han kæmpede om hende med Angantyr. Vi har altså til- 
-strækkelig grund til at spørge, om der ikke i de gamle 
sagn om striden mellem Skjoldungerne og Hadbarderne 
var tale om en kvinde, som oprindelig spillede en anden 
rolle, men senere blev opfattet som genstand for en ri¬ 
valitet. 

Der forekommer virkelig en sådan kvinde. Det er Fréa- 
waru, Hrodgårs datter, der blev givet Ingeld i frændebod 
og derpå blev forskudt af samme Ingeld. Det ligger nær 
at formode en sammenhæng mellem denne skikkelse og 
såvel Sigrun som Yrsa. Ser man nøjere til, viser det sig, 
at de to så meget forskellige kvindeskikkelser, som den 
yngre digtning forbinder med Helge, meget let kan for¬ 
klares, når man går ud fra den ulykkelige kongedatter i 
Béowulf-eposet. Historien beretter om en kvinde — Fréa- 
waru —, der først, som datter, opholdt sig i Skjoldunger¬ 
nes hjem og derpå gik over i Ingelds besiddelse. Derpå 
kom Helge i strid med Ingeld, og det gik også ud over 
kvinden. En senere tid kunde let opfatte denne begivenhed 
på en anden måde. Efter forbilledet af de ovenfor omtalte 

12 * 

sæder og under indflydelse af den poetiske mode at søge 
bag striden mellem heltene et motiv af medbej lerskab, 
kunde den forestilling opstå, at kvinden ikke sekundært var 
blevet trukket ind i mændenes fjendskab, der havde en 
anden årsag, men at hun tværtimod var den, som striden 
drejede sig om. Derved blev Hodbrodd-Ingjald til Helges 
medbejler. Og endnu et motiv, som alene forekommer i 
prosakilderne, får på denne måde en naturlig forklaring. 
Fréawaru er en datter af Helges broder. Men Helge og 
Hroar optræder stedse sammen og kunde let forveksles. 
Og netop fordi Helge var den af brødrene, som i længden 
træder mest i forgrunden, måtte den opfattelse opstå, at 
den kongedatter, som Ingjald fik til ægte, var Helges, ikke 
Hroars, datter. Hvis denne opfattelse blev forbunden med 
den anden, at Helge og Ingjald var rivaler med hensyn 
til kvinden, så opstod med det samme den forestilling, at 
Helge var sin egen datters elsker eller ægtemand. Denne 
forestilling møder vi i Hrolfssaga, hos Arngrim og hos Saxo. 
Fortællingen om hendes fødsel er naturligvis yngre; den 
tjener til at give en forklaring af det unaturlige forhold 
mellem fader og datter. Navnet Yrsa, som peger mod syden 
(Olrik I, 152), viser, at lokaliseringen i Saxland er ældre 
end den på Thurø. Hrolfssaga og Arngrim har forsåvidt 
en oprindeligere fremstilling end Saxo. 1 

Den forholdsvis høje ælde af Helges giftermål med sin 
datter bestyrkes ved Grottaspngr, der kalder Hrolf krake 
Yrsas »søn og broder«. Dette digt viser, at der fra krono¬ 
logisk synspunkt ikke er noget i vejen for at erkende en 
sagnform, der indeholdt dette motiv, som det fælles ud¬ 
gangspunkt for Helgekvadenes og prosakildernes poesi. 
Det er ikke umuligt at rekonstruere en sådan sagnform ud 
fra de bekendte kilder. 

1 Det vidner vel om en alt for stor godtroenhed, når Olrik (1,154) 
af dette navn alene udleder, at Yrsa skulde have været en historisk 
personlighed, som i virkeligheden var Helges hustru. 

Om vi kalder den x, får vi følgende filiation: 

a. Den historiske tradition, kendt fra de angelsaksiske kilder 

i 

i 

X 

I I 

b. Prosakilderne c. Helgedigtene 

Hvad der forekommer enten i a og b eller i a og c 
olier i b og c, må have stået i x. Vi vilde da få for x 
denne form: 

Helge kæmper med Ingjald-Hodbrodd (a c) om en kvin¬ 
des besiddelse (b c). Denne kvinde var nær beslægtet med 
ham, oprindelig hans broderdatter (a), senere hans egen 
datter (b). I denne kamp trækker Helge det korteste strå 
(b, men kan også sluttes af a [ovenfor s. 173]). Hans søn 
Hrolf hævner ham (a b). Hvad Helges forhold til datteren 
angår, er det ikke nødvendigt at forudsætte dettes existens 
allerede i x; denne kilde kan deri have stået på samme 
standpunkt som a, at hun nemlig var hans broderdatter. 
Da Helgedigtene ikke ved noget om blodskammen, er denne 
opfattelse endogså den naturligste. 

Efterat formen x var opstået, indtrådte den s. 170—171 
omtalte forandring, hvorved Helge indtog Hrolfs plads i 
fjerde akt. Denne nydannelse gælder endnu for alle kil¬ 
der. Følgen var, at Helge i kampen med Hodbrodd-lngjald 
gik af med sejren. Forsåvidt denne kamp bevarede elskovs¬ 
motivet, blev Helge da også i kampen om kvinden den 
sejrende. Således har udviklingen i Helgekvadene været. 
Derpå kom denne gren af traditionen under indflydelse 
af Hildesagnet; kvinden blev til en datter af en fremmed 
konge (Hogne), som foretrak Helges fjende fremfor Helge. 
Derved gik hendes slægtskabsforhold til Helge aldeles tabt. 
Et andet, nyt træk, som skyldes indflydelse af den samme 
kilde, er hævnen ved Hognes søn Dag. Også den ideelle 
opfattelse af Helges og Sigruns elskov hører tildels til denne 

periode, om end ikke helt, ti også prosakilderne taler om¬ 
en stærk kærlighed mellem Helge og Yrsa. løvrigt hen¬ 
viser jeg om Hildesagnets indflydelse til min afhandling 
i Zeitschr. f. deutsche Phil. 40 s. 39 fgg. 

I prosakilderne er udviklingen gået en anden vej. Vi 
har allerede set, at Helges død her er flyttet til en femte 
akt, i hvilken han har en søn af Hodbrodd (Adils) til mod¬ 
stander, og at derpå følger en sjette akt — som er opstået 
ved en deling af den oprindelige fjerde akt, og som inde¬ 
holder Hrolfs hævn på A5ils. I denne tradition er Helges 
elskovseventyr borttaget fra kampen med Hodbrodd og 
overført sammen med andre træk til femte akt. På denne 
måde har dette eventyr bevaret sin tragiske karakter og 
holdt sig nærmere ved den forholdsvis oprindelige frem¬ 
stilling. Også det gamle træk, at kvinden er nær i slægt 
med Helge, er bevaret; det er endogså udviklet til en yder¬ 
lighed: hun er blevet til hans datter. Der er fremdeles 
bragt en årsagssammenhæng i stand imellem dette slægt¬ 
skab og den tragiske udgang; Helge kan nu ikke beholde 
Yrsa, fordi hun er hans datter. Af kampen med Hodbrodd,. 
i hvilken i en tidligere periode elskovsmotivet var blevet til 
hovedmotivet, bliver der nu, efter at dette motiv igen er 
blevet fjærnet, ikke meget tilbage. Man får kun at vide, at 
Helge dræber denne fjende og derved hævner Hroar. 

§ ”• 

Fortællingen om Helges og Hrolfs kampe med A5ils 
kender vi fra flere kilder, som afviger i et og andet fra 
hinanden, men som tillader en rekonstruktion af indhol¬ 
det af deres fælles kilde. En af dem står endnu meget 
nær ved den grundform, som vi hero venfor har lært at 
kende ved sammenligningen af prosakilderne med Helge- 
kvadene og den angelsaksiske tradition. Den situation, som 
i prosakilderne danner de senere begivenheders forudsæt¬ 
ning, nemlig at Yrsa er Helges datter, medfører, at hun i 

begyndelsen er i hans magt. Når hun altså efter hinanden 
er Helges og Adils’ hustru, så følger allerede af den i for¬ 
vejen givne situation, at hun først tilhører Helge, senere 
Adils. Kilderne, som indeholder denne fremstilling (Saxo og 
Hrolfssaga), har altså ret. For at forklare, at hun er Helges 
hustru, er der vel optaget i traditionen en fabel, der skal 
vise, at det mellem ham og hende bestående slægtskabs¬ 
forhold er ham ubekendt, men dette supplement, som 
handler om tidligere begivenheder, ændrer ikke noget i de 
senere hændelsers rækkefølge. Yrsa bliver Hrolf krakes 
moder i den tid, da hun er Helges hustru. Dette forhold 
forstår sig af sig selv; det følger af, at Hrolf allerede fra 
begyndelsen, førend der var tale om Yrsa, var Helges søn. 
— Derpå kommer hun i Adils’ magt. Det kan oprindelig 
ikke være sket på anden måde end, ved at Adils røvede 
hende. Frivillig har Helge naturligvis ikke afstået hende; 
om han havde gjort så, vilde der heller ikke være nogen 
grund til fjendskab. Ved et forsøg på at få hende tilbage 
omkommer Helge. 

Denne form af fortællingen, som svarer helt til, hvad 
man måtte vente, er så godt som uforandret bevaret i 
Hrolfssaga. Den eneste yngre afvigelse har sin oprindelse 
i forhistorien; den består i, at Yrsas moder griber ind i 
begivenhederne. Denne kvinde åbenbarer for sin datter 
hemmeligheden ved hendes fødsel, og følgen bliver, at Yrsa 
forlader Helge, hvorpå Adils efter nogen tids forløb, ligesom 
Helge tidligere gjorde, på et vikingetog kommer til hendes 
bosted; han beder om hendes hånd og får hende til ægte. 
I sammenhæng hermed er Helges forsøg på at hente hende 
tilbage halvvejs blevet omdannet til et vennebesøg, men 
dog slår der endnu, at hans hensigt er at nå i burtu Yrsu , 
hvad der ingen mening giver, hvis hun har forladt ham 
med hans samtykke. 

I denne form er fortællingen overleveret i Hrolfssaga, 
som her igen er den bedste kilde. Inkonsekvensen, at 

Helge begiver sig på rejsen for at hente Yrsa, og alligevel, 
efter at han er ankommet, ikke gør noget forsøg derpå, synes 
at vise, at forandringen ikke er meget gammel. Måske er 
den opstået i skriftlig overlevering. Traditionen har ikke 
haft tid til at gennemtrænge hele fortællingen med den 
nye opfattelse. Helge bliver dræbt, men ikke i en kamp 
om Yrsa; Aflils lader ham overfalde, da han efter besøget, 
som i hovedsagen forløber fredeligt om end ikke uden 
kampe, har begivet sig på hjemvejen. 

Dette besøg, som har det mål at nå i burtu Yrsu, ken¬ 
der alene Hrélfssaga på dette sted af fortællingen. At 
dette øjemed med rejsen til Upsala dog ikke er en subjektiv 
tilsætning af Hrolfssaga, men netop en reminiscens om en 
ældre form af overleveringen, fremgår foruden af fortæl¬ 
lingens struktur også af de to andre fremstillinger af til¬ 
dragelserne, som er bevarede. Hos Saxo er ifølge en for¬ 
andring, som nedenfor skal drøftes, Helges besøg i Upsala 
udeladt. Men alligevel fortælles der, at Hrolf senere til¬ 
bagefører Yrsa. Det er den naturlige fortsættelse af Hrélfs- 
sagas fremstilling; det mål, som Helge forfejlede, bliver 
senere nået af hans søn. Og Skjoldungasaga har på sin 
vis bevaret Helges besøg. Men da den omsætter begiven¬ 
hederne og lader Yrsa først blive gift med Adils og senere 
med Helge, forandrer den udfaldet; den lader Helge nå 
sit mål og meddeler, at han bortfører hende fra Adils’ hus. 

Den fremstilling, som Saxo giver af begivenhederne, er 
på nogle punkter lidt overfladisk og har også et par af¬ 
vigelser, men stemmer i det hovedpunkt overens med Hrolfs¬ 
saga, at Yrsa først bliver gift med Helge, derpå med Adils. 
Den betydeligste forskel består i, at Saxo giver en anden 
beretning om Helges død. Her bruger han en kilde, som 
indeholdt den allerede omtalte forestilling, at Helge døde 
på et vikingetog. Han siger også, at der er dem, som 
mener, at Helge i et fremmed land af skamfølelse lagde 
hånd på sig selv (en tilknytning til motivet om blodskam- 


Digitized by Google 


Original from 

UNIVERSITY OF CALIFORNIA 



STUDIER OVER SKJOLD UNGEDIGTNING EX. 185 

men). Disse hændelser foregår hos ham, medens Yrsa endnu 
er Helges hustru. Først derpå bliver hun gift med Adils. 
Ifølge denne kombination med den fra en anden tradition 
stammende oplysning om Helges død mangler hos ham 
den del af fortællingen, hvori Yrsa får sit slægtskabsfor¬ 
hold til Helge at vide af sin moder og derpå frivillig for¬ 
lader Helge, og ligeledes Helges forsøg at vinde hende til¬ 
bage. 1 Alligevel får moderen også hos Saxo en aktiv rolle, 
idet Helges forbindelse med sin datter tilskrives hendes 
ondskabsfulde intriger. Det er ikke usandsynligt, at det er 
en omdannelse af det motiv, at hun — ligeledes af ond¬ 
skab — meddeler Yrsa, at hendes mand er hendes fader. 
— At Saxo har kendt Helges forsøg på at føre hende tilbage, 
er allerede bemærket. (Se også nedenfor.) 

En fuldstændig omarbejdelse af fortællingen står i Yng- 
lingasaga. Denne er optaget fra Skjoldungasaga og findes 
også i forkortet form hos Arn grim. Adils bortfører Yrsa 
fra hendes moder og ægter hende. Derpå kommer Helge til 
Sverige og bortfører hende fra Adils. Hun får sønnen Hrolf 
krake. Derpå kommer moderen til og underretter Yrsa om, 
at Helge er hendes fader; Yrsa forlader Helge og rejser 
tilbage til Sverige. Så omkommer Helge i hernadi. 

Hensigten med omarbejdelsen synes også her at være, 
at forfatteren ønskede anbragt den afvigende fortælling om 
Helges død på et hærtog. Den forgæves rejse til Sverige, 
på hvilken Helge fandt døden, kunde han altså ikke bruge. 
Denne rejse blev derfor, som allerede bemærket, flyttet til 
begyndelsen af Helges samliv med Yrsa, og den fik tillige 
en heldig udgang. Dette samliv blev således et intermezzo 
i Yrsas ægteskabelige liv; hun er nu to gange Adils’ hustru. 
Ti Adils får den rolle, som oprindelig tilkom Helge; det 
er ham, der bortfører hende fra hendes moder. At mode- 

1 Man kan være i tvivl om, hvorvidt den her påviste kombination 
ikke er ældre end Saxo. Også i Lejrekrøniken bliver Yrsa (var. Ursula) 
efter Helges død gift med Athislus. 

ren giver Yrsa besked om hendes fødsel står også i denne 
kilde; Yrsa rejser derpå tilbage til Sverige, hvor hun jo 
senere må være tilstede ved Hrolf krakes besøg. 

Den forvirrede fremstilling viser godt, at denne form af 
fortællingen i enhver henseende er uoprindelig. Ved siden 
af de allerede omtalte forandringer er endnu følgende uri¬ 
meligheder iøjnefaldende. Først, at Yrsa, da hun ikke læn¬ 
gere kan blive hos Helge, frivillig vender tilbage til Adils. 
Ti af fortællingens fortsættelse, som står i Snorra Edda, 
ser man, at hun lever med Adils i den størst mulige uenig¬ 
hed; hun havde altså ingen grund til på ny at opsøge ham, 
efter at hun en gang havde unddraget sig hans vælde. 
Moderens opførsel er heller ikke helt forståelig. Den nær¬ 
meste grund til, at Olof meddeler Yrsa hemmeligheden ved 
hendes oprindelse, er, som Hrolfssaga fortæller, vreden over, 
at Helge har røvet hende. Denne grund bortfalder, når 
ikke Helge, men Adils er røveren. Olof måtte i så fald 
snarere være tilfreds med, at Helge havde taget hende fra 
Adils. Alligevel giver Olof også i Ynglingasaga Yrsa denne 
meddelelse. Hvad dette punkt angår, må det imidlertid 
indrømmes, at Olof dog havde endnu en grund til at hade 
Helge i den behandling, som hun selv engang havde lidt 
fra hans side. Alligevel svækkes motiveringen af hendes 
handlemåde ved den forandring, som er foretaget. Men 
hovedsagen er, at pointen ved historien om Yrsas fødsel 
går fuldstændig tabt ved Ynglingasagas fremstilling. Det 
hele eventyr tjener ikke til andet end at forklare det utrolige 
forhold, at Helge har sin egen datter til hustru. Han har 
engang i et fremmed land voldtaget hendes moder; da 
han senere tilfældigvis endnu engang kommer til det samme 
land, tager han den imidlertid opvoksede pige med sig, 
uden at vide, hvem hun er. Kun for at opnå dette 
resultat fortælles der, at Olof ikke vil have noget at be¬ 
stille med sit barn og lader det opvokse som en træls 
datter, og alene af denne grund betænker sagnet sig ikke 

på at lade Helge gøre en pige af den ringeste stand til 
dronning i Danmark. Hele sammenhængen bliver ødelagt, 
når der imellem disse hovedmomenter — Yrsas oprindelse 
og hendes giftermål med Helge — indskydes et giftermål 
med en fremmed konge. Dertil kommer, at nu også Adils 
uden nogen som helst poetisk nødvendighed må løfte den 
første den bedste hyrdepige op på tronen ved sin side. 
Når da to af Skjoldungasaga uafhængige recensioner er 
aldeles frie for alle disse urimeligheder, behøver man til¬ 
visse ikke at spørge, hvor der foreligger den oprindelige 
fremstilling, og hvor man har at gøre med forvanskninger. 

Det fremgår altså både af indre kriterier — fortællingens 
sammenhæng — og af ydre — redaktionernes forhold ind¬ 
byrdes og til de ældre, angelsaksiske kilder —, at Hrélfs- 
saga indeholder en tradition, som i enhver henseende for¬ 
tjener fortrinet for de øvrige prosakilder. Den finder en 
støtte hos Saxo og suppleres i nogle enkeltheder ved hans 
fremstilling. Skjoldungasaga derimod har ikke bevaret et 
eneste træk, som går ud over Hrolfssaga. 

Til historien om Helges død slutter sig sjette akt, hvori 
der fortælles om det tog, som Hrolf krake gjorde til Up- 
sala for at hævne sin fader. Den eneste kilde, som med¬ 
deler Helges død i Sverige, har også bevaret erindringen 
om, at dette er målet med rejsen. Man vil kræve bod af 
Adils, og med Yrsas hjælp lykkes det også at bemægtige 
sig en del af Adils’ skatte. Adils forfølger derpå de bort¬ 
rejsende — et optrin, som minder om overfaldet på Helge, 
men vist ikke beror på en efterligning af dette 1 —; han 
viser sig da at være den svageste, han bliver hånet af 
Hrolf, når han bøjer sig ned for at tage ringen Sviagrfs 
op, og han bliver såret på en skammelig måde (Hrolf af¬ 
hugger ham pjåhnappana båda). Ringen tager Hrolf med sig. 

1 Det er snarere dets forbillede, da Helge oprindelig vist ikke blev 
overfaldet (se ovenfor s. 183 fg.), men faldt i en åben strid. 

Hos Saxo, hvor Helge ikke er omkommet i Sverige, 
mangler også det motiv, at Helges død bliver hævnet . 1 
Men et andet motiv, som står i direkte sammenhæng der¬ 
med, er bevaret; vi har allerede nævnt det: Hrolf fører 
Yrsa tilbage. Også er det hende, som yder Hrolf bistand 
til at fuldføre hans planer. Saxo giver her et betydeligt 
supplement til Hrolfssaga, som dog i det hele er fuldstæn¬ 
digere og mere konsekvent. 

En tredje kilde er Snorra Edda. Efter hvad man måtte 
vente, går den ud fra den forestilling om de foregående be¬ 
givenheder, som Ynglingasaga har; den har brugt samme 
kilde, nemlig Skjoldungasaga, som Ynglingasaga anfører i 
denne sammenhæng. Da Helge heller ikke her er omkom¬ 
met i Sverige, kan hensigten med Hrolfs rejse heller ikke 
være at hævne Helge. Der søges derfor en ny anledning til 
toget, og den findes ved en tilknytning til en fortælling, 
som iøvrigt ikke har nogen forbindelse med disse hæn¬ 
delser , 2 nemlig Adils’ krig med Åli enn upplenzki. Det siges 
nu, at Hrolf har lånt Adils sine berserker til denne krig, 
og at Adils vægrer sig ved at betale den sold, som han 
har lovet for hjælpen. For at hente den begiver Hrolf sig 
på vejen. Skattene vindes ved hjælp af Yrsa; ved mod¬ 
tagelsen anføres de samme vers som i Hrolfssaga. Kongen, 
som rider efter gæsterne, bliver fornedret; at hans Pjohnappar 
afhugges, mangler; det kan være en følge af den i forhold 
til sagaen kortere fremstilling. Der fortælles heller ikke, 
at Yrsa bliver ført tilbage, og det er naturligt, ti Yrsa var 
ikke blevet bortført fra Helge af Adils; denne hændelse 

1 I stedet derfor fortælles der, at Yrsa opfordrer sin mand til at 
indbyde Hrolf til et besøg. Hun gør det med den hensigt, at Hrolf skal 
røve Adils’ skatte. Hendes motiv er had imod sin gærrige ægtefælle. 

2 Det fremgår allerede deraf, at Adils’ krig med Ali er en episode 
i den svenske historie, medens Hrolfs tog til Upsala er en udløber 
af Hadbardekrigen, som af flere forskellige grunde, der nedenfor nær¬ 
mere skal drøftes, er blevet lokaliseret i Sverige og forbundet med en 
svensk konge. 

meddeles iøvrigt heller ikke i Hrolfssaga. Den hele frem¬ 
stilling slutter sig nærmest til sagaens og viser kun de for- 
andringer, der er en følge af den afvigende beretning om 
Helges død, som står i Ynglingasaga. Hvad der hos Saxo 

går ud over Hrélfssaga, mangler her. Tilknytningen til 

/ 

historien om Ali enn upplenzki er uden tvivl en kombi¬ 
nation af Skjoldungasagas forfatter. At også Ynglingasaga 
har kendt denne kombination, ser man af det sted, hvor 
den i forbigående omtaler Hrolfs tog til Upsala. Her står: 
frå pessari orrostu (krigen med Ali) er langt sagt i Skjojd- 
ungasqgu, ok svå frå pvi, er Hrolfr kraki kom tit Upsala 
til Adils. 

Det forstår sig, at Arngrims udtog af Skjoldungasaga 
fortæller femte akt i overensstemmelse med Ynglingasaga, 
sjette akt med Snorra Edda. Helges datter Yrsa bliver Adils’ 
hustru; Helge røver og ægter hende; sønnen er Hrolf; Olaf 
åbenbarer for hende hemmeligheden ved hendes fødsel; 
hun rejser til Sverige; Helge går på vikingetog og omkom¬ 
mer fem år senere. Adils fører krig med Ali enn upplenzki; 
han låner dertil Hrolfs berserker, men han vil ikke betale 
den betingede sold ; Hrolf gør derpå med sine helte et tog 
til Upsala og bemægtiger sig en del af Adils’ skatte ved 
Yrsas hjælp; Adils forfølger ham og bliver hånet af ham. 
Kilden er den samme som Snorres. Den eneste forskel er, 
at Yrsa ikke er opdraget som hyrdepige, men apud matrem 
in Saxonia edacata . 1 


1 Det fremgår ikke af Arngrims korte fremstilling, om Yrsa bliver 
røvet af Adils eller bortgift til ham af sin moder. Der står bare: postea 
Sveciae regina, ut dicetur. Deraf, at hun opvokser hos moderen, må man 
snarest slutte, at hun bortgifter hende. I så fald beror denne afvigelse 
på indflydelse fra Hrélfssaga, hvor Adils, efter at Yrsa er rejst hjem 
med sin moder og er blevet erkendt som hendes datter, beder om 
hendes h&nd og får hende til ægte. Arngrims beretning, at hun vokser 
op hos sin moder, er i strid med, at hendes byrd endnu mange år 
senere er en hemmelighed for Helge — og for hende selv. Det står 
alligevel også hos Arngrim. 

Hadbarder og Svenskere. Hrørek. 

§ 12 . 

Det er på tide at gå ind på forvekslingen af Hadbarder 
og Svenske i den skandinaviske tradition. 

Allerede Béowulf ved, at Scyldingas er forbundne ved 
giftermål med Scylfingas. L. 59 fgg. opregnes navnene på 
Healfdenes børn. Først kommer sønnerne ; så står der 1.62 fg.: 

hyrde ic Pæt elan cwén 
Heado-Scilfingas healsgebedda. 

I 1. 62 er noget bortfaldet; -elan er sidste del af et 
mandsnavn på -ela i genitiv. Her må altså stå navnet på 
den Scylfing, som havde ægtet Healfdenes datter. Foran 
det mangler endnu to ord, nemlig kvindens navn i nomi- 
nativ og en verbalform, uden tvivl wæs. Blandt de Scyl¬ 
fingas, som nævnes senere i digtet, er der én, hvis navn 
ender på -ela, nemlig Onela. Allerede Bugge har formodet 
(Tidsskr. f. Fil. VIII, 42), at det er denne Scylfing, om hvem 
der er tale i 1. 62, og det vil nedenfor vise sig, at det er 
det eneste rigtige. 1 Kvindens navn begyndte, hvad stav¬ 
rimet udviser, med en vokal; Signy kan altså på ingen 
måde være rigtig. Scylfingernes genealogi er: 

Ongenpéow 

Onela 6hthere 

(d. e. Oltarr Vendilkråka) 

_ ( | 

Fanmund Eadgils 

(d.e.Adils) 

Navnet Eadgils, som her forekommer i nær sammen¬ 
hæng med Onela, giver en anvisning; det bekræfter for¬ 
modningen, at vi i Onela har at søge Healfdenes sviger¬ 
søn og Hroågårs svoger. 

1 Læsemåden Sæiuelan i de ældre oplag af Heynes udgave beror på 
en slavisk tilslutning til Hrdlfssaga. Sævill er ingen Scylfing, og der er 
ikke noget, som tyder på, at dette navn er så gammelt i traditionen. 

Béowulf fortæller også om krigen mellem Onela og 
Ohtheres sønner. Disse bliver fordrevne af Onela; i de 
følgende kampe omkommer Éanmund, men Eadgils op¬ 
når derpå en definitiv sejr over Onela. 

En datter af Hro5går er dernæst gift med Heaåobearden 
Ingeld. Hrodgår er altså Onelas svoger og Ingelds svigerfader. 


Hosstående stamtavle viser disse slægtskabsforhold: £ 
I denne indviklede stamtavle kunde me- 1 

get let opstå forvekslinger. Der er to af S H gr 

* — — qC 

disse, som bar fået en større betydning for su J5 X) 

traditionens udvikling. ' £ ' 


Den ene angår Hréårfc. Han er en søn 
af Hrodgår og altså et søskendebarn af 
Hålga. Af disse to forhold har man alene 
fastholdt det sidstnævnte, og Hrørek er ble¬ 
vet til en søstersøn af Helge i stedet for 
en brodersøn. Det hænger vel sammen med, 
at i forholdet mellem Helge og Hroar den 
første træder mere og mere i forgrunden. 

Den anden forveksling angår de to svo¬ 
gerskabsforhold i Skjoldungefamiljen. Den 



består i, at Hrodgårs svigersøn Ingeld blev 
identificeret med Hrodgårs svoger Onela. 
Disse to genealogiske fejl er opståede 



uafhængig af hinanden; de optræder da 


også selvstændig. Men de kombineres også. 
Resultatet er, at Ingjald-Hodbrodd bliver 
til en svensk konge og Hrørek til en søn 
af ham og af Helges søster. Alle disse en¬ 
keltheder er overleverede, men fordelte over 
tre indbyrdes nærbeslægtede kilder. 

Efter Hrolfssaga er Hrokr en søn af 
Helges søster Signy (første forveksling). 

Efter Saxo er Hothbrodus en svensk 
konge (anden forveksling). 

Efter Skjoldungasaga (Arngrim) er Hrørek en søn af 
Ingjald (kombination af første og anden forveksling. Be¬ 
styrkes ved Saxo; se nedenfor). 

At Hothbrodus hos Saxo ikke blot er en konge i Sve¬ 
rige, men at han indtager Onelas plads, fremgår af, at hans 
umiddelbare efterfølger er Adils, ligesom i Béowulf Eadgils 
er Onelas efterfølger. 1 

Det er ikke umuligt at trænge lidt dybere ind i dette 
forhold. Den skandinaviske tradition har nemlig bevaret 
erindringen om Onela. Han er den allerede omtalte Åli 
enn upplenzki, med hvem Adils fører krig. Men traditionen 
regner ham ikke længer til Skylfingerne. Han er en konge 
fra Norge (Yngls. s. 56). Følgen deraf er, at også hans for¬ 
bindelse med Halvdans datter, som var knyttet til hans 
plads i Skylfingernes genealogi, opgives. I den svenske 
genealogi indtages nu hans plads af Ingjald-Hodbrodd. Ålis 
oprindelige rolle som Adils’ frænde og hans fjende bliver 
delt imellem Åli enn upplenzki og Hodbrodd. 2 Åli beholdt 
fjendskabet med Adils, Hodbrodd blev til hans frænde og 
umiddelbare forgænger, og dette forhold blev opfattet på 
den naturligste måde: Adils blev til Hodbrodds søn. 

Saxo ved også, at Hrørek stammer fra Hodbrodd. Der 
er blot mellem Hothbrodus og Røricus indskudt et navn, 
nemlig Hotherus, en skikkelse, som ikke hører historien, 
men mytologien til. Således opstår følgende stamtavle: 

Hothbrodus 

Athislus Hotherus 

Roricus 

1 Slægtskabsforholdet er ikke det samme som i Béowulf. Se derom 
lige nedenfor. 

- Man må vel antage, at krigen med Adils har været den nærmeste 

# 

anledning til, at Ali blev taget ud af genealogien. 

Tager man Hotherus bort, får man: 

Hothbrodus 

Athislus Roricus 

Adils og Hrørek er altså begge sønner af Hodbrodd. 
For begge har dette forhold samme årsag, nemlig at Hod¬ 
brodd indtager Onelas (Ålis) plads. Men for hver af dem 
er der en forskellig medvirkende årsag. Hvad A5ils angår, 
består den i, at han allerede i forvejen var Onelas efter¬ 
følger, for Hrøreks vedkommende i, at han var blevet op¬ 
fattet som Helges søstersøn i stedet for hans brodersøn. 

Traditionen vidste dog i det hele taget altfor godt, at In- 
gjald ikke var en Skylfing, især siden han var blevet op¬ 
taget blandt Skjoldungerne. Det er da også alene under 
hans andet navn Hodbrodd, der senere ikke mere blev 
forstået som et navn for I ngjald, at danske kilder (Saxo) 
kalder ham konge i Sverige. Men Ingjalds faderforhold til 
Hrørek i Skjoldungasaga og, som vi har set, i en af Saxos 
kilder viser dog, at han også under sit oprindelige navn 
i nogle kredse er blevet anset for en svoger til Helge. 

Opfattelsen af Hrørek som en søn af Ingjald har, hvad 
vi ovenfor har vist, sin grund i en kombination af to for¬ 
vekslinger, der hver for sig også forekommer isoleret. Det 
er endogså et primitivere standpunkt end kombinationen. 
Hvor den første forveksling, der gør Hrørek til Helges 
søstersøn, optræder isoleret, går udviklingen en anden vej. 
Den omstændighed, at Onela-Ali, med hvem Signe oprin¬ 
delig var gift, blev taget ud af Skylfingernes genealogi, havde 
da til følge, at der manglede en mand til Signe og en fader 
til Hrørek, der var blevet opfattet som hendes søn. Til 
at bøde på denne mangel tjener Sævil jarl. Denne skik¬ 
kelse har altså sin oprindelse udelukkende i poesiens for¬ 
dringer. Den er dog ikke yngre end det tolvte århundrede, 
ti han nævnes i en strofe i Hrolfssaga, som ikke er opstået 

Aarb. f. nord. Oldk. og Hist. 1922. 13 

senere. Hans giftermål med Signe kendes også af Arngrim. 
Skjoldungasaga kombinerer her altså heterogene forestil¬ 
linger. Sævil er Signes mand, men alligevel er Hrørek en 
søn af Ingjald. Forfatteren opdigter da en moder til ham; 
det er Sigrid, Halvdans enke. 

Når nogle kilder gør Hrørek til Hroars banemand, beror 
det på, at han er Ingjalds søn. Det hører til den s. 148 fg. 
omtalte kreds af forestillinger, hvori Ingjalds slægt er flyttet 
en generation opad. Hvis Skjoldungasagas beretning, at 
Ingjald havde to sønner, Frode og Hrørek, der i forening 
hævnede ham, beror, som sammesteds er antaget, på en kom¬ 
bination af to kilder, der hver for sig blot kendte ét navn 
på Ingjalds søn og hævner, viser det, at forskydningen 
opad af Ingjalds slægt er ældre end Skjoldungasaga i den 
ved Arngrims udtog bekendte skikkelse, ti i hægge disse 
kilder må da den forskydning allerede have været tilstede. 
Dog kan der godt have været to nær beslægtede redaktioner 
af samme saga, hvori Ingjalds søn ikke bar samme navn; 
de to navne kan være blevet forbundne med hinanden i 
en yngre bearbejdelse, som Arngrim har benyttet. Til en 
kilde, der tildelte Hrørek alene denne rolle, viser også 
Hrolfssaga tilbage. Når det her er Signes søn Hrok, som 
dræber Hroar, må drabet være optaget fra en beslægtet 
tradition, hvori Hrørek var Ingjalds søn. 

Følgende oversigt af de genealogiske grupperinger, hvori 
der frem for alt tages hensyn til Ingjalds og Hrøreks stil¬ 
ling, angiver hovedlinierne i udviklingen. 

1 . 

Ogen|)éow Healfdene Froda (Heaåobeard) 

a “ ' i r r~ ! 

Ohthere Onela datter Hålga Hroogår j 

Eadgils Hréftric datter Ingeld (Heaåobeard) 

dræber en søn 
af Hréågår 

2. Hrédric flyttes. 

Halfdan 


* Signy Hroarr Helgi 


Hrærekr 

* er muligvis endnu Onela (Åli). Da hans plads bliver 
fri, indtages den af 1. Sævill (ikke konge), 2. Ingjaldr. 
Derved opstår formerne 8 og 3. 

3. Halfdan 

j 

Ingjaldr (= Hpdbroddr) Sign> 

Hréars banemand 

i i " 

I i 

Adils Hrærekr 

Findes hos Saxo i formen: 

Hothbrodus 

“7 i' - " 

Athislus (Hotherus) 

I 

Roricus 


4. Uafhængig af 3; direkte udviklet af 1. De første 
Ijender bliver til brødre. 


x 

• ! 

Halfdan Frodi 

i . I i i 

Signy Hroarr Helgi Ingjaldr (= Hpdbroddr) 

Bevaret i Hrolfssaga, hvor kun Ingjaldr ikke forekommer. 

5. Forandring af 4; Fr65i og Ingjaldr skydes opad i 
genealogien: 

Frodi 

i I 

Halfdan Ingjaldr 

i 

i i 

Hroar Helgi Frodi Ingjaldsson 

Hroars banemand 

13 * 

Findes i Skjoldungasaga (Arngrim) kombineret med 6- 

6. Kombination af 3 og 5. 

Fro&i 

I I 

Halfdan Ingjaldr 

I 

Hrærekr 

Hroars banemand 

Hrærekr som søn af Ingjaldr fra 3; Ingjalds søn som 
Hroars banemand fra 5. — I Skjoldungasaga kombineret 
med 5 (Hrærekr og Fro5i I-son. Jfr. 7). 

7. Af 5 og 6. 

Ingjaldr 

r i 

Hrærekr Fro6i Ingjaldsson 
dræber i forening Hroar. (Jfr. 6) 

8. Af 2 og 6. 

Sævill-Signy 

nr 

Hrokr 

Hroars banemand 

Således Hrdlfssaga. Genealogien fra 2; Hroars bane¬ 
mand fra 6. 

Denne oversigt viser tydelig — hvad allerede fremgår 
af forangående undersøgelse — at ingen kilde indeholder 
en ublandet fremstilling af sagnkomplekset. I alle kilder 
foreligger der mere eller mindre indviklede kombinationer. 

Hrøreks skikkelse er hos Saxo delt i to. Den ene er 
Hotherus’efterfølger; han svarer, som vi har set, i genea¬ 
logien til Ingjalds søn i Skjoldungasaga, Sævils søn i Hrolfs- 
saga. At det er denne mand, der menes med Roricus Ho- 
theri filius, fremgår yderligere af hans øgenavn Slyngebond 
(d. e. Sløngvanbaugi) og en beretning om en ring, som han 
kaster i havet, der forklarer dette navn og er et sidestykke 

ril en fortælling derom i Hrolfssaga. Hvad der fremdeles 
fortælles om ham, har, såvidt vi kan se, ingen tilknytning 
til Skjoldungedigtningen; vi kan forbigå det her. Den anden 
Roricus nævner Saxo i fortællingen om Hrolf krakes sidste 
kamp, som synes at bero på Bjarkamål. Her siger Hjalte 
om Hrolf, at kongen tidligere har dræbt Roricus, den have¬ 
syge Bokus’ søn. Det var en mand, som var mere anset 
for sine skattes end for sine dyders skyld; han samlede 
-ejendomme, men han vandt sig ingen venner. Da han blev 
angrebet af Hrolf, gjorde han et forsøg på at frelse sit liv; 
han tilbød fjenden guld, men kongen (Hrolf) tog hans liv og 
tillige hans guld. 

Om denne beretnings oprindelse har Olrik (I, 31 f.) ud¬ 
talt en hypotese, som synes at være mere skarpsindig end 
overbevisende. Han knytter den direkte til den angelsak- 
siske overlevering, efter hvilken Hrédric er en søn af Hrod- 
går, og dermed forbinder han på en meget subjektiv måde 
hentydningerne i Béowulf og Widsfd til en strid, som op¬ 
stod mellem Skjoldungerne indbyrdes efter de begivenheder, 
hvorom det angelsaksiske epos handler. Han mener, at 
Hrédgårs søn Hrédric blev sin faders efterfølger, at derpå 
Hrddulf, i stedet for at bevare det gamle troskab, har an¬ 
grebet og dræbt sin frænde og på denne måde er blevet 
landets konge. Hrédric skulde have været en repræsentant 
for en forældet politik, der grundede sin magt på besid¬ 
delsen af store skatte, ligesom der også fortælles om de 
merovingiske konger, at de besad uhyre rigdomme. Hrod- 
ulf derimod skulde være den første repræsentant for en 
ny tid, i hvilken fyrsterne ikke støttede sig til penge, som de 
havde i behold, men til en krigsmagt, som de knyttede til 
sig ved at uddele deres penge. Hrøreks død skulde være 
det sorte minde i Hrolfs historie, som alligevel måtte und¬ 
skyldes og forklares af de historiske forhold. 

Denne Olriks mening kan umulig være rigtig allerede 
af den grund, at der i hentydningerne i Béowulf og Wid- 

sid, hvoraf den hele hypotese er afhængig, slet ikke er tale 
om en strid mellem Hrodulf og Hrédric, som skulde være 
udbrudt efter Hrédgårs død. Stederne i Béowulf og Wid- 
sid, som vi nedenfor nærmere skal gå ind på, taler tvert- 
imod ganske tydelig om uenigheden mellem Hrodgår og 
Hrodulf. Hrédrics navn nævnes slet ikke, og det er ganske 
naturligt, fordi han, som vi allerede har set, var omkom¬ 
men i krigen med Headobearderne. Det er også Hrédgår 
og Hrodulf, der som de eneste efterlevende af Skjoldungerne 
i forening besejrer Headobearderne. Når den senere digt¬ 
ning efter slutningen af krigen med Hadbarderne endnu 
nævner andre medlemmer af Skjoldungefamilien, som end¬ 
også skal have overlevet Hrodgår, kan det alene være en 
følge af en omdannelse af traditionen; det beror i hvert 
fald ikke på en historisk overlevering. Men Olriks opfat¬ 
telse går ud fra, at det er en historisk kendsgerning, at 
Hrørek blev dræbt af Hrolf. 

En anden indvending mod Olriks hypotese hænger sam¬ 
men med hele hans romantiske syn på Bjarkamål. Han 
giver dette digt en fuldstændig undtagelsesstilling. Idet han 
forkaster alt, hvad andre kilder meddeler, forsåvidt det 
ikke lader sig forene med hans konstruktioner, som yngre, 
helst islandsk, sagndannelse, får vi gang efter gang at vide, 
at Bjarkamål ser både frem og tilbage. Her, mener han, 
må man søge den sande gamle tradition; hvor der i denne 
kilde tindes svage hentydninger, må de suppleres ved en 
sindrig tolkning; på indholdets store ælde må man ikke 
tvivle, men det lys, som falder over digtets dunkle steder 
ved sammenligning med andre kilder, må og bør helst 
opfattes som en lygtemand. Derved kommer Bjarkamål 
til at stå fuldstændig alene, og da dets hentydninger er 
meget utydelige og tillader mange slags tolkninger, bliver 
resultatet, at ens eget forgodtbefindende bliver stillet over 
de positive efterretninger, som findes i kilder, der ved mere 
om sagen. Når man betragter det sted i Bjarkamål, der 

omtaler Hrøreks endeligt, i belysning af det, som andre 
kilder, først og fremmest Saxo selv, beretter om Hrørek, 
kommer man til ganske andre resultater. 

Vi må da først spørge om grunden til, at Hrørek hos 
Saxo er delt i to. Svaret på dette spørgsmål er ikke van¬ 
skeligt. Roricus, Hotherus’ (oprindelig Hothbrodus’) søn, 
regerer efter Hrolf krake. Denne Hrøreks regeringstid beror 
på lærde stamtavler, som også Skjoldungasaga har benyttet. 
Atter her følger Hrørek Ingjaldsson efter Hrolf krake. Når 
da Bjarkamål fortæller, at Roricus blev dræbt af Hrolf, 
måtte en historiker deraf slutte, at det ikke kunde være 
den samme Roricus, som overlevede Hrolf og blev konge 
efter ham. Men disse stamtavler, som indeholder lange 
rækker af danske konger, hører ikke til den gamle tradi¬ 
tion. Vi har allerede ovenfor vist, at der ikke kan være 
nogen tvivl om, at det er den samme Roricus, der er ment 
på begge steder. Der kan dog endnu tilføjes følgende. Hrolfs 
dødsfjende er Aflils, sønnen af Hodbrodd-lngjald. Af de to 
Roriker, som Saxo nævner, er den ene ligeledes en fjende 
af Hrolf og bliver dræbt af ham; den anden, som regerer 
efter ham, er ligesom A5ils en søn af Hodbrodd-lngjald 
(kun ved optagelsen af Hotherus blevet til Ingjalds sønne¬ 
søn). 1 Fortællingen om de skatte, som den første Roricus 
tilbyder Hrolf, hænger — hvad Olrik har påvist — sammen 
med tilnavnet sløngvanbaugi, som den anden Roricus bæ¬ 
rer. 2 Det er altså aldeles sikkert, at de to må identificeres. 
Deraf følger da, at den Roricus, som bliver dræbt af Hrolf, 
er en søn af Hodbrodd-lngjald, altså en broder til Adils. 

1 Hos Sven Ågesøn følger Rokil Slaghenback (d. c. Hrærekr sløng¬ 
vanbaugi) umiddelbart efter Rolf kraki. Her mangler Hotherus endnu. 
På grund af denne rækkefølge gøres Rokil til en søn af Rolf. 

2 Olrik går endog så vidt, at han forklarer Saxos udtryk om Ro¬ 
ricus natum Buki avari som en fejlagtig oversættelse af et tilnavn 
hnøggvanbaugi, som Hrørek først skulde have baaret. Dette er ikke helt 
umuligt, om det end ikke går an af det supponerede tilnavn at drage 
så vidtgående slutninger, som Olrik har gjort. 

I dette lys må man da betragte det sted i Bjarkamål, der 
omtaler drabet på Roricus. Det er en episode i krigen med 
Adils. 1 Når Hrolf førte krig med Adils, forstår man let, at 
han også har kæmpet mod Adils’ broder Hrørek. Dennes 
gerrighed er et særpræg hos slægten; den vender i samme 
grad tilbage hos hans broder. Og at penge bliver udstrøede, 
ja endogså at en meget kostbar ring bliver kastet bort, 
fortælles også om mødet mellem Hrolf og Adils; her er 
det den anden af modstanderne, nemlig Hrolf, som kaster 
ringen Sviagris til Adils og forhåner ham, idet han bukker 
sig for at tage den op. I sandhed, der er ingen grund til 
på grund af tilnavnet sløngvanbaugi at tro, at Saxos Ro¬ 
ricus har været en historisk person, hvis politik havde 
lighedspunkter med Merovingernes. 

Helges ungdom. 

§ 13. 

Historien om Helges ungdom kender vi næsten kun fra 
de skandinaviske prosakilder. Den angelsaksiske overle¬ 
vering ved kun, at Hrodgår og, som man kan slutte af et 
sted i Béowulf (se s. 138), Hålga har besejret Froda i et slag. 
At den roman, som meddeles udførligst i Hrélfssaga, men 
som dog også Arngrim og — knyttet til Haldanus — Saxo 
kender, hører til et tidligt stadium i traditionens udvikling, 
beviser den første strofe i andet Helgekvad. Overgangs¬ 
former kender vi ikke; den eneste vej til forståelsen af 
motivernes indbyrdes forhold går gennem analysen af for¬ 
tællingen. 

Et udgangspunkt for yderligere sagndannelse har det 
vistnok været, at Halvdan og Frode er blevet til brødre. 
Det er sandt, at de kilder, som især indeholder tredje og 

1 Deraf må man slutte, at hvis Bjarkamål i den skikkelse, i hvilken 
vi kender det fra Saxos bearbejdelse, virkeligt er så gammelt, som al¬ 
mindeligt antages, den forveksling af Svenskere og Hadbarder, som vi 
ovenfor har omtalt, allerede var tilstede i det tiende århundredes tra¬ 
dition. Ti på denne forveksling beror Hrolfs mellemværende med Adils. 

fjerde akt, i det mindste for en del ikke ved, at fjenderne 
er beslægtede med hinanden; Helgekvadene kender intet 
til et slægtskab mellem Helge og Hodbrodd. For denne 
del af overleveringen er slægtskabet også af mindre betyd¬ 
ning end for første og anden akt. Men hvad den første 
strofe af andet kvad angår, er der intet, som beviser, at 
Hunding ikke var en broder til Helges fader, og de enkelt¬ 
heder, som strofen meddeler, tyder — hvad vi har set — på 
existensen af nydannelser, der er en følge af dette slægt¬ 
skabsforhold. 

Grunden til, at Halvdan og Frode er bievne til brødre, 
er at søge i, at en senere tid ikke kunde forestille sig, at 
samtidige fyrster i Danmark skulde høre til forskellige slæg¬ 
ter. De angelsaksiske kilder gengiver tilstande fra stamme- 
høvdingetiden; forskellige stammer og deres konger kæm¬ 
per om magten, tilsidst sejrer Danerne, der opstår et cen¬ 
tralt overvælde, og det er forbi med den gamle strid. 1 I 
senere tid forekommer der vistnok hyppige kampe mellem 
tronprætendenter, men da er det medlemmer af samme 
slægt og ikke sjælden brødre. Således lader f. ex. Harald 
Gormsson sin broder Gull-Harald dræbe af Håkon jarl. 
På samme måde går det i Norge, hvor Helgedigtningen 
ligeledes har været hjemme. Vi behøver blot at minde om 
Erik blodøkses broderdrab. Når altså Frode er skyld i den 
samtidig med ham regerende Halvdans død, lå den opfat¬ 
telse nær, at denne var hans broder. 

Denne opfattelse har til følge, at Halvdans sønner er 
fredløse. Sålænge Halvdan og Frode var fyrster over for¬ 
skellige stammer, var den naturlige gang af begivenhederne 

1 Spørgsmålet, om Headobearderne har boet i Danmark eller nogen¬ 
steds på den nordtyske kyst, som man har antaget, og hvorpå nogle 
stednavne i Helgekvadene kunde tyde, har her kun en underordnet be¬ 
tydning. Poesien fremstiller dem som Danernes nærmeste naboer. Alene 
på denne måde er det forståeligt, at efter både Wfdsfd og Béowulf fjen¬ 
derne bliver besejret ved Heorot. hvor de dog ikke havde deres sæde. 
De var trængt frem indtil deres fjenders borg (sml. ovenfor s. 142). 

efter Halvdans død, at hans sønner samler en hær, hvor¬ 
med de angriber Frode. Béowulf fortæller da også om et 
slag, hvori Froda er faldet. Så snart fjenden er blevet 
herre over modstanderens land eller har udryddet hans 
krigsmagt, er det til ende med krigen, som efter Hea5o- 
beardernes udryddelse. Men så langt var det efter Healf- 
denes død ikke kommet. Efterat Halvdan og Frode er ble¬ 
vet til brødre og fjenden altså efter Halvdans død er blevet 

0 

landets naturlige overherre, bliver der for Halvdans søn¬ 
ner ingen anden mulighed tilbage end at flygte, at skjule 
sig og at overfalde fjenden om natten. For at få bistand 
er de henviste til de misfornøjede elementer i befolkningen, 
til deres faders gamle tilhængere og venner. Til disse hører 
Vifil, som skjuler dem, Sævil, som en tid lang yder dem 
husly, og Regin, som har været nødt til at sværge troskabs¬ 
eden, men som alligevel giver dem råd og advarer kongen, 
da det er blevet for sent. Helges og Hroars oplevelser under 
deres fredløshed beror på en yderligere bearbejdelse af si¬ 
tuationen ved hjælp af populære motiver. 

En yderligere følge af disse forhold er det, at Frode 
tager sin dræbte broders hustru til ægte. 1 den oprindelige 
overlevering var der vistnok slet ikke tale om hende. Ved 
den nye opfattelse af forholdet mellem fjenderne kunde det 
spørgsmål let opstå, hvor hun var blevet af, og da hun 
ikke optræder i brødrenes selskab, kunde man forestille 
sig, at hun var blevet tilbage og faldet i fjendens hænder, 
og i så fald lå den slutning nær, at Frode havde ægtet 
hende. Det er blot en forståelig konsekvens, at hun da 
også senere omkommer sammen med ham. 

De oplysninger, som kildeskrifterne giver om denne 
kvinde og hendes skæbne, stemmer indbyrdes ikke helt 
overens, men de forskellige overleveringer er dog nær be¬ 
slægtede med hinanden. De viser tilbage til en fælles, må¬ 
ske skriftlig, kilde, som kun indeholdt en kort efterretning 
om hendes død. Senere er der i to af dem gjort tilføjelser. 

Hos Saxo er den kvinde, som omkommer med Frotho, 
hans lovlige ægtefælle. Der fortælles, at H araidus den før¬ 
stes og Frothos hustruer trættedes med hinanden; deres 
fjendskab var endogså anledning til det mindre gode for¬ 
hold mellem brødrene. Ved hævnen for faderen dræber da 
Haraldus II og Haldanus først dronningen; derpå kvæler 
de Frotho i røgen fra det brændende hus. Hrolfssaga med¬ 
deler kun, at Helges og Hroars moder Sigrid omkommer 
med Frode i flammerne, ti hun vilde ikke forlade huset. 
Grunden til hendes ophold i Frodes hus omtales ikke. 
Skjoldungasaga har vel indeholdt den samme efterretning; 
Arngrim har da udeladt den i sin korte fremstilling; men 
her findes en bemærkning om, at morderen (her Ingjald) 
ægter sin broders enke. 

At denne beretning hos Arngrim er ægte, fremgår blandt 
andet af fortællingens forhold til Signiundsagnet, hvorom 
se nedenfor. Den indeholder også den eneste rigtige for¬ 
klaring af drabet på Sigrid. Men da den mangler både hos 
Saxo og i Hrolfssaga, må man slutte, at den heller ikke 
har stået i disse to skrifters fælles kilde, som også ligger 
til grund for Skjoldungasagas fremstilling. Hrélfssaga og 
Skjoldungasaga står deri endog nærmere ved hinanden, at 
de begge to ved, at den kvinde, der omkommer i det bræn¬ 
dende hus, er Helges og Hroars moder. Saxo, som ikke 
kender denne detail, har derpå givet en nyopfunden for¬ 
klaring af brødrenes grusomhed imod Frodes dronning; 
Skjoldungasaga derimod har tilføjet det til traditionen hø¬ 
rende træk, at Frode — for hvem den sætter Ingjald — havde 
taget Helges og Hroars moder til ægte. På samme tid gør 
den hende i sin genealogiske iver til Frode Ingjaldssøns 
og Hrøreks moder. Denne oplysning er fuldstændig urigtig; 
det fremgår allerede af, at det oprindelig ikke er Ingjald, 
men Frode, som dræber Halvdan. Hvis den ældre tradi¬ 
tion havde kendt en søn af Halvdans morder og Sigrid, 
måtte denne søn være Ingjald selv; andre sønner af den 

ældre Frode kender traditionen ikke. -— Man kan ikke vende 
kildernes forhold om uden at støde på vanskeligheder. 
Går man ud fra Skjoldungasagas fremstilling, må man an¬ 
tage, at Hrolfssaga og Saxo uafhængig af hinanden har ude¬ 
ladt efterretningen om morderens giftermål med sin broders 
enke. Det er lidet sandsynligt, da dette giftermål netop 
indeholder den eneste rigtige forklaring af den begivenhed, 
som både Hrolfssaga og Saxo meddeler, at kvinden bli¬ 
ver dræbt. Derimod lader det sig godt forstå, at Skjold- 
ungasaga til efterretningen om Sigrids død har føjet en 
forklarende oplysning, især hvis en fra traditionen stam¬ 
mende forklaring var forfatteren bekendt. 

Et vidnesbyrd om alle disse nydannelsers høje ælde 
har vi i Sigmund- og Sigurdsagnene, som fra Helgedigt- 
ningen har lånt flere træk, der hører til den ungdoms¬ 
historie, vi kender fra prosakilderne. Vi skal ikke her gen¬ 
tage bevisførelsen fra Untersuchungen uber den Ursprung 
und die Entwicklung der Nibelungensage (III, 77 fgg.), at 
det er Sigmund- og Sigurddigtningen, som har været mod¬ 
tagende, Helgedigtningen, som har været ydende; vi kan 
nøjes med at drage nogle kronologiske slutninger deraf. 
Den sammenknytning af Helgesagnet med Sigmundsagnet, 
hvorved Sigmund blev til Helges fader, er ikke yngre end 
tiende århundredes anden halvdel, ti begge Helgekvad ken¬ 
der den. Deraf følger naturligvis ikke, at den ikke kan 
være ældre (jfr. nedenfor). Fra Helgedigtningen stammer 

1. at Sigmund og Sinfjotle sætter ild på huset over Siggeir, 1 

2. at Sigmunds søster og Sinfjotles moder brænder inde med 
sin mand, 2 3. at Sigurds fosterfader hedder Regin (i den 

1 At dette motiv er endnu ældre, fremgår af dets overgang fra 
Sigmunddigtningen til Nivlungedigtningen. Her optræder det allerede 
i Atlakvida. Det er altså tillige et bevis for, at forbindelsen af Helge 
med Sigmund er ældre end andet Helgekvad. 

1 Det er meget sandsynligt, at også navnet Signe i Sigmundsagnet 
stammer fra Helges søster. 

ældre tradition af Sigurddigtningen hed han Mime; på dette 
punkt står Didrikssaga på et ældre standpunkt end Edda). 
Her må det særskilt bemærkes, at Regin også i Sigurd- 
sagnet ligesom i Helgesagnet er helten behjælpelig ved fader¬ 
hævnen; i denne rolle optræder Mime ikke. Derimod be¬ 
høver Regins upålidelighed i Sigurddigtningen ikke at 
stamme fra Helgedigtningen, da dette træk også hører til 
Mime. 

Den meget udbredte antagelse, at forholdet mellem Helge¬ 
digtningen ogSigmunddigtningen skulde være det omvendte, 
beror på, at de kilder, som fortæller disse ting om Helge, 
tildels er yngre end Sigurddigtningen. Men det forstår sig af 
sig selv, da disse kilder er prosakilder og de prosaiske kilder 
nu engang som literære frembringelser er yngre end dig¬ 
tene. Men ser man nærmere til, så viser det sig, at også 
Sigmunds historie blot er overleveret i prosakilder; at en. 
af dem er codex regius af Edda, gør vel ikke noget til 
eller fra. Af de ovenfor nævnte overensstemmelser er det 
kun navnet Regin, der forekommer i en strofe af Sigurd¬ 
digtningen; men samme navn forekommer i en strofe i 
Hrolfssaga. Hvis man vilde beråbe sig på, at fortællin¬ 
gerne om Sigmund dog måske beror på tabte kvad, så 
kunde det samme siges om historien om Helges ungdom; 
iøvrigt er i andet Helgekvad én gammel strofe (str. 1) be¬ 
varet, der handler om disse begivenheder. Det er altså 
aldeles umuligt her at argumentere ud fra de bevarede 
kilders alder. Men vi ved, at Helgesagnet i det hele ikke 
er yngre end Sigmundsagnet; det har sine rødder i begi¬ 
venheder fra det sjette århundrede, og vi har efterretninger 
om Helge i Béowulf. Og den sammenligning af kilderne, 
som vi har foretaget, viser, at den poesi, hvorom der her 
er tale, har udviklet sig i perioden mellem de historiske 
begivenheder og traditionens kombination med Sigmund- 
digtningen. 

Af det omtalte forhold til Sigmund- og Sigurddigtnin- 

gen må man da slutte, at hovedtrækkene i Helges ung¬ 
domshistorie ikke er yngre end de ældste dele af andet 
Helgekvad, og i det mindste delvis endogså er ældre end 
Atlakviåa. 

DEN INDBYRDES KAMP MELLEM SKJOLDUNGERNE. 

§ 14. 

Krigen mellem Skjoldunger og Hadbarder er i sin op¬ 
rindelse og i de ældste kilder en kamp mellem forskellige 
slægter; i de yngre kilder er den blevet til en kamp mel¬ 
lem medlemmer af samme slægt. De angelsaksiske kilder 
indeholder dog også hentydninger til en familiestrid. Derom 
er der tale på tre steder. Béowulf 1015 fortælles det, at 
frænderne Hrodgår og Hrodulf sad sammen i hallen. Heo- 
rot var opfyldt af venner. Så følger der: nalles fåcenstafas 
péod-Scyldingas pen den fremedon, »dengang udøvede Skjold¬ 
ungerne endnu ingen fjendtlige gerninger« (»imod hinanden«, 
er meningen). Béowulf 1162 fgg. kommer Wealhjiéow til 
det sted, hvor farbroder og brodersøn (d. e. Hrodgår og Hro¬ 
dulf) sidder. På gyt wæs hiera sibb ætgædere, æhwylc dårum 
trywe, »dengang bestod der endnu fred imellem dem, hver 
af dem var den anden tro«. Det tredje sted er det samme, 
vi allerede lærte at kende som hovedkilden til fjerde akt, 
Widsid 45—49: Hrodwulf and Hrodgår heoldon lengest sibbe 
ætsomne suhtorfædran, sippan hy forwræcon Wicinga cynn 
and Ingeldes ord forbigdon osv., »Hrodwulf og Hrodgår 
holdt meget længe fred indbyrdes, farbroder og brodersøn, 
efter at de havde udryddet Wikingernes slægt og havde til- 
intetgjort Ingelds følge«. De tre steder tilsammen udeluk¬ 
ker den mulighed, at udtrykket tilfældigvis skulde være 
nogenlunde uklart, og at meningen skulde være, at Hrod- 
wulfs og Hrodgårs venskab skulde have varet til livets ende. 
Der har altså existeret en overlevering, efter hvilken der 
er opstået fjendskab mellem disse frænder. De tre steder 
nævner også alle de samme navne. Af det sidstanførte sted 

fremgår på samme tid, at dette fjendskab opstod ikke blot 
efter, men længe efter slutningsakten af Headobeardekrigen. 

De skandinaviske kilder ved ikke noget om en tvedragt 
mellem farbroder og brodersøn. Det kan heller ikke være 
anderledes. Da alle kilder, som kender Hroar, er enige 
om, at han er omkommet i Hadbardekampen, kan ingen 
af dem på samme tid indeholde en beretning om, at han 
endnu efter denne krigs slutning skulde have kæmpet med 
sin brodersøn. Men kilderne kender godt en voldsom kamp, 
der følger paa Hadbardekrigen, og hvori Hrolf er hoved¬ 
manden på den ene side, og alt taler for, at vi her har at 
gøre med den skandinaviske form af overleveringen om 
kampen mellem Hr<55går og Hrodulf. Det er fortællingen 
om Hrolfs sidste kamp. 

Hentydningerne i de angelsaksiske digte giver i deres 
korte og knappe form intet støttepunkt; vi ved ikke en¬ 
gang, hvem der er gået af med sejren i denne kamp. Men 
det er dog næppe tilfældigt, at efterretningerne om Skjold¬ 
ungerne ophører med Hroåulf; han er den sidste, hvis 
navn bliver nævnt. Denne ejendommelighed gentager sig 
i den skandinaviske tradition. Også her uddør slægten med 
Hrolf krake. Hrolf slutter sin heltebane i en hæderfuld 
kamp mod en med ham nær beslægtet frænde, og det en, 
der ikke hører til rækken Frode-Ingjald og deres stedfor¬ 
trædere i genealogierne. Der er altså god grund til at an¬ 
tage, at fortællingen om Hrolfs død — Skuldarbardagi, som 
den kaldes — har sit udgangspunkt i uenigheden mellem 
Hrodgår og Hrodulf, hvorom Béowulf og Widsid fortæller. 
Den oprindeligste skikkelse på fjendens side er da ikke 
Skuld, men hendes mand Hjorvard, og Hrolfssaga bevarer 
måske i den samtale, hvori Hrolf tvinger Hjorvard til at 

erkende hans overherredømme, et minde om, at der mel- 

* 

lem Hrolf og en frænde af ham, der ikke havde mindre 
ret til at regere end han, opstod tvedragt, da én af dem, 
nemlig Hrolf, vilde være overkonge. Denne fornedrelse bli- 

ver derpå hævnet af den forurettede frænde. At Hrolf gjorde 
Hjorvard skattepligtig, fortæller såvel Hrélfssaga som Saxo 
og Skjoldungasaga. 

Navnet Hjorvard frembyder på en måde ingen vanske¬ 
ligheder. Det hører hjemme i Skjoldungefamilien og gæl¬ 
der Hrolfs fætter, Béowulfseposets Heoroweard, Heorogårs 
søn. Det er altså historisk. Men derfor at anse kampen med 
Hjorvard, som den fortælles i de skandinaviske kilder, for 
en historisk begivenhed er næppe rigtigt. Efter disse kilder 
kæmper Hrolf med Hjorvard længe efter Hadbardekrigens 
slutning og ligeledes længe efter Hrcars død. De kilder, som 
står historien nærmere, fortæller noget ganske andet: længe 
efter slutningen af Hadbardekrigen kæmper Hrodulf med 
HroSgår, men Heoroweard (Hjorvard) var død længe for¬ 
inden, da Hroågår endnu var ung (jfr. ovenfor s. 140). 
Traditionens udvikling er altså gået den vej, at da den lod 
Hroar omkomme i anden akt af Hadbardekrigen, har den 
i fortællingen om Hrolfs sidste kamp indsat Hjorvard i 
stedet for Hroar. Hans navn var bevaret og kunde altså 
bruges; i Hadbardekampen spillede han ingen rolle; hvis 
der engang havde været en nærmere efterretning om hans 
tidlige død, var den gået i forglemmelse. Men man vidste 
åbenbart, at han hørte til familien; den mand, der bar 
dette navn, passede altså netop til at indtage Hroars plads 
i en fortælling om en familiestrid. 1 

Når Hrolfssaga fortæller, at det er Hjorvards hustru 
Skuld, der har opægget ham til at angribe Hrolf, indehol¬ 
der denne meddelelse to elementer, som man må holde 

1 At navnet Hjorvard ved et tilfælde skulde være indkommet ude¬ 
fra, er ikke troligt; dertil er det for sjældent. Hele Heimskringla ken¬ 
der kun én mand, der bærer dette navn, og han er af Skjoldungeæt; 
han er en Ylfing og hilses med ordene: Allir heilir Ylfingar at Ilrdlfs 
minni kraka. Navnet forekommer her i direkte forbindelse med Hrolf 
krakes navn, og det bæres af en, som ikke ved giftermål er kommet 
ind i familien, men — efter datidens yngre tradition — stammer fra 
selve slægten. 

nøje ud fra hinanden. Skuld er navnet på en af nornerne; 
opæggelsen ved Skuld betyder kun, at skæbnen er skyld 
i, at nær beslægtede frænder kom til at kæmpe indbyrdes. 1 
Da Skuld derpå opfattedes som et menneskeligt væsen, 
blev hun til Hjorvards hustru. Det blev da nødvendigt 
også at meddele noget om hendes afstamning, og da det 
er hende, som foranlediger krigen, må hun også stå i et 
eller andet forhold til begge partier; er hun den enes hu¬ 
stru, må hun være den andens søster. Derved går det 
direkte slægtskabsforhold mellem Hrolf og Hjorvard tabt. 2 
Hun bliver nu til en søster af Hrolf, men hendes mytiske 
oprindelse får deri endnu et udtryk, at hendes moder er 
en ellekvinde. Det øvrige er tildigtning, som stammer fra 
eventyr. Når diekvinden siger til Helge, som hun besøger 
om natten, at hun er blevet forbandet af sin moder, så er 
det et bekendt eventyrmotiv. 8 Det er heller ikke oprinde¬ 
ligt, når den ulykke, som Skuld senere stifter, forklares 
ved, at Helge har forsømt at afhente barnet på det aftalte 
sted. 4 Ulykkens sande årsag ligger i hendes natur som 
skæbnegudinde; den har, som sagt, i sagnet fået et udtryk 
i hendes afstamning fra moderens side. 

Den variant, som optræder i Skjoldungasaga, har ingen¬ 
ting forstået af alt dette. Den har alene lagt mærke til, at 
Skuld var en halvsøster til Hrolf, men giver hende i stedet 

1 Af stednavnet Skuldelev slutter Olrik (I, 71), at Skuld har været 
et virkeligt kvindenavn, og deraf følger for ham igen, at Skuld i for¬ 
tællingen om Hrolfs sidste kamp må have været en historisk person, 
nemlig, som sagaen angiver, hustru til Hjorvard. hvem han ligeledes 
anser for historisk og oprindelig i fortællingen. Han tror endogså, at 
Skuldelev har fået sit navn efter Hjorvards hustru Skuld. 

2 Vi har her et nyt bevis — om det endnu skulde behøves — for, 
at hun ikke er en historisk skikkelse. Ved hendes mellemkomst bliver 
personer, som i historien er af samme slægt, til fremmede. 

8 Det samme fortælles f. ex. i Grfmssaga lodinkinna (Fas. II, 149ff.). 
1 det hele har den her meddelte historie megen lighed med den i 
Hrélfssaga. 

4 Det har allerede Olrik (I, 161) set. 

Aarb. f. nord. Oldk. og Hist. 1922 14 


Digitized by Google 


Original from 

UNIVERSITY OF CALIFORNIA 



210 STUDIER OVER SKJOLD UNGEDIGTNINGEN. 

for samme fader samme moder, nemlig Yrsa, og gør nu 
Adils til Skulds fader. 1 Derved går Skulds mytiske op¬ 
rindelse fuldstændigt tabt. Forandringen bærer et rationa¬ 
listisk præg; den tjener til at gøre fortællingen sandsynlig. 
Saxo meddeler om Skulds afstamning kun, at hun er en 
søster til Hrolf. Da det er Hrolf, som bortgifter hende, er 
hun ganske vist ikke en datter af A5ils. Saxos kilde havde 
altså samme fremstilling som Hrolfssaga. 

De tre kilder, der indeholder fortællingen om denne 
krig, er enige om, at også Hjorvard omkommer ved denne 
lejlighed. Det er den naturlige afslutning, og det gør det 
forståeligt, at Skjoldungernes historie ender med Hrolf krake. 
Familiens to sidste medlemmer, som har støttet hinanden 
tro i kampen mod den udenlandske fjende, kommer derpå 
til at kæmpe indbyrdes om overherredømmet, og ved at 
dræbe hinanden volder de selv slægtens undergang. 

I én enkelthed afviger kilderne indbyrdes. Hrolfssaga 
fortæller, at Hjorvard faldt i samme slag, hvori Hrolf om¬ 
kom. Det ser ud til at være det oprindelige. Men der er 
opstået en forandring ved optagelsen af et nyt motiv, nem¬ 
lig det om Vogg (Viggo hos Saxo), som ved sit første møde 
med kongen af ham får en gave, der gør ham så lykkelig, 
at han udtaler det løfte at hævne kongen, når denne skulde 
blive dræbt. Om denne hævn fortælles da også noget 
i kilderne, men på forskellig måde. Her har vi at gøre 
med selvstændige varianter. Hrolfssaga fortæller, at Skuld 
regerer efter Hrolfs død. Men nogle af de overlevende sam¬ 
ler en hær i Sverige, og under Voggs førelse angriber de 
Skuld; de tager hende til fange og dræber hende. Skjold- 
ungasaga (Arngrim) og Saxo fortæller derimod, at Hjorvard 
sejrer over Hrolf og derpå bliver dræbt af Vogg. Om Skuld 

1 I)et samme meddeler Lejrekrøniken, men senere er det som i de 
andre kilder Rolf, der har hende hos sig og har ret og magt til at 
bortgifte hende. *At han ikke vil gifte hende til Hiarwarth, og at denne 
derpå røver hende, er en af krønikens mange forvanskninger. 

er der ikke mere tale. I begge overleveringer er der noget 
rigtigt. Hrolfssaga har som sagt ret i, at Hjorvard — der 
står for Hroar — omkommer i slaget, de to andre kilder 
deri, at de, efter at kampen er endt, ikke mere omtaler 
Skuld. Ti hendes rolle er udspillet, når hun har opægget 
frænderne mod hinanden og udvirket, at de dræber hin¬ 
anden. Det er sandsynligt, at den anekdote, som fortæller, 
al Vogg lover at hævne Hrolf, er ældre end efterretningen 
om, at han udfører dette forsæt. Denne fortsættelse af for¬ 
tællingen var heller ikke nødvendig, da Hrolf havde hæv¬ 
net sig selv. Og anekdotens væsentlige betydning ligger 
ikke i udførelsen af en hævn, men i den naive glæde 
over en forholdsvis ringe gave (litlu verér Voggr feginn). 
Senere har man på to måder draget en meget naturlig 
konsekvens af Voggs ord, som var bievne berømte. At hi¬ 
storien om Vogg i overleveringen om Hrolf ikke indtager 
en organisk plads, fremgår også af, at Vogg ikke hører til 
Hrolfs udvalgte kæmper, og at kilderne ikke fortæller anek¬ 
doten på samme plads. 1 


1 Skjoldungasaga — her repræsenteret ved Snorra Edda — laderVogg 
komme til Hrolf før toget til Upsala, Saxo efter dette tog, Hrdlfssaga 
i Upsala. Finnur Jénsson (indl. til Hrdlfssaga kr.) tror, at Skjoldunga- 
sagas kronologi er den rette, men han fremfører ikke noget bevis for 
denne mening. 

Det fortjener her at bemærkes, at Lejrekroniken og Svend Ågesøn 
ikke kender noget til Vogg og den sidste heller ikke til Hjorvard som 
Hrolfs efterfølger. Efter Svend Ågesøn følger Hrørekr umiddelbart på 
Hrolf krake (se ovenfor s. 199). Lejrekrøniken lader Hjorvard sejre i kam¬ 
pen med Hrolf; derpå bliver han dræbt af Haky, frater Hagbradi (sic), 
filius Hamundi, som regerer en tid lang og derpå bliver dræbt af Frit- 
leff, en mand a partiblis septentrionalibus, som derpå ægter en datter 
af Hrolf, og bliver konge. Det viser, at også denne Haki, ligesom i 
Saxos tradition Hotherus, er et indskud; rækken Fridleif-Fréåi osv. 
knyttes direkte til Hrolf gennem en — opdigtet — datter af ham. (En 
yngre krønike, Gesta Dan., gammeld. kr. s. 14, 15 indeholder en kom¬ 
bination: Wigge dræber Harwar, men sommæ sighee, at Akæ, Hauborths 
brothær, drap Hartwar, oc swa war han konung. Så følger her Høthær 
[d : Hotherus] som hos Saxo). 

14* 

OVERSIGT OVER 

HOVEDLINIERNE I TRADITIONENS UDVIKLING. 

§ 15. 

I. I spidsen står de korte beretninger i den angelsak- 
siske poesi, som på enkelte punkter kan suppleres med 
større eller mindre vished. 

1. akt (ikke overleveret i ags., men, hvis ikke historisk, 
da i hvert fald den ældste direkte konsekvens af alt det, 
som følger efter): Headobeardernes konge Froda dræber 
Scyldingen Healfdene. 

2. akt: Healfdenes sønner Hrodgår og Hålga hævner 
deres fader på Froda. 

3. akt. 1. afdeling: Frodas søn Ingeld dræber på an¬ 
modning af en gammel kæmpe den søn af Hrodgår, der 
har ført sin søster Fréawaru som brud til hans hof, og 
han forskyder kvinden. En anden ledsager af Fréawaru 
(enten en anden søn af Hrodgår eller Hålgas søn Hrédulf) 
undslipper. 

2. afdeling (ikke overleveret): I den derpå følgende 
krig omkommer Hålga. 

4. akt: Hrodgår hævner sin søn og Hroåulf hævner sin 
fader på Ingeld, hvis hele krigsmagt de udrydder i en kamp 
om Heorot. Borgen går ved denne lejlighed op i flammer. 

Der er korte, men sikre antydninger om, at der lang 
tid efter opstod en uenighed mellem Hrodgår og Hr65ulf. 
Man har grund til at antage, at de begge er omkommet i 
denne krig. 

Ved siden af svogerskabet mellem Scyldingas og Hea- 
dobeardas kender digtningen et lignende forhold mellem 
Scyldingas og de svenske Scylfingas. En datter af Healf¬ 
dene er gift med en Scylfing, nemlig — som det med sik¬ 
kerhed fremgår af forskellige data — med Onela. 

II. De ældste forandringer i den skandinaviske tradi¬ 
tion er de, hvori alle kilder stemmer med hinanden eller 

hvoraf i det mindste en eftervirkning er tilstede i alle kil¬ 
der. Hertil hører følgende nydannelser: 

1. Helge og Ingjald, som nu også kaldes Hodbrodd, stri¬ 
des om en kvinde. Denne skikkelse har sin oprindelse i 
Fréawaru, Hrodgårs datter; hun er altså Helges broderdatter. 

2. Helge indtager i fjerde akt Hrolfs plads; han kæm¬ 
per altså sammen med sin broder imod Ingjald (med en 
forandring i broderens navn bevaret i Helgekvadene). Der¬ 
ved opstod en modsigelse med traditionen om Helges død, 
som oprindelig kronologisk falder før fjerde akt. Denne 
modsigelse bliver i kilderne fjærnet på forskellig måde 
(se under III). 

Den eneste kilde, som ikke går med til denne forandring, 
er Grottaspngr, der nævner Hrolf i denne sammenhæng. 

3. Om den kæmpe, der opægger Ingjald, først i denne 
periode har fået navnet Starkad, eller om dette navn alle¬ 
rede hører til den angelsaksiske digtnings tidsalder, lader 
sig ikke afgøre. 

III. Forandringer i en del af den skandinaviske tra¬ 
dition. 

A. Hovedsagelig eller alene i prosakilderne. 

i. For hele den prosaiske og en mindre del af den 
poetiske tradition gælder følgende nydannelser: 

1. De ældste fjender, Halvdan og Frode, er bievne til 
brødre. Under indflydelse af denne opfattelse udvikler ung¬ 
domshistorien sig (at Frode brændes inde, Sigrids død, Re* 
gin som hjælper og andre detailler). Vidnesbyrd om disse 
enkeltheders ælde er adskillige træk i Sigmund- og Sigurd- 
digtningen og den første strofe af andet Helgekvad. 

2. Den kvinde, hvorom Helge kæmper med sin mod¬ 
stander, er ikke Helges broderdatter, men hans egen datter. 
Et vidnesbyrd om fortællingens ælde har man i Grottaspngr. 

ii. Det følgende gælder udelukkende for den prosaiske 
overlevering. 

1. Da Helge sejrer efter II, 2 i kampen med Hodbrodd- 

Ingjald, er hans død flyttet til en ny femte akt. Her 
bliver han dræbt af en søn af Hodbrodd. Også elskovs¬ 
motivet er overført til denne nyoptagne akt; historien be¬ 
holder således sin tragiske karakter. — En variant glem¬ 
mer den gamle efterretning om Helges død og lader ham 
nu omkomme på et vikingetog (yngre variation: ved selv¬ 
mord). I de bevarede kilder forekommer kombinationer 
af disse forestillinger. 

2. Ikke alene en søn af Hroar, men også han selv om¬ 
kommer ved Ingjalds hævn. (Begge disse træk er bevarede 
med yngre forandringer, s. A. iii, 3). Fjerde akt får således 
det indhold, at Helge hævner Hroar (i alle prosakilder). 

3. I sammenhæng med, at Hroar bliver dræbt i Had- 
bardekrigen, bliver i fortællingen om Hroars kamp med 
Hrolf, der falder efter Hadbardekrigens slutning, Hjorvard, 
hvis navn traditionen havde beholdt, sat i Hroars sted. 

4. Erindringen om udryddelsen af Ingjalds slægt går 
tabt. Der fortælles alene, at Ingjald eller den mand, som 
i den vedkommende gren af traditionen indtager hans plads, 
bliver dræbt af Helge. 

iii. For en bestemt gruppe af prosakilderne gælder føl¬ 
gende forandringer: 

1. Hrørek, hvis navn var bevaret i traditionen, bliver 
til en søn af Helges søster Signe i stedet for af hans bro¬ 
der. Oprindelsen til Sævils skikkelse i en del af traditionen. 

2. Skjoldungernes to svogerskabsforhold til Hadbar¬ 
derne og til Skylfingerne bliver sammenblandede. Som følge 
deraf indtager Ingjald-Hodbrodd Ålis (Onelas) plads, efter 
at denne var taget ud af Skylfingernes genealogi. Således 
bliver Ingjald-Hodbrodd til Signes mand (ikke direkte over¬ 
leveret) og derigennem til Hrøreks fader. En anden følge 

f 

af, at Ingjald-Hodbrodd indtager Alis plads, er, at han bli¬ 
ver til Adils’ fader. 

3. Frodes og Ingjalds slægt flyttes en generation opad. 
Frode bliver til Halvdans fader. Ingjald i stedet for Frode 

bliver Halvdans morder. Ingjalds hævn over Frodes død 
flyttes til et tidligere tidspunkt (Sverting og hans sønner). 
Hroar og Helge dræber ikke Frode, men Ingjald. Ikke In- 
gjald, men en søn af Ingjald (Frode I-søn eller Hrørek, derpå 
de to i forening) dræber Hroar. (De under 3 sammenstil¬ 
lede forandringer har igen en ringere udbredelse end de 
foregående). 

4. Yderligere forskydninger i enkelte kilder, især hos 
Saxo, hvor de fremkaldes ved optagelse af mange frem¬ 
mede elementer i stamtavlerne (Haraldus I, Haraldus II, 
Olavus, Hotherus o. a.). 

5. Fuldstændig forvanskning af traditionen, som blot 
endnu lever i reminiscenser. Således med ombytning af 
rollerne hos Saxo (2. bog): Halvdan dræber sine brødre. 

B. De poetiske kilder. 

a. Grottaspngr viser slægtskab med prosakilderne, idet 
den kalder Hrolf Yrsas søn og broder og Frode Fridleifs 
søn. Digtet bevarer et gammelt træk i Hrolfs optræden 
i Hadbardekrigen; det har en enestående afvigelse fra det 
oprindelige i sammenblandingen af anden og fjerde akt 
(s. 158). 

b. Helgedigtenes tradition kombinerer to overleveringer: 

a. Historien om Hunding og hans sønner er i slægt 

med prosakilderne (se III, A i, 1). I modsætning til disse 
har den bevaret udryddelsen af hele Hundings slægt (III, 
A ii, 4). En selvstændig afvigelse er navnet Hunding, som 
dog også forekommer hos Saxo. Enkeltheder er iøvrigt 
ikke bevarede. 

/?. Kampen med Hodbrodd. 

Kronologisk kan man skelne følgende trin: 

1. Kampen med Hodbrodd-Ingjald om en kvinde (11,1) 
bevares. Den bliver til en del af fjerde akt, hvori Helge 
sejrer (II, 2), og Helge bliver altså også sejrherren i kam¬ 
pen om kvinden. Traditionen mister derved en underret¬ 
ning om Helges død. Helges slægtskab med den kvinde, 

som striden gælder -— at hun var hans broderdatter (II, 1) — 
opgives, måske tildels på grund af den udvikling, som skal 
omtales nedenfor under 2. — Udryddelsen af Hodbrodds 
slægt er bevaret. 

2. Denne poesi kommer under indflydelsen af Hilde- 
sagnet. Hogne optages som Sigruns fader. Der opstår en 
ny fortælling om Helges død for Dags hånd, som hævnede 
sin fader Hognes død. 

3. Forbindelsen med Sigmunddigtningen, som har en 
destruerende indflydelse, især på første og anden akt. Sig- 
mund bliver til Helges fader. Sinfjotle indtager Hroars 
plads i fjerde akt. 

4. Der opstår en forbindelse med den afvigende sagn¬ 
form, hvori Helge kæmper med Hunding, til en kronolo¬ 
gisk sammenhængende fortælling. 

HELTE OG BERSÆRKER. AGNAR. 

§ 16 . 

Den angelsaksiske digtning kender ved fyrsternes hoffer 
mænd, hvis hovedbeskæftigelse var krig og kamp. En så¬ 
dan mand er den gamle kæmpe ved Ingelds hof, som den 
senere tradition kalder Starkad. En lignende skikkelse er 
eposets helt Béowulf, som står i tjenesteforhold hos Géa- 
ternes konge, men som fuldfører sin berømte heltegerning 
ved det danske hof. En beslægtet type er digteren (pyle) 
Unferå, som tillige er kriger og låner Béowulf et sværd. 
Han er en kæmpe hos Hrodgår. Disse mænd forener — 
i det mindste for en del — de egenskaber, som senere er 
fordelte over bersærker og hirdmænd. De udmærker sig ved 
legemlig kraft, som sætter dem i stand til at udføre over¬ 
menneskelige bedrifter, og de indtager ved hoffet en usæd¬ 
vanlig æret stilling. Denne dobbelthed er ikke opstået ved, 
at to typer, bersærkernes og hirdmændenes, skulde være 
sammenblandet, ti deres anseelse beror netop på de be¬ 
drifter, som de udfører ved deres kraft. — len senere periode 

møder vi to forskellige typer. Harald harfagri har bersær¬ 
ker, og han har hirdmænd, men de er ikke de samme, og 
der kan ikke være tvivl om, hvem af de to der er de mest 
ansete. Heltene har specialiseret sig. Kraftmenneskene i 
oldtiden udmærker sig ikke sjælden også ved visdom og 
høviske sæder; Béowulf i det mindste er et exempel derpå. 
I en senere tid kan en mand, hvis fag det er at kæmpe, 
blot kæmpe; rådgiveren kan vel på samme tid være en 
helt, endogså hærfører, men sine vigtigste tjenester yder 
han ved sin forstand og sine kundskaber. Han står altså 
højt over bersærken; den sidstnævnte kan let synke til et 
dyrisk individ, som man vel har brug for, men på grund 
af hans råhed alligevel helst holder i baggrunden. I de 
kredse, hvor man ikke har brug for ham, frygtes og hades 
han; han bliver ikke sjælden til en landeplage, og det kan 
være en prisværdig gerning at dræbe ham. 

Overleveringen om Hrolf krake giver os indblik i en 
overgangsperiode, hvori den nye opfattelse af bersærker¬ 
væsenet opstod. Hrolfssaga skelner mellem kappar og berser- 
kir; på to steder fortælles, at Hrolf havde tolv bersærker; 
s. 75 nævner sammen kappar hans tolf ok berserkir tolf. 
De drager alle til Upsala, men bersærkerne sendes tilbage; 
kun kæmperne ankommer til Svenskekongens hof. Allige¬ 
vel er det endnu tydeligt i sagaen — og endnu mere, om 
man også tager de andre kilder i betragtning —, at Hrolfs 
kæmper ikke er noget andet end bersærker. Klarest viser 
det sig ved Bjarke, hvis bjørnenatur illustreres ved fortæl¬ 
lingen om hans fødsel, og som endog en gang optræder i en 
bjørns skikkelse. Snorra Edda forstår ved Hrolfs bersærker 
hans tolv kæmper. Når det fortælles, at en ny ankommen 
helt kommer i strid med bersærkerne, betyder det, at han, 
førend han optages, må skaffe sig respekt blandt dem; først 
derefter er han deres ligemand. 1 Det kan ske ved en sådan 

1 Man sammenligne f. ex. Hrélfssaga s. 37 med 67. På første sted 
bliver Svipdag på samme måde modtaget af A5ils’ bersærker som Bjarki 

lejlighed, at en eller flere bersærker mister livet; den ny¬ 
ankomne indtager da en af de dræbtes plads. På denne 
måde sker der et slags naturligt udvalg, som kommer ska¬ 
rens kvalitet til gode. 

Den samfundsudvikling, hvorom her har været tale, 
er en grund til, at man gør en forskel mellem kæmper 
og bersærker. Et af de træk, hvori denne forskel mest 
viser sig, er, at kæmperne nævnes ved navn, medens ber¬ 
særkerne kun kommer i betragtning som gruppe. Denne 
forskel opstår efterhånden. Om vi antager en sammen¬ 
hæng mellem de senere helte og kæmperne i det gamle 
epos, ser vi, at der oprindelig forekom navne, men ikke 
i stort antal. Og endnu i den senere tradition er heltenes 
individualisering for de flestes vedkommende ikke langt 
fremskreden. Heller ikke alle de navne, som optræder, er 
lige gamle. Omvendt kan det hænde, at en bersærk indi¬ 
vidualiseres og får et navn, men det er sjældent og har 
sine egne årsager (se nedenfor). Udviklingen er nu gået 
den vej, at der først under en literærhistorisk indflydelse, 
som senere skal omtales, blev fastsat et bestemt tal for 
kæmperne, nemlig tolv. Nogle navne optræder forholdsvis 
tidlig; om et af dem (Bjarke) kan der spørges, hvorvidt 
det stammer fra oldtiden. Der opstår da korte romantiske 
fortællinger, som belyser oprindelsen til disse navngivne 
helte (Bjarke, Hjalte, Svipdag, Beigad, Hvitserk). Disse små 
romaner giver dem en yderligere undtagelsesstilling, og nu 
bliver de udskilte fra bersærkerne. Senere suppleres tolv- 
tallet med de manglende navne, når de skal opregnes i 
anledning af en vigtig begivenhed (Hrolfs sidste kamp). 
Bersærkerne bliver derved på en måde ubrugelige i tradi¬ 
tionen, og de vilde måske være forsvundne, hvis der ikke 
tilkom dem en rolle i fortællingerne om heltenes ankomst, 
hvor de sidstnævnte hæver sig på deres bekostning. Så- 

s. 67 af Hrolfs hirdmænd. Man kan her ikke se, at der er nogen for¬ 
skel mellem de to klasser af mænd. 

ledes bliver det forståeligt, at vi møder dem i Svipdags 
{)åttr og i Bjarka|)åttr, medens de kilder, der ikke indeholder 
disse stykker, ikke kender bersærkerne eller ikke skelner 
dem fra kæmperne. Forestillingen, at antallet er tolv, holder 
sig såvel hos den ene som hos den anden gruppe. 

Blandt kæmperne er der én, der udfører en gerning, 
som med god grund formodes at stamme fra den æld¬ 
gamle tradition. Det er Bjarke, der kæmper med et uhyre, 
som i julenatten foruroliger Lejre. Meningerne om denne 
episodes betydning er delte. Jeg skal her ikke gå nøjere 
ind på den, da jeg kan henvise til min drøftelse af de 
herhenhørende spørgsmål i »Die altenglische Heldendich- 
tung I, Béowulfc. Kun et enkelt punkt fortjener at stilles 
i forgrunden i denne sammenhæng, nemlig eventyrets stil¬ 
ling i Hrolfssaga. Det er iøjnefaldende, at hvad der for¬ 
tælles om heltene, næsten uden undtagelse kan sammen¬ 
fattes i et skema. Der berettes nemlig om to grupper af 
begivenheder: 1. ungdomseventyr — fødselen iberegnet —, 
som skal vise, at de er værdige til at optages blandt Hrolfs 
kæmper; hertil hører også Svipdags ophold ved det svenske 
hof. 2. ankomsten (som også kan regnes under 1) og del¬ 
tagelsen i Hrolfs eventyr, d. v. s. rejsen til Upsala og kon¬ 
gens sidste kamp. Ungdomseventyrene, især Bjarkes, inde¬ 
holder en del almindeligt fortællingsstof af folkloristisk art. 
Alt det øvrige, især heltenes bedrifter efter deres ankomst 
til Hrolfs hof, men også en del af Svipdags ungdom, er 
bygget over det i sagnet om Hrolf selv givne stof. Heltene 
er ikke andet end kongens hjælpere og ledsagere. Selv¬ 
stændige bedrifter udfører de ikke efter deres ankomst. 
Der er kun to undtagelser, nemlig Bjarkes kampe med 
Agnar og med uhyret i julenatten. Hvad det førstnævnte 
eventyr angår, vil det nedenfor vise sig, at det har en or¬ 
ganisk plads i det almindelige skema. Kampen med uhyret 
står altså aldeles for sig selv. Også det er et bevis for, at 
det har en særskilt oprindelse. Det er ikke senere udefra 

kommet ind i stoffet — traditionen om Hrolf er aldeles fri 
fra slige parasitiske elementer —; det er tvertimod et gam¬ 
melt tillæg til Skjoldungedigtningen. Her har det engang 
i fortiden været et fremmed element, men dets optagelse 
hører til digtningens ældre udviklingshistorie; det hørte 
allerede til traditionen, førend det angelsaksiske epos op¬ 
stod. Det forholder sig dermed som med dragekampen, 
hvilken på samme måde fra gammel tid har bevaret sin 
plads i poesien om Skjoldungerne. 

En iøjnefaldende forskel mellem den angelsaksiske og 
den danske digtnings udvikling består i, at eventyret med 
uhyret i den angelsaksiske poesi har fordunklet de histo¬ 
riske elementer; den mytiske fortælling er blevet til epo¬ 
sets hovedindhold, og fyrsternes bedrifter er bievne til en 
slags baggrund og til dekoration. I Skandinavien er ud¬ 
viklingen gået den omvendte vej. Den heltedåd, som øvedes 
af den fremmede mand fra Gautland, der besøgte hoffet, er 
ikke glemt, men den er blevet til en ikke meget betydende 
episode i en fortælling, der handler om vigtigere begiven¬ 
heder. Tilsidst bliver den endda tilpasset fortællingens me¬ 
kanik og omdannet, for i lighed med andre eventyrlige 
træk i heltenes ungdomshistorie at tjene til at give oplys¬ 
ning om en helts oprindelse. Det er sket ved optagelsen 
af Hjalte. Eventyret med uhyret bliver nu et middel til 
at gøre den frygtsomme Hjalte til en helt, og det på den 
i sagaen også andetsteds nævnte måde, ved at lade ham 
drikke af — uhyrets — blod. På denne vis har det fra 
gammel tid overleverede, men det egentlige stof uvedkom¬ 
mende motiv fået en organisk plads, er ligesom blevet adop¬ 
teret. Digtningens økonomi viser sig også her at være for- 
bavsende. 

Fortællingen er i kronologisk henseende forrykket lidt, 
men ikke mere, end man i forvejen kunde vente. Kam¬ 
pen foregår ikke, som i Béowulf, ved Hroars hof, om hvis 
regering man ingenting ved, men ved Hrolfs, som er den 

nærmeste dertil, fordi der alene om livet ved hans hof be¬ 
står en tradition; måske har også den omstændighed med¬ 
virket, at han i den ældre tradition en tid lang har regeret 
sammen med sin farbroder. Eventyret får således i mod¬ 
sætning til Béowulfs fremstilling sin plads efter Hadbarde- 
kampen. 

Også heltens navn er et andet. I den ældre angelsak- 
siske tradition hed han måske Beow. 1 Hvorledes han hed 
i den ældste skandinaviske overlevering, ved vi ikke, men 
det er ikke meget sandsynligt, at navnet Bjarki hænger 
sammen med navnet Béow, om end muligheden ikke er 
ganske udelukket. 2 Snarere er det dog selvstændigt og står 
i direkte forbindelse med heltens bjørnenatur. På denne 
skikkelse er da den bedrift overført, som oprindelig til¬ 
kom den fremmede mand, hvis navn vi ikke kender. Eller 
også — hvad der næsten kommer ud på ét — den frem¬ 
mede optræder ved Hrolfs hof under et nyt navn. 

§ n. 

Det er på tide at gå over til Agnars skikkelse. Kil¬ 
derne fortæller om ham to ting, som det er vanskeligt at 
bringe i samklang med hinanden. I sin lange tale i Bjar- 
kamål siger Biarco hos Saxo, at han med sit sværd Snyr- 
tir har dræbt Ingellus’ søn Agnar. Han roser sig heraf 
som af en heltedåd; Agnars sværd brast i stykker på hans 
hoved; derpå har han afhugget fjendens højre hånd, en 
del af højre side og af højre ben. Agnar opførte sig helte¬ 
modigt; han døde leende. Nogle sider længere tilbage med¬ 
deles der enkeltheder. En vis Agnerus, Ingellus’ søn, øn¬ 
skede at få Hrolfs søster Ruta til ægte. Ved bryllupet kom 
han i strid med Biarco. Anledningen dertil var, at Biarco 
på en grov måde havde forsvaret Hialto mod en mand, 
som kastede et ben efter ham. Biarco opfangede benet 

1 I)ie alteng. Heldendichtung 1, 147. 

2 Sammesteds. 

og dræbte manden ved at kaste det tilbage. Derpå ud¬ 
fordrede Agnerus Biarco til en tvekamp, og denne vandt 
sejr. Derpå dræbte han de kæmper, som vilde hævne Ag¬ 
nerus. Biarcos sværd kaldes her Lowi. 1 Kort efter fik han 
Ruta til hustru. 

Hrolfssaga, hvis sidste del ligeledes beror på Bjarkamål, 
indeholder også Bjarkis fortælling om denne kamp: Ek 
drap Agnar berserk ok eigi sidr koiuwg, ok er pat verk haft 
i minnum. Her siges om Agnar, at han var bersærk, men 
ikke desmindre konge. I eigi siår ligger vistnok, at det er 
en usædvanlig kombination. Konge bliver han kaldet, fordi 
han var kongesøn, enten der nu tænkes på Ingjald som 
hans fader eller, hvad sagaen et andet sted meddeler, på 
Hroar. 2 

Så fortæller en tidligere del af sagaen, at Agnar var en 
søn af Hroar og kongen af Northumberlands datter £)gn. Da 
han var tolv år gammel, gik han til det sted, hvor Hrok 
havde kastet hans faders ring i havet; han dukkede tre 
gange efter den; ved tredje forsøg lykkedes det ham at få 
fat i ringen. Derved blev han endnu berømtere, end hans 
fader havde været. 

Arngrims excerpt af Skjoldungasaga fortæller, at Agnar 
var en søn af Ingjald og Svertings datter. Historien om 
ringen meddeles ikke. Og i anledning af Hrolfs kæmper 
fortælles der, at Bpdvar havde dræbt piratam et bellatorem 
incomparabilem Agnarum, en fætter af Hrolfs- fader, som 
ingen anden turde kæmpe med. 

Sluttelig indeholder rimerne endnu en fortælling om, 
at Agnar gør krav på herredømmet over Danmark. Det 

1 Denne og et par andre afvigelser fra Bjarkamål viser, at fortæl¬ 
lingen ikke er lavet på grund af stedet i digtet. 

2 Lidt senere (s. 104) siger Bjarki, at han nu — i nærværende kamp 
— har dræbt kong Hjorvard. I denne forbindelse forekommer et par 
sætninger, som står hos Saxo i anledning af Biarcos omtale af Agnars 
død. Det er muligt, at deres rigtige plads — hvad Olrik antager — er 
på sidstnævnte sted. 

fører til en krig, hvori Agnar besejres af Bjarke. I enkelt¬ 
heder er der overensstemmelse med Saxo: Agnar ler i 
døden. 

I disse efterretninger er der ikke megen sammenhæng. 
Der er heller ikke noget tilknytningspunkt til den gamle 
digtning. At Agnar kaldes en søn af Ingjald, har naturligvis 
ingensomhelst sagnhistorisk værd. I en tradition, hvor¬ 
efter Ingjald er konge i Sverige og Hrørek og Adils er søn¬ 
ner af Ingjald, kan der af den omstændighed, at en siges 
at være en søn af Ingjald, ikke drages den ringeste slut¬ 
ning angående hans oprindelse. 1 Det er tvertimod et af de 
spørgsmål, der knytter sig til skikkelsen, ad hvilken vej 
han har fået Ingjald til fader. 

Navnet Agnar forekommer ikke i den angelsaksiske over¬ 
levering. Skjoldungasagas oplysning om, at Svertings dat¬ 
ter er hans moder, er i hvert fald en ung kombination, 
da Sverting og hans datter i det hele ikke hører til den 
ældre tradition (jfr. s. 149 fgg.). Også den omstændighed, at 
Agnar ikke bliver dræbt af en af Skjoldungerne, men af 
Bjarke, viser, at han ikke er en gammel skikkelse fra Skjold¬ 
ungedigtningen. 

Foruden om hans afstamning fortælles to ting om Agnar: 
at han dukker ned efter Hroars ring, og at han kæmper 
med Bjarke. Det er ikke umiddelbart klart, hvilket der er 
det ældste af disse to motiver. Et sikkert kriterium mang¬ 
ler, men fortællingen om hans død gør indtryk af størst 
selvstændighed; historien med ringen er i hvert fald en 

1 Når Olrik forklarer dette slægtskabsforhold som oprindeligt og 
mener (I. 37), at Agnars kamp med Bjarke er en episode af Hadbardernes 
sidste kamp, må det siges at være en antagelse, der fuldstændig er greben 
ud af luften. Den eneste brugelige kilde, som giver oplysninger om an¬ 
ledningen til kampen, meddeler, at det var en tvekamp af aldeles per¬ 
sonlig natur. Alene Bjarkarfmur, som fra første til sidste strofe er 
ganske upålidelige, taler om en kamp mellem to hære (jfr. nedenfor 
s. 261). Når Hrdlfssaga kalder Agnar en bersærk, passer det godt til tve¬ 
kampen hos Saxo. 

fortsættelse af en ældre fortælling. Det ligger under disse 
omstændigheder nærmest, at Agnar i sin oprindelse må 
sammenstilles med alle de bersærker, hvorom Hrolfssaga 
fortæller, og som efter tur optræder i A5ils’ og Hrolfs hal 
og der udæsker de tilstedeværende, især de ny ankomne 
helte. Agnars plads i denne forbindelse er ganske tilsva- 
^frende; kun sammenblandes hos Saxo motiver, som i Hrolfs¬ 
saga rigtig er holdt ud fra hinanden. Fortællingen er hos 
Saxo komponeret af tre motiver, nemlig 1. bersærken øn¬ 
sker at få Hrolfs søster til ægte, men den, som tilsidst får 
hende, er Biarco, 2. Biarco hjælper Hialto i scenen med 
benkastnipgen, 3. Biarco fører en tvekamp med bersær¬ 
ken. Ikke som en del af fortællingen, men før dens slut¬ 
ning — mellem kampen med Agnar og giftermålet med 
Ruta — forekommer her også: 4. kampen med uhyret. I 
Hrolfssaga finder optrinet med benkastningen sted ved Bjar- 
kes ankomst; det er den dåd, hvorved Bjarke skaffer sig 
myndighed; derpå følger kampen med uhyret, hvori Hjalte 
deltager; så kommer Hrolfs bersærker hjem og opfører sig 
overmodigt, hvorpå Bjarke kæmper med en af dem og ka¬ 
ster ham ned, men Hrolf lægger sig imellem og forhindrer 
det værste, og næsten umiddelbart efter fortælles det, at 
Bjarke får Hrolfs datter Drifa til hustru. Kampen med ber¬ 
særken i den ene overlevering svarer efter sin plads fuld¬ 
stændig til kampen i den anden »tradition; kun har, som 
man let ser, Hrolfssaga bedre bevaret den oprindelige række¬ 
følge. 

Kampen med én eller flere bersærker varieres i sagaen 
på to andre steder, der begge er af betydning for denne 
undersøgelse. En af disse kampe finder ligeledes sted ved 
Hrolfs hof. Her er det Svipdag, som kommer til at slås 
med en bersærk, og atter her er der lige foran kampen 
tale om Hrolfs døtre Drifa og Skur, og der siges, at Drifa 
er venlig imod brødrene. Det tredje sted, hvor en kamp 
med bersærker omtales, er ved Svipdags ankomst ved Adils 

hof. Anledningen til striden er den samme som på de to 
andre steder: bersærkerne spørger, om Svipdag er stærk, 
og han siger, at han ikke er ringere end én af dem. Derpå 
følger en formel udfordring, og den næste morgen bliver 
der kæmpet. Ligesom hos Saxo ønsker bersærkens kamme¬ 
rater at hævne ham, efterat han er bleven fældet; Svipdag 
dræber fire af dem (hos Saxo dræber Biarco alle Agnars 
kammerater; antallet nævnes ikke). 

Når man sammenligner fortællingen hos Saxo med de 
tre parallele fortællinger i Hrélfssaga, er der ingen tvivl 
om, at man har at gøre med samme historie. Omtrent alle 
enkeltheder fra Saxo vender i en eller flere af de tre øv¬ 
rige recensioner tilbage; især den sidstnævnte giver et be¬ 
tydeligt supplement til den første. I Bjarkes kamp i Hrélfs¬ 
saga møder vi den samme ydre sammenhæng som hos 
Saxo, benkastningen, kampen med uhyret og giftermålet 
med Drifa, som svarer til giftermålet med Hrut hos Saxo. 

En reminiscens om dette giftermål står ligeledes i fortæl¬ 
lingen om Svipdags kamp ved Hrolfs hof. 1 Den egentlige % 
kamp med bersærken er derimod bedre bevaret i frem¬ 
stillingen af kampen ved Aåils’ hof. Her finder vi udfor¬ 
dringen, den formelle kamp den følgende dag, drabet af 
bersærken og derpå af hans ledsagere. 

Vi kan supplere Hrolfssaga fra Saxo. Når to varianter 
i denne saga ved, at helten, som besejrer bersærken, derpå 
får kongens datter til ægte, og når Saxo på samme tid for¬ 
tæller, at striden opstod ved det bryllup, som bersærken 
vilde holde med den samme kvinde, som helten derpå fik, 
da er det klart, at der tilkom kvinden en rolle i eventyret. 
Også i den tradition, som ligger til grund for Hrélfssaga, 
må bersærken have haft til hensigt at bemægtige sig 
kvinden. Det var altså hende, som striden gjaldt. Hos 
Saxo er dette motiv gået tabt ved indblandingen af scenen 

1 Se derom nedenfor s. 233 fg. 

Aarb. f. nord. Oldk. og Hl»t. 1922. 15 

med benkastningen, som derved er blevet anledningen til 
striden. 

Den eneste betydelige forskel mellem Saxos fremstilling 
og de tre andre varianter består i, at bersærken hos Saxo 
er en fremmed, nemlig en søn af Ingellus, medens der i 
de tre versioner i Hrolfssaga er tale om kongens egne 
bersærker. Her kan man ikke tvivle om, at Hrélfssaga 
har det rigtige. Vi har allerede set, at det, Skjolds, med¬ 
deler om Agnars afstamning, ikke kan være rigtigt. Dertil 
kommer, at man ikke forstår, hvorledes en søn af Ingjald 
uden videre kunde holde bryllup med en søster (eller datter) 
af Hrolf — og det endogså, hvis Saxo har ret, med kon¬ 
gens tilladelse, — da Ingjald og hans æt er Hrolfs dødelige 
arvefjender. Men i kraft af det, der ovenfor er sagt om 
kongens bersærker, forstår vi historien. Den er det ældste 
exempel på modsætningen mellem kæmper, hirdmænd og 
bersærker. Fyrstens bersærker er overmodige; de går så 
vidt, at de opløfter deres øjne til kongens egen søster (eller 
datter). Og de vilde have nået deres mål, hvis ikke en af 
de nyankomne helte havde sat sig derimod. Denne helt 
er Bjarke. Han besejrer bersærken og dem af hans venner, 
som støtter ham; derpå får han selv kvinden til ægte. 

Dette sagn er ikke bevaret helt uforandret i nogen af 
kilderne. Men da forandringerne går i forskellige retninger, 
var det muligt at restituere det. Hrolfssagas tradition, i det 
mindste to af de tre versioner, som den meddeler, har for 
en del mildnet indholdet. Det har vist sin grund i, at ber¬ 
særkerne og kæmperne tjener samme fyrste. I de to varianter, 
hvori skuepladsen er Hrolfs hof, træder derfor kongen imel¬ 
lem. På grund af denne mildnelse er da også det alvor¬ 
lige motiv, at kampen gælder en kvinde, blevet fjærnet; dets 
tidligere tilstedeværelse fremgår dog endnu tydelig af, at 
Bjarkes giftermål med Drifa fortælles i denne sammenhæng. 
I stedet derfor opfattes striden som en kamp om, hvem der 
skal gælde for den stærkeste mand. I den tredje variant, 

hvor skuepladsen er ved Adils’ hof, var motivet om en ri¬ 
valitet, der gælder en kvinde, ubrugeligt, fordi helten senere 
forlader hoffet og ikke ægter en med kongen beslægtet 
kvinde. Anledningen til . striden bliver da her også spørgs¬ 
målet om, hvem der skal have fortrinet. Men da Svipdag 
og Adils ikke er gode venner, er der ikke noget i vejen for, 
at Svipdag dræber bersærken. Derfor har kampscenen her 
beholdt sin oprindelige form; drabet bliver endogså ud¬ 
gangspunktet for videre forviklinger. 

Det er betegnende, at Bjarkarimur fjerner sig igen et 
skridt længere fra det oprindelige, idet de gør bersærkerne 
til en skare omflakkende fremmede, som sådanne af og til 
optræder i sagaerne, f. ex. i Grettissaga, — folk, der gør for¬ 
træd, hvor de kommer hen, og som synes at kunne tillade 
sig en sådan fremgangsmåde også ved kongens hof, hvor 
man dog måtte vente, at der vilde være mange mænd til¬ 
stede, som kunde forhindre det. 1 

Forandringerne i Hrélfssagas tre varianter er meget gen¬ 
nemskuelige og vistnok ikke meget gamle. Ældre er de ny¬ 
dannelser, hvorved fortællingen om Agnars død er opstået. 
Ti allerede Bjarkamål indeholder en ikke så kort hentyd¬ 
ning dertil. Fortællingens skema bliver foreløbig omtrent 
det samme. Men af den omstændighed, at det er en af 
Hrolfs berømte kæmper, der dræber bersærken, har man 
draget den slutning, at han hørte til slægten af kongens 
bekendte fjender, og således er han blevet til en søn af 
Ingjald-Hodbrodd. Da han nu havde fået en så fornem af¬ 
stamning, måtte han også nævnes med navn, og han kaldtes 
da Agnar. For at øge Bjarkes hæder blev hans fjende til 
en overmåde dygtig helt, og det træk blev optaget, at han 
døde leende. Der er ikke noget, som tyder på, at han skulde 
have været den første, hvorom dette er blevet fortalt. 

Først hos Saxo er denne fortælling, der med undtagelse 


1 Finnur Jdnsson (Indledning til Hrdlfssaga s. XXIII) anser denne 
fremstilling for oprindelig. 

af navnene i alt stemmer overens med den tradition, som 
også ligger til grund for Hrolfssaga, blevet forvansket ved 
sammenblandingen med motivet om benkastningen, hvad 
ovenfor er påvist. Men at bersærken begærer kvinden, og 
at helten får hende, er bevaret uforandret. 

En mindre dybtgående forskel mellem Saxo og Hrélfs- 
saga er, at kvinden hos Saxo hedder Ruta (d. e. Hrut) og 
er en søster af Hrolf, medens hun i sagaen hedder Drifa 
og er kongens datter. Hvad navnet angår, har Saxos prosa¬ 
fortælling en støtte i Bjarkamål, som nævner Ruta som 
Biarcos hustru; navnene Drifa og Skur ser også ud til at 
være poetiske abstraktioner, hvorved man har tænkt på 
pilenes byger. Digteren har forestillet sig de to piger som 
valkyijer. Slægtskabsforholdet til Hrolf er mindre sikkert; 
her står Saxos prosa alene mod Hrélfssaga og Skjolds. Om 
historie kan her naturligvis ikke være tale, næppe heller 
om en genealogisk sagndannelse. Det fortælles intetsteds, 
hvem der var Rutas eller Drifas moder; kvinden selv 
har heller ikke hørn, som traditionen ved noget om. Det 
fortælles ikke, at Hrolf var gift, men hans fader Helge 
havde, såvidt overleveringen rækker, heller ikke andre børn 
end Yrsa, Hrolf og Skuld. Hrut-Drifa står ikke i noget- 
somhelst forhold til nogen af disse skikkelser; hun har 
intet at gøre med Skjoldungernes skæbne; hun hører 
til en anden kreds af forestillinger. Hun udtrykker den 
tanke, at heltene står i et meget intimt forhold til fyrsten; 
de får hans nærmeste slægtninge til hustruer. Skikkelsen 
er en frugt af den digtning, som beskæftiger sig med Hrolfs 
forhold til hans kæmper; hun er lavet ad hoc og står ikke 
i sammenhæng med den øvrige familie. Men det er og 
bliver uvist, om den mand, som først har personificeret 
dette forhold mellem fyrsten og kæmperne i Hrut eller i 
Drifa, har forestillet sig denne kvinde som Hrolfs søster 
eller som hans datter. 

Hvis den mand, som dukker ned efter ringen, fra første 

færd er den samme Agnar, som bliver dræbt af Bjarke, er 
denne kraftprøve en følge af, at han nu engang var kendt 
for sin styrke. Fortsættelsen af historien om ringen har i så 
fald straks ved sin opståen været knyttet til den bekendte 
Agnar. At han i Hrolfssaga kaldes en søn af Hroar, er 
da sekundært; det må forklares ved, at Hroar var rin¬ 
gens lovlige ejermand. Ved at gøre den mand, som tager 
ringen op fra dybet, til en søn af Hroar, har man givet 
udtryk for den forestilling, at ringen vender tilbage til 
sin retmæssige ejer. Det må dog bemærkes, at der mellem 
Agnars død og episoden med ringen er en så fuldstændig 
mangel på naturlig sammenhæng, at man fristes til at an¬ 
tage, at de to fortællinger er opståede uafhængig af hin¬ 
anden. At de knyttes til samme person, må i så fald have en 
sekundær årsag. Den mand, som dukker ned efter ringen, 
har da vel fra begyndelsen af været en søn af Hroar; han 
er så senere blevet identificeret med bersærken Agnar. An¬ 
ledningen til en sådan identificering kender vi ikke; man 
kunde tænke på en tilfældig overensstemmelse i navnene. 
Men da navnet Agnar forekommer sjælden, er også denne 
forklaring tvivlsom. 

Hrolfssaga giver Agnar en moder, som hedder pgn (gen. 
Agnar). Dette navn er uden tvivl dannet efter sønnens. 
Landskabet Norlhumberland, hvor hun har hjemme, synes 
at tyde på det ellevte århundrede. 

PROSAKILDERNES INDBYRDES FORHOLD. 

I. Hrolfssaga og Skjoldungasaga. 

§ 18 . 

At Hrolfssaga er fuldstændig uafhængig af den bog, 
hvoraf der er bevaret et udtog i Arngrim Jonssons Com- 
pendium, behøver efter alt det foregående intet nærmere 
bevis. På mange steder giver sagaen en fremstilling, som 
står de gamle — angelsaksiske — kilder betydelig nær- 

mere end Arngrims, eller som ved analyse viser sig at 
være oprindeligere. Disse steder er så talrige og så vig¬ 
tige, at det ikke er nødvendigt at opregne dem endnu en 
gang. Hvad der her siges om forholdet til Arngrims bog, 
gælder også om forholdet til Arngrims kilde, altså til 
Skjoldungasaga. Ti der er ingen grund til at antage, at 
alle enkeltheder, hvori Arngrim står tilbage for Hrélfssaga, 
skulde skyldes forandringer, som Arngrim selv har fore¬ 
taget; hans arbejde er et udtog, ikke en fri bearbejdelse. 
Og en betydelig del af Arngrims afvigelser fra det op¬ 
rindelige står også i andre kilder. Vi har fundet nogle 
af dem hos Saxo, andre i de stykker af Skjoldungasaga, 
som er optaget in extenso i Snorra Edda og i Ynglinga - 
saga. Hrolfssagas uafhængighed er altså hævet over en¬ 
hver tvivl. På den anden side behøver man heller ikke 
at tvivle om Skjoldungasagas selvstændighed overfor den 
overleverede redaktion af Hrélfssaga. Skjoldungasaga inde¬ 
holder ganske vist nogle enkeltheder, der stammer fra en 
ældre tradition, og som Hrolfssaga ikke kender. Man kan 
altså ikke udlede det ene af de to sagaværker i sin helhed 
af det andet. Hvis der existerer en literær sammenhæng 
mellem de to skrifter, må den bestå i, at de har brugt en 
fælles kilde. Det måtte være et ældre sagaværk, enten en 
Hrolfssaga, hvoraf Skjoldungasaga har optaget hovedind¬ 
holdet i en fremstilling af et længere tidsrums historie, eller 
en Skjoldungasaga, hvoraf Hrolfssaga gjorde en del til en 
selvstændig bog. 

Virkelig taler vægtige grunde for en fælles skriftlig kilde 
til Hrolfssaga og Skjoldungasaga. Først og fremmest må 
der lægges mærke til, at begivenhedernes gang i det hele 
taget er den samme: Halvdans drab ved sin broder, hæv¬ 
nen ved hans sønner, historien om Yrsa, Hrolfs fødsel, 
Helges død (disse to i omvendt rækkefølge), Hrolfs historie: 
hans datters resp. døtres giftermål med en resp. to af kon¬ 
gens helte, Skulds giftermål med Hjorvard, Hrolfs kamp 

med A5ils, hans sidste kamp — det er en lang kæde af 
begivenheder i omtrent samme rækkefølge, som i hvert 
fald tyder på en uddannet og fast tradition. Dog mister 
denne rækkefølge en del af sin beviskraft ved, at den i 
det hele taget er kronologisk og derfor ikke tillader store 
afvigelser. Og mindre afvigelser findes der. Der behøves 
altså stærkere beviser for en fælles skriftlig kilde til de to 
skrifter. 

Fremdeles kommer sådanne fortællinger i betragtning, i 
hvilke de to sagaers fremstilling ikke viser tilbage til gamle 
varianter, men hvor Skjoldungasagas fremstilling er opstået 
ved en literær bearbejdelse af den i Hrolfssaga overleverede. 
Således er, som vi har set, f. ex. historien om Yrsa og om 
Helges strid med Adils en direkte omarbejdelse af den for¬ 
tælling, som Hrolfssaga har bevaret i en så godt som ufor¬ 
andret skikkelse. Alligevel er det ikke fuldstændig umuligt 
at opfatte forholdet på den måde, at forandringerne i Skjolds, 
er opståede ved nedskrivningen af en mundtlig tradition, 
om det end ikke er meget sandsynligt i tilfælde, hvor vi 
kender samme tradition i en uforandret optegnelse. 

Om overensstemmelser i udtryk og ordvalg, der ved 
bedømmelsen af spørgsmål om literær sammenhæng altid 
spiller en vigtig rolle, kan her naturligvis kun i ringe grad 
være tale, da vi blot kender Skjoldungasaga i et udtog, 
som er skrevet på latin. Her fortjener det dog at bemær¬ 
kes, at det stykke af Skjolds., som er benyttet i Snorra 
Edda, indeholder, fire verslinier, der også findes på det 
tilsvarende sted i Hrolfssaga (som dog i samme fortælling 
meddeler endnu en halvstrofe). 

Trods de vanskeligheder, Skjoldungasagas overlevering 
frembyder, findes der i det mindste ét direkte vidnesbyrd 
om en fælles skriftlig kilde. 1 For at vise det er en længere 

1 Hvis vi s. 202 med rette har antaget en literær sammenhæng mel¬ 
lem de forskellige overleveringsformer af Sigrids død, har vi i denne 
fortælling et andet vidnesbyrd. 

udredning nødvendig, men den vil tillige skaffe os et dybere 
indblik i den skriftlige traditions historie. Det angår et par 
steder, vi allerede har omtalt i anden sammenhæng. Hrélfs- 
saga fortæller s. 44, efter at Svipdag og hans brødre er an¬ 
komne til Hrolfs hof og man har befalet dem at lade tolv 
pladser blive frie til bersærkerne, at Hrolf havde to døtre, 
Skur og Drifa. Der tilføjes, at Drifa var hjemme, og at 
hun var venlig imod brødrene. Derpå fortælles det,, at ber¬ 
særkerne kommer hjem; om kongedøtrene er der ikke mere 
tale. For anden gang bliver Drifa nævnt s. 74, efter at Bp5- 
var, der nylig er ankommet, har haft en kort kamp med 
bersærkerne, og nu hedder det, at Bpåvar får Drifa til 
ægte. Vi har allerede (s. 225) konstateret, at disse to for¬ 
tællinger er varianter, hvori hovedpersonen hver gang er 
en af Hrolfs helte, men ikke den samme. På første sted 
er det meget påfaldende, hvor umotiveret Hrolfs døtre 
bliver indførte, blot for at det skal fortælles, at en af dem 
er venlig mod brødrene; derpå forsvinder hun sporløst. 
Den oprindelige mening med at nævne disse kvinder kan 
kun have været at lade dem blive gift med to af brødrene. 
Det bekræftes ved parallelismen med fortællingen om Bjarke. 
Efterretningen om giftermålet er altså blevet fjærnet. Og 
grunden dertil er tydelig nok. Det fremgår af de to for¬ 
tællingers indhold, at de oprindelig ikke har udgjort dele 
af samme saga. Ti de modsiger hinanden. I Svipdags^åttr 
fik Svipdag og en af hans brødre de to kvinder til ægte, 
i Bjarkajmttr blev Drifa Bjarkes hustru. Det er da også 
forståeligt, at Drifa i Bjarkafmttr kaldes Hrolfs eneste datter 
(einkadottir). En modsigelse opstod først, da de to stykker 
blev optagne i en og samme saga. Den har givet anled¬ 
ning til en rettelse, som dog ikke er foretaget af saga¬ 
skriveren, men, som vi nedenfor vil se, af en yngre bear¬ 
bejder. Denne har i Svipdagsfiåttr udeladt de to kvinders 

» 

giftermål, men bevaret navnene. Bemærkningen om Drifas 
venlighed mod brødrene er vist en reminiscens om gifter- 

målet; meddelelsen om, at hun er hjemme, kan også tjene 
til at forberede Bpdvars giftermål, som fortælles senere i 
Bpdvarsl>åttr. I Bpdvars|)åttr blev ingen forandring anbragt; 
bearbejderen har overset den modsigelse, som ligger i be¬ 
nævnelsen einkadottir. 

Denne opfattelse af forholdet mellem Svipdagst>åttr og 
Bjarka{)åttr bestyrkes yderligere ved det, som fortælles i 
Arngrims Compendium. Her står, at Hrolf havde to døtre, 
Drifa og Skur. Den første fik Hvitserk (en broder til Svip¬ 
dag), den anden Bpdvar. Så tilføjes den oplysning, at begge 
helte var kæmper hos Hrolf; han havde endnu li andre 
bersærker. Hvitserk havde engang dræbt seks af tolv ber¬ 
særker; Bpdvar havde dræbt Agnar Ingjaldsson. 

Arngrims beretninger stammer fra Skjoldungasaga, og 
denne sagas kilder har øjensynlig været de to frættir om 
Svipdag og Bjarke. Sagaen har vistnok ikke indeholdt de 
to i>ættir, men alligevel taget fra dem et par oplysninger om 
Hrolfs helte, der forekom forfatteren at være af betydning for 
hans fremstilling. Det er ganske naturligt, at han ikke tog 
ungdomshistorierne med. Disse forholdsvis lange fortæl¬ 
linger om heltenes forældre og barndom er på deres plads 
i en saga, hvori Hrolf er midtpunktet og hans helte hører 
til hovedpersonerne, men ikke i et længere historisk værk, 
i hvilket Hrolf kun er et led i Skjoldungernes række. For¬ 
kortelsen skyldes her altså — hvad hovedsagen angår — 
næppe Arngrim. Skjoldungasagas forfatter har også lagt 
mærke til den ovenfor omtalte modsigelse mellem Svip- 
dagsj)åttr og Bjarka|>åttr, og han har fjærnet den på sin 
måde, nemlig ved en kombination. Efter det resultat, som 
således er kommet frem, må man antage, at der har stået 
i Svipdagsfmttr, at Svipdag fik Skur og Hvitserk Drifa. Han 
lod nu Hvitserk beholde Drifa, og Bp5vars[)ått’ens beret¬ 
ning, at Bpdvar fik Drifa, ændrede han således, at det blev 
Skur, han fik til ægte. Svipdag måtte ved denne fordeling 
opgive sin kone. Dermed hænger det vistnok også sammen, 

at han overfører Svipdags tidligere heltebedrifter til Hvit- 
serk. 1 Disse heltebedrifter stammer ligesom giftermålet fra 
Svipdagst>åttr, og forfatteren har rigtig opgjort regningen. 
Når han fortæller, at Hvitserk havde dræbt seks bersær¬ 
ker, sigter han til begivenhederne ved A5ils’ hof. Hrélfs- 
saga fortæller nemlig s. 38, at Svipdag dræber fire bersær¬ 
ker; drabet af den femte og den sjette meddeles s. 39 og 
40. 2 At forfatteren af Skjoldungasaga ikke har kendt de 
to Jiættir som selvstændige skrifter, men som dele af en 
saga, fremgår af den meddelelse, hvormed hans omtale af 
Hrolfs kæmper slutter, nemlig at Bpdvar havde dræbt Ag¬ 
nar Ingjaldsson. Dette står nemlig ikke i nogen af Jiættir’ne, 
men det hører til Bpdvars taler i Skuldarbardagi. Skjold¬ 
ungasaga har altså benyttet et skrift, som. indeholdt både 
Svipdagsjiått, BpSvarsJiått og Skuldarbardagi. 8 Det kan ikke 
være noget andet end en ældre redaktion af Hrélfssaga. 4 
Dermed er det altså godtgjort, såvel at Hrdlfssaga og Skjold¬ 
ungasaga har en fælles skriftlig kilde, som at denne kilde 
ikke har været nogen Skjoldungasaga, men en Hrolfssaga. 
Hrolfssaga er altså en gammel saga. Vi kommer straks 


1 Finnur Jénsson udtaler i indledningen til Hrélfssaga den mening, 
at Bjarkarfmur, der her ligesom i andre tilfælde slutter sig til Skjold¬ 
ungasaga og nu konsekvent i det hele sætter Hvitserk i Svipdags sted, 
deri står på et oprindeligere standpunkt end Hrélfssaga. Men allerede 
faderens navn Svipr, som også rimerne kender, viser, at Svipdag er 
hovedpersonen. At han er den yngste af brødrene, taler ikke imod, 
men for dette forhold; i talrige eventyr er den yngste af tre brødre 
den dygtigste. Også Bodvar er iøvrigt på samme tid den yngste og den 
ypperste af brødrene. 

2 Der er dog den forskel, at de seks bersærker hos Arngrim bliver 
dræbte i én enkelt kamp. 

8 Det vilde være fuldstændig umetodisk at antage, at i denne pas¬ 
sus, som helt beror på Bjarka{)åttr og Svipdagsjiåttr, beretningen om 
Agnars død alene skulde være hentet fra en fjærnt liggende selvstændig 
kilde af en ganske anden beskaffenhed, f. ex. Bjarkamål. 

4 Det fremgår heraf, at de s. 232 omtalte rettelser i Svipdagspåttr 
ikke stammer fra Hrélfssagas forfatter, men at de er yngre. 

tilbage hertil; først må der endnu siges nogle ord om Skjold- 
ungasagas kilder. 

Det er allerede bemærket, at Skjolds, indeholder en del 
oplysninger, som ikke har noget tilsvarende i Hrolfssaga, og 
ligeledes nogle afvigelser fra denne saga, der vel ikke er op¬ 
rindelige, men har en større udbredelse. Hertil hører f. ex. 
fortællingen om hævnen på Svertings sønner, som også 
findes hos Saxo, og hvori er bearbejdet gammelt materiale. 
Hertil hører også den afvigende beretning om Helges død, 
som ligeledes Saxo kender, men som han anbringer på an¬ 
den måde og vist ikke har lånt fra Skjolds. Endnu tydeligere 
taler det, der fortælles om Hrøreks afstamning. Afvigelserne 
beror her på kildekombinationer, som ikke kan være bragt 
i stand af den literære bearbejder af ét enkelt skrift. Den 
genealogiske forskydning i Ingjalds slægt, som er karak¬ 
teristisk for Skjolds., har efterladt spor i Saxos stamtavler. 
Halvdans morders giftermål med broderens enke er et re¬ 
lativt gammelt træk. Alt dette viser, at afvigelserne fra 
Hrolfssaga i Skjoldungasaga ikke uden videre kan forstås 
som selvstændige forandringer ved Skjoldungasagas for¬ 
fatter. Den eneste mulige slutning er altså, at Skjoldunga¬ 
saga ved siden af en ældre redaktion af Hrolfssaga har 
benyttet endnu en anden eller flere andre kilder. 

Hvad indholdet af den ældre Hrolfssaga angår, har vi 
allerede set, at den omfattede i det mindste de to pættir 
af Svipdag og af Bjarke samt Skuldarbardagi. Men der er 
ikke ringeste grund til at antage, at de andre stykker skulde 
være yngre. Sagaen som et hele gør på ingen måde ind¬ 
tryk af at være et konglomerat; den fortæller ting, der 
hører sammen, og rækkefølgen og sammenhængen er, som 
vi har set, fortræffelig og givet ved traditionen. 

Det er sandt, at man, om man vil, kan kalde den Hrolfs¬ 
saga, som vi kender, et produkt fra en senere tid. Det vil 
sige, at håndskrifterne stammer fra begyndelsen af det 15. 
århundrede. Men den antagelse, at den først skulde være 

opstået så sent, beror på en opfattelse af dens indhold og 
pålidelighed, som har vist sig gennem hele denne under¬ 
søgelse at være aldeles urigtig, og iøvrigt på nogle ord og 
udtryk, som ikke hører til den >klassiske« stil. Det er dog 
let at forstå, at et værk, som kun er overleveret i hånd¬ 
skrifter fra femtende århundrede, har været udsat for en 
vis stilistisk modernisering. Men det ændrer ikke noget i, 
at sagaen, betragtet som helhed, er fortalt på en fortrinlig 
måde, og at nogle stykker endogså stilistisk står meget 
højt. 1 Nogle få gange har en yngre bearbejder øjensynlig 
ikke været i stand til at modstå lysten til at udføre en si¬ 
tuation efter sin egen smag. Episoden med Hrolfs ophold 
i Upsala er i denne henseende sagaens svageste parti; på 
nogle andre steder kan der være tvivl om, hvorvidt over¬ 
leveringen oprindelig ikke har været lidt mere enkel.* 


1 Som et enkelt exempel tillader vi os at anføre det glimrende svar, 
som Hrolf giver, da han får det budskab, at borgen er omgivet af Qender: 
takid oss pann drykk, er beztr er til, ok skulum vér drekka dér ok geraz 
kdtir ok synum svd, hvada mqnnum petta eru Hrélfs kappar . . . segid 
pat Hjqrvardi ok Skuld ok peira gqrpum, ot vér munum drekka oss 
glada, ådr en vér tokum vid skattinum. Endogså Skuld bliver bevæget 
ved denne glade heroisme: dltkr er Hrdlfr konungr brddir minn ollum 
odrum, ok cr at sltkum helzt skadi. — Finnur Jénsson har ikke andre 
ord tilovers derfor end: »her er han den sorgløse Rolv, der lader sig 
overliste.« 

2 Dog må man også her vogte sig for overdrivelser. Der er f. ex. 
ingen grund til at kalde det en forvanskning,. når Hrolf på rejsen til 
Upsala hen og tilbage tre gange træffer sammen med Odin og først 
ved tredje mode mister hans venskab. Denne mening beror udeluk¬ 
kende på, at Arngrim kun ved om et eneste møde. Den tredobbelte 
gentagelse af et sådant motiv hører netop til stilen i den slags for¬ 
tællinger. Første og andet besøg bos Hrane (Odin) er i Hrélfssaga 
meget godt motiverede, idet Hrane overbeviser Hrolf om, at han må 
sende sin hær hjem og alene tage sine tolv helte med sig til Upsala. 
I Skjoldungasaga er disse besøg faldet bort, fordi Hrolf her bruger sø¬ 
vejen (ligeså naturligvis i Snorra Edda; her mangler også det tredje 
besøg, da tilbagerejsen ikke fortælles). Var Hrolf kommet over sø, 
måtte han vel tage samme vej tilbage, hvis han ikke vilde efterlade 
sine skibe. Men i så fald kunde også det tredje møde ikke finde sted. 

I det hele taget hører sagaen dog til de allerbedste blandt 
Fornaldars 9 gur. Jeg er aldeles uenig med Finnur Jonsson 
i hans nedsættende bedømmelse af den. 

Det er ikke overflødigt her at sige nogle ord om Skjold- 
ungasagas »klassicitet«. Vistnok er denne saga opstået i 
den klassiske periode. Men det samme gælder om Hrolfs- 
saga. Når det anføres imod Hrolfssaga, at den kun er be¬ 
varet i en ung redaktion, så står det endnu meget værre 
til med Skjoldungasagas overlevering; dette værk kender 
vi blot gennem et udtog, oven i købet på et fremmed sprog. 
Men her må det bemærkes med eftertryk, at klassicitet ikke 
er det samme som historisk eller sagnhistorisk pålidelighed. 
Finnur Jdnsson bebrejder i sin indledning forfatteren af 
Hrolfssaga, at han nogle gange modsiger sig selv; en for¬ 
fatter fra den klassiske tid vilde aldrig gøre noget sådant. 
Dertil er at bemærke, at en modsigelse ofte er lærerigere end 
den prægtigste følgerigtighed. Den kan være en følge af, 
at en forfatter har brugt kilder af forskelligt indhold. Når 
da modsigelsen ikke er tilstede i en anden saga, som har 
benyttet de samme kilder, kommer det af, at den har fore¬ 
taget ændringer i kildernes beretninger for at få dem til 
at stemme overens. Det er en meget klassisk fremgangs¬ 
måde, som vi også møder hos andre klassiske skribenter, 
ikke mindst hos Snorre, men som netop gør, at de klas- 
siske værker ikke altid er de bedste historiske kilder. Vi 
har ovenfor (s. 332) anført et exempel herpå i de hinanden 
modsigende oplysninger i Hrolfssaga, at Hrolf havde én 
og at han havde to døtre. Skjoldungasaga er her overmåde 
klassisk; den rydder modsigelsen af vejen. Men skønt Hrolfs¬ 
saga her heller ikke er aldeles fri for klassicitet, gengiver 
den dog traditionen på en bedre måde. 

Det må endnu bemærkes, at Hrolf også hos Snorre og Arngrim an¬ 
kommer til Upsala blot ledsaget af sine helte (som hos Snorre kaldes 
bersærker). Skibene ligger dog i nærheden; Snorre nævner udtrykkelig 
Fyrisåen, og også hos Arngrim sejler man så langt som muligt (relictis 
ad navium præsidium omnibus suis). 

II. Saxo. 

§ 19. 

De grunde til, at vi ikke uden videre kan anse Olriks 
deling af Saxos kilder i norrøne og danske for rigtig, har 
vi delvis anført ovenfor (s. 142 fgg.). Den bestyrkes heller 
ikke ved undersøgelsen af stoffet. Det synes næppe mu¬ 
ligt at gennemføre en stræng adskillelse. Vi ved af Saxos 
eget vidnesbyrd, at han har brugt islandske skrifter. På 
den anden side er den omstændighed, at vi kender en 
fortælling fra et islandsk skrift, endnu ikke noget bevis for, 
at den indeholder en tradition, som er blevet til på Island. 
Stoffet i det hele stammer fra Danmark; nogle former kan 
tidligere være blevet kendt på Island end andre; det er i 
hvert særskilt tilfælde meget vanskeligt at bedømme, hvilke 
af de forandringer i overleveringen, som lader sig konsta¬ 
tere, der er opståede på Island. Man vil snarest formode, 
at det er tilfældet med de genealogiske forskydninger, som 
er karakteristiske for Skjoldungasaga. På mange steder 
har Saxo en forestilling, som er nær beslægtet med en, 
der findes i de islandske kilder, men ikke er afhængig 
af disse. Vor nærmeste opgave er i hovedlinierne at be¬ 
stemme slægtskabsforholdet mellem Saxo på den ene side, 
Skjoldungasaga og Hrélfssaga på den anden side for de 
forskellige fortællingers vedkommende. Vi holder os ved 
denne undersøgelse til rækkefølgen af de akter, som vi 
har lært at kende. 

Første akt. 

Anden bog. Halvdan dræber sine brødre. Ingen is¬ 
landsk kilde ved noget derom. Det afviger også fra den 
oprindelige opfattelse. Kilden må være en meget forvan¬ 
sket reminiscens i den danske tradition. 

Første og anden akt. 

Syvende bog. Fortællingen beror, fraset nogle yngre 
forskydninger, på en kombination af to recensioner, hvoraf 

den ene stemmer overens med Hrolfssaga, den anden med 
Skjoldungasaga. Hævnen på Svertings sønner står Arngrim 
nær, men har ikke noget ganske tilsvarende i hans skrift. 

Historien om Helges og Hroars ungdom — overført på 
Halvdan og hans broder Haraldus II — stemmer i det 
hele overens med Hrolfssaga; den har dog et par selv¬ 
stændige tilføjelser. En karakteristisk afvigelse findes i det, 
der meddeles om Frodes hustru (s. 203). 

Tredje og fjerde akt. 

Anden og syvende bog. Saxo kender to beretninger, 
af hvilke én med forandrede navne, hvad der hænger sam¬ 
men med navneforandringerne i første og anden akt (s. 159 fg.). 
For begge er den til grund liggende forestilling, at Ingjald 
dræber Hroar og at Helge hævner Hroar på Ingjald. Denne 
tradition er uafhængig såvel af Hrélfssaga som af Skjold¬ 
ungasaga, der begge har betydelige afvigelser |s. 158, 159). 
Saxo er også den eneste prosakilde, hvori Ingjald optræder 
under navnet Hothbrodus, et navn, som af de norrøne 
kilder kun Helgedigtene kender. 

Femte og sjette akt. 

Anden bog. Historien om Yrsa og Helges og Hrolfs 
kamp med Adils. Der er et nært slægtskab med Hrolfs¬ 
saga. I det hele har sagaen bevaret en ældre form, men 
Saxo giver dog et vigtigt supplement til sagaens fremstil¬ 
ling (s. 184). De to traditioner står hinanden nær, men er 
uafhængige af hinanden. 

Helges død på en rejse stemmer overens med Skjold¬ 
ungasaga, men er anbragt på en anden måde. 

Hrørek. Han bliver dræbt af Hrolf (hvad ingen anden 
kilde ved noget om). Skikkelsens deling i to (s. 196) tyder 
på to indbyrdes uafhængige beretninger; den anden Hrørek 
hænger sammen med oplysningen i Skjoldungasaga, at 
Hrørek Ingjaldsson regerer efter Hrolf. 

Agnar. At han bliver dræbt af Bjarke, omtales på to 
steder. Et af disse har samme kilde som Hrélfssaga, nem¬ 
lig Bjarkamål. At han frier til Hrolfs søster, ved alene 
Saxo, men denne beretning er beslægtet med bersærker¬ 
motivet i Hrolfssaga. Hans dykken efter ringen er ikke 
bevaret. 

Hrolfs sidste kamp. Der er nært slægtskab med 
Hrolfssaga; kilden er — i det mindste for en del — den 
samme (Bjarkamål). 

Overskuer man dette materiale, får man det indtryk, 
at relationerne til Hrélfssaga har en anden karakter end 
til Skjoldungasaga. Hvor en fortælling er overleveret i de 
tre skrifter, står Saxo og Hrélfssaga hinanden nær; Skjold¬ 
ungasaga afviger ofte og har da den mindre rigtige frem¬ 
stilling. Alligevel er Saxo og Hrélfssaga uafhængige af hin¬ 
anden; deres overensstemmelse beror på en fælles kilde.. 
Denne kilde har ikke været en skriftlig sammenfatning af 
stoffet, ti rækkefølgen i de to bøger er meget forskellig; 
der må snarere tales om en række fælles kilder, som er 
de særskilte fortællinger, der ligger til grund for Saxos og 
sagaens beretninger. Det tyder på mundtlig overlevering. 
Dette forhold er også af stor betydning for Hrélfssagas 
kildespørgsmål. Vi kommer senere tilbage til dette punkt. 

Med Skjoldungasaga stemmer Saxo overens i fortællin¬ 
gernes indhold, medens Hrélfssaga er afvigende. Derimod 
består der iøjnefaldende ligheder i genealogierne og konge¬ 
rækkerne. Ligesom Skjolds, lader Saxo Haldanus (hos ham 
Haraldi filius) stamme fra Frotho IV, giver Ingjald en søn 
Frotho, gør Hrørek til en ætling af Ingjald-Hodbrodd, lader 
Hrørek regere efter Hrolf, og han deler endogså Hrørek for 
at kombinere denne oplysning om hans regeringstid med 
en anden, som stammer fra en anden kilde, efter hvilken 
han bliver dræbt af Hrolf. De eneste virkelige begiven¬ 
heder, som Saxo meddeler i overensstemmelse med Skjolds, 
og afvigende fra Hrélfssaga, er Helges dødsmåde, som han 

dog anbringer på en anden måde, og Ingjalds hævn på 
Svertings sønner, som hænger direkte sammen med den 
genealogiske forskydning, hvorved Halvdan er blevet til 
en søn af Frode. Forholdet mellem Saxo og Skjoldunga- 
saga synes efter dette at være, at Saxo eller en krønike, 
som han har brugt, har lånt disse genealogiske detailler 
fra samme kilde som Skjoldungasaga. Det må da være 
sagaens anden kilde, som den har brugt ved siden af den 
ældre Hrélfssaga, og hvorfra Skjoldungasagas vigtigste af¬ 
vigelser stammer. Saxo har dog ikke fulgt denne kilde sla¬ 
visk, men han har kombineret dens oplysninger med andre 
data, som han havde ved hånden. Således opstod en del 
af de komplicerede kongerækker, hvorpå vi i det foregående 
har mødt nogle exempler. 

4 

UDVIKLINGEN AF EN SAMMENHÆNGENDE 
TRADITION OM HROLF KRAKE. 

§ 20 . 

Hrolf krake hører til de fyrster i den europæiske lite- 
ratur, som ikke alene nævnes på grund af deres egne be¬ 
drifter, men som står i midten af en sagnkreds. De har 
et berømt hof, og ved dette hof opholder sig et antal helte, 
. og heltenes hæder udgør hoffets hæder. Heltene går — i 
nogle sagnkredse — ud på egne eventyr, eller de led¬ 
sager fyrsten på hans tog; i sidste tilfælde er deres andel 
i bedrifterne i reglen ikke ringere end kongehs. Heltenes 
officielle antal er, hvor det angives, tolv. Til fyrster af denne 
art hører i Brittannien Arthur, i Frankrig Karl den Store, 
i den nedertyske digtning Didrik af Bern, i den skandi¬ 
naviske Hrolf krake. 

En særlig stor lighed med hensyn til hovedlinierne er 
der i de sammenhængende fortællinger om de to sidst¬ 
nævnte konger. Allerede deri stemmer de overens, at hi¬ 
storien om hver af dem er overleveret i én bog sammen 
med heltenes, hvormed den danner et hele. Der er også 

Aarb. f. nord. Oldk. og Hist. 1922. 16 

en betydelig overensstemmelse i de to romaners bygning. 
Fortællingen begynder med forfædrenes historie indtil den 
unge fyrstes regeringstiltrædelse. Så afbryder forfatteren 
den kronologiske beretning for at beskæftige sig med de 
vigtigste heltes forhistorie. Det er små noveller, hvis hoved¬ 
indhold er de begivenheder, som er årsag til, at de opsøger 
hoffet; for nogle heltes vedkommende gives der dog tillige 
besked om forældrenes levned eller endogså om en endnu 
ældre generation (Vidgå, Bjarke). Når heltene da er sam¬ 
lede, begynder beretningen om de bedrifter, som kongen 
udfører i forening med dem. 

Flokkens første samlede optræden indledes på en meget 
karakteristisk måde. Såvel i hidrekssaga som i Hrolfssaga 
begynder her en ny afdeling, og det på samme måde. hidreks- 
saga I, 352 (Bertelsen) fortæller, at Didrik sidder med sine 
mænd i hallen; han ser sig omkring, han roser sine mænd 
og udtaler den forventning, at ingen på jorden kan være 
deres lige. (Nu mællti Piåricr konongr, er hann ser a tvær 
hendr ser: Mikit ofrefli er her saman komit i eina holl af 
pessum hinvm dyrvm drengivm osv. (c. 295. Unger c. 189)). 
Derpå gør en af dem ham opmærksom på kong Isung i 
Bertangaland, som vel kan være hans ligemand. Kongen 
beslutter da at rejse med sine tolv helte til Bertangaland 
for at måle sig med kong Isung. 

På samme måde fortælles der i Hrolfssaga c. 25, at 
Hrolf sidder i sin hal med sine mænd. Nu sér Hrolfr kon - 
ungr å bådar hendr ok mælti: mikit ofrefli er hér saman 
komit i eina hojl. Han spørger B 9 dvar, om han kender 
nogen konge, der kan sammenlignes med ham og som 
har slige kæmper. Bpdvar gør ham opmærksom på Adils. 
Han tilføjer et par enkeltheder, som sigter til kongens tid¬ 
ligere mellemværende med Aflils. Disse bemærkninger har 
naturligvis intet tilsvarende i hiflrekssaga. Så beslutter Hrolf 
at rejse til Upsala, hvorhen han tilsidst også kommer, led¬ 
saget alene af sine tolv kæmper. 

Denne mærkværdige overensstemmelse i de to sagaers 
bygning kan ikke være et produkt af en literær påvirkning 
fra den ene skrevne saga på den anden. 1 Ti det lader sig 
bevise, at de to sagnkomplekser er opstået i århundreders 
løb ad mundtlig vej. Og der består også en iøjnefaldende 
lighed i den måde, hvorpå de to traditioner har udviklet 
sig før deres skriftlige fiksering. Den vej, ad hvilken Hrolfs- 
sagas tolvtal er opstået, er allerede omtalt (s. 218 f.). Ten¬ 
densen går allerede tidlig i retning af et tolvtal. Dette tal har 
sin grund i en i det slags literatur herskende mode (jfr. Ar¬ 
thur og Karl). Men i begyndelsen er antallet af de navn¬ 
givne helte kun ringe. Den ældste er, som vi har set, Bjarke, 
der udfører en bedrift, hvorom allerede Béowulfeposet har 
kendskab. Yngre er Hjalte og de svenske brødre Svipdag, 
Hvitserk og Beigafl, men de adskiller sig dog fra de øvrige 
ved, at der eksisterer særlige fortællinger om dem, ihvorvel 
der ikke om de to sidstnævnte fortælles stort mere end, at 
de er Svipdags brødre. Så kommer de øvrige, navne uden 
videre indhold, som er opdigtede for at få tolvtallet fuldt 
ved en lejlighed, hvor de alle må være tilstede. På samme 
måde er det gået med Didriks helte. Meget gamle er Vidga 
og Heimir; allerede den angelsaksiske digtning kender dem ; 
lidt yngre er måske Hildebrand; han nævnes dog allerede i et 
digt fra det ottende århundrede. Dernæst kommer Dettlev, 
om hvem der dog findes en roman; fremdeles Fasold, hvem 
en digter lader kæmpe imod Didrik, for at der dog kunde 
være noget at fortælle om, hvorledes kongen fik fat i denne 
helt, men om hvem der iøvrigt intet var at berette; end¬ 
videre de øvrige: Herbrand og Amlung, et par gamle navne, 
som er optagne for at få tolvtallet fuldt, Vildifer (helten i en 


1 Det udelukker naturligvis ikke muligheden af, da ligheden i byg¬ 
ningen en gang var givet, at følelsen af denne lighed har foranlediget 
brugen af udtryk fra den ældre saga i den yngre. Især for det ovenfor 
anførte steds vedkommende kan man med nogen ret formode, at det 
forholder sig således. Jfr. dog s. 245. 

16* 

anden fortælling), som man lader slutte venskab med Vidga, 
Sintram, der bliver udgivet for en fætter til Hildebrand (jfr. 
Hvftserks og Beigads forhold til Svipdag), tilsidst Gunnar 
og Høgne, som er helte fra andre sagn 1 og bliver indbudte 
til Didrik, for at han skal tage dem med paa Bertanga- 
landsrejsen. 

Hos Hrolf og hos Didrik er altså helletallets udvikling 
den samme. Ved en bestemt lejlighed må tolvtallet være 
fuldt; den gamle helterække bliver suppleret med tildels 
tilfældige navne.* 

hidrekssagaens komposition er ikke sagaskriverens værk. 
Borttager man fra den skrevne saga de yngre tilføjelser, 
bliver der en form tilbage, som allerede er opstået i den 
nedertyske overlevering. Et langt tidsrum har beskæftiget 
sig med Didrik og hans kæmper; der har været særskilte 
kvad og fortællinger om heltene; tilsidst har stoffet kry¬ 
stalliseret sig i en sammenhængende fortælling, der, om den 
end måske ikke var opskrevet, dog i hvert fald havde en 
meget fast form, da den blev overført til Norge og oversat. 

På samme måde som med Hdrekssaga forholder det sig 
med Hrolfssaga. Også her har stoffet fået sit definitive ind¬ 
hold og sin definitive form ved en langvarig udvikling; vi 

■ 

kan endog i pættirne om Bjarke og om Svipdag se spor 
af, at de engang har været selvstændige fortællinger (s. 232). 

I sammenhæng med det foregående fortjener også et par 
stilistiske ligheder mellem de to sagaer opmærksomhed. 


1 Om Didriks helte se Boer, Die Sagen von Ermanarich und Dietrich 
von Bern s. 174 fgg. 

9 Der består den forskel, at man har brug for Didriks tolv helte 
og deres navne ved kongens første togt, som han gør sammen med dem, 
da enhver af dem dér optræder i en tvekamp, hvori de nævnes ved 
navn. 1 Hrolfs historie forekommer ikke en fortælling med tretten 
selvstændige kampe. Her har en digter kun meddelt navnene i den 
berømmeligste kamp, d. e. Skuldarbardagi. Det beviser, at overensstem¬ 
melsen ikke er formel, men psykologisk; den beror på en parallel 
udvikling. . . 

Til disse hører det s. 242 omtalte sted, hvor Didrik ser sig 
om og roser sine mænd. Ikke mindre mærkeligt er føl¬ 
gende sted (s. 100): mor g brynja er nu slitin ok morg våpn 
brotin ok margr hjålmr spiltr ok margr hraustr riddari af 
baki stunginn. Dette slags opregninger hører til den almin¬ 
delige stil i hidrekssagas kampskildringer (se Bertelsens udg. 
II, 14, 15, 77, 181, 223, 284, 297); i de historiske sagaer 
finder man dem ikke. 

Denne store lighed mellem hidrekssaga og Hrolfssaga 
i kompositionen, i stoffets udvikling, på et par steder også 
i stilen, er naturligvis ikke tilfældig. Den peger hen på 
nogle fælles udgangspunkter. Den poesi, som ligger til 
grund for Hrolfssaga, står den nordtyske heltedigtning nær¬ 
mere end f. ex. Eddasangene. Medens i Eddaen det per¬ 
sonlige er hovedsagen, træder i hidrekssaga og i Hrolfssaga 
helteflokken, der samler sig om kongen, i forgrunden. Det 
må hænge sammen med; at digtningen om Hrolf har et 
andet hjemsted end de fleste eller alle Eddadigte. Dens 
hjemsted ligger nærmere ved Nordtyskland end Eddasan- 
genes; det er dansk, og undersøgelsen har vist, at det bærer 
præg deraf. Dette ejendommelige præg findes ikke alene 
i en del af Saxos overlevering, men også i Hrélfssaga, og 
vi må deraf slutte, at Hrélfssagas overlevering i det hele 
taget er en dansk overlevering. Dette bekræftes ved de mange 
overensstemmelser mellem Saxo og Hrélfssaga, som vi har 
påvist, og som peger på en fælles, ikke skriftlig kilde, hvor 
Skjoldungasaga afviger ikke alene fra Saxo og Hrolfssaga, 
men også fra det opindelige. 

Man må da slutte af Hrélfssagas komposition, at den 
danske heltedigtning virkelig har haft et særpræg, at den 
har været udsat for en stærkere påvirkning sydfra end 
den norsk-islandske poesi. På dette punkt kan jeg, om 
end resultatet er nået ad en anden vej. og særpræget be¬ 
stemmes i en anden retning, dog på en måde være enig 
med Olrik. 

Naturligvis er Hrolfssaga, også den ældre, skrevet på 
Island. Den har vel også på Island optaget noget nyt. Men 
at den gengiver en tradition, som har dannet sig i Dan¬ 
mark, derom tror jeg, at der ikke kan være nogen tvivl. 

Tiden for dens koncentration til et sammenhængende 
fortællingsstof må være den samme som for hidrekssagas 
vedkommende. Det er det tolvte, måske for en del alle¬ 
rede slutningen af det ellevte århundrede. Dermed stemmer, 
at den ældre Hrolfssaga, som er en af Skjoldungasagas kil¬ 
der, ikke kan være yngre end begyndelsen af trettende år¬ 
hundrede. 

Hvad traditionens form angår, er det ikke sandsynligt, 
at hele stoffet var behandlet i digte. Især for eventyrmo¬ 
tiver, hvoraf der findes mange i Hrolfssaga, er den prosaiske 
form den mest passende. Og sagaen i det hele gør heller 
ikke indtryk af at være en parafrase af digte. Dertil er 
stilen for naturlig. Nogle strofer er overleverede. Versene 
i Fr65a Jiåttr gør mest indtryk af at være fragmenter; men 
meget gamle synes de ikke at være. Jeg kan slutte mig til 
Finnur Jonssons mening, at de er fra tolvte århundrede. 
At traditionen i versene ikke er synderlig gammel, kan 
man se af, at de anfører Lund som Skjoldungernes hoved¬ 
sæde; de nævner tillige en så forholdsvis sen skikkelse som 
Sævil. Foreningen af prosa med vers og ligeså prosafor¬ 
tællinger med nogle få vers er iøvrigt en gammel kunst¬ 
form, og intet forbyder at antage, at versene på s. 56, 80, 
83, 84 allerede i den mundtlige overlevering har været brugt 
som en prydelse for en prosafortælling. Alligevel vilde det 
måske lønne sig nærmere at undersøge nogle afsnit, især 
Upsalarejsen, på dette punkt. 

Om ét stykke kan der derimod ikke være nogen tvivl, 
at det for en betydelig del er taget fra en poetisk kilde. Det 
er Skuldarbardagi. Det fremgår allerede af den ophøjede 
stil, som er meget forskellig fra stilen i sagaens øvrige dele. 
Og det bestyrkes ved en sammenligning med Saxo, der har 

benyttet den samme kilde og ikke blot oplyser os om, at 
denne begivenhed er æmnet for et gammelt digt, men også 
gengiver dets indhold i vers. Disse vers er Bjarkamål, som 
Olrik har behandlet udførlig og bearbejdet til et nyt digt 
i gammel stil. Det er betegnende, at vi netop i dette af¬ 
snit af Hrolfssaga har mødt den iøjnefaldende stilistiske 
overensstemmelse med bidrekssaga, som ovenfor (s. 244 fg.) 
er påvist. 

BJARKARIMUR. 

§ 21 . 

Ligesom man er vant til at undervurdere Hrolfssaga, 
bliver Bjarkarimur i almindelighed overvurderede. Såvel 
Olrik som Finnur Jénsson giver dem en selvstændig plads 
ikke blot ved siden af, men endogså over sagaen og tror 
ved deres hjælp at kunne kontrollere og korrigere sagaens 
meddelelser. I det følgende skal det påvises, at rimerne fra 
begyndelse til ende er afhængige af bekendte kilder, og 
at de ikke har ringeste værd for traditionens ældre historie. 
Da Hrélfssaga er deres hovedkilde, vil vi i hovedsagen have 
at sammenligne disse to skrifters indhold. 

Rimerne består af otte stykker; de bryder brat af ved 
Hrolfs forsæt at rejse til Upsala. 

Fortællingen begynder med historien om Vogg (I, 7—18). 
At denne stilles i spidsen, stemmer overens med Snorre 
og Arngrim. Str. 19 meddeler derpå, at der er endnu flere 
mænd, som vedkommer historien (om Hrolf). Indledningen 
er altså som til et digt om Hrolf, ikke om Bjarke. Resten 
af r. I og r. II—IV samt en del af r. V til og med str. 34 
sysselsætter sig med Bjarke; derpå følger efter nogle strofer 
om A5ils indholdet af Svipdagsjiåttr. Det begynder med 
V, 39. Der er altså ikke nogen inddeling, som stemmer 
med stoffets naturlige afdelinger, og hovedafdelingernes 
rækkefølge stemmer ikke overens med sagaen, idet Bjarka- 
Jiåttr går forud for Svipdagsjiåttr. 

I. Hrolfssaga c. 17—19. Bjarkarfmur I, 20—II, 12. 

Sagaen fortæller: (c. 17) En konge hedder Hring; han 
regerer i Norge over Uppdalir. Hans søn hedder Bjprn. 
Dronningen dør. Da sender kongen mænd ud for at søge 
en hustru til ham. Stormen forslår sendebudene til Fin¬ 
marken; der møder de i et hus to smukke kvinder, en 
gammel og en ung, Finnekongens kone og hans datter; 
kongen selv er ikke tilstede. Moderen hedder Ingebjorg, 
datteren Hvit. Der er også en tjenestepige. Mændene bejler 
for kong Hring til Hvit og får hende med sig. Kongen 
gifter sig med hende; han er noget til års, og man kunde 
snart mærke på dronningen, at hun følte det. 

(c. 18) En mand i nærheden har en datter Bera. Kongens 
søn Bjprn og Bera elsker hinanden fra ungdommen af. Da 
kong Hring en gang er på rejse, må Bjprn styre landet 
sammen med dronningen; han gør det med modvilje. 
Dronningen er ikke populær. 

(c. 19) Hvit forsøger at forføre Bjprn; han slår hende; 
derpå slår hun ham med en handske af ulveskind og siger, 
at han skal blive til en bjørn. 

Rimerne fortæller: En jarl i Ålandssfda hedder Bj6r; 
han har tre sønner, Bpflvar, Fr65i, forir. Hans kone dør. 
En rådgiver hos jarlen hedder Bjprn; han skal i Håloga- 
land søge til jarlen en kone, som hedder Åsa hin frida; 
hendes fader kaldes Fråndr. Hvis han ikke kan få hende, 
må han søge en anden kvinde. Han forvilder sig til 
Vargey, hvor en mand ved navn Surtur indbyder ham til 
at være hans gæst. Denne mand fortæller ham, at Åsa 
nylig er bleven gift; han har overværet hendes bryllup. 
Men i hans bolig opholder sig en pige, Hvit, en datter 
af kong Mpttull; en bersærk fra Kylfings land har bejlet 
til hende, men hun vil ikke gifte sig fyr austan Kjo t l. Hun 
har hos sig en tjenestekvinde ved navn Svprt. Bjprn be¬ 
der om Hvits hånd til jarlen, og han får hende og tjeneste- 

kvinden med sig; jarlen gifler sig med Hvit. Hun er ikke 
behagelig i omgang. Hun kan ikke lide jarlens sønner. 
En gang tilbyder hun dem klæder (stakkar); da de tager 
dem på, bliver Frode til en elg, Forir til en hund. Disse 
to sønderriver hinanden. Bpdvar, jarlens tredje søn, bliver 
til en bjørn. 

Blandt de overmåde stærke afvigelser fra sagaen er 
der ikke et eneste oprindeligt træk. Forvanskningerne er 
alle ligefrem hårrejsende. Jarlens tre sønner er en gen¬ 
tagelse af de tre brødre, som endnu ikke er fødte; de bærer 
de samme navne; de bliver på samme måde forheksede, 
kun værre; to af dem, som digteren ikke har videre brug 
for, skaffer han med det samme af vejen ved at lade dem 
sønderrive hinanden. Den tredje, den eneste, som hører 
til traditionen, har, som sagt, fået navnet Bpdvar efter sin 
søn; hans oprindelige navn Bjprn er gået over på en råd- 
giver, skønt netop hans bjørneskikkelse endnu i rimerne 
viser, at navnet tilkommer ham. Pigen Svprt har sin op¬ 
rindelse i Jmtt’ens tjenestekvinde; hun er blevet et fuld¬ 
stændig overflødigt sidestykke til Hvit. Åsa hin frida, som 
nævnes i begyndelsen, spiller, slet ingen rolle; at hun alle¬ 
rede er gift, er iøvrigt en usandhed af Surt, ti når Forir 
den yngre, sOm endnu ikke er født, er fuldvoksen, er Åsa 
vedvarende ugift, — og da bliver hun hans hustru. 

II. Hrolfssaga c. 20—21. Bjarkarimur II, 14—111,29. 

Sagaen fortsætter: (c. 20) Bjprn bliver til en bjørn og 
sønderriver sin faders fæ. En aften møder Bera ham; hun 
genkender ham på øjnene, og hun følger ham til en hule, 
hvor han viser sig i menneskelig skikkelse; der opholder 
hun sig hos ham. Men der gøres jagt på bjørnen, og en 
• nat giver Bjprn tilkende, at han har en anelse om sin død. 
Han advarer hende mod at spise af det kød, som dron¬ 
ningen vil byde hende; hvis hun gør det, vil følgerne blive 
synlige på hendes børn. Hun vil føde tre sønner; for dem 


« 

er de gaver bestemte, som han viser hende. Den næste 
dag bliver bjørnen dræbt. Bera borttager med kongens til¬ 
ladelse noget, som befinder sig under dyrets venstre bov 
(en ring). Dronningen pånøder Bera et stykke af bjørnens 
kød. Da hun derpå føder sine børn, viser det sig, at den 
ældste søn er en elg fra navlen, derfor hedder han Elg- 
frodi; den anden har en hundefod (hérir hundsfétr); den 
tredje har intet særmærke; det er Bpdvarr. De voxer op; 
da de er tolv år gamle, er ingen deres lige. Frode vil nu 
rejse bort, fordi han er så hårdhændet, at han uvilkårlig 
sårer de mænd, som han kommer i berøring med. Fra 
bjærget får han penge og et kort sværd (skålm) med sig; 
han begiver sig til en bjærgryg og bliver røver. 

(c. 21) Kort tid derefter rejser også horir hundsfétr; han 
får penge og en økse; han hilser sin moder, besøger sin 
broder Frode, som råder ham til at rejse til Gøtland, hvor 
man søger en konge; det må være en, som er i stand til 
at udfylde pladsen i en meget bred stol. horir begiver sig 
til Gøtland og bliver konge. 

Rimerne fortæller: En mand hed Hréi, hans kone 
hed pnd, hans datter Hildur. Hun skal søge efter en ko og 
går op i bjærgene. Hun kommer til en hule; så træder 
»bjørnen« frem. Han afryster sin pels, og Hild genkender 
Bp5var. (At hun kendte ham i forvejen, er ikke fortalt; på 
grund af den måde, hvorpå hun indføres, vilde man vente 
det modsatte.) Bjørnen oplyser hende om sin skæbne og 
lægger sig ned ved hendes side. Hun sover, svå ad hun 
hraut(\); derpå går hun hjem, men vender endnu to nætter 
i træk tilbage; så føder hun Frode elg og Thore (hérir) 
hund; Bpdvar er den tredje. Han bliver kaldt Bjarki på 
grund af sin bidske natur. — Jarlen har med sin kone 
en søn, som også hedder Frode, og som får hans rige i 
arv. — Hild ser en gang »sin« Bp5var (d. v. s. den ældre, 
bjørnen) i drømme. Han meddeler hende, at han vil blive 
dræbt den næste dag, og derpå vil han blive stegt og lagt 

i salt. Hun må ikke spise af kødet, og hendes børn heller 
ikke. Bjørnen bliver dræbt; dronningen sender noget kød 
til Hiids bolig. Da hun ikke er hjemme, suger Frode på 
et stykke og får deraf elgefødder, t>orir får noget i sin mund 
og har fra den tid hunds klo, Bpåvar får en dråbe blod 
eller anden fugtighed i munden, og deraf følger en bjørne¬ 
negl. Hild kommer hjem og opbrænder kødet. — Jarlen 
dør; hans søn Frode bliver hans efterfølger. — Frodi elgr 
indlader sig i en brydekamp og dræber fire mænd; på 
femten andre brækker han arme og ben; derpå jager fyr¬ 
sten ham bort. Nu drømmer Hild igen om »sin« bjørn, 
som siger, at Frode må rejse bort, men først må han hente 
sit våben i hulen. Frode får en skålm, han kysser sin 
moder og begiver sig op på Lrar-heden. 

torir er hård i sin omgang med andre mænd; han dræ¬ 
ber seks af dem; jarlen sender ham bort; Hild drømmer, 
at bjørnen siger, at torir må hente sin økse og rejse, og 
således sker det. Han begiver sig til Hålogaland og gifter 
sig NB! med Åsa en friåa, efter at have besejret en bersærk, 
som ønskede at ægte hende. Han sætter bo på Bjarkø, og 
fra ham nedstammer dygtige slægter. 

Det er ikke nødvendigt at tilføje noget til forklaring. 
Hele stykket er en reproduktion i rimurstil af pått’ens 
indhold. 1 


1 Det synes uforståeligt, hvorledes Finnur Jénsson kan finde det na¬ 
turligere, at alle tre børn fortærer noget af bjørnekødet, og at de da 
i samme nu får en iøjnefaldende legemslyde, end at moderen bliver 
nødt til at tage noget til sig, og at det indvirker på hendes ufodte 
børn. Denne forestilling hører til den almindeligste overtro. — Hvad 
behandlingen af æmnet i dette afsnit angår, må der især lægges 
mærke til de gentagne drømme; den første gang er drømmen over¬ 
flødig, da manden endnu lever og lige så godt selv uden at vise sig i 
drømme kunde meddele, hvad der lå ham på hjærte, de senere gange, 
da han ikke behøver at give det råd at sende drengene bort, efter at 
jarlen netop har befalet, at de skal rejse. 

III. Hrolfssaga c.22—23. Bjarkarfmur III, 30—V, 13. 

Sagaen fortæller: (c. 22) Bpåvar får af sin moder op¬ 
lysninger om sin fødsel og sin faders skæbne. Han straffer 
dronningen ved at kaste en sæk over hendes hoved (na¬ 
turligvis for at hun ikke skal øve trolddom med sit onde 
øje), hvorpå han slår hende ihjel og slæber hendes legeme 
gennem gaderne. Derefter bortgifter han sin moder og (c. 
23) begiver sig på vejen med det sværd, som er hans arve¬ 
lod. Han opsøger Elgfrode; på vejen (?) laver han en skede 
til sværdet. Han kæmper med Frode; så bliver han gen¬ 
kendt og godt modtaget. Frode lader ham drikke af sit 
blod, for at han skal blive endnu stærkere; Frode lover 
at hævne hans død (sigter til sagaens slutningskapitel); han 
gør et spor i mulden, hvori han vil kunne se, om Bp3var 
endnu lever, og på hvilken måde han er omkommet (et 
bekendt eventyrmotiv). Han råder broderen til at opsøge 
kong Hrolf. — Bpdvar kommer til héris bolig; denne er 
ikke hjemme; Bpdvar bliver anset for at være horir; han 
sover hos dronningen* men rører hende ikke; horir kom¬ 
mer hjem; venskabelig modtagelse, afsked i venskab, men 
dog med leynd nqkkurri (kølighed?. Der angives ingen 
grund, men den må ligge i det lidt tvetydige forhold til 
dronningen). Han kommer i nærheden af Lejre, opholder 
sig som gæst hos en bonde og hans kone; det er Hotts 
forældre; han lover at være god mod deres søn. Bpdvar 
kommer til Lejre; i det han træder ind, ser han få (d. e. 
vel ingen) mennesker. Han finder Hott i en dynge ben, 
tager ham op derfra og sætter ham ved sin side. Nu kom¬ 
mer mændene ind i hallen; så følger optrinet med ben¬ 
kastningen ; Bpdvar bliver kaldt for kongen og får efter en 
samtale med denne den dræbtes sæde. Imod jul bliver man 
nedstemt; så følger historien om uhyret, som bliver dræbt af 
Bpdvar, og som han næste dag en gang til lader besejre af 
Hott. Hott bliver gjort stærk ved at drikke af uhyrets blod. 

Rimerne fortæller: Bpdvar dræber i en legatten mænd, 
hvorpå jarlen sender ham bort. Hildr drømmer som før; 
Bpdvar dræber Hvit omtrent som i sagaen; hun får en sæk 
over hovedet og bliver druknet. Han får sværdet, opsøger 
horir i Hålogaland, bliver anset for horir; hann for ekki 
( sæng hjå sprundi (utydelig reminiscens); på thinget møder 
brødrene hinanden; venskabelig hilsning; han bliver vin¬ 
teren over, beder så at få horis økse og får den (et blindt 

motiv; senere giver han da øksen til Hjalte); han opsøger 

« 

Frode. Besøgene hos horir og Frode er ombyttede; at sagaen 
har ret, fremgår af, at også ved bortrejsen er rækkefølgen 
Frode-hérir-Bpflvar. — Kamp og genkendelse. Frode dadler 
Bpdvar for, at han har taget horis økse med sig. Bpdvar 
bliver en måned; Frode ledsager ham en strækning; Bpd- 
var tilkendegiver forsættet at opsøge Hrolf. Frode mener, 
at han ikke er stærk nok dertil, hvorpå broderen spørger, 
hvorfor Frode, hvis han er så stærk, ikke har hævnet sin 
fader. De blander blod med hinanden. Frode giver Bp5var 
at drikke deraf; Bpåvar bliver stærkere. Besøg hos Hjaltes 
forældre. Hjalte bliver allerede nævnt ved dette hans senere 
navn; der tilføjes, at heltene kalder ham Hott. En bemærk¬ 
ning om en sten ved Lejre, som enhver, der vil være hos 
Hrolf, skal løfte (der bliver ikke noget deraf). Løftet om at 
være god mod Hjalte. Han får med sig to brød for dermed 
at tæmme hundene i Lejre. Det gør han da også; derpå 
dræber han dem med øksen (Motivet stammer fra eventyr 
om rejser til jætteboliger). Det bliver meddelt kongen; 
mændene gør støj og vil trænge Bpdvar bort; han dræber 
to mænd og kommer ind; han spørger, hvor han skal 
sidde og får en plads ved døren ved siden af Hott (en meget 
tåbelig måde at få adgang på). Hott sidder imellem ben¬ 
dyngen og bænken; Bpåvar sætter ham op; optrinet med 
benkastningen (her kastes der med en uxaleggr). Bpdvar får 
uden videre den dræbles plads (uden først at blive draget 
til ansvar). Mødet med uhyret, i forening med Hott. Uhyret 

er delt i en ulvinde og en bjørn; Bpdvar dræber ulvinden, 
som de møder ved et tilfælde, og tvinger Hjalte til at drikke 
af dens blod. Så kommer senere en bjørn, som dræber 
hyrdehundene; man søger en mand til at kæmpe med den, 
og det er Hjalte, som besejrer den. 

I det hele taget er denne fremstillings mangler tydelige 
nok. Kun én ringe ting kræver en nærmere drøftelse. Her 
har rimerne nemlig en lille overensstemmelse med Saxo, 
idet de taler om en bjørn, medens uhyret i sagaen er en 
slags flyvedrage. Meget har det dog ikke at betyde, ti uhyret 
er oprindelig hverken en bjørn eller en flyvedrage, men, 
som Grendelkampen i Béowulf viser, har det haft menne¬ 
skelig skikkelse. Alligevel kan, hvor også Saxo taler om 
en bjørn, rimernes bjørn næppe være opstået af Hrolfs- 
sagas flyvedrage. Her har altså enten rimerne optaget et 
lille træk fra en mundtlig variant, eller man må antage, 
at den recension af sagaen, som rimerne har benyttet, også 
har fremstillet uhyret i en bjørns skikkelse. I rimerne 
er fortællingen iøvrigt undergået en betydelig forandring, 
idet de fordobler uhyret ved tilføjelsen af en ulvinde. Der¬ 
ved er det sidste trin i sagnets udvikling nået. Oprindelig 
var der ét uhyre, som blev besejret af én helt (der i den 
oldengelske tradition hedder Béowulf). Så indtog Bjarke 
denne helts plads, og senere blev Hjalte optaget; han bliver 
en helt ved at drikke af uhyrets blod og vinder næste dag 
en skinsejr over det allerede af Bjarke dræbte uhyre (Hrélfs- 
saga og Saxo, hvor dog sidste akt udelades). Tilsidst bliver 
Hjaltes skinsejr til en virkelig sejr, og Bjarke og Hjalte dræ¬ 
ber hver sit uhyre. (Jfr. Die altengi. Heldendichtung I, 138). 

IV. Hrolfssaga c. 23 (slutning)—24. 

Bjarkarfmur V, (14) 15—34. 

I sagaen siges ved slutningen af c. 23, at pått’en om 
BpSvar og hans brødre her er til ende; alligevel handler c.24 
endnu om Bpflvar — men ikke om brødrene, (c. 24) En 

juleaften kommer de tolv bersærker til Lejre; de udfor¬ 
drer enhver, der tror sig at være deres ligemand. Hjalte 
siger, at han ikke frygter dem. De vender sig derpå til 
Bpdvar, som svarer, at han er stærkere end de. Der op¬ 
står en kamp, men kongen skiller dem ad. Derpå fortælles, 
hvilke pladser mændene indtager i hallen; på kongens højre 
side sidder først Bpdvar, så Hjalte; til venstre Svipdag, 
Hvitsærk, Beigafl. Bpdvar er gennemgående den bedste 
kæmpe; han får Drifa til hustru. — Mændenes skipan er 
indledningen til det følgende, hvor Hrolf ser sig om og 
roser sit følge, og det er den nærmeste anledning til Up- 
salatoget. 

Rimerne fortæller: Der kommer tolv hetjur til Lejre, 
de stiller sig uforventet foran Hrolf; de havde den sæd¬ 
vane at strejfe omkring og holde holmgange; de spørger, 
om nogen tror, at han er deres lige; Bjarke springer op 
og vil drage sit sværd, hvad der først lykkes ham, efter 
at han har holdt en tale til det (en egenskab hos sværdet, 
hvorom der tidligere i rimerne har været tale); han dræber 
den mand, som har tiltalt ham. Så følger den efterretning, 
at Hrolf havde to døtre, Drifa og Skur (anledningen dertil 
er det sted, som følger i Jiått’en, hvor Bjarke får Drifa til 
ægte, men Skur stammer fra det tilsvarende sted i Svip- 
dagspåttr). Skur gør en ikke meget klar bemærkning om 
bjørneneglen på Bp5vars fod: derpå bortskærer han neglen. 
Kampen fortsættes; Hjalte dræber en bersærk; de øvrige 
flygter. Kongen sætter nu Bjarke i spidsen for sin tær; 
Bjarke giver Hjalte Frodes økse. 

Også dette stykke er intet andet end en forvansket gen¬ 
givelse af Jjått’ens indhold. Den betydeligste ændring er, 
at bersærkerne er fremmede. Der bliver da også dræbt to 
af dem; de øvrige jages på flugt af Bjarke og Hjalte. At 
sagaen rigtig fortæller, at det er Hrolfs bersærker, hvorom 
der er tale, fremgår af parallelismen med to lignende for¬ 
tællinger i sagaen og forholdet til Agnarepisoden hos Saxo 

(se ovenfor s. 224 ff.). Rimerne repræsenterer altså også her 
det sidste led i traditionens udvikling. 

løvrigt indeholder stykket ikke noget, som det er nød¬ 
vendigt at dvæle ved. 

V. Hrolfssaga c. 13. Bjarkarimur V, 35—38. 

Med rima V str. 35 begynder et stykke, som svarer til 
Svipdagsjiåttr, der i sagaen går forud for Bjarkajiåttr. Ind¬ 
ledningen giver værdifulde oplysninger med hensyn til li¬ 
mernes kildespørgsmål. 

Sagaen, c. 12 slutter med denne bemærkning: ok lykr 
hér pætti Helga konungs. Svipdagsjiåttr begynder med c. 14. 
c. 13 danner et overgangsstykke, som har betydning for 
sagaens sammenhæng, men ikke for Jiått’en. Det handler 
om A5ils, som i det foregående har besejret Helge. Han 
er, således står der, meget stolt over sejren. Men Yrsa er 
ikke tilfreds og skjuler ikke sin forstemthed. Derpå siges 
endnu en gang, at A5ils tror at være meget berømt; ingen 
kan modstå ham og hans bersærker. Han var også meget 
trolddomskyndig. Så følger Svipdagsjiåttr. 

Rimerne. Stykkets indhold findes også i rimerne som 
indledning til Svipdagsjiåttr. Adals er en berømt konge i 
Sverige. Han har til hustru Yrsa, Hrolfs moder. Og så 
på ny: Adals er en meget mægtig fyrste; alligevel er han 
ikke Hrolfs ligemand. Til disse bemærkninger slutter sig 
umiddelbart indholdet af Svipdagsjiåttr; det begynder end¬ 
også med de samme ord som i sagaen (str. 39): Svipr er 
nefndr bondi (beinn), jfr. Hrolfssaga s. 35: Einn bondi er 
nefndr Svipr. 

Disse strofer beviser med fuldstændig sikkerhed, at ri- 
mernes digter ikke blot har kendt og brugt de to Jiættir 
om Bjarke og om Svipdag, men at han også kendte dem 
i samme sammenhæng, hvori de står i Hrolfssaga, altså 
som dele af sagaen. 

Rimerne indskyder her et par bemærkninger. De med- 

deler str. 37, at Adals og Yrsa havde en datter, som hed 
Skuld. Hende bortgiftede Adals; hun var en ond kvinde. 
Dette afviger fra Hrolfssaga, men stemmer overens med de 
kilder, som rimerne bruger til de afsnit, som ikke beror 
på t>ættir’ne om Bjarke og om Svipdag (s. 262 ff.). Det er 
let at forstå, at bemærkningen er optaget på dette sted, hvor 
Adals og hans familieforhold bliver omtalt for første gang. 

VI. Hrélfssaga c. 14—15 (slutningen undtagen). 

Bjarkarfmur V, 39—VI, 30. 

Sagaen fortæller: (c. 14) Bonden Svipr i Sverige har tre 
sønner, Svipdag, Beigad, Hvitserk. Atten år gammel be¬ 
slutter Svipdag at forlade sin fader og at opsøge kong Adils. 
Faderen fraråder ham det, da Adils ikke er at lide på, og 
han giver ham gode råd med på vejen. Svipdag kommer 
til borgen og rider ind uden at bede om tilladelse. Mæn- 
dene er beskæftigede med lege; Svipdag sætter sig på et 
træ og ser til; han svarer uvenlig, når han bliver tiltalt, 
og bliver udfordret til at kæmpe den næste dag. Dron¬ 
ningen er meget tilfreds med ham. Næste dag dræber han 
fire bersærker; kongen vil lade ham dræbe; dronningen 
træder imellem; han bliver ved hoffet. Om natten angriber 
bersærkerne ham udenfor borgen; han dræber en af dem; 
kongen kommer til og bandlyser bersærkerne, som han 
dog i hemmelighed havde opfordret til angrebet. Ber¬ 
særkerne samler nu en hær og hærger riget; Svipdag må 
drage imod dem; kongen lover af komme ham til hjælp. 
Der leveres et slag, hvori Svipdag sejrer og på ny dræber 
en bersærk. De øvrige kommer med en ny hær; Svipdag 
drager imod dem med et ringere antal krigere; der står 
tre imod én. Adils holder sig i afstand. Så drømmer fa¬ 
deren, Svip, at hans søn er i nød; han sender brødrene 
til hans hjælp. Svipdag har mistet et øje og har fået svære 
sår, men ved brødrenes mellemkomst sejrer han. Yrsa plejer 
ham. Da han er helbredet, forlader han hoffet for at op- 

Aarb. f. nord. Oldk. og Hiat. 1922. J7 

søge en konge, som vil vise ham større hæder.— (c. 15) Brød¬ 
rene går til deres fader, som råder dem til at opsøge Hrolf, 
hvis de ikke vil blive hos ham, hvad han synes bedre om. 
De kommer til Hrolf og fortæller, hvor de kommer fra; 
de bliver optagne ved hans hof. De får plads anvist ved 
siden af Bjalke, men må lade et rum frit til de tolv ber¬ 
særker (jfr. c. 24). Så følger bemærkningen om Skur og 
Drifa, som rimerne har benyttet på et tidligere sted (se 
s. 255), og den oplysning, at Drifa er venlig mod brødrene. 
De tolv bersærker kommer hjem og spørger alle tilstede¬ 
værende, om de er så stærke som en af dem. Svipdag 
bliver vred; der skal kæmpes; Hrolf træder imellem (jfr.c.24). 

Rimerne fortæller: Svipr i buålungs (d. e. A5als’) landi 
har tre sønner; navnene er de samme som i sagaen. Hvit- 
serk rejser til Upsala. Han springer over et gærde og sætter 
sig ned for at se på legen. Han kommer straks i trætte 
med bersærkerne og dræber to af dem; så sætter han sig 
ved siden af kongen (VI, 5); mange, deriblandt dronningen, 
er venlig sindede mod ham. Næste dag angriber bersær¬ 
kerne ham på gaden; han dræber da fem af dem. Kon¬ 
gen jager de øvrige bort. Han bliver hærfører. Bersær¬ 
kerne kommer med en hær; Hvitserk må kæmpe med dem; 
der står femten mod én. Hans fader hører om kampen, 
han sender brødrene afsted; sejren bliver deres. Hvitserk 
har atten sår og mister et øje. Femten uger lå han syg; 
så forlader han Adals og rider til Lejre, hvor han optages 
med sine brødre (VI, 29). Han bliver kammerat med Bjarke. 

Stykket indeholder intet oprindeligt, kun nogle over¬ 
drivelser. Forholdet mellem de kæmpende partier, tre mod 
én, er blevet til femten mod én. Af de to slag mod Adils’ 
bersærker fortælles blot om det sidste, 1 og bersærkeroptri- 

1 At begge slag var nævnte i kilden, fremgår af antallet af de dræbte 
bersærker hos Arngrim (se ovenfor s. 234). I rimerne er antallet for¬ 
andret; ved den første kamp falder to, ved angrebet på gaden fem, 
tilsammen syv bersærker. 

net i Lejre er udeladt. Hvitserk er i Svipdags sted gjort 
til hovedpersonen. At dette beror på Skjoldungasaga, er 
allerede bemærket (s. 234). 

VII. Hrolfssaga c. 15 slutning—16. 

Bjarkarimur VI, 30—34. 

Sagaen. Indholdet hører ikke mere til Svipdags hi¬ 
storie. Det er igen et overgangsstykke med nogle beret¬ 
ninger, som har betydning for en senere del af sagaen, 
(c. 15) Hrolf sender en mand til Sverige til Yrsa for at spørge, 
om det vil være muligt at få de skatte, som Aflils har taget 
fra Helge; han får det råd at komme og hente dem. 

(c. 16) Rejsen bliver udsat, da Hrolf går på vikingetog; 
han underlægger sig mange konger; mange helte vil tjene 
ham, ti han er gavmildere end de andre konger. Han bo¬ 
sætter sig i Lejre, bortgifter sin søster Skuld til Hjorvard, 
som han gør skattepligtig. Så følger den bemærkning, hvis 
rigtige plads vilde være i c. 15, at Svipdagspåttr slutter her. 

Rimerne. Største del af denne passus har ikke noget 
tilsvarende i de næstfølgende strofer i rimerne. Anledningen 
til Upsalatoget er i rimerne en anden og fortælles på et 
senere sted efter en anden kilde. Skulds giftermål er alle¬ 
rede tidligere omtalt (se ovenfor s. 257). At Hjorvard bliver 
skattepligtig, fortælles ikke. Det hænger måske sammen 
med, at rimerne ikke indeholder Skuldarbardagi. Str. 30— 
33 fortælles da alene, at Hrolf rigelig uddeler skatte blandt 
sine mænd, og at enhver frygter ham. Det svarer til de 
bemærkninger i c. 16 af Hrélfssaga, at Hrolf er gavmildere 
end andre konger, og at han underlægger sig mange konger. 
Altså har rimernes digter kendt c. 16. Vi kan deraf drage 
den samme slutning som af hans kendskab til c. 12. 

Slutningsstrofen (34) af rima VI fortæller, at der var en 
bersærk, som hed Agnar. Det sigter til indholdet af r. VII 
—VIII, hvori Agnar spiller en rolle. Strofen fortjener iøv- 
rigt kun opmærksomhed ved, at den taler om en bog som 

17* 

kilde til rimerne (er bokin nefnir Agnar). Se derom neden¬ 
for s. 264. 

VIII. De to sidste rimer (VII—VIII) indeholder et stof, 
som ikke alene er overleveret i Hrolfssaga, men også i andre 
kilder. Rimerne holder sig her i hovedsagen til Skjold- 
ungasaga. Først kommer indholdet af Frofiakåttr (VII, 5 fgg.) 
med de samme afvigelser, der findes hos Arngrim. Frode 
har to sønner, Ingjald og Halvdan (som hos Arngrim); 
.Halvdan har sønnerne Hroar og Helge; disse vokser lønlig 
op hos Vifil (urigtig for: de skjuler sig efter deres faders 
død hos Vifil). Fejlen beror på en misforståelse. Også Arn¬ 
grim siger, at de vokser op i løn, men efter faderens død. 1 
Digteren har af udtrykket i Skjolds, draget sine konse¬ 
kvenser ligesom der, hvor han på grund af Skjoldunga- 
sagas fortælling, at Hvitserk en gang havde dræbt seks ber¬ 
særker, har overført alle Svipdags bedrifter på Hvitserk. 
— Ingjald brænder sin broder inde. Branden er lånt fra 
fortællingen om Ingjalds død; de ældre kilder ved alene, 
at han dræber broderen eller lader ham dræbe. — Ingjald 
ægter enken (som hos Arngrim); han får sønnerne Frode 
(udtrykket er uklart) og Hrørek sløngvanbaugi (som hos 
Arngrim, hvor kun Hrøreks tilnavn mangler); brødrene 
brænder Ingjald inde. De bemægtiger sig en ring, som til¬ 
hørte Ingjald, og som nu identificeres med ringen Sviagris, 
der spiller en rolle i Upsalafærden. At ringen er Ingjalds 

1 Hrélfssaga fortæller, at Reginn var brødrenes fåstri , allerede medens 
Halvdan var i live. Efter Halvdans død fører Regin dem til Vifil, hvor de 
skjuler sig. Saxo taler om en lønlig opfostring — efter faderens død — 
hos Regno: Hec Regnonem quendam occulte circa Ulos educacionis of- 
ficium peregisse eosque tegende rei gracia caninis censuisse nominibus 
astruebat (Saxo, Holder s. 217). Efter et ophold hos Regno føres dren¬ 
gene til Fyn, hvad der i Hrélfssaga svarer til opholdet på en ø i nær¬ 
heden af borgen hos Vifil. Arngrims fremstilling er kort, men udtrykket 
clam rege delituenint. Qui ut at justam aetatem venerunt, som bruges 
om opholdet hos Vifil, svarer til Saxos occulte educacionis officium. 
Måske har der i Skjoldungasaga stået, at Vifil fåstradi på å laun efter 
faderens død. Så kommer rimerne og lader det ske i Halvdans levetid. 

ejendom, findes alene her; efter Hrolfssaga hører den til 
brødrenes arv. Af str. 17 fremgår, at Hroar får ringen; 
Hrørek beder om at få den at se og kaster den i søen; 
derpå ror han hjem og dør (str. 20). Optrinet med ringen 
stammer fra Hrélfssaga; Arngrim i det mindste kender det 
ikke. — Flere detailler og afslutningen på fjendtlighederne 
mellem Hrørek og. Hroar omtales ikke. — Hrolfs fader 
Helge faldt i en høj alder på et tog mod Sakserne (en kom¬ 
bination af hans fald på et krigstog i Skjoldungasaga og en 
reminiscens om Helges tidligere rejser til Saksen). — Hrolf 
jager Ingjalds søn (Frode må være ment, ti Hrørek er efter 
str. 20 død) ud på søen, men giver ham derpå et stykke 
land (kun her). Ingjald har endnu en søn (str. 25), med 
en frille (26; efter Arngrim Svertings datter); det er Agnar 
(str. 29). Han sejler til Jylland (kun her) og optager ringen 
af søen (som i Hrolfssaga; Arngrim ved ikke noget om 
ringen). Nu sejler han til Sjælland; Bjarke rejser ham imøde 
(str. 36) (Agnar har nemlig fjendtlige hensigter), med Hjalte 
(str. 41); så følger en samtale med en af Agnars følgesvende; 
næste dag bliver der holdt en kamp, ved hvilken Hrolf er 
tilstede med sine tolv hetjur; Bpdvar kommer tilsyne som 
bjørn (udtrykket er uklart; motivet er lånt fra Skuldar- 
bardagi), Agnar slår sit sværd i stykker på bjørnens (Bpd- 
vars) hoved (kendt fra Bjarkamål i Saxos version). Agnar 
ler i døden (VIII, 10). Nu giver Hrolf Bjarke sin datter 
og tolv landejendomme; han sender Sviagris til sin moder 
(umuligt, da Hrolf netop ønsker at få skatte fra Sverige, 
men en forståelig kombination, da digteren vidste, hvad 
der står i Hrélfssaga, at Sviagris senere er i Sverige; der 
foreligger her altså en konsekvens af identificeringen af 
Hroars ring med Sviagris). 

Med VIII, 14 begynder en fortælling, der hænger sam¬ 
men med Upsalarejsen. Adals sender bud om hjælp imod 

£ 

Ali; han beder om at få en hær og de tolv hetjur. 19—21 

♦ 

fortæller, som et intermezzo, om et tog mod Sakserne for 

at hævne Helges død; de forstyrrer i høj grad sammen¬ 
hængen, men de har dog udgangspunkt i en meddelelse, 
der har stået i Skjoldungasaga og som er bevaret i Snorra 
Edda, hvor det hedder (1,394): Hrolfr konungr matti eigi fara 
fyrir ofridi peim er hann dtti viå Saxa, hvorpå der umiddel¬ 
bart følger en po sendi hann Aåilsi berserki sina tolf. 1 At 
rimerne taler om hævn for Helges død, er en følge af VII, 
21. Derpå drager kæmperne til Væneren og besejrer Ali; 
de beder om deres sold og får den ikke; de rejser hjem 
og siger, at de vil hente solden. Alt dette stemmer overens 
med Snorra Edda og Arngrim. — Dermed slutter stykket. 

Der kan ikke være nogen tvivl om kilderne til rima 
VII—VIII, Hovedkilden er Skjoldungasaga; overensstem¬ 
melsen med Arngrim er så godt som gennemgående. Hvor 
denne saga lod digteren i stikken, har han også brugt Hrolfs- 
saga, f. ex. for bortkasteisen af ringen ved Hrørek og Agnars 
dykken efter den; ligeså for Bpdvars optræden i bjørne- 
skikkelse. Det er på ingen måde besynderligt, da Hrolfs- 
saga jo er hovedkilden til rima I—VI. Her er forholdet 
mellem de to sagaer ligefrem det omvendte; Hrélfssagas 
beretning bliver suppleret og rettet ved hjælp af Skjold¬ 
ungasaga. Hvad de detailler angår, som hverken står i 
Hrélfssaga eller hos Arngrim, må det ikke glemmes, at 
Arngrims bog er et udtog; en del enkeltheder kan have 
stået i Skjoldungasaga, som dog mangler hos Arngrim. Det 
gælder især om småtræk, som er bekendte fra andre kilder 
og altså har en støtte i overleveringen. Hertil hører til¬ 
navnet sløngvanbaugi for Hrørek, Agnars leen i døden, 
det træk, at Agnar slår sit sværd i stykker på Bjarkes hoved 

1 Hrélfssaga har et lignende sted i begyndelsen af c. 16, efter at 
Yrsa har indbudt Hrolf til Sverige: Hrélfr konungr liggr nå ihernadi 
ok dvelz nu fyrir pal, at hann fari til fundar vid Aéils konung. Om 
Sakserne er her ikke tale. 

Hos Arngrim står der kun: Rolpho domi ipse reses, pugiles suos 
duodecim Adilso in subsidium mittit. 

— begge to bekendte fra Saxo, hvor det sidste træk end¬ 
også fortælles to gange. Det er iøvrigt også muligt, at disse 
enkeltheder har stået i den version af Hrélfssaga, som dig¬ 
teren har benyttet; i Skuldarbardagi er lange stykker af 
Bjarkamål optagne. I så fald kan det forholde sig dermed 
som med den enkelthed, at det uhyre, som Hjalte dræber, 
er en bjørn (se ovenfor s. 254). En tredje ikke umulig for¬ 
klaring for disse ubetydelige enkeltheder er, at de var al¬ 
mindelig kendte og altså var kommet til digterens kend¬ 
skab. Der er i dem intet, som i ringeste måde tyder på 
en selvstændig overlevering. 

Så er der de vilkårlige afvigelser, hvoraf de fleste alle- • 
rede er omtalte og afgjorte ved redegørelsen for indholdet: 
at Helge og Hrdar allerede før faderens død vokser op »i løn« 
hos Vifil, at Halvdan bliver indebrændt, at Hroars ring er 
Ingjalds ejendom, og at den identificeres med Sviagris, at 
Helge omkom på et tog »mod Sakserne«. Det eneste, som 
da bliver tilbage, er, at Frode Ingjaldssøn først bliver for¬ 
drevet af Hrolf 1 og senere får et stykke land af ham, og 
at Agnar gør fordring. på magten i Danmark. Der er vist 
ikke nogen grund til på Bjarkarimers autoritet at anse en 
af disse beretninger for en ægte sagnoverlevering. Hele Ti¬ 
mernes indhold har vist sig, hvor man kan kontrollere det 

— og det er omtrent overalt — ikke at være andet end 
en dårlig gengivelse af kendte kilder, fuld af overdrivelser 
og tåbeligheder; på disse to steder forholder det sig vist¬ 
nok ikke anderledes. Hvad vi ved om Frode Ingjaldssøn 
og om Agnar, peger heller ikke i nogen anden retning. 
Frode Ingjaldssøn er slet ikke nogen skikkelse, som hører 
sagnet til; hans navn er et påfund for at forsyne Ingjald 
med en hævner, da han i stedet for hans fader blev dræbt 
af Helge og Hroar. Med hævnen for Ingjald forsvinder 

1 Frøken litt. doet* P. M. den Hoed gør mig opmærksom på, at det 
kan hænge sammen med, at Frode Ingjaldssøn (og Hrørek) efter Skjold- 
ungasaga dræber Hroar. Digteren har da tænkt på en hævn for dette drab. 

han sporløst; heller ikke Arngrim ved noget mere om ham. 
Og at Agnar ikke er nogen hærfører og aldrig har stillet 
krav på noget herredømme, er vist ovenfor s. 223 fgg. 
Rimernes fortælling om ham er da heller ikke andet end 
en fantastisk udsmykning af Agnars tvekamp med Bjarke, 
hvori Hrolf og alle hans kæmper er blevet indført som 
deltagere, uden at der dog tildeles dem nogen væsentlig 
rolle. 

Det står altså fast, at Bjarkarimer er digtede på grund¬ 
lag af kendte skriftlige kilder. Disse kilder er Hrolfssaga 
og Skjoldungasaga. Det bekræftes ved de steder, hvor vi 
i rimerne har fundet ikke blot Hrolfssagas indhold, men 
også mindelser om dens literære komposition (jfr. ovenfor 
s. 256, 259). 1 Endvidere ved den allerede anførte strofe, 
hvori rimerne påberåber sig en bog. Hvilken af de to 
bøger der menes, er ikke aldeles sikkert; sandsynligheden 
taler for, at det er Hrolfssaga. Ti ganske vist kender begge 
rimernes kilder Agnar, men det sted, der taler om »bogen«, 
kalder Agnar en bersærk, og som sådan betegnes han i 
sagaen i parafrasen af Bjarkamål (s. 102). 2 

Man kan dog endnu opkaste det spørgsmål, om det er 
sikkert, at de to bøger har været rimernes umiddelbare kil¬ 
der. Det er ikke utænkeligt, at der af de to bøger var sam¬ 
mensat et fortællingsstof; udtrykket »bogen kalder ham 
Agnar« kunde i så fald stamme fra en fortæller og være 
blevet bevaret. For en sådan antagelse vilde man kunne 
anføre de mange afvigelser, som kunde være opstået ved 
en fortsat mundtlig overlevering; især de urigtige navne og 
den store forvirring i historien om Bjarkes forældre kunde 

1 Der må også lægges mærke til, at Bjarke i rimerne hyppig kaldes 
Bpdvar. Det beror på en fejltagelse, hvorfor man plejer at gøre Hrélfs- 
sagas forfatter strenge bebrejdelser. Hvis fejlen er hans, har rimernes 
digter gjort ham det efter. (Ved siden deraf forekommer Bjarke, men 
digteren siger udtrykkelig, at det er et øgenavn). 

* Arngrims udtryk piratam et bellatorem (jfr. ovenfor s. 222) be¬ 
tyder ikke ganske det samme. 

fremkalde den formodning, at en udbredelse ad mundtlig 
vej har del i traditionen. Det er vel næppe muligt at nå 
til vished herom. 

o 

Arsagen til rimernes dobbelte afstamning lader sig godt 
forstå. Digtets æmne er tydelig Hrolf krakes historie. Efter 
de vers, som tjener til indledning, begynder første rima 
med at nævne ham; så følger fortællingerne om de kæm¬ 
per, som kommer til hans hof, først Vogg, derpå Bjarke, 
så Svips sønner; derefter fortælles noget om Hrolfs for¬ 
ældre, temmelig kort; hensigten synes kun at være, at 
komme til den ring, der giver anledning til at indføre Agnar, 
hvorpå Hrolfs og hans kæmpers kamp med Agnar meddeles. 
De enkelte episoders forhold og rækkefølge er med hensyn 
til æmnet meget forståelige. På kampen med Agnar følger 
heltenes næste heltedåd, striden med Ali; derpå indledes 
Upsalarejsen. Resten er ikke blevet færdig, eller det er tabt. 

Rimerne indeholder altså fortællingen om Hrolf og hans 
kæmper; de kunde med rette kaldes »Hrélfs rimur kraka«; 
titelen Bjarkarimur sigter til, at Bjarke indtager den be¬ 
tydeligste plads. Anledningen til at digte disse »Hrolfs 
rimur« kan kun søges i kendskab til Hrolfssaga, det eneste 
skrift, som indeholdt stoffet. Men nu fortælles der i be¬ 
gyndelsen af rima I og i rima VII—VIII også ting, som 
ikke alene står i Hrolfssaga; rima VII beskæftiger sig endog 
med Hrolfs forfædre, de gamle Skjoldunger. For deres 
historie var på Island Skjoldungasaga autoriteten, og dig¬ 
teren — eller den mand, som komponerede den fortælling, 
som digteren har bearbejdet — kendte også denne. Det 
kan da ikke forbavse, at han her sluttede sig til Skjold¬ 
ungasaga. Rimerne giver således ikke ringeste anledning 
til at antage, at der har existeret et gammelt skrift, hvori 
Hrolfs og hans kæmpers historie var optaget i rammen af 
Skjoldungasaga; digteren eller en fortæller, som er ældre 
end digteren, har tværtimod gjort en kombination. Fra 
Hrolfssaga har han lånt historien om kæmperne, som alene 

fandtes her, som også havde inspireret ham og indtager 
største delen af hans arbejde, men Skjoldungernes historie, 
hvilken han giver som et intermezzo, — ikke, hvad Hrélfs- 
saga og Skjoldungasaga gør, i begyndelsen — har han 
taget fra Skjoldungasaga, som han anså for at være en 
bedre kilde. Han har også brugt den for at korrigere sin 
hovedkilde, der hvor Skjoldungasaga tilfældigvis havde op¬ 
taget noget fra Jiættir'ne og da afviger fra dem deri, at den 
lader det være Hvitserk, der har dræbt seks bersærker, 
og han gør derfor Hvitserk til hovedpersonen i episoden 
om de tre brødre. På samme måde fortæller han episoden 
om Vogg i overensstemmelse med Skjoldungasaga. Men 
på den anden side supplerer han Skjoldungasaga med 
Hrélfssagas fortælling om ringen; denne benytter han for 
derved at indlede fortællingen om kampen med Agnar. 

Bjarkarimur er en interessant frembringelse af det fem¬ 
tende århundredes poesi, men som sagnhistorisk kilde er 
de værdiløse. Og hvem der dømmer strengt om Hrélfssaga 
kraka, blot fordi dens håndskrifter er unge og redaktionen 
viser nogle spor af senere bearbejdelse, må vel dømme 
meget strengere om Bjarkarimur. Deres sprog er i sand¬ 
hed ikke bedre, deres alder ikke højere, deres fremstilling 
af begivenhederne i ingen henseende oprindeligere. 

SLÆGTSKABET MELLEM LOMBARDISK OG 
DANSK TEGLSTENSARKITEKTUR. 

AF 

MOGENS CLEMMENSEN. 


At den danske Teglstensarkitektur står i et nært Forhold 
XX til den norditalienske, har man længe været klar over, 
ligeledes at Teglbrændingskunsten må være indført i Dan¬ 
mark og Nordtyskland, særligt Brandenburg, fra Lombar¬ 
diet omkring Midten af 12. Århundrede. Derimod har der 
hersket nogen Tvivl om, hvorvidt man i Danmark havde 
modtaget Påvirkningen gennem Tyskland, hvilket både 
danske og tyske Forskere tidligere har været tilbøjelige til 
at tro, nærmest fordi man gik ud fra, at flere af de tyske 
Teglstenskirker var ældre end de danske; således mente 
O. Stiehl, at Domkirken i Lybeck muligvis med Hensyn til 
den nye Teknik kan have været Forbilledet for Danmark 1 . 
Efterhånden er man imidlertid blevet klar over, at de tyske 
Teglstenskirker ikke er så gamle som tidligere antaget. 
Efter de nyeste tyske Undersøgelser må Domkirken i Bran¬ 
denburg regnes for den ældste Teglstenskirke i Nordtysk¬ 
land*; den er påbegyndt 1165, og 1170 fandt en Indvielse 
Sted, rimeligvis af Østpartiet, medens Skibet først menes 
at være opført i Tiden 1200—1220. Efter den kommer 

1 O. Stiehl: Der Backsteinbau romanischer Zeit, Leipzig 1898, S. 59. 

* O. Stiehl: Die Anfange des mittelalterlichen Backsteinbaues in 
Deutschiand und den skandinavischen Låndern, i Zeitschr. f. Gesch. d. 
Architektur (1913), VI, S. 55. — O. Stiehl: Backsteinbauten in Nord- 
deutschland und Danemark, Stuttgart 1923, S. VI. 

Domkirken i Lybeck (påbegyndt 1173), der har indvirket 
på andre nordtyske Kirker, bl. a. Kirken i Segeberg, hvis 
Opførelsestid nu sættes til ca. År 1200 — hvad dens Enkelt¬ 
heder og særligt de med Kirkebygningen samtidige Hvæl¬ 
vinger synes at bekræfte. På omtrent samme Tid menes 
Kirken i Jerichow at være opført — ikke 1147, som man 
hidtil har antaget. 

O. Stiehl benægter imidlertid vedblivende, at Ringsted 
Kirke kan have stået færdig for Østpartiets Vedkommende 
1170, og går ud fra, at Sorø Kirke er den ældste danske 
Teglstenskirke, påbegyndt tidligst efter 1170 1 . Derimod aner¬ 
kendes det nu fra alle Sider, at der er en Væsensforskel 
mellem de ældste danske og tyske Teglstenskirker, der gør 
det let at påvise den danske Indflydelse i Tyskland (Kloster¬ 
kirkerne i Bergen på Rygen, Eldena, Colbatz og Oliva)*. 
Stiehls sidste Anskuelse (1923) er da også, at der ikke er 
nogen umiddelbar Forbindelse mellem tysk og dansk Tegl¬ 
stensarkitektur udover den danske i ovennævnte tyske 

# 

Klostre, men at begge Lande omtrent samtidig har mod¬ 
taget Teglbrændingskunsten fra Lombardiet 3 . 

På en Studierejse i Norditalien 1920 kom Forfatteren 
af disse Linier til det Resultat, at dansk Teglstensarkitektur 
oprindelig må være uafhængig af den tyske og er indført 
fra Milano og Pavia — en Anskuelse, der er fremført i 
Værket om Kallundborg Kirke (1922) 4 og begrundet særligt 


1 O. Stiehl: Backsteinbauten in Norddeutschland und Danemark, 
Stuttgart 1923, S. VII. 

2 Zeitschr. f. Gesch. d. Architektur, VI, S. 60. — Jvfr. Aarb. f. nord. 
Oldk. og Hist., 1873, S. 321 ff. og 1881, S. 1 ff. 

6 Backsteinb. in Norddeutschl. u. Danemark, S. VII: >. . . . jede der 
genannten Gruppen zeigt eine gewisse Selbståndigkeit in der Verar- 
beitung der vom Suden gekommenen Formen: wir dflrfen danach 
glauben, dass die Fulle der in Italien sich bietenden Anregungen un- 
gefahr gleichzeitig ...« o. s. v. 

4 Mogens Clemmensen og Vilh.Lorenzen: Kallundborg Kirke, Køben¬ 
havn og London 1922, S. 27. 

for denne Kirkes Vedkommende. På en ny Studierejse i 
Lombardiet 1923, foretaget i Anledning af Undersøgelser 
for Ringsted Kirkes Vedkommende, blev denne Anskuelse 
yderligere bekræftet 1 . 

Trods Ulighederne mellem ældre dansk og tysk Teglstens¬ 
arkitektur er der et tydeligt Slægtskab i teknisk Henseende 
og tillige delvis i stilistisk, men det skyldes kun den fælles 
lombardiske Oprindelse. Da det nu, som det vil blive 
fremført i Værket om Ringsted Kirke, må betragtes som 
afgjort, at Kirken i Ringsted er påbegyndt allersenest 1163, 
og at hele Østpartiet med Korsfløjene og Sideskibenes øst¬ 
ligste Fag i Året 1170 var så vidt færdigt, at denne Del af 
Kirken kunde indvies samtidig med Knud Lavards Skrin- 
læggelse, kan Spørgsmålet om, hvorvidt den ældste danske 
Teglstensarkitektur er afhængig af den ældste tyske, be¬ 
tragtes som endeligt uddebateret. 

Teglbrændingskunstens Indførelse i Danmark blev An¬ 
ledning til en fuldstændig Revolution i dansk Arkitektur; 
en helt ny og højt udviklet Teknik og Stil blev pludseligt 
indført, bredte sig med rivende Fart og fik en vidtræk¬ 
kende Betydning for vor Bygningskunst, der indtil da kun 
havde benyttet Træ og Natursten. Der er da såmeget mere 
Grund til at efterspore de Teglstensbygninger i Lombardiet, 
som må være Forudsætningen for den direkte Påvirkning 
på de ældste danske, til hvilke med Sikkerhed kan regnes 
Kirkerne i Ringsted, Sorø og Kallundborg, samt Muren 
ved Danevirkes Hovedvold 2 . Selv om Stiehl i »Der Back- 
steinbau romanischer Zeit« har samlet en Mængde Ma- 

1 Resultaterne af disse Undersøgelser var tænkt offentliggjort i det 
Værk om Ringsted Kirke, som er under Udgivelse; da Emnet imidlertid 
blev saa omfattende, fandtes det bedre egnet til en selvstændig Afhand¬ 
ling og fremkommer derfor i nærværende Tidsskrift. 

9 Når Vitskøl Klosterkirke ikke er taget med blandt de allerældste 
Teglstenskirker, skyldes det, at dens Enkeltheder forekommer mig at 
være fra Slutningen af Århundredet og i Slægt med de tilsvarende i 
Aarhus og Roskilde Domkirker. 

teriale, der belyser Slægtskabet mellem lombardisk og nord- 
europæisk, særligt nordtysk, Teglstenskunst, både med 
Hensyn til Stilformer, Materiale og Teknik, vil der til 
yderligere Forståelse af den danske Teglstensarkitektur 
dog være Anledning til atter at gennemgå den Udvikling, 
der fandt Sted i Lombardiet, forså vidt den har Interesse 
for danske Forhold. Da der hos Stiehl og de øvrige For¬ 
skere af lombardisk Teglstensarkitektur findes en Del 
Uklarhed med Hensyn til Forståelsen af de rent tekniske 
Forhold, hvilke efter min Mening må være Udgangspunktet 
for Undersøgelsen, er følgende Redegørelse baseret på mine 
egne detaillerede Undersøgelser i Lombardiet. 

Den lombardiske Teglstensarkitektur er af gammel 
Oprindelse; deri går tilbage til 8. Årh. og nåede sin højeste 
Blomstring i 11.—13. Årh., den Periode der særligt har In¬ 
teresse for os. Dens Forhold til Ravenna og dens Ud¬ 
bredelse til andre Egne end de rent lombardiske lades 
her ude af Betragtning, idet Undersøgelserne har vist, at 
det særlig er Byerne Verona, Milano og Pavia med deres 
Område, hvorfra Impulserne er kommet til Danmark. 

Allerede de ældste Dele af S. Ambrogio i Milano (opført 
783—881) 1 er helt af Teglsten og viser Former, der går 
igen i den senere Arkitektur og kommer til at præge Stilen, 
som med en mærkelig sejg Konservatisme lever videre helt 
op i Tiden omkr. 1300, da de gotiske Former vinder mere 
og mere Overhånd. Indenfor denne lange Periode foregik 
naturligvis en rig Udvikling, også i rent teknisk Henseende, 
og da det bl. a. er Detailler som Teglstenenes Størrelser og 
Behandling, Skiftegangen og Fugerne, der veksler op gen- 


1 Alle Dateringer af italienske Kirker er hentet fra G. T. Rivoira: 
Le origini dell’architettura lombarda, Milano 1908. — A. Venturi: Storia 
dell’arte italiana, III, 1904. og Arthur Kingsley Porter: Lombard Archi- 
tecture, I—IV, New Haven & London 1917, det nyeste Hovedværk om 
lombardisk Arkitektur, med Henvisninger til alle kendte Kildeskrifter. 

nem Tiden, er det i særlig Grad disse tekniske Ejendom¬ 
meligheder, der må være vejledende for Påvisningen af, 
hvilke Byer eller Bygninger der har været afgørende i For¬ 
holdet til dansk Teglstensarkitektur. 

Karakteristisk for de ældste Teglstenskirker i Lombar¬ 
diet er de ganske uregelmæssige Stenstørrelser og Manglen 
på systematisk Skiftegang. Murstenenes Længder veksler 
meget stærkt, fra ca. 5 cm til 45 cm, uden at man kan 
spore nogen Forskel på Løbere og Bindere. Tykkelsen er 
noget mere konstant, 5—9 cm, men kan ligge mellem begge 
disse Størrelser i samme Bygning, særligt hvor Tegl bruges 

sammen med Kvadersten i skiftende Bælter. Til Hjørner 

% 

er ofte benyttet de største og mest ensartede Sten, lagte 
skiftevis med en Langside og en Kortside over hinanden, 
der viser, at Formatet her er 27—31 X 40—44 X 5—9 cm. 
Jo ældre Bygningerne er, desto oftere findes anvendt Sten 
af dette store Format, der ganske svarer til de antike 
romerske Teglsten, der er benyttede i ovennævnte Byer. 
(I Milanos Museo archeologico opbevares Prøver på romersk 
Murværk fundet ved Udgravninger i Byen, med Stenstørrel¬ 
sen: 30—31 X 44 X 7—8 cm). Der synes således ikke at 
være Tvivl om, at alle de ældste Teglstenskirker er opført 
af Materialer fra antike Bygninger og Ruiner, hvilket de 
mange, ofte ornamenterede Marmor- og Kalkstensfrag¬ 
menter indmurede i Kirkerne tillige bekræfter. Endnu findes 
iøvrigt store Partier af romerske Teglsten bevarede af oven¬ 
nævnte Format i oprindeligt Murværk i Arena’en i Verona. 
Hvis man havde efterlignet de romerske Teglsten i Middel¬ 
alderen, vilde man utvivlsomt have benyttet hovedsagelig 
Sten af samme Dimension og ikke ganske vilkårlige Sten¬ 
størrelser, hvilket tyder på, at man netop i udstrakt Grad har 
været henvist til Brokker og Skærver fra de antike Ruiner 
og kun har kunnet få hele Sten til Hjørnerne og de nederste 
Skifter, hvor det var nødvendigt at have regelret Murværk. 
Dette forklarer tillige, at man ikke har evnet at gennem- 

føre en regelmæssig Skiftegang (og Forbandt) som i de 
antike Bygninger. Den Forskel i Stenstørrelserne, som kan 
være tilstede i de ældste lombardiske Teglstenskirker, 
skyldes åbenbart, at Forrådet af antike Sten nogle Steder 
har været så rigeligt, at hele Sten i større Udstrækning 
har kunnet benyttes, medens man andre Steder kun har 
haft ødelagte Ruiner og derfor mest fået Brokker 1 . Disse 
Brokker har naturligvis behøvet en Tilhugning på den Side, 
der skulde være synlig i det nye Murværk, og heri findes 
Forklaringen på, at de allerfleste Sten er tildannede med 
en tæt Rifling, som om de havde været naturlige Brudsten. 
Det er af stor Vigtighed at fastslå, at de brændte Teglsten 
i de ældste lombardiske Teglstensbygninger altid er riffel¬ 
huggede. I Bygninger fra Tiden 1050—1150 findes så godt 
som ingen Teglsten, der ikke er riffelhuggede. Kun gode 
og hele Sten (Hjørner) kan være utilhugne — men sjældent; 
de øvrige Sten er dels groft tilhuggede, som med en Skar¬ 
økse (således i Krypten i S. Fermo Maggiore i Verona (1065— 
1100)), dels — hvad der er det almindeligste — riflede med 
en skarp Hammer eller bred Mejsel. Hvor Skifter af Kalk¬ 
stenskvadre veksler med Bånd af Teglstensskifter, viser 
begge Materialer den samme Tilhugning (således på flere 
Kirker i Verona). Efterhånden bliver Tilhugningen om- 

o 

hyggeligere og fremtræder i første Halvdel af 12. Arh. som 
en overordentlig fin Rifling, dels på skrå (fra venstre nedad 
til højre), dels i såkaldt »Sildeben«, af og til lodret eller 

uregelmæssig. Den skrå Rifling er hyppigst og fremkom- 

■ 1 "• 

1 Når Stiehl i sin »Der Backsteinbau romanischer Zeit« S. 38 hæv¬ 
der, at man, efter at det antike Materiale var opbrugt, selv formede 
Sten i alle mulige tilfældige Størrelser, fordi man ikke behøvede For¬ 
bandt, eller af æstetiske Grunde, kan jeg ikke give ham Ret..- I Gennem- 
brydninger af gammelt Murværk har jeg set, at dette væsentligt har 
bestået af Brokker. Hans egen Bemærkning om, at man, i Modsætning 
til denne Skik i Lombardiet, har benyttet Sten af et bestemt stort For¬ 
mat i Ravenna og det venezianske Område, synes også at afkræfte hans 
Påstand. 

mer naturligt af den Måde, hvorpå Stenen holdtes i Hån¬ 
den under Tilhugningen. 

Almindeligt på de ældste Bygninger, opførte af antike 
Brokker, er det at se Skifter af skråtstillede Sten, ofte flere 
over hinanden og vendt modsat, således at de danner 
t Sildebensmønster« — et Træk, der er karakteristisk for 
ældre lombardisk Murværk, selv hvor det ikke er af Tegl¬ 
sten. Det synes, som om disse Skifter, der er af en smuk, 
dekorativ Virkning, i Teglstensmurværk ofte er fremkomne 
ved, at de forhåndenværende Brokker har været så små 
og korte, at de ikke kunde danne almindelige Skifter på 
Grund af manglende længere Sten. Ofte er disse skråtstil¬ 
lede Sten kun 2—5 cm tykke og er rimeligvis Brudstykker 
af Tagsten eller Fliser. Senere, da Stenstørrelserne blev 
konstante, benyttedes Motivet jo bevidst som Mønstermu¬ 
ring af rent dekorative Grunde. 

Den Uregelmæssighed, som i så høj Grad præger dette 
tidlige Murværk, genfindes endvidere ved Fugerne, der ofte 
er temmelig tykke og af forskellig Størrelse. I første Halv¬ 
del af 12. Årh., hvor hele Tekniken bliver så forfinet, er 
Fugerne tyndere, indtil 2 mm; derimod gøres de atter tyk¬ 
kere, da man begynder selv at brænde Sten og ophører 
med den fine Tilhugning og Rifling af Stenene. 

Medens denne ældste Teknik er så godt som fælles for 
hele det lombardiske Teglstens-Område, udvikles op gen¬ 
nem det 12. Årh. de lokale Ejendommeligheder, der gør det 
muligt i teknisk Henseende at udskille de enkelte Byers 
Område fra hinanden. Det vil derfor være mest overskue¬ 
ligt at behandle hver By for sig. 

I Verona nåede Teglstensarkitekturen, som foran nævnt, 
en meget forfinet Teknik, med vekslende Bælter af Kalk¬ 
stenskvadre og Teglstensskifter så omhyggeligt tildannede, 
at både Kvadre og Teglsten er nålefint riflede. Stenene er 
så skarpkantede, at Lagfugerne ikke er over 2 mm tykke, 
Stødfugerne gennemgående 2 mm, ikke over 5—6 mm. 

Aarb. f nord. Oldk. og Hiat 1922. ]g 

Medens de ældre Teglsten er dybtrøde, som vore middel¬ 
alderlige, kan disse fint tildannede Stens Farver glide helt 
over i gulrødt. Særligt den lille Kirke S. Elena (indviet 1140) 
nord for Domkirken udmærker sig ved fint Arbejde; dog 
er Skifterne ikke lige tykke og Stenlængderne vilkårlige. 
Lignende Murværk ses i Domkirken (1139—53), der mulig¬ 
vis tildels er lidt ældre, da Reliefferne på Hovedportalen er 
fra 1135; endvidere på S.ZenoMaggiores Langskib (ca.1138) 
og på S. Fermo Maggiore (1143). Derimod er Palazzo del 
Comune (1193) opført med regelmæssige Stenstørrelser: 
27 X 13 X 7 cm og regelmæssig Skiftegang: Løber, Binder, 
Løber, Binder, i den Skiftegang, man her i Norden kalder 
»vendisk« eller »polsk«. Denne Stenstørrelse og Skiftegang 
benyttes derefter i alle senere Bygninger og holder sig kon¬ 
stant op gennem Tiden indtil den Dag i Dag i Verona og 
dens Område, medens Skiftegangen, så vidt vides, ikke 
kendes andre Steder i Norditalien fra Middelalderens for¬ 
skellige Tider. 

Af ovenstående fremgår, at man i Verona, selv i de mest 
fremragende Bygninger, stedse benyttede tilfældige Sten¬ 
størrelser, uden regelmæssig Skiftegang, helt op til Tiden 
omkr. 1143 og rimeligvis først omkr. 1150 gik over til selv 
at brænde Sten af en bestemt Størrelse lagt i »vendisk« 
Skiftegang, vel sagtens fordi det tilgængelige antike Mate¬ 
riale på dette Tidspunkt var sluppet op. Disse nye Sten 
blev formede og kun riffelhuggede, hvor de anvendtes til Hjør¬ 
ner, Buestik og Profiler. Fugerne bliver tykkere, ca. 1 cm, 
udglattede og indtrykkede i Underkanten; der ses meget 
ofte Spor af rød Maling på Fugerne, indsuget da Mørtelen 
var frisk, hvorfor Bemalingen må være oprindelig. Senere 
går Riffelhugningen ganske af Brug, således allerede på 
Palazzo del Comune 1193 og i Klostergangene ved S. Zeno 
Maggiore og Domkirken fra omkr. 1200. Samtidig benyttes 
Buestik af fint formede, glittede Teglsten, der er så om¬ 
hyggeligt formede, med skarpe Kanter, at Fugerne kun er 

1—2 mm; Buestikkene er ofte pudsede på Undersiden ind¬ 
til 4—5 cm fra Kanten (S. Zeno’s Klostergang). 

I Verona findes fra romansk Tid en Del Paladser og 
mindre Privathuse af Teglsten, en hel Række således i 
Via Sottorivås Vestside, med Arkader hvilende på Stensøjler 
med Trapezkapitæler (hvorom senere). Murstenene er 27 X 
13 X 6—7 cm og riffelhuggede, dels på skrå, dels i »Silde¬ 
ben«, på Buesten og Kanter. Disse Bygninger tilhører der¬ 
for rimeligvis Tiden 1150—1190. 

Medens Verona-Teglstenene holder Længden og Bred¬ 
den konstant: 27 og 13 cm, veksler Tykkelsen mellem 5 1 /* 
og 7 cm og er aldrig derover; 10 Skifter er med de tynde 
Sten: 65—72 cm, med de tykkere: 80—86 cm, kun en en¬ 
kelt Gang, i den gotiske Del af S. Fermo Maggiore (1313), 
når Stenene Størrelsen 29—30 X 13 X 5 1 /*—6 cm. 10 Skif¬ 
ter = 68 cm. 

I Milano var den romerske Teglsten, som før nævnt, 
7—8 cm tyk og anvendtes her, ligesom i Verona, helt ind 
i 12. Årh. uden bestemt Længde eller Skiftegang. Endnu i 
den nederste Del af S. Ambrogio’s nordre Kampanile(1128— 
1144) er Stenlængde og Skiftegang uregelmæssig og med 
store, romerske Tegl på Hjørnerne. Dog mærkes en Til¬ 
bøjelighed til at benytte snart udelukkende lange Sten 
(Løbere?) i eet Skifte eller udelukkende korte (Bindere?) i 
et andet Skifte, snart begge Dele blandede, men det hele 
ganske tilfældigt. De ældste Partier af S. Eustorgio er op¬ 
ført på den gamle Måde med romerske Sten og uden regel¬ 
mæssig Skiftegang, men Kirken er interessant, bl. a. fordi 
dens mange Til- og Ombygninger viser hele Udviklingen i 

Teglstenstekniken helt op til unggotisk Tid. I Skibet er 

* 

Sydsiden bygget på den ældre Måde, medens nordre Side¬ 
skib, der iøvrigt ikke i Stil og Former adskiller sig fra 
søndre, er opført dels af Kvadre, dels af Teglsten, nogle 
Steder skiftevis i Bælter; men de her benyttede riffelhug¬ 
gede Teglsten er af regelmæssig Størrelse: 27—28 X 12 1 /*— 

18 * 

13 X 8 — 8 V 2 cm (10 Skifter = 92 cm). Dette er i og . for sig 
mærkeligt, men kan vistnok forklares ved, at Milaneserne, 
da Kejser Frederik Barbarossa nærmede sig Milano i 1159, 
delvis nedbrød Kirken, der den Gang lå udenfor Milanos 
Mure 1 , for at den ikke skulde kunne benyttes af de fjendt¬ 
lige kejserlige Tropper. Efter 1164 genopbyggedes den imid¬ 
lertid, og ved denne Lejlighed blev antagelig nordre Side¬ 
skib, der vendte mod Byen og derfor var blevet nedrevet, 
opført med Teglsten af regelmæssig Størrelse. De Kirken 
tilbyggede Partier fra senromansk Tid (og Overgangstiden) 
har alle Murværk af regelmæssige Stenstørrelser og regel¬ 
mæssig Skiftegang. Søndre Korsfløj har mærkeligt små Sten: 
24—25 X IOV 2 —11 X 6 1 /*—7 cm (10 Skifter = 87—88 cm); 
Skiftegangen er 2 Løbere og 1 Binder, af og til findes dog 
1 eller 3 Løbere; kun på Hjørner og Kanter ses fin Riffel- 
hugning. På Skibets Sydside er opført fire Sidekapeller; 
andet fra Vest er, efter Enkelthederne at dømme, det ældste 
og har Stenstørrelserne 29 X 13 X 8 — 8 V 2 cm (10 Skifter =■ 
88—89 cm), med Skiftegangen 2—3 Løbere og 1 Binder og 
Riffelhugning kun på Hjørnerne; det. vestligste Kapel har 
Størrelserne: 28—29 X 12— 1272 X 8 V 2 —9 cm; 10 Skifter = 
95 cm og fin Riffelhugning på Hjørnerne. De to østligste 
Kapeller har derimod Stenstørrelserne: 26—27 X IOV 2 — 
11X 6 — 672 —7 cm og ret regelmæssigt 2 Løbere og 1 Bin¬ 
der; det vestlige af disse to Kapeller har på Hjørnerne 
Rifling, der er udført før Stenenes Brænding, og hidrører 
antagelig fra Tiden kort efter 1200. Disse sidstnævnte Sten¬ 
størrelser holder sig op gennem Tiden, således i Castello 
Sforzesco (ca. 1450) gennemsnitlig: 27 X11X 7— 8 cm. Skifte¬ 
gangen i Milano er i Reglen 2 Løbere og 1 Binder, dog fore¬ 
kommer også 1 og 3 Løbere. Desværre er kun få Byg¬ 
ninger bevarede i Milano fra 12 . Årh., bl. a. fordi Frederik 
Barbarossa 1162 indtog og ødelagde den rige og blomstrende 


1 A. K. Porter: Lombard Architecture, II, S. 617. 

By, dengang den største i Italien, så at kun de ældre Kirker 
blev bevarede; Byen har tillige udviklet sig stærkt, hvorfor 
mange Bygninger nu er forsvundne, som kunde have haft 
Betydning for Studiet af Teglstensarkitekturen i Slutningen 
af 12 . Århundrede. 

Omtrent 4 km syd for Milano ligger Cistercienserklosteret 
Chiaravalle Milanese, hvis Østparti (Kor og Korsfløje) er 
opført 1135—1196 og lidt senere Skibet, således at hele 
Kirken kunde indvies 1221. Det er tvivlsomt, om Kirken 
er påbegyndt straks efter Klosterets Stiftelse i 1135; men 
da Altre indviedes i 1196, må Østpartiet have været fær¬ 
digt, og den første Byggeperiode har således været meget 
lang. Hele Kirken er opført af formede Teglsten: 30— 
32 X 12—12 V 2 X 8—872 cm; 10 Skifter = 99 cm. Skifte¬ 
gangen er regelmæssig 2 Løbere og 1 Binder, dog forekommer 
også 1 og 3 Løbere især nær ved Hjørner, hvor Skiftegangen 
ikke har kunnet blive helt regelmæssig. Fugerne er brede, 
indtrykkede foroven og skårne efter i Underkanten, således 
at de flere Steder er rygskårne. Fugefladen er glat, nær¬ 
mest glittet og af en hvidgul Farve. Skibets runde, murede 
Piller er udført af vel glittede Formsten, nogle Steder fint 
riflede, ligesom ellers i Kirken på Hjørner. I Vestgavlen 
(Kirkens yngste Parti, fra kort før 1221) findes flere Sten 
med Rifling udført før Brændingen. Mange Steder, især 
. på Pillerne, findes tydeligt oprindelig Rødmaling og krid¬ 
hvide malede Fuger. Hvor der findes Gennembrydninger 
i Murene, ses disse at være muret kompakte med Skifter 
gennem hele Murtykkelsen. Alle Buer er pudsede på Under¬ 
siden indtil 5—7 cm fra Kanten. Hele Tekniken og Ma- 
terialbehandlingen i denne Klosterkirke er i et og alt ganske 
den samme som i vore romanske Teglstenskirker; som det 
senere skal påvises, er der også nært Slægtskab for mange 
af Enkelthedernes Vedkommende. 

é 

Klosterkirken S. Maria i Crescenzago (4 km øst for Mi¬ 
lano), der nævnes første Gang 1143 og må have været færdig 

omkr. 1190, er også helt opført af formede Teglsten: 29— 
30 X 12V2—13 X 8 cm; 10 Skifter = 90—92 cm. Bygningen 
menes at være påbegyndt 1152 1 . Skibets runde, murede 
Piller er af store, riffelhuggede Formsten, 33—34 cm lange 
og 10 cm tykke, efter Sigende formede som Cirkeludsnit. 
På Piller, Halvsøjler og alle Kanter, samt spredt på Mur¬ 
fladen ses Riffelhugning, og mange Steder er den oprinde¬ 
lige Rødmaling, med hvidt optrukne Fugelinjer, godt be¬ 
varet. Fugerne er glat indtrykkede i Overkanten og skårne 
efter i Underkanten, i høj Grad lignende Fugerne i vore 
romanske Kirker. Vinduernes Halvstensbuestik er pudsede 
på Undersiden indtil 5—7 cm fra Kanten. Også ved denne 
Kirke er den tekniske Behandling ganske som den, vi 
kender fra vore egne, samtidige Kirker. 

I Milanos Omegn (i Nærheden af Abbiategrasso) hæver 
sig endvidere Klosterkirken Morimondo*. Klosteret er grund¬ 
lagt 1136, og 1171 indførtes Cistercienserreglerne her. Kir¬ 
ken menes at være påbegyndt 1182 og bygget færdig 1296, 
med fire Byggeperioder. Sandsynligt er det dog, at dens 
Østparti er opført i Tiden førend 1182. Dens Teglstens¬ 
teknik og Stilformer viser, at den står i nær Slægt med 
de to ovennævnte Kirker i Milanos Omegn og sammen 
med disse repræsenterer en Periode i Milanos Teglstens¬ 
arkitektur, som ikke længere kendes fra selve Byen. 

Af ovenstående fremgår, at man i Milano, efter de be¬ 
varede Bygninger at dømme, synes at have haft tilstrække¬ 
ligt Forråd af antikt Teglstensmateriale, indtil Byen i 1162 
blev ødelagt; (mulig har man også brændt Sten af lignende 

1 Ved mit Besøg i Kirken 1923 havde dens arkæologisk interesserede 
Præster nylig fuldendt en forstående gennemført Restaurering af Kirken, 
hvorved de nyere Pudslag på Vægge og Hvælvinger var fjernet. De gav 
mig forskellige Oplysninger og hævdede, at Kirken var påbegyndt 1152. 

2 Denne Kirke har jeg ikke haft Lejlighed til at undersøge; men 
A. K. Porters Beskrivelse: III, S. 74—83, samt hans Illustrationer: IV, 
PI. 154, viser tilstrækkeligt tydeligt dens nære Slægtskab med Kirkerne i 
Chiaravalle Milanese og Crescenzago. 

Størrelser som de antike). Men ved Byens Genopbygning 
efter 1167 benyttedes for største Delen nye Sten af Dimen¬ 
sionerne 28—29 X 13 X 8 cm. Det er dog højst sandsynligt, 
at man, ligesom i Byens Omegn, har brændt Sten af denne 
Størrelse i hvert Fald til profane Bygninger allerede inden 
Ødelæggelsen. — Når man i S. Eustorgio’s søndre Korsfløj 
og andre senromanske Tilbygninger har benyttet mindre 
Sten (27 X 11 X 7 cm), skyldes det måske, at man til det 
store Genopbygningsarbejde, der uden Tvivl strakte sig 
over lang Tid og skete med Støtte fra Milanos Forbunds- 
stæder, Brescia, Bergamo, Mantua og Verona, har måttet 
indkalde veronesiske Teglbrændere og Murere til Hjælp. 
Men ude på Landet i Milanos Omegn, hvor ingen antike 
Ruiner eller Bygninger kunde levere Materiale, har man 
derimod, som i Chiaravalle Milanese, været henvist til selv 
at brænde Teglsten så tidligt som 1140—50; man har be¬ 
nyttet konstante Stenstørrelser: 29—30 X 12 — 13 X 8— 
8 1 /» cm og ret regelmæssig Skiftegang med almindeligvis 
2 Løbere og 1 Binder — netop det Format og den Skifte¬ 
gang, som blev indført i Danmark i Tiden 1160—65. 

I Pavia er man tidligt begyndt at brænde Teglsten af et 
mindre Format end det romerske, der kun forekommer i de 
ældste, nederste Dele af S. Michele og S. Primo samt, anvendt 
til Halvsøjler og Arkader, i S. Maria del Popolo (ca. 1130). 
Ellers er benyttet Teglsten med noget vekslende Størrelser: 
27—32 X 12—r 14 X 7 1 /*—9 cm (enkelte Gange kan Længden 
nå op til 36 cm). Skiftegangen er ikke tilfældig som i de 
ældste Kirker i Milano, på den anden Side heller ikke helt 
regelmæssig, idet der benyttes 1—4 Løbere for hver Binder, 
undertiden også flere Løbere og flere Bindere på Rad; det 
almindeligste er dog 2—3 Løbere og 1 Binder. Denne noget 
uregelmæssige Skiftegang holder sig i Pavia helt til vore 
Dage. Riffelhugning er anvendt på lignende Måde som i 
Milano, men går efterhånden af Brug. Ligeledes synes 
Murene altid at have været rødmalede med hvidt optrukne 

Fuger; den oprindelige Maling er mange Steder endnu be¬ 
varet, også fra gotisk Tid. 

Pavias romanske Teglstenskirker er i Hovedsagen op¬ 
førte i Tiden 1120—55 med Benyttelsen af regelrette Sten, 
hvilket tyder på, at det antike Materiale kun har været 
tilstede i ringe Grad eller tidligt er opbrugt. Man har med 
andre Ord i Pavia førend 1130 brændt regelrette Teglsten 
af Størrelsen: 27—32 X 12—14 X 7 1 /*—9 cm, altså tidligere 
end i Verona og Milano. En Gennemgang af de enkelte 
Kirker vil bekræfte dette. 

S. Michele, opført 1117—55, er udvendig helt af Sand¬ 
sten, kun i de allerøverste Dele er benyttet Teglsten (øverst 
i Vestgavlen er Størrelsen: 27 X13 X 7 cm), der alle er riffel¬ 
huggede. Indvendig er Piller, Halvsøjler, Arkadebuer og 
Enkeltheder af Sandsten og kun selve Vægfladerne (og 
Hvælvingerne) af Teglsten, overalt riffelhuggede, rødmalede 
og med: velbevarede, hvidmalede Fugelinjer, der er oprin¬ 
delige ved de øvre Dele af Murværket. Fugerne er nær¬ 
mest rygskårne. Forneden i Væggene er benyttet Teglsten 
af romersk Format (indtil 42 cm lange), iøvrigt er Sten- 
størrelsen: 24—27 X 12 X 7 cm. — S. Pietro in Ciel d’oro 
menes ikke at være. opført i sin nuværende Skikkelse før¬ 
end ca. 1120; men den blev indviet af Pave Innocenz II i 
1132 og har i Forhold til sin Størrelse således haft en 
mærkelig kort Byggeperiode. Kirken er helt af Tegl, med 
Piller, Halvsøjler og Udsmykning af Sandsten. Vægfladerne 
er for en stor Del skalmurede ved sidste Restaurering (med 
en. misvisende Skiftegang); men de bevarede Partier af 
gamle Murflader har Teglsten af Størrelsen 27 (og derunder) 
X 13—13V2 X 7—8 cm; 10 Skifter = 83 cm. Skiftegangen 
er uregelmæssig, med mange Bindere og korte Løbere. 
Der ses nu kun enkelte Steder Riffelhugning. Fugerne er 
udglattede, med en skarp, dyb Rille i Midten, og Mur¬ 
fladerne er rødmalede. Til Halvsøjler, Arkader og Gjord¬ 
buer er benyttet fintformede, regelmæssige Sten med glat 

Overflade og tynde Fuger, der er hvidmalede. I Halvsøj¬ 
lerne er Stenlængderne 32—36 cm. — S. Maria in Betlem 
(ca. 1130) har Stenstørrelsen 27—30—32—36X 13—1372— 

14 X 7—7 1 /*—;8 cm. I nordre Korsfløj er mange Sten 36 cm 
lange. Vestfagadens Sten er mere regelrette, skarpkantede 
og glatte end ellers i Kirken, men riffelhuggede som de 
øvrige. Skiftegangen er den sædvanlige i Pavia. Fugerne 
' er dels skarpt indtrykkede i Overkanten, dels rygskårne 
(hvor Fugen er tyk, ligger Indskæringen nede i Fugen som 
en Rille). — Ved S. Primo (ca. 1130) er kun Vestfacaden 
bevaret. I de nederste 10—12 Skifter over Sokkelfrem¬ 
springet er til Stræbepillernes Hjørner benyttet store ro¬ 
merske Teglsten (28—30 X 27 cm) i tilfældige Størrelser, 
tilhuggede og riflede. Derover ses Teglsten af Størrelsen: 
28—31 X 12— 12 l /2 —13 X 6 —67*—7 cm; højere oppe i Mur¬ 
værket bliver Stentykkelsen mere uafhængig af den ro¬ 
merske Stentykkelse (i Pavia), 8 — 8 V 2 —9 cm. Skiftegangen 
er den sædvanlige i Pavia. Riffelhugning er anvendt på 
Stræbepiller og Muren nærmest disse, på alle Kanter og 
iøvrigt spredt over Murfladen. — S. Teodoro hører til de 
sidste romanske Teglstenskirker i Pavia og antages at have 
været færdig ca. 1135. Den er helt af Teglsten, deri Krypten 
har Størrelsen: 27X12 1 /*—13 X 7—7V* —8 cm (10 Skifter = 

84 cm) indvendig, men udvendig når: 31—36X13—14 X 
7 V 2 —8—9 cm (10 Skifter = 85—92 cm); i det øvrige Mur¬ 
værk er Størrelsen: 30—32 X13 X 772 —8—872cm (10 Skifter 
84—85 cm), ofte blandet med Sten af samme små Mål som 
Kryptens indvendig. Skiftegangen er den sædvanlige, med . 
een til flere Løbere for hver Binder, men mange Steder 
særdeles uregelmæssigt, med op til 20 Bindere på Rad; 
stundom er der 4—5 Skifter over hinanden med lutter 
Bindere. Stenene er riffelhuggede på . få Undtagelser nær. 
Den oprindelige Rødmaling og de hvide Fugestreger er 
meget velbevaret indvendig og ligeså udvendig, hvor Mur¬ 
værket tidligt er blevet beskyttet af Tilbygninger; på disse 

Steder er Fugerne naturligvis godt bevarede under Malingen; 
de er glittede, mere eller mindre skarpt indtrykkede i Over¬ 
kanten, ofte så der bliver en skarpt indskåret Rille, der 
kan falde midt i Fugen. 

I Pavias nærmeste Omegn ligger to beslægtede Tegl¬ 
stenskirker, der nøje slutter sig til Kirkerne inde i Byen, 
men må være opført i Tiden 1136—57, nemlig S. Lanfranco 
og S. Lazaro. Teglstenenes Størrelser og Behandling er af 
samme Art som sædvanlig i Pavia, Stenstørrelserne: 24— 
25x1172—12X672—7 cm (10 Skifter = ca.83cm). I S. Lan- 
franco’s Vestfa$ade er Stenene dog lange og tynde: 30— 
32 X 13 X 6 cm (10 Skifter = 73—75 cm). Riffelhugning er 
stedse anvendt, ligeså Rødmaling. Det skal dog bemærkes, 
at S. Lanfranco’s Kampanile, der ikke kan være meget 
yngre end selve Kirken, kun har riflede Sten på Pilastre 
og Hjørner, og at Riflerne ser ud til at være lavede før 
Brændingen. 

Det viser sig altså, at den delvise Uregelmæssighed i 
Stenstørrelser og Skiftegang, der præger de ældste Byg¬ 
ninger, holder sig op gennem Tiden til Aarhundredets Midte 
og derudover, som dette også fremgår af de høje romanske 
Adelstårne af Teglsten, hvoraf flere endnu er bevaret i Pavia. 
Tårne (med rundbuede Vinduer, med Fladskifte uden om 
Halvstensstikket) i Via Luigi Porta har Stenstørrelsen: 27— 
36 X 13X 67*—7—8 cm, forneden med ganske tilfældig 
Skiftegang, opefter med mere ensartet Stenstørrelse og 
Skiftegang. Et Tårn (på Hjørnet af Vicolo S. Colombano) 
har gennemsnitlig Stenlængden: 30—32 cm, men på Hjør¬ 
nerne forneden er Størrelsen: 42—43 X 13 —14—15 X 6—7. 
Ved disse Tårne findes Riffelhugning på Hjørner og Kanter. 
Selv den gotiske Kirke S. Maria del Carmine (1390) har skif¬ 
tende Stenstørrelser: 24—27—30 X 14—15 X8—87a—9 cm 
i Facaden, Langsiderne 26—27 X 12—127* X 672—7—8 cm, 
og ret uregelmæssig Skiftegang med 2 Løbere og 1 Binder, 
vekslende med 1 Løber og 1—2 Bindere. Men Riffelhug- 

ningen er nu helt opgivet, og Stenene er på de arkitek¬ 
tonisk fremtrædende Partier velformede og glatte, med små 
Fuger; Rødmalingen benyttes stadigt både udvendig og 
indvendig, dog uden de hvide Fugestreger. 

Teglstensarkitekturen i Norditalien udenfor Lombardiet, 
er i nær Slægt med den lombardiske og må regnes til den¬ 
nes Kunstområde. I Vercelli er i de ældste Teglstenskirker 
benyttet Sten af romersk Format så sent som 1151 (Dom¬ 
kirkens Tårn), og først i Overgangstiden benyttes i S. An¬ 
drea Stenstørrelsen: 31—32 X 12—13 X8 1 /* cm 1 ; den må 
således være afhængig af Teglstensarkitekturen i det nær¬ 
liggende Milano og Pavia. I Cremona tilhører Teglstensarki¬ 
tekturen hovedsagelig sidste Halvdel af 12. Årh. og er med 
Hensyn til Bygningsmaterialet og dettes Behandling utvivl¬ 
somt afhængig af den ældre Teglstenskunst i det nærlig¬ 
gende Pavia. Stenene er altid tynde, 6—7 cm. Det samme 
gælder Domkirken i Modena, der ikke har bestemte Sten¬ 
længder og derfor ingen regelmæssig Skiftegang. Til Tegl¬ 
stenskirkerne i Bologna er benyttet Tegl af romersk Form. 

Sammenligner man nu de ovenfor fremførte tekniske 
Ejendommeligheder ved den lombardiske Teglstensarkitek¬ 
tur med Forholdene ved den samtidige danske, må det for- 
bause at se den slående Lighed mellem disse to Arkitektur- 
grupper 2 . Teglstenene har i Danmark som Regel den samme 
dybe, mørkerøde Farve som i Milano og Pavia (og tildels 
i Verona) 3 ; men den kan i visse Egne glide over i gulflammet 

1 O. Stiehl: Der Backsteinbau rom. Zcit, S. 28. 

* Det danske Teglstensmateriale findes bl. a. behandlet i J. B. Løffler^ 
Udsigt over Danmarks Kirkebygninger fra den tidlige Middelalder, Kø¬ 
benhavn 1883, S. 169 ff. — H. Storck og Mogens Clemmensen: Danske 
Teglstenskirker, København 1918. — M. Mackeprang: Vore Landsby¬ 
kirker, København 1920, S. 23 ff. — Mogens Clemmensen og Vilh. Loren¬ 
zen: Kallundborg Kirke, S. 7—9. 

* Leret må, for at Stenene ved Brændingen kan opnå den stærkt 
røde Farve, have en ganske bestemt Sammensætning, idet Forholdet 
mellem Jærniltehydrat og Leijord skal være 1 : 3 eller derover, og Bræn¬ 
dingstemperaturen ligge mellem ca. 800° og 1100°. Ved Iblanding af 


Digitized by 


Original from 

UNIVERSITY OF CALIFORNIA 


284 


LOMBARDISK OG DANSK TEGLSTENSARKITEKTUR. 


(f. Eks. i Ringsted Kirke) og i helt gult (i Lim fjordsegnene). 
Her i Landet var hele Middelalderen igennem til ind i 16. 
Årh. den almindelige Skiftegang 2 Løbere og 1 Binder, ofte 
dog noget uregelmæssig, som i de ældste romanske Bygninger, 
med 3 eller flere Løbere på Rad eller med Rækker af mange 
Bindere. Kun sjældent er i den romanske Tid den »vendi¬ 
ske« Skiftegang benyttet i Danmark (f. Eks. i Nordlunde 
Kirke på Lolland); i den gotiske Periode forekommer den 
sporadisk, men først omkring Midten af 16. Aarh. afløser den 
for en kort Periode det almindelige »Munkeskifte«, for der¬ 
efter ganske at blive fortrængt af »Renæssanceskiftet« (af¬ 
vekslende Skifter med lutter Løbere eller Bindere), der vist¬ 
nok blev indført af de nederlandske Bygmestre. 

Medens man her i Norden var vant til at opføre Mure 
med en indvendig Kerne af tilfældige Sten og Yderbeklæd¬ 
ninger af tilhugne Kvadre, opførtes Murene i de romanske 
Teglstenskirker homogent, med gennemgående Skifter af 

Tegl i hele Murtykkelsen, netop som det kendes fra Lom- 

% 

bardiet (f. Eks. Chiaravalle Milanese, se foran S. 277). Senere 
i Middelalderen blev »Kassemur« almindelig, udvendig af 
Teglsten og den indre Kerne med Fyld af Kampesten og 
Teglstensbrokker lagt i Kalkmørtel. 

Stenstørrelserne er i de danske middelalderlige Bygnin¬ 
ger som Regel 27—29 X 12—13 X 8—9 cm. I de ældste 
romanske Kirker er i samme Bygning især Længderne ofte 
uregelmæssige; således veksler de i Kallundborg Kirke (op¬ 
ført kort efter 1170) fra 34 X 15 X 9 l A—10 cm til 25— 
26 X 13 X 8—87* cm, medens Hovedparten af Stenene måler 
28—30 X 13—14X8 1 /* cm. I Danevirkemuren, der er påbe¬ 
gyndt ca. 1163, er Stenstørrelserne 24—27 X 11—12 X 77*— 
872 cm, mange Sten er dog længere, men når sjældent til 

findelt kulsur Kalk opnås de rødgule og gule Farver (J. Jonas og A. L. Vang- 
gaard: Materialisere, S. 395). Også Lerets Slæmning og »Magringc med Sand 
kræver Erfaring og Øvelse. Det må derfor have været kyndige Teglbræn¬ 
dere, der fremstillede de ældste danske Teglsten, hvilke i Godhed ikke af- 

• t , 

viger fra de lombardiske eller de senere danske middelalderlige Sten. 

31 1 /* cm K Ringsted Kirkes ældste Parti, Koret — vistnok 
det først opførte Teglstensmurværk her i Landet (senest fra 
1163)—, har ret ensartede Sten: 27—28—29 X 12—13 X 8— 
872 — 9 cm, 10 Skifter = 98—102 cm. Medens der til nogle 
romanske Landsbykirker er benyttet temmelig småTeglsten, 
f. Eks. i Uvelse: 24-25 X 11—1172 X 7 — 772—8 cm, i Ti- 
køb: 25—27 X 11—1272X7—8 cm, i Eskildstrup, Falster 
Nørre Hrd. (senromansk) 247t—25—2572 X 12—1272 X 87* 
—9 cm, er Stenmålet f. Eks. i den senromanske Østofte Kirke 
derimod: 2972-—30—3072 X 13—13 1 /* X 9—972—10cm. 

Selv om de danske Teglsten altså varierer i Størrelse, er 
det bemærkelsesværdigt, at de gennemgående svarer til de 
milanesiske Teglstens Dimensioner og særligt i den ældste 
Tid kan variere indenfor de samme Mål, der benyttes i Pavia, 
men aldrig er tyndere end 7 cm, som det er almindeligt i 
Verona; det er i det hele yderst sjældent her i Landet at se 
Sten på 7—772 cm’s Tykkelse. Det må da være Påvirkning 
fra Milano og Pavia, som har foranlediget, at Murstensmå¬ 
lene just blev de tilsvarende i Danmark. Når der er Forskel 
på Stenstørrelserne i de forskellige lombardiske Egne, skyl¬ 
des det vistnok, at mange Byer havde indbyrdes forskellige 
Enhedsmål; Foden har næppe været den samme i Verona 
som i Milano, hvor den synes at have været lig eller næsten 
lig med Længden af den antike romerske Fod (Pes), der var 
2972 cm 2 . — Teglstenenes Bredde to Gange plus Fuge, og 
Tykkelsen tre Gange plus Fuger, svarer til Længden, uden 
at dette Forhold dog er nøjagtigt fulgt, da det ikke spillede 
nogen praktisk Rolle, om Skiftegangen var uregelmæssig. 

Teglstenene herhjemme, de såkaldte »Munkesten«, ses 
at være formede og strøgne nøjagtig på samme Måde som i 
Lombardiet. Den fra Benyttelsen af antikt Teglstensmate- 

1 Sophus Millier og Carl Neergaard: Danevirke, i »Nordiske Fortids¬ 
minder«, I, S. 288. 

2 Om dette interessante Emne haaber jeg i den nærmeste Fremtid 
at kunne meddele yderligere i en særlig Afhandling. 

riale fremkomne Rifling af Stenenes synlige Flader er her i 
Norden ganske som paa de lombardiske Bygninger. Da man 
omkring Midten af 12. Årh. i Norditalien var nået til at brænde 
regelmæssige Sten, var Riflingen i og for sig overflødig på 
plane Flader og nærmest at betragte som en håndværksmæs¬ 
sig Overlevering. Det er derfor naturligt, at den efterhånden 
gik af Brug, idet man først indskrænkede sig til kun at rifle 
Stenene ved Hjørner, Kanter og på Profileringer for endelig 
at gå over til den ejendommelige, men betydelig lettere Frem¬ 
gangsmåde, at rifle Stenene før Brændingen — vistnok med en 
Trækam, som man trak hen over den endnu halvvåde Ler¬ 
sten. Fra at være en Behandlingsmåde af oprindelig prak¬ 
tisk Betydning blev Riflingen til en ren dekorativ Manér, 
og man opgav derfor også hurtigt denne Finesse og nøjedes 
med at benytte Stenene, som de kom ud af Teglovnen. Over¬ 
ordentlig interessant er det derfor, at Riffel hugn i ngen er 
særlig karakteristisk for de ældre danske Teglstensbygnin¬ 
ger — et vigtigt Middel til at skelne dem fra de senromanske. 
På Ringsted Kirkes Apsis er alle Sten riflede, bl. a. vistnok 
fordi Murfladen er krum; men ligesom i Italien nøjes man 
efterhånden mere og mere med kun at rifle ved Hjørner og 
Kanter, Riflingen bliver grovere og mindre omhyggelig, og 
tilsidst udfører man også hos os Riflingen med en Trækam 
før Brændingen, som det f. Eks. kendes fra Aarhus Domkir¬ 
kes Skib (ca. 1250), hvor mange af disse riflede Sten er 
glasserede over Riflingen. — Hvis Påvirkningen fra den lom¬ 
bardiske Teglstensarkitektur var nået til Danmark 40—50 
Aar senere end sket, vilde Riffelhugning næppe være ble¬ 
vet benyttet herhjemme, da den på det Tidspunkt i Lom¬ 
bardiet var gået af Brug — eller var lige ved det. 

Fugerne er herhjemme i romansk Tid behandlet på lig¬ 
nende Måde som i Norditalien, indtrykkede i Overkanten 
eller mere eller mindre rygskårne. Den besynderlige Skik 
at rødmale Murflader af røde Teglsten og påmale hvide 
Fugelinier skyldes vistnok Trangen til at lade Murværket 

stå fint og regelret. Man har også derved kunnet dække 
alle Kalkstænk, der ikke kunde undgås, når man fugede 
Muren samtidig med, at man opmurede den, og ikke ren¬ 
sede den med Syre, som det gøres nu til Dags. Denne Be¬ 
maling, der synes at have været almindelig anvendt i Lom¬ 
bardiet i 12. Årh. og senere, viser sig også at have været 
benyttet her i Danmark i romansk Tid, som det endnu kan 
ses f. Eks. i Kirkerne i Ringsted, Kallundborg og Aarhus. 
Det synes, som man også herhjemme, ligesom i Italien, har 
malet de udvendige Murflader; men i vort hårde Klima har 
Bemalingen naturligvis ikke kunnet holde sig gennem flere 
hundrede År, medens den indvendig kan findes bevaret 
under senere Puds- eller Kalklag 1 . 

Alle disse Undersøgelser og Sammenligninger giver altså 
til Resultat, at da Materialets Behandling, Skiftegangen og 
Stenstørrelserne straks ved Teglbrændingskunstens Indfø¬ 
relse i Danmark omkr. 1160—65 i et og alt svarer til, hvad 
der på samme Tidspunkt var almindelig Brug i Milano og 
Pavia (og tildels i Verona), men ikke andre Steder i Italien, 
kan der ikke være Tvivl om, at det særligt er fra disse 
to Byer, at de Teglbrændere og Murere kom, der 
formede, brændte og henmurede Teglstenene i 
vore ældste Teglstensbygninger i Tiden 1160—70*. 

Højst sandsynligt har man også i den nærmest følgende 
Tid ofte indkaldt Teglbrændere fra disse lombardiske Byer 
til Hjælp ved Opførelsen af det store Antal Bygninger, hvori¬ 
blandt nogle af anselig Størrelse, som i Tiden 1160—1250 
blev opført i Danmark. Det Forhold, at man både i Lom¬ 
bardiet og her i Landet har brugt at rifle Teglen inden 

1 Traditionen levede herhjemme videre gennem Middelalderen (så 
sent som i Slutn. af 15. Årh. stod Aarhus Domkirke indvendig rødmalet) 
og nåede i Renæssancetiden en rig Blomstring, idet så godt som hvert 
muret Hus var malet udvendig. Nærmere herom i min Artikel: Udven¬ 
dig Murbemaling i Renæssancetiden, i »Architekten«, XX, S. 428 ff. 

* Fra Italien må vi også have modtaget selve Navnet, idet >Tegl< 
er afledet af det latinske tegula. 

Brændingen, kunde tyde på, at den håndværksmæssige For¬ 
bindelse mellem de to Lande har vedvaret helt op mod 
Midten af 13. Årh. Den intime arkitektoniske Forbindelse 
mellem Norden og det lombardiske Område bekræftes da 
også, som det nedenfor skal påvises, fuldtud af de nye 
Stilformer, der blev indført i Danmark sammen med Tegl¬ 
brændingskunsten. 

Sammenligner man Stilformerne i de danske Tegl¬ 
stenskirker med de tilsvarende i de lombardiske, vil det 
ses, at de for en stor Del er de samme i begge Lande, og 
at danske Lokalformer kan udledes af lombardiske. Kun 
ganske enkelte Ejendommeligheder i dansk romansk Tegl¬ 
stensarkitektur er det ikke lykkedes hidtil at påvise i Italien, 
enten Grunden nu er, at sådanne Enkeltheder ikke længere 
er bevarede eller synlige i Italien, eller det skyldes anden 
fremmed, f. Eks. fransk Påvirkning 1 , eller nye Ideer opstå¬ 
ede hos de Bygmestre, lombardiske eller danske, der vir¬ 
kede i Danmark. Man må naturligvis altid regne med Byg¬ 
mesterens personlige, kunstneriske Indsats og Skaberevne. 
Givet er det i hvert Fald, at Teglstensarkitekturen i Danmark 
allerede på et tidligt Stadium viser en selvstændig Omform¬ 
ning eller Tilpasning af de indførte Motiver. 

Stilformerne i de lombardiske Bygninger egner sig dog 
i mindre Grad end den rent tekniske Behandling af Bygge¬ 
materialerne til en nøjere Tidsbestemmelse for Opførelsen 
af de danske Teglstenskirker, fordi Stilformerne holder sig 
gennem længere Perioder og breder sig over et større Om¬ 
råde end det snævert begrændsede (Milano—Pavia), der har 
haft Indflydelse på danske Forhold. Men de bekræfter yder¬ 
ligere det nære Slægtskab mellem lombardisk og nordisk 
Teglstensarkitektur, og det kan have sin Interesse at påvise, 

■ ■ - ■ ■ 9 

1 Omkring År 1200 finder en stærk Påvirkning fra Frankrig Indpas i 
dansk Architektur, f. Eks. i Domkirkerne i Roskilde og Aarhus og Kloster¬ 
kirkerne i Sorø og Vitskøl. 

hvilke ældre og nyere Motiver, der fulgte med Teglstens¬ 
kunsten op til det fjerne Norden. 

Soklerne på de danske Teglstensbygninger er ofte mere 
eller mindre frie Efterligninger af det »attiske« Profil, som 

allerede før Teglstenens Indførelse findes benyttet i Dan- 

% 

mark. Sokkelprofiler blev udførte af Teglsten også i Lom- 
bardiet, hyppigt på Søjle- og Pillebaser, men stundom tillige 
på udvendige Sokler. Det ældste Eksempel er vistnok de 
få Rester af profilerede Teglsten, som er bevarede på Facaden 
af S. Primo i Pavia (Fig. 1 A). På Østpartierne af Chiara- 
valle Milanese findes den profilerede Teglstenssokkel helt 
bevaret (Fig. 1 B). Begge Steder 
består den af en Hulkehl og 
Rundstav. Den synes således 
først at komme i Brug efter 
ca. 1130, idet man før den Tid 
enten ingen profileret Sokkel 
benyttede eller den udførtes af 
Natursten. I de ældre italienske Teglstenskirker (f. Eks. S. 
Teodoro i Pavia) består Teglstenssoklen af en Skråkant lige¬ 
som på de ældre Dele af Ringsted Kirke. I de fleste Til¬ 
fælde er Soklerne på de italienske Kirker ødelagte og skal¬ 
murede eller måske endnu oftere begravede under Terrainet, 
der i Tidernes Løb er vokset betydeligt op omkring Byg¬ 
ningerne. 

Den mærkelige Sokkel med små lodrette Stave, som 
findes på Kirkerne i Ringsted, Sorø og Gumløse, kendes 
vistnok ikke fra Italien 1 , og muligvis er det en ældre dansk 
Form fra Træ-Arkitekturen*. I Ringsted findes denne Sok- 

1 Muligvis kan Soklen på S. Primo i Pavia have været således, da de 
øverste Profilled har været ganske som i Ringsted. — En lignende Sokkel 
med lodrette Stave er benyttet på den langt yngre S. Petronio i Bologna; 
men dette er det eneste Sted i Italien, jeg har set en sådan Sokkel. 

9 Samme Afstamning kan måske også tænkes for Sokler med Ar- 
kadefriser, som kendes fra Granitkirker på Langeland og Syd-Fyen. Jvfr. 
J. B. Løffier: Udsigt over Danmarks Kirkebygninger, S. 125. 

Aarb. f. nord. Oldk. og Hist. 1922. 19 

kelform først anvendt på Vestsiden af nordre Korsfløj og 
nordre Sideskib, altså omkr. 1170, og hører da ikke til de 
allerældste Former i denne Kirke, på hvis store Apsis Sok¬ 
kelfremspringet består af to rundede Kanter med en Hul- 
kehl øverst. De indvendige Sokler i de ældste danske Kirker 

s 

er næsten altid en Fortsættelse af Halvsøjlernes Baseprofiler 
og skal nedenfor blive omtalt. 

Portaler og Døre består i de ældre lombardiske Tegl¬ 
stenskirker som oftest af lodrette Karmsten med en vand¬ 
ret Drager af Natursten. Over Drageren er en Tympanon, 
der snart kan være forsynet med Relieffer af Natursten, 
snart udmuret med Teglsten, ofte pudset og forsynet med 
Freskomalerier; udenom Tympanonfeltet er enten et Stik 
muret af Teglsten, eller med profilerede Led udenom hele 
Portalen af ornamenterede Natursten, senere hen af formede 
Profilsten af Tegl. Den enkle Form med Stendrager og 
Tympanonfelt af Teglsten er benyttet i Ringstedkirkens 
Nordportal, der tillige har Rundstave 6g False, ganske som 
almindeligt i Lombardiet. 

En Undtagelse fra sædvanlig Regel i Lombardiet er en 
Dør i det østligste Fag i søndre Sideskib i Chiaravalle 
Milanese, idet den har en enkelt, stor Tympanonsten af 
Granit, uden underliggende Drager, ganske glat og udekoreret 
og omgivet af et Eenstensstik af Tegl. Det er ikke uden 
Interesse, at Portalerne i Kallundborg Kirke er konstrueret 
på lignende Måde. 

Ganske enkle rundbuede Døre helt af Tegl er meget al¬ 
mindelige i Lombardiet på mere underordnede Bygnings¬ 
partier, som fra Kirken til Klostergangene, Sakristier, Tårn¬ 
rum o. 1.; især er de hyppige i romanske Profanbygninger. 
Det er derfor ikke mærkeligt, at de også ofte forekommer 
i dansk Teglstensarkitektur, hvor på mindre Landsbykirker 
Portalerne ofte er formede på denne enkle Måde. Egentlige 
Portaler er i Lombardiet som oftest omgivet af profilerede 
Led, retvinklede og rundstavformede, af Natursten; men 

medens profilerede Vinduer allerede tidligt udføres af for¬ 
mede Teglsten, er det vistnok først i sidsle Halvdel af 12. 

O 

Arh., at Profiltegl i Portaler bliver mere almindelige. Nord¬ 
portalen på S. Lazaro ved Pavia (fra 1157) er vistnok et af 
de ældste Eksempler på en Portal helt af profilerede Tegl¬ 
sten og med Karmsten og Drager af Natursten, men Tympa¬ 
nonfeltet udmuret med Tegl. Vestporlalen til nordre Side¬ 
skib i Chiaravalle Milanese er omgivet med retvinklede 
False med Trekvartstave helt af Tegl, og det er her be¬ 
mærkelsesværdigt, at Rundstavenes Formsten er dannede 
med en lang smal Tunge for at skaffe Forbandt — en ret 
egenartet Konstruktion, som er almindelig i dansk Tegl¬ 
stensarkitektur l . 

I romanske Teglstenskirker i Danmark ses ofte, at Por¬ 
talens indvendige Side, selv om Lysningen er rundbuet, er 
forsynet med Vinkclstik 2 . Et sådant Vinkelstik af Tegl findes 
over en tilmuret Dør i Forgården til S. Ambrogio i Milano 8 
(Fig. 2). Da denne Konstruktion er ret usædvanlig og ikke 
kan tænkes opstået af sig selv i Danmark, viser atter dette 
Eksempel hen til Påvirkning fra Milano. Fladbuestik, der 
også en sjælden Gang benyttes i romanske Teglstensbyg¬ 
ninger i Danmark, således i den romanske Del af Nyborg 
Slot på Indersiden af den rundbuede Portal og over Skyde¬ 
skår, samt i Karise Kirke i Skibets østre Taggavl, er benyttet 
på Indersiden af ovennævnte Portal i Chiaravalle Milanese 
og anvendt over en.Vinduesgruppe udvendig på S. Lazaro 
ved Pavia. 

I Danmark benyttes meget ofte omkring Døråbningers 

♦ 

1 Konstateret f. Eks. i Kirkerne i Ringsted, Kallundborg, Aarhus og 
Østofte. Jfr. Illustration i: H. Storck og Mogens Clemmensen: Danske 
Teglstenskirker, S. 17. 

8 Se Tegn. i: Danske Teglstcnskirker, PI. 19 og 50 Jfr. tillige Syd¬ 
portalen i Ringsted Kirke, hvor Vinkelstikket ligger skjult i Muren — 
som Aflastningsbue? 

8 I Sydsidens andet Fag fra Vest. — Et lignende Stik findes i S. 
Gcmignano i Vicofertile (Porter, IV, PI. 240, 2). 

19* 

Buestik et Fladskifte; et sådant Stik findes f. Eks. allerede 
i Skibet i S. Teodoro i Pavia. 

Portalerne sidder i Danmark enten i selve Murfladen 
eller, hvad der er mere almindeligt, i et Fremspring på en 
halv eller hel Sten, som oftest vandret afsluttet foroven, 
sjældnere med et Slags Gavlmotiv. Denne Skik, der ikke 
kendes fra den forudgående danske Frådstens- og Kampe¬ 
stensarkitektur (med Undtagelse af visse jydske Søjlepor¬ 
taler), må også skyldes lombardisk Påvirkning, idet Porta¬ 
lerne i Milano og Pavia ofte 
sidder i firkantede Indram¬ 
ninger eller svage Fremspring 
— særligt udpræget i S. Lazaro 
— ved Pavia 1 . — Velkendte er 
Fig. 2. de søjlebårne Portalfrem¬ 

spring på mange norditali¬ 
enske Kirker, bl. a. i Verona; det er uden Tvivl sådanne 
Portaler, der har været Forbilledet for nordre Korsfløjs- 
portal i Ringsted, selv om Motivet allerede dengang var 
kendt i Danmark og bl. a. benyttet i Lunds Domkirke, der 
jo forøvrigt har nær Tilknytning til lombardisk Arkitektur. 

Vinduerne i de lombardiske Kirker er af den sædvan¬ 
lige romanske Form, rundbuede og med skrå Smige. I 
de ældre Teglstenskirker er de altid ganske enkle, med 
Buen dannet af et Halvstensstik, som Regel pudsede på 
Undersiden indtil 5—7 cm fra Kanten*. Et Fladskifte rundt 
om Stikket bliver senere almindeligt, især i Pavia og Milano 3 . 

1 Illustration i: Stiehl, Der Backsteinbau rom. Zeit, S. 17, og Porter, 
IV, PI. 169, 3 og 170, 1. Endvidere Sideportalerne på Vestgavlen på Dom¬ 
kirken i Parma; Dartein: Étude sur l’architecture lombarde, Paris 
1865—82, PI. 96. 

2 Ofte er der i Buestikket som Pryd anbragt lyse Kalkstenskvadre 
vekslende med de røde Teglsten, hvilket i Danmark synes at have været 
efterlignet i Maling på Pudsfladen, som f. Eks. i Risby. M. Mackeprang: 
Vore Landsbykirker, S. 28, Fig. 11. 

8 F. Eks. i: S. Pietro in Ciel d’oro og flere Adelstårne i Pavia, S. Marco 
og S. Eustorgio i Milano, S. Lorenzo og S. Michele i Cremona. 

Dette Fladskifte kan være forsynet med Rækker af små 
Kvadrater stillet på Spidsen, presset som Relief i den våde 
Sten før Brændingen, og sommetider i den forsænkede Bund 
udfyldt med lys Mørtel — f. Eks. Vinduerne på Sydsiden 
af S. Pietro in Ciel d’oro i Pavia og et af de høje Tårne vest 
for S. Zeno i Verona. Dette Motiv er velkendt i Danmark 
fra Skovkloster (Herlufsholm) og Kirkerne i Tikøb og Nord¬ 
lunde 1 . I Italien bliver det i 12. Årh. almindeligt at gøre 
Vinduerne rigt profilerede, med False, Rundstave og andre 
Profiler i Teglsten, på samme Måde som de udvikler sig 
i Danmark. Selv det i Danmark kun på Kallundborg Kirke 
forekommende hulstavagtige Profil omkring Vinduerne 2 
træffes flere Steder i lombardiske Teglstensbygninger, f. Eks. 
om Vinduer (sammen med andre Profiler) på det ældste 
af Kapellerne på S. Eustorgio, på Palazzo della Ragione 
(1228) i Milano og på Hovedportalen (i Natursten) på Kirken 
i Chiaravalle Milanese. 

Medens man i Danmark, inden Teglstenskunsten nåede 
hertil, almindeligvis benyttede indmurede Trækarme til at 
fæstne Glasset ved i Vinduernes Lysning, blev det i Tegl¬ 
stenskirkerne Reglen at mure Lysningskarmen af Teglsten, 

som man altid gjorde det i Italien. 

* 

Et Særkende for nogle af de ældste danske Teglstens- 
kirker (Ringsted, Sorø, Uvelse og Nørre Lygum) er den Ar¬ 
kadefrise eller det Blindgalleri, som findes under Gesimsen. 
Der kan næppe være Tvivl om, at dette Motiv har sin 
Oprindelse i de Søjlegallerier oppe under Gesimsen, der er 
så typiske for lombardisk Arkitektur. Man kan følge, hvor¬ 
ledes disse Gallerier efterhånden bliver til ren Dekoration 
som Blindarkader. Allerede i Pavias ældre Kirker (S. Pietro 
in Ciel d’orQ, S. Primo, S. Lanfranco) rykker Søjlerne nær 

1 Vindue fra Pietro in Ciel d’oro, se Stiehl: Der Backsteinbau rom. 
Zeit, PI. 18, 8. Løffler: Aldersbestemmelsen i vor romanske Teglstens¬ 
arkitektur, i Årb. f. nord.Oldk.og Hist. 1898, S. 17 og 18. Danske Teglstens¬ 
kirker, PI. 9 og 23. 

2 Kallundborg Kirke, PI. IX. 

på Bagmuren og bliver mindre og mindre. På Nordsiden 
af S. Lazaro (1157) er denne Blindarkade kun ca. 1 ni høj 
og springer kun en Sten frem fra Bagmuren. I Domkirken 
i Crema fra 13. Årh. har Blindarkaden af Teglsten en lig¬ 
nende Form som i Danmark, med Søjlerne af Teglsten 
liggende fast til Muren og båret af en lille Konsol 1 . 

Den almindelige Rundbuefrise af Teglsten er så udbredt 
i Lombardiet, både med enkelte og dobbelte Buer og med 
hinanden krydsende Rundbuer, at den hører til de mest 

V * 

iøjnefaldende Ligheder mellem lombardiske og danske Tegl¬ 
stenskirker. Frisen med krydsende Rundbuer, der først 
omkr. 1200 bliver almindelig i Danmark, findes allerede i 
Pavia omkr. 1130 (S. Primo og S. Pietro in Ciel d’oro), for 
senere at blive meget yndet og udbredt i lombardisk Tegl¬ 
stensarkitektur. Fælles er også den dekorative Måde, at 
pudse og hvidkalke Frisernes Buefelter. Også den hyppige 
Konsolgesims fra senromansk Tid i Danmark 2 såvelsom 
andre Former er anvendt i Lombardiet. 

Interessant er det tillige, at de Buefrise-Konsoller, for¬ 
mede som Mandehoveder eller prydede med små Relief¬ 
fremstillinger, der findes på Tikøb og Skovlænge Kirker 3 , 
træfFes ganske tilsvarende i Pavia (S. Lanfranco, S. Primo 

r 

og S. Teodoro) og på de romanske Gravkapeller på Kirke¬ 
gården ved Chiaravalle Milanese. 

Savsnitsskiftet, der jo blev en meget benyttet Enkelthed 
i nordisk Arkitektur, findes overalt i lombardisk Område, 
selv på Bygninger, der helt er opført af Brudsten, og af 
dette Materiale også i Bygninger, hvortil der er anvendt 
Teglsten — som på flere af de ældre Kirker i Verona. Mo- 

1 Stiehl: Der liaeksteinbau rom. Zeit, PI. 20, Fig. 1. Motivet findes 
også på de små Apsider på Domkirken i Trento (Slutn. a£12. Årh.) i Na¬ 
tursten og på Domkirken i Monza’s Vestfacade fra gotisk Tid. Det er 
således ikke utænkeligt, at det også har været benyttet i Milano. 

- I Værket: Danske Teglstcnskirker findes de fleste Gesimstyper gen¬ 
givne; med Hensyn til de lombardiske henvises til Stiehls ovenn. Værk. 

3 Danske Teglstenskirker, PI. 8 og 23. 

tivet er gammelt og optræder meget ofte som Gesims på 
de byzantiske Kirker (tillige på S. Vitale og S. Appolinare 
i Ravenna). I Pavia er det særdeles hyppigt som øvre Afslut¬ 
ning af Facadernes Stræbepiller og til Gesimser at benytte 
mange Savsnitsskifter over hinanden, kun adskilt ved en¬ 
kelte almindelige Skifter. Herhjemme er sådanne Gesimser 
i romansk Tid kun kendt fra Kallundborg Kirke og Nyborg 
Slot. Variationen med lutter sidestillede, lodrette Rundstave, 
som den bl. a. kendes fra Ringsted Kirke, er heller ikke 
ukendt i Lombardiet; den findes i Teglsten både på S. Lo- 
renzo og S. Michele i Cremona, på Domkirken i Crema 1 
og på Sakristiet ved S. Anastasia i Verona, der alle ganske 
vist er yngre end Kirken i Ringsted. 

I Forbindelse med Gesimserne må nævnes Gavlene, 
idet Gesimserne ofte løber langs Gavlkanterne. I Danmark 
var det paa Grund af Klimaet nødvendigt at gøre Tagene 
stejlere end i Syden, hvorfor Gavlene hos os blev højere 
og spidsere — et Forhold, som naturligvis indvirkede stærkt 
på deres Udsmykning. Allerede på danske Kirker, opførte 
førend Teglstenen kom i Brug, findes Buefriser i Forbin¬ 
delse med Halvsøjlelicener anbragt på Taggavlene (f. Eks. 
på Domkirken i Ribe) 2 . Antagelig er Motivet fra de ældre 
Bygninger overført på de store Teglstenskirker, som vi 
f. Eks. kender det på Ringsted-Kirkens nordre Korsfløjgavl 3 , 
selv om det også blev benyttet på de lombardiske Tegl¬ 
stenskirker (jfr. Vestgavlen på S. Ambrogio i Milano og flere 
af Kirkerne i Pavia) 4 . 

Søjlen er som bekendt et vigtigt Led i den italienske Ar¬ 
kitektur, og når derfor fritstående Stensøj ler, der udover Kry p- 

1 Stiehl: Der Backsteinbau rom. Zeit, PI. 8, 9 og 20. 

* J. Helms og H. C. Amberg: Ribe Domkirke, København 1906, 
PI. IV og V. 

3 Kongegravene i Ringsted Kirke, København 1863, PI. VII. 

4 I Natursten er Gavlmotivet benyttet på Vestgavlen på S. Zeno 
i Verona (Porter, IV, PI. 224) og på S. Abondio i Como (Dartein, PI. 27), 
på lignende Måde som i Danmark. 

ternes og Portalernes er så sjældne i dansk romansk Ar¬ 
kitektur, netop er benyttede i Centralpartiet i Kallundborg 
Kirke, det tilbyggede Pulpitur i Fjenneslev og flere af de 
ældste Teglstensbygninger, skyldes det rimeligvis, at de er ind¬ 
førte hertil med den lombardiske Teglstensarkitektur. Frit¬ 
stående, svære Søjler eller runde Piller blev altid opført 
af Teglsten i denne Periode (f. Eks. i Thorsager, Uvelse og 
Udby Kirker) 1 , netop som det er Tilfældet i flere af de om¬ 
trent samtidige Klosterkirker i Milanos Omegn, Chiaravalle 
Milanese, Crescenzago og Morimondo. — Halvsøjlerne, der 
i de lombardiske Kirker fra 12. og 13. Årh. oftest er helt 
af Teglsten, bliver i vore udførte på samme Måde, som 
det f. Eks. er konstateret i Kallundborg Kirke, hvor der til 
Halvsøjlerne er benyttet store kvartcirkelformede Teglsten 2 
ganske som i Crescenzago (S. 278). Forøvrigt er de i dan¬ 
ske Teglstenskirker karakteristiske Halvsøjler på Pilastre 
med en eller flere retvinklede False så typiske for lombardisk 
Arkitektur, at det er overflødigt nærmere at påvise det. Selv 
de fra Sorø, Aarhus og Roskilde (Fig. 3) kendte trekoblede 
Trekvartsøjler 8 må utvivlsomt være indført fra Pavia, hvor 
de allerede er anvendt i Natursten på S. Micheles Apsis 
(Fig. 5 A) og i Teglsten på Midtskibets Vægge i S. Maria 
del Popolo (Fig. 4 og 5B). I Ringsted Kirke findes flere Ste¬ 
der to tæt sidestillede Halv- eller Trekvartsøjler, hvilket 
rimeligvis også skyldes lombardisk Påvirkning, idet to side¬ 
stillede Søjler er et almindeligt Motiv i Klostergangenes 
Arkader; ja, selv to sidestillede Halvsøjler af Teglsten findes 
anvendt i Chiaravalle Milaneses Klostergang 4 . Det skal dog 
bemærkes, at sidestillede Søjler allerede er benyttede i Dan¬ 
mark i Begyndelsen af 12. Årh. i Venge Klosterkirke, der er 
engelsk paavirket. 

1 Danske Teglstenskirker, P1.38og2. Danske Mindesmærker, PI. VI. 

3 Kallundborg Kirke, S. 22. 

* Danske Mindesmærker, PI. XXXVII, XL — Fig. 4 fra H. Storck: 
Roskilde Domkirke, København 1909, PI. XII. 

4 Porter, IV, PI. 54,4; dog yngre end Ringsted Kirke. 

Det attiske Baseprofil bliver her i Landet såvelsom i 
Lombardiet mere eller mindre direkte efterlignet i Teglsten, 
dannet af to Rundstave og mellemliggende Hulbåndsled, 
således at hvert Profilled udgør en Skiftehøjde (Fig. 1 C, 
fra Krypten i S. Teo- 

_ ; I : i MOB 

doro i Pavia). Det ^ 

mellem Rundstavene ; ' T V - 
liggende Skifte holdes 

ofte glat, som f. Eks. i • Jff 

Kallundborg Kirke 1 og « S ¥■ 

i S. Teodoro i Pavia &—am 

(Fig. 6). Baseprolilerne 

bliver imidlertid efter- i tfl| 

hånden omdannet i j JH "* 

t\vrtc/nHu9l^ 

nøjere Overensstem- tK V \ 

melse med Teglstens- '■p'—‘ mm* ' . gT” lTT 

materialet, som det jBjff Spw 

bl. a. fremgår af Ba- TT T 

• i • «f • * - - 

serne i Lhiaravalle Mi- 

lanøsø, li vor Basøplin- ^ ^ ^ y/ 

terne nu ligger under 
Gulvet (Fig. 7). Disse 

s*/ ' Z,/, ■■ /y) 'ZZZ/ ZZZr ^ 

svarer til Former, der • ^ i 

herhjemme er anvendt 

flere Steder’, en sjæl- JSPf j 

den Gang også med et 
stort Hjørneblad, som 

i Vitskøl Kloster 3 . 3 * 

Et mærkeligt Træk i de ældste danske Teglstenskirker er 
den store firkantede Plint under Halvsøjlerne, et Motiv, der 


1 Kallundborg Kirke, Fig. 23 og 25. 

2 do. Fig. 27 og Fig. 29. — Roskilde Domkirke, PI. XII. 

3 J.B. Løffler: Ruinerne afVitskol Klosterkirke, Pi. III. Store Hjørne¬ 
blade af Tegl findes foruden i Vitskøl også på de runde Piller i Thors- 
agcr Kirke. Danske Teglstenskirker, PI. 40. 

er almindeligt i Kirkerne i Pavia 
(Fig. 6). Det er åbenbart også i denne 
By, at Forudsætningen for de i dansk 
romansk Teglstensarkitektur ofte 
forekommende »Hjørneblade« ud¬ 
skåret i Stenens ene Hjørne skal 
søges. Både i S. Michele og i 
S. Pietro in Ciel d’oro findes nogle 
mærkelige, meget varierede Hjørne¬ 
knopper på Søjlebaser af Natur¬ 
sten, snart formede som Dyre- og 
Mandehoveder, snart som Blade og 
Ornamenter (Fig. 8), men også som 
almindelige mere eller mindre Æg¬ 
formede Knopper, der af og til har 
en fremspringende Kam nærmest 
Base vidsten, som delte fremgår af 
vedføjede Tegninger (Fig. 9 og 10). De ligner meget Hjørne¬ 
knopperne i Vitskøl og Hjørneknopperne på Halvsøjlerne i 
nordre Korsfløj i Aarhus 
Domkirke, og Forskellen 
mellem dem og de ældste, 
fint udførte »Hjørneblade« i 
Ringsted Kirke er kun rin ge 
(Fig. 11). De kan næppe 
komme Forbilledet nær¬ 
mere, når de skal udføres 
i den bløde Teglsten. Andre 
Steder i Norditalien end i 
Pavia (samt et enkelt Sted i 
S.Ambrogio i Milano og i 
Sesto Galende) har det ikke 
hidtil været mig muligt at 
efterspore denne Udformning af Hjørneknoppen, der viser, 
i hvor nært et Forhold dansk Teglstensarkitektur står til 

Arkitekturen i Pavia 1 . Fra dette Udgangspunkt forslår 
man Udviklingen af det danske »Hjørneblad« med dets 
Variationer med flere Kamme ved Siden af hinanden (Fig. 12, 
Aarhus Domkirke), idet Forbilledet efterhånden er gået i 
Glemme og Motivet fra den virkelige Hjørneknop er gået 
over til at blive en Udsmykning af et Murstenshjørne. 



Herhjemme er Halvsøjler ofle forsynede med en Slags 
Base, der kun består af to sådanne »Hjørneblade«, der jævn¬ 
lig også benyttes som Kapitæl på både frie (Fig. 13)- og for¬ 
sænkede Halvsøjler, og således danner en særegen, men 

t 

smuk Overgang fra den runde Halvsøjle til den firkantede 
Afslutning. Da Motivet allerede er anvendt i Ringsted 
Kirkes nordre Kapeller til Baser (Fig. 11) og Kapitæler, kan 

t 

1 Også den ældre danske romanske Arkitektur står i et nært For¬ 
hold til f. Eks. S. Michele i Pavia, som det er påvist for Lunds Dom¬ 
kirkes Vedkommende af E. Wrangel i Årh. f. nord. Oidk. og Hist., 1910. 
Der er vistnok også en Forbindelse mellem S. Michele og Domkirken 
i Modena og f. Eks. Lem Kirke i Salling. 

- Fra nordre romanske Kapel i Aarhus Domkirke. 

der være Grund til at efterspore det i Lombardiet. Helt i 
samme Form er det dog hidtil vistnok ikke fundet i Italien, 
men ganske ukendt er Motivet ikke, idet man af og til har 
forsynet primitive Kapitæler med Hjørneknopper 1 . 

Den almindelige Form for Kapitælerne i dansk Teglstens¬ 
arkitektur er »Trapezkapitælet«. Sådanne Kapitæler af Gra¬ 



nit kendes bl. a. fra Kallundborg, Fjenneslev, Sorø og Ros¬ 
kilde, og det er interessant at møde ganske tilsvarende Kapi¬ 
tæler af Granit på Arkadesøjler i romanske Profanbygninger 
fra sidste Halvdel af 12. Årh. i Via Sottoriva i Verona* 
(Fig. 14 og 15). Muligvis har sådanne også været benyttede 
i Profanbygninger i Milano, medens de vistnok ikke kendes 
fra Kirker. Ellers er det Sædvane i Danmark, at Kapitæler 
på runde Piller og ganske særligt på Halvsøjler er murede 
af Teglsten i den specielle »danske Form«, der afviger noget 
fra den tyske 3 ved, ligesom de ovennævnte Granitkapitæler, 
at være ottekantet forneden over den runde Vulst og fir- 

1 Således i S. Lazaro ved Pavia (Dartein, PI. 71), i S. Annunziata i Cor- 
neto Tarquinia og i S Maria Canale i Tortona. (Porter, IV, PI. 66 og 211,4.) 

2 Jvfr. S. 275. 

3 Se f. EUs. Stiehl: Der Backsteinbau rom. Zeit, S. 69, Fig. 87. 

kantet foroven, hvor den bærer den brede Gjordbue, så¬ 
ledes at Siderne bliver trapezformede og Hjørnerne afskårne 
til en trekantet Flade (Fig. 3). I Italien er Trapezkapitælet 
antagelig opstået ved en Simplificering af det korintiske Ka¬ 
pitæl, rimeligvis med det byzantiske som Mellemled 1 . Det 
anvendes oftest på Halvsøjler, dels af Natursten med Orna- 



Fig. 8. Fig 9. 


mentik, dels også af Teglsten. Kapitælerhe paa Halvsøjlerne i 
S. Lorenzo i Verona (Fig. 16), af Kalksten med Skifter af Tegl, 
kommer den danske og særligt den tvske Form meget nær. 
Helt af Teglsten og i en primitiv Form (uden Vulst) tindes 
Trapezkapitælet på Arkadehalvsøjlerne i S. Maria Maggiore 
i Lomello (vest for Pavia) 2 og i Domkirken i Modena (med 
Vulst) 3 , medens Kapitælerne på Arkadehalvsøjlerne i S.Mar- 

1 Jvfr. Rivoira: Lc origini dell' architettura lomharda, Fig.241 «g265, 
ogiden engelske, Hivoira: Lombardicarchitecture, London 1910, I, Fig.226 
og 227. En mere afrundet og ældre Form i Slægt med den byzantinske fin¬ 
des allerede benyttet i sassanidisk Arkitektur, som det fremgår af et Ka¬ 
pitæl fra Ivale i Kuhna. Friedr. Sarre: Die Kunst des alten Persien, Berlin 
1922, S. 45. 

2 Porter, IV, PI. 107 -109. 

3 Dartein: Etude sur rarchiteeture lombarde. Paris 1865—82. PI. 99. 

cello di Montalino i Stradella (lidt syd for Pavia) liar ganske 
samme Form som i Danmark, dog uden Dækpladeprofil 1 . 
Også på S. Maria i Crescenzago (ved Milano) findes små 
Trapezkapitæler (uden Vulst) på de små Absiders Halvsøjle- 
licener 2 . 

I flere af de ældre romanske Teglstenskirker i Danmark 
ses ofte, at nogle af Kanterne er afrundede på de retvink¬ 
lede Pilasterfalse, ganske som det er Tilfældet i flere nord- 

italienskeTeglstensbygninger,som 
f. Eks. på Vestportalen til nordre 
Sideskib i Chiaravalle Milanese og 
på Arkadepillerne i Palazzo Raggi- 
one i Milano. 

De ældste Hvælvinger i Ring¬ 
sted- og Sorø-Kirkernes Sideskibe, 
i Kallundborg, Gumløse og andre 
Teglstenskirker er uden fremsprin¬ 
gende Ribber ligesom i de ældre 
lombardiske Kirker (Fig. 16); men 
denne Hvælvingsform var iøvrigt 
kendt i Danmark inden Teglste¬ 
nens Indførelse. Derimod skyldes 
det utvivlsomt lombardisk Påvirkning, når de ottekantede 
Kuppelhvælvinger i Ydertårnene i Kallundborg Kirke er 
murede med lutter Løbere i to Lag 3 , på samme Måde som 
i den af Teglsten opførte Korsskæringskuppel i S. Michele 
i Pavia. 

Arkaderne mellem Midtskib og Sideskibe i Ringsted- og 
Sorø-Kirkerne er anbragte i plane Vægflader og har Buer 
af to Eenstensstik, hvoraf det øverste krager lidt udover det 


1 Porter, IV, PI. 210. 

■ Halvsøjlekapitælerne i Kallundborg, der er blandt de ældste danske, 
er forneden runde i Tværsnit (og ikke kantede), som i flere af de oven¬ 
nævnte italienske Kirker. 

3 Kallundborg Kirke, Fig. 22. 

nederste; det samme gælder de store Buer i Korsskæringen. 
Sådanne Midtskibsarkader, ligeledes med Halvsøjler (ogTra- 
pezkapitæler), er også anvendt i S. Maria Maggiore i Lo- 
mello 1 , der tillige har dobbelt Buestik, hvoraf det øverste 
er udkraget, og i S. Marcello di Montalino i Stradella 2 , der 



Fi«. li. 


dog kun har enkelt Buestik. Dobbelt Buestik, med det 
øverste udkraget, er ikke ualmindeligt i lombardisk Arki¬ 
tektur og er allerede anvendt både i Skib og Forgård i 
S. Ambrogio i Milano. De to Kirker i Lomello og Stradella 
har på Arkadepillerne ind mod Midtskibet Pilastre eller 
Halvsøjler, der går helt op til det åbne Tagværk og altså 
ikke er beregnede på at bære Hvælvinger. 1 Ringsted Kirke, 
der oprindelig havde Træloft i Midtskib og Korsfløje, er på 


1 Porter, IV, PI. 107-109. 

2 Porter, IV. PI. 210. 

lignende Måde anbragt »forsænkede« Halvsøjler, der mulig¬ 
vis er en Reminicens af Halvsøjler og står som ren og skær 
Dekoration, uden konstruktiv Betydning. De »forsænkede« 
Halvsøjler kendes vistnok ikke i lombardisk Arkitektur, 
men skyldes sandsynligvis fransk Påvirkning 1 . 

Med Hensyn til Kirkernes Plananlæg gør mange For¬ 
hold sig gældende. Når således Sorø Kirkes Plan for 
Korpartiets Vedkommende ganske svarer til Kirkens i 


/ 


Fig. 12. 

• ■» 

Chiaravalle Milanese, er Grunden selvsagt, at de begge er 
Cistercienserkirker, der har fået Plananlæget gennem Moder¬ 
klosteret i Frankrig. Derimod kan Forkærligheden for Apsi- 
der, hvoraf der i Ringsted Kirke er hele fem, skyldes lombar¬ 
disk Påvirkning, idet der i Lombardiet almindelig findes 
2 Sidekapeller med Apsis foruden Korets Apsis, der altid er 

i • • • • « • •• 

den største; men også på dette Punkt kan Impulser fra 
Frankrig have gjort sig gældende. ’ 

Ornamentiken er i de danske Teglstenskirker mærkvær¬ 
dig sparsomt anvendt, idet alle Former og Reliefvirkninger 
udføres af Teglsten og i rent arkitektoniske Former som 
de ovennævnte. Når undtages det rige Udvalg af ornamen¬ 
terede og glasserede Gulvfliser, der findes rundt om i midt¬ 
og østsjællandske Kirker, rimeligvis med Ringsted og Sorø 

1 Kallundborg Kirke, Side 35. — Arkitekt C. M. Smidt har venligst 
meddelt, at »forsænkede« Halvsøjler også findes flere Steder i Frankrig. 

som Fabrikationssteder, kendes egentlig ingen Ornamentik 
udover det Palmetmotiv, der er anvendt på Søjlebaserne 
under Pulpituret i Fjenneslev Kirke og på Døbefonten i 
Kallundborg, samt på Kapitælerne på Småsøjlerne i nævnte 



. Fig. 13. 

Pulpiter i Fjenneslev og enkelte Søjlekapitæler af Granit 
fra Sorø-Klosteret og Domkirken i Roskilde. Palmetmotivet 
fra Fjenneslev og Kallundborg skyldes utvivlsomt samme 
Stenhugger; han har arbejdet begge Steder for Esbern Snare 
og må have kendt Motivet fra Lombardiet, da det ikke 
træffes andre Steder i Danmark, men netop findes i S. Ambro- 
gio i Milano, dels omkring en af Arkaderne til Krypten, 

Aarb. f. nord. Oldk. og Hist. 1922. 20 

Kallundborg. 




Verona. 

° 50 4oo 

-1-1 t —t -t-I - ♦- 4-1 

Fig. 14. 


dels omkring en af Vestfacadens Ar¬ 
kader 1 . Ligheder, der muligvis kan 
være tilfældige og skyldes fælles 
fransk Påvirkning, findes mellem 
Kapitæler i Roskilde Domkirke og 
i Aosta*. 

Ved Gennemgangen af de her 
nævnte Stilformer, der er fælles for 
Teglstensarkitekturen i Lombardiet 
og Danmark, og som uden Tvivl vil 
kunne suppleres yderligere, vil man 
lægge Mærke til, at det stadig er 
Milano ogPavia, der leverer de fleste 
Lighedspunkter. Medens Murstens¬ 
størrelser og Skiftegang i Danmark 
står nærmest ved, hvad der omkring 
Midten af 12. Årh. var Brug i Milano, 
er der på den anden Side, som foran 
nævnt, netop i det ældste danske 
Murværk, en Famlen med Skiftegan¬ 
gen, på samme Måde som i Pavia 8 , 
ligesom mange af de væsentlige Stil¬ 
former er fælles med denne By. Der 
er ingen Tvivl mulig. Teglstens¬ 
arkitekturen må være indført 
til Danmark omkring 1160 af 
lombardiske Bygmestre fra 
Pavia eller Milano, måske fra 
begge Byer. Teglbrændere og 


1 Dartein, PI. 35, I og PI. 42, XXII. Dette Forhold har jeg berørt i 
Bogen om Kallundborg Kirke, S. 24, Fig. 28 og 30. — Et beslægtet Orna¬ 
ment findes i Siponto; Wackernagel: Die Plastik des XI und XII Jahrh. 
in Apulien, PI. II c. 

* Roskilde Domkirke, PI. XI I, Kapitæl i Riddersalen. Porter,IV,PI.14,2. 
3 Jvfr. S. 284. 

Murere må hovedsagelig været kommet fra Milano; men i 
hvert Fald en af Bygmestrene må være fra Pavia. Forøvrigt 
ligger de to Byer jo ganske tæt ved hinanden, idet Afstanden 
mellem dem kun er 35 km. 

Man har formodet 1 , at den i Ærkebiskop Absalons Testa¬ 
mente nævnte Teglmester Age, 
om hvem man iøvrigt intet¬ 
somhelst ved, skulde være den 
Mand, der har indført Tegl¬ 
brændingskunsten i Danmark 
og altså ledet de første store 
Byggearbejder ved Dåne virke, 
i Ringsted, Sorø, Kallundborg 
og Nyborg. Dette turde dog 
være ret usandsynligt. Man kan 
vanskeligt tænke sig, at en en¬ 
keltdansk Mand på en »Studie¬ 
rejse«; i Norditalien skulde 
have lært at brænde Teglsten 
og samtidig benytte en Mængde 
nye Stilformer og Motiver, for 
derefter i sit Hjemland at lære 
en så vanskelig Kunst fra sig, 
at man straks blev fuldstændig 
Herre over den allerede da højt 
udviklede Teglbrændingsteknik med alle de Konsekvenser, 
det nye Materiale førte med sig i stilistisk Henseende. At 
han samtidig skulde være i Stand til at planlægge og lede 
omfattende Byggearbejder i Landets forskellige Egne, er 
ligeså usandsynligt, når man tager Hensyn til Middelalderens 
Arbejdsmetode og Datidens besværlige Rejseforhold. En 
så vældig Indsats kan kun tænkes gennemført ved, at en 
eller flere kyndige lombardiske Bygmestre med en Stab af 

1 Dr. Francis Beckett i en Anmeldelse af Bogen om Kallundborg Kirke 
og ved Forelæsninger på Universitetet. 

20 * 

Teglbrændere og Murere er bievne indkaldte til at planlægge 
og udføre alle disse store Arbejder. Men naturligvis er danske 
Bygmestre hurtigt bievne uddannede til at arbejde med det nye 



Fig. 16. 


Materiale, ligesom man har været nødt til at oplære en Mængde 
danske Håndværkere, der jo i Forvejen var kendt med at til¬ 
hugge Sten og brænde Kalk; ellers havde Teglstenskunsten 
ikke fået den vidtrækkende Betydning, den fik for Landet 1 . 

1 Langt senere, omkr. Ar 1600. arbejdede italienske Bygmestre i 
Danmark, f. Eks. Dominicus Badiaz, der boede ved Nyborg, og Giovanni 

Man kan nu spørge om; af hvilken Årsag dette nye 
Materiale og den nye Stil så pludseligt blev indført til Dan¬ 
mark af de fremmede Mestre og Håndværksfolk. Det kan 
ikke alene have været en Modesag. Vægtige Grunde må 
have talt for, at man hentede Folk så langvejs fra. 

Det er værd at lægge Mærke til, at det var Kong Valde¬ 
mar og hans nære Ven Absalon og deres nærmeste Slægt, der 
lod de første store Byggeforetagender af Teglsten sætte i 
Gang. Kong Valdemar vides med Sikkerhed at have bygget 
Muren foran Danevirke, et Tårn på Sprogø og Ringsted og 
Vitskøl Kirker. Absalon byggede Sorø Kirke, hans Broder 
Esbern Snare anlagde Kallundborg og byggede dens Kirke, 
og deres Fætter Sune Ebbesen fuldendte Bjernede Kirke med 
Teglsten, antagelig kort efter 1160. Kongens Befæstnings¬ 
arbejder foregik i Egne, hvor det må have været svært at 
skaffe fornødne, naturlige Byggematerialer på selve Stedet. 
Danevirkemuren var 3700 m lang, 2—2,5 m tyk og 6—6,5 m 
høj l . Til den ældre Vold og Kampestensmur var sikkert alt 
Stenmateriale i den nærmeste Egn medgået, og man måtte 
derfor skaffe Byggemateriale på anden Måde. Ligeledes på 
Sprogø, der er så lille, at den ikke selv har kunnet yde de 
nødvendige Kampesten. Ringsted- og Roskilde-Kirkernes 
Forgængere var opførte af Frådsten ligesom mange andre 
midtsjællandske Kirker fra Tiden omkr. 1100; men dette 
Materiale, der kun fandtes i begrænsede Mængder, må 
efterhånden være sluppet op, så det var umuligt deraf at 

di Gabriele, der boede i Fåborg og blev begravet i Hornslet Kirke. (Vilh. 
Lorenzen: Studier i dansk Herregårdsarkitektur, København 1921, S. 213 
og 215). På Fr. IV.s Tid arbejdede både Murere og Stukkatører fra Italien 
på Frederiksberg Slot. — Når man så langt op i Tiden har indkaldt itali¬ 
enske Bygmestre og Håndværkere, er det næsten en Selvfølge, at man også 
gjorde det i den tidlige Middelalder, da Teglbrændingskunsten var ganske 
ny. Allerede inden den nåede Danmark, havde lombardiske Bygmestre 
og Stenhuggere, som foran nævnt, arbejdet ved Opførelsen af Domkirken 
i Lund. 

1 Sophus Mfiller og Carl Neergaard: Danevirke, i Nordiske Fortids¬ 
minder, S. 285—290. 

rejse nye anselige Kirker. Kampesten til store Kvaderbyg¬ 
ninger har næppe heller været forhånden her i tilstrækkelig 
Mængde, som de må have været så mange Steder i Jylland, 
eller man har på Sjælland ikke turdet eller kunnet gå i Lag 
med et så vanskeligt Arbejde. Kridt og Kalksten skulde 
transporteres den efter Datidens Forhold lange Vej over Land 
fra Stevns. Det er derfor forståeligt, at man har tænkt over, 
hvorledes fornødne, gode Byggematerialer kunde fremskaffes 
på disse Steder. Man har rimeligvis rådført sig med de lom¬ 
bardiske Bygmestre og Håndværkere, som endnu omkr. 1160 
må have arbejdet på den vestlige Halvdel af Domkirken i 
Lund (hvis Østparti blev indviet 1145—46). E. Wrangel har 
påvist 1 , at Ornamentiken i Kirkerne i Pavia, særligt S. Mi- 
chele, viser meget Slægtskab. med Ornamentiken i Lunds 
Domkirke, hvis lombardiske Bygmestre Donatus og Regnerus 
altså må have været kendt med Arkitekturen i Pavia, og mu¬ 
ligvis har en af dem været fra denne By eller arbejdet der. Det 
vilde da være såre naturligt, om disse erfarne Mænd havde 
gjort Kongen og Absalon opmærksomme på, at man i det lom¬ 
bardiske Sletteland, der i så mange Henseender minder om 
Danmark, var henvist til at brænde Teglsten, fordi Natur¬ 
sten manglede. Men det var netop i Pavia, at man først 
begyndte selv at brænde Sten, og hvad er rimeligere end, 
at det så just blev denne By og det nærliggende større Mi¬ 
lano, som man i Danmark rettede Opmærksomheden på. 

En stadig Strøm af Rejsende er den Gang gået fra Dan¬ 
mark og de andre nordiske Lande gennem Norditalien til 
Rom og til Tider videre til det hellige Land; en Forbindelse 
med Lombardiet er således ikke unaturlig. Men også po¬ 
litiske Forhold kan have gjort sig gældende. I Februar 1160 
var Kong Valdemars Skriver (Kansler) Radulf til Møde hos 
Kejser Frederik Barbarossa i Pavia 2 ; han har altså set Tegl- 

s 

1 E. Wrangel: Lunds Domkyrkas åldsta ornamentik, i Årb. f. nord. 
Oldk. og Hist., 1910, S. 101 ff. 

3 Jørgen Olrik: Sakses Danesaga, IV, S. 62. 

stensarkitekturen i denne By og i Milano og har på Kong Valde¬ 
mars Vegne kunnet indhente alle fornødne Oplysninger om 
dette i Danmark hidtil ukendte Byggemateriale. Der skulde 
snart efter ske andre Ting, der måtte fremme Teglbræn¬ 
dingskunsten i Danmark. På Grund af Uenigheden om Pave¬ 
valgene rejste Kong Valdemar, Absalon, Esbern Snare og 
andre Stormænd i September 1162 til det Møde i Besan^on, 
som Kejseren havde indbudt til. Samme Forår havde Kej¬ 
seren indtaget Milano og tildels jævnet den med Jorden; Ha¬ 
det iriod ham og det tyske Voldsherredømme har været 
glødende, og mange misfornøjede italienske Gejstlige, måske 
netop også de landflygtige Kanniker fra S. Ambrogio i Mi¬ 
lano 1 , har søgt at vinde de danske for deres Sag, som Absa¬ 
lon på Forhånd støttede. På Mødet kan Kong Valdemar 
og Absalon personlig have talt med kyndige Mænd om 
Teglbrændingskunst. Da Valdemar, skuffet og mistænksom, 
kom hjem fra dette Møde, påbegyndte han det vældige 
Arbejde med at forstærke Rigets gamle Grænsevold mod 
Tyskland ved at opføre Danevirkemuren af Teglsten. I de 
samme År, måske allerede 1160 efter Radulfs Hjemkomst 
fra Pavia, blev Arbejdet påbegyndt i Ringsted med Opførel¬ 
sen af den nuværende Teglstenskirke, i Stedet for den ældre 
og mindre af Frådsten. Da Kor og Tværskib blev indviede 
1170, kan man næppe sætte Byggearbejdets Påbegyndelse til 
senere end 1162—63, snarest lidt før. 8 År er efter Datidens 
Forhold ingen lang Arbejdsperiode for en Bygning på Størrelse 
med Ringsted-Kirkens Østparti. Sorø Kirke må også være 
opført i 1160’erne*, vistnok påbegyndt ganske få År efter 
Ringsted Kirke. Da Sorø Kirke opførtes af Cisterciensere, 
er det ikke udelukket, at der kan have været personlige For¬ 
bindelser tilstede med Cistercienserne iChiaravalleMilanese, 

1 Kannikerne ved S. Ambrogio drog i Landflygtighed i Marts 1162, 
da Kejseren erobrede Milano. Porter, II, S. 567. 

* Jvfr. Arkitekt C. M. Smidt’s Afsnit om Sorø Klosterkirke i »Sorø«, 
Klosteret, Skolen, Akademiet gennem Tiderne, København 1923, S. 225. 

hvis Kirke netop stod under Bygning i de samme År, og 
som har så mange Karaktertræk fælles med de danske Tegl¬ 
stenskirker. . 

Beundringsværdigt er det Storsyn og Fremsyn, hvormed 
Kong Valdemar og Absalon og alle de Mænd, der stod om^ 
kring dem, vidste at hævde Danmarks Stilling udad- som 
indadtil i denne for Landet så lykkelige og betydningsfulde 
Periode. Ved at indføre Teglbrændingskunsten i vort på 
naturlige Stenarter fattige Land skabte de nye og uanede 
Muligheder for dansk Arkitekturs Blomstring; og de forstod 
at vælge det bedste, der på det Tidspunkt eksisterede inden¬ 
for Teglstensarkitekturens Område. 

